
INTRODUCERE 


în anii '30, autorităţile germane national-socialiste au folo- 
sit drept pretext drepturile minorităților germane din ţările 
înconjurătoare, drepturi recunoscute de Societatea Naţiunilor, 
pentru a interveni în acele țări, invocând drept motiv o violare 
a acestor drepturi de către guvernele instalate. Apoi au urmat 
evenimentele care se cunosc. La sfârşitul celui de-al Doilea 
Război Mondial, în speranţa de a împiedica pentru totdeauna 
repetarea unor asemenea sminteli, învingătorii, prezidând 
înființarea Organizației Naţiunilor Unite (care ar fi fost mai co- 
rect să se numească „Organizaţia Statelor Unite“, dacă expre- 
sia nu ar fi fost deja folosită pentru desemnarea unui anumit 
stat), au proscris orice referire la drepturi pe care le-ar putea re- 
vendica minoritățile naționale, etnice sau culturale. Această 
hotărâre a culminat cu acordurile de la Helsinki, din 1975: 


„Acestea aveau drept obiect central o recunoaştere expli- 
cită a statelor şi a frontierelor aşa cum rezultau ele din aranja- 
mentele posterioare anului 1945. A fost vorba să se îngheţe 
cumva statu guo-ul teritorial intra-european, ponderat totuşi 


de o inovaţie importantă, nu aceea a unui drept explicit al 

minorităților aşa cum fusese el prevăzut în cadrul Societăţii 
Naţiunilor, ci aceea a respectării drepturilor fundamentale ale 


omului, enumerate în acorduri.“! 


Astfel, statul nu mai era şi nu mai trebuia să fie o Heimat 
pentru un popor definit prin caracteristici proprii şi particu- 
lare, ca etnia, limba sau istoria; el devenea o entitate adminis- 
trativă având drept funcţie organizarea vieţii publice a 
grupurilor de „simple“ persoane în pace şi securitate, făcând 
abstracţie de toate celelalte calităţi ale lor, respinse în mod mai 
mult sau mai putin explicit dacă nu în domeniul privat, cel 
puţin într-o zonă gri cu caracter non-public. De această zonă 
statul nu trebuia sau nu mai trebuia să se ocupe, în măsura în 
care ea nu avea repercusiuni asupra domeniului public pro- 
priu-zis. De unde, de exemplu, afirmarea caracterului privat al 
religiei şi a neutralității statului cu privire la ea, confundată 
uneori cu o profesiune de credință de laicitate. In acest fel, era 
ca şi cum, la nivel internațional, se opera un soi de restructu- 
rare napoleoniană: provinciile-state, cu caracter național, se 


preschimbau în departamente-state. Aceasta trebuia să fie una 9  _ 


dintre măsurile menite să ducă la instaurarea unei păci veşnice. 
Ceea ce s-a petrecut în ultimii ani arată că remediul nu a fost 
eficace: conflictele naţionale și etnice continuă, ba chiar renasc cu 
o violență nouă. De ce? Cum e adesea cazul în astfel de situaţii, ne 
întrebăm dacă asta se datorează faptului că nu s-a făcut destul - şi 
atunci soluţia ar fi: şi mai mult, pe aceeaşi linie - sau faptului că 
s-a apucat într-o direcţie greşită - şi atunci soluţia ar fi: altceva. 
Luarea unei decizii rezonabile în favoarea uneia dintre cele 
două căi ale acestei alternative este o întreprindere care trebuie 


1 A. Fleury, „À propos des frontières de l’Europe au XXe siècle“, 
p. 56. Cf. çi W. Kymlicka, Multicultural Citizenship, p. 57. 


să mobilizeze inteligenţa şi bunăvoința pe mai multe planuri. 
Dezbaterea este fără îndoială în primul rând (geo)politica şi di- 
plomatică, dar mai este şi conceptuală şi normativă. Acest as- 
pect al lucrurilor ne propunem să-i examinăm în prezentul 
volum, adoptând cea de-a doua prespectivă, acel „altceva“, în 
sensul în care el va fi punctul nostru de plecare şi în care vom 
căuta să-i cercetăm temeiul, în lumina criticilor aduse de parti- 
zanii primei perspective. La apărătorii acestui „altceva“ se ob- 
servă un curent dominant, care propovăduieşte o anumită 
reabilitare a naţiunii, o formă de naționalism aşadar, însă fără 
excesele acestuia; căci dacă, după cum o spunea deja Adam 
Smith, „Nedemnul principiu al prejudecitii nationale este ade- 
sea întemeiat pe nobilul principiu al iubirii pentru tara noastră“! 
trebuie să se poată cultiva cel de-al doilea evitandu-1 pe primul. 
De aici reviviscenta dezbaterilor dintre cosmopolitism şi 
naționalism, dintre universalism politico-moral şi particularism 
politico-moral, deoarece cazul naționalismului poate fi văzut şi 
ca un aspect al unei dezbateri morale mai generale, cea a locului 
universalului şi al particularului în morală. De altfel, această dez- 
batere ia uneori o întorsătură surprinzătoare, mai cu seamă la 
anumiţi libertarieni: vom vedea cum Rothbard ajunge la o formă 
de particularism, de naţiune închisă şi privată, pornind de la uni- 
versalizarea operată de economia de piață. 

Dar a intra astfel de-a dreptul în asemenea dezbateri 
înseamnă a risca să nu ştim întotdeauna despre ce vorbim. E 
ceea ce evidenția deja Ernest Renan în secolul trecut, începând 
după cum urmează celebra sa conferință despre naţiuni: „îmi 
propun să analizez o idee, în aparenţă limpede, dar care se pre- 
tează la cele mai periculoase neintelegeri.“? Trebuie deci ca în 


1 Théorie des sentiments moraux, p. 318. 


2 Qu'est-ce qu'une nation, p. 7. 


prealabil să facem o serie de clarificări. Acestea se referă la fapte 
şi la concepte. In ceea ce priveşte cele dintâi, filozoful nu se află 
pe terenul lui, chiar dacă trebuie să se hrănească din el. Pentru 
că e important de ştiut dacă, empiric vorbind, naționalismul sau 
chiar constituirea unor state-natiuni duc întotdeauna la compor- 
tamente indezirabile, ba chiar execrabile, sau dacă naționalismul 
are o culoare politică, dacă e exclusiv de dreapta, după cum se 
tinde a-l considera în prezent, sau dacă există şi unul de stânga. 
Răspunsul cere totuşi să ne ocupăm şi de chestiuni normative - 
ce face ca un comportament să fie execrabil? -, unde filozoful e 
mult mai în largul lui. Dar mai întâi şi mai presus de orice va 
trebui să ne fi lămurit despre ce vorbim: ce este o națiune, ce e 
naționalismul? Are o singură formă sau mai multe? Există vreo 
legătură conceptuală între naționalism şi lucrurile execrabile? 
întrebări care îl chinuiau, pe drept cuvânt, pe Renan: „Să 
încercăm să ajungem la o oarecare precizie în aceste chestiuni 
dificile, unde cea mai măruntă confuzie în ceea ce priveşte sen- 
sul cuvintelor, la începutul rationamentului, poate produce, la 
urmă, cele mai funeste erori.“! 

Elemente de răspuns vor apărea, pe parcurs, de la un text la 
altul. Dar este imposibil să ne angajăm pe acest parcurs fără a 
fi răspuns, cel puţin în linii mari, la două întrebări preliminare 
deja menţionate: ce este o naţiune, ce este naționalismul? Vom 
spune deci foarte repede câteva cuvinte cu privire la asta. Mai 
întâi, ce se înțelege prin naţiune? Un anumit consens există în 
această privinţă: o naţiune este un grup de persoane caracteri- 
zat printr-o istorie comună, o limbă comună, un teritoriu 
comun, un stil de viață comun, proiecte comune şi credința că 
formează o unitate distinctă de alte grupuri. Consensul nu e 
totuşi total, căci pertinenta includerii unora dintre aceste 


1 Ihid., p. 8. 

însuşiri e uneori negată sau cel putin pusă în discuţie. De 
pildă, elvetienii alcătuiesc o naţiune sau mai multe, dat fiind 
că vorbesc patru limbi diferite? Totuşi, în pofida acestor di- 
ficultati, conceptul de naţiune se dovedeşte a fi suficient deter- 
minat pentru a putea pretinde la statutul de subiect de cercetări 
şi de dezbateri. 

Apoi, ce este naționalismul? Adesea, se înțelege prin ,,natio- 
nalism“ doctrina ce revendică suveranitatea politică a unei 
națiuni, adică un stat independent. De unde noțiunea de 
stat-natiune. Dar aici e vorba doar de o acceptie a termenului 
sau mai degrabă doar de aspectul de revendicare politică al unei 
doctrine mai vaste cu privire la apartenenţa unor indivizi la gru- 
puri şi la valoarea acestei apartenente; or, în acest sens lărgit ne 
va preocupa tema noastră. Acestea fiind precizate, trebuie apoi 
să stabilim o distincţie fundamentală între naționalismul civic 
şi etno-nationalism. Dintre textele adunate aici, cel al lui Daniel 
Weinstock o prezintă în modul cel mai precis. Naționalismul 
etnic (sau etno-nationalismul) este doctrina care afirmă că apar- 
tenenta la comunitatea naţională e definită de condiţii obiec- 
tive ca rasa, cultura, limba sau religia, condiţii situate toate în 
afara capacităţii de alegere a individului!. Prin opoziţie, natio- 
nalismul civic este doctrina care afirmă că apartenenţa la comu- 
nitatea națională este o chestiune de alegere sau de voință: ea e 
deschisă oricărei persoane care o doreşte. Or, această a doua 
versiune li se pare unora preferabilă celei dintâi prin aceea că 
pare să prevină excluderile al căror autor a fost prea deseori 
naționalismul, satisfăcând în acelaşi timp sentimentele de apar- 
tenență comunitară. Dacă e vorba de apartenenţă, rezultă totuşi 


1 Ele nu sunt totuşi aşa de aceeaşi manieră: se poate schimba reli- 
gia sau cultura, nu însă rasa ori etnia; distincția propusă nu spune nimic 
în această privinţă, ceea ce e fără îndoială o slăbiciune potențială a ei. 


că intrarea n-ar putea fi pe de-a-ntregul liberă: orice comuni- 
tate, națională sau nu, se defineşte în raport cu anumite valori; 
la fel se întâmplă deci şi în cazul unei comunități naţionale 
civice. Care vor fi aceste valori? Cele ale democratiilor liberale 
occidentale, întemeiate pe Drepturile omului: ceea ce contează 
este faptul de a fi cetățean, nu de a vorbi o anumită limbă, de a 
aparține unei anumite etnii, de a practica o anumită religie etc. 
Se regăseşte aici ceva precum înlocuirea a ceea ce este bine cu ceea 
ce este drept pe care o apără liberalismul. Acest criteriu al aparte- 
nentei e foarte „subţire“, dar, ca orice criteriu, duce şi el cu sine 
un standard de excludere. Intr-adevăr, ce s-ar întâmpla dacă indi- 
vizi sau grupuri care resping aceste valori civice ar vrea să facă act 
de apartenenţă? Evenimentele recente care au urmat participării 
extremei drepte la guvernul austriac o arată limpede: cu acel pri- 
lej, s-au ridicat voci pentru a regreta că Uniunea Europeană nu 
are mecanisme de excludere, iar anumite țări au fost avertizate că 
o candidatură a lor n-ar putea fi luată în considerare decât dacă 
mişcările naţionaliste de pe teritoriul lor ar fi ţinute deoparte de 
conducerea politică. Naționalismul civic nu se sprijină aşadar doar 
pe caracterul voluntar al apartenenţei, el apără şi o formă de cul- > 
tură, dar poate că este o cultură la care, ca fiinţe rationale, putem 
(sau chiar trebuie) să aderăm în mod voluntar? 

Răspunsul la aceste întrebări conceptuale permite formula- 
rea întrebărilor normative atât pe plan conceptual, cât şi pe plan 
moral. Se poate justifica în mod rațional naționalismul şi ce 
anume se poate spune despre justificările care se formulează în 
această privință? Comunitatea morală trebuie să se limiteze la in- 
divizii rationali sau înglobează şi entități colective? Apartenentele 
naţionale sunt un bine sau un rău? Statele trebuie să se muleze după 
frontierele naţionale? Abia când asemenea întrebări şi multe altele 
vor fi primit un răspuns vom putea lua în considerare mijloace 
adecvate pentru a pune capăt conflictelor etnice şi naționale. 

Textele reunite în acest volum emit, fiecare, o părere despre 
una sau alta dintre aceste probleme. Insă nu în primul rând din 
acest motiv le-am ales; dacă ni s-au părut interesante este pentru 
că, fiecare în felul său, ele pun în evidenţă unul sau altul din punc- 
tele importante ale dezbaterii, subliniindu-i aspecte adesea prost 
cunoscute şi deci contribuie cu ceva deschizând posibilități noi. 
Desigur, cum ele au fost scrise deja cu mai multi ani în urmă, ade- 
sea în momente în care era dezlănţuit cutare sau cutare conflict 
naționalist - şi în special războaiele din fosta Iugoslavie, unele 
dintre opiniile ce vor fi citite în ele ar trebui poate revizuite; va- 
loarea lor rămâne totuşi deplină când sunt luate drept ceea ce tre- 
buie să fie: ilustrări ale unor teze conceptuale şi normative. 

Am împărţit această lucrare în trei parti: prima este consa- 
crată forțelor naţionalismului, adică lucrurilor pozitive pe care 
naționalismul le aduce (sau pretinde că le aduce) indivizilor şi 
comunităţilor politice. Forţele sunt contrabalansate de slăbiciuni 
şi chiar de rele, care de altfel constituie pentru unii esentialul a 
ceea ce se poate spune despre nationalism (este şi unul dintre 
motivele pentru care am preferat să începem cu punctele sale 
forte). Aceste două prime parti vădesc poziţii antagoniste; socul 
şi valoarea argumentelor prezentate ar trebui să convingă de fap- 
tul că, dincolo de luările de poziţie, trebuie să se recunoască cin- 
stit că probleme dăinuie în ambele tabere; examinării unora 
dintre ele, deosebit de importante în opinia noastră, le e consa- 


crată partea a treia, în ideea de a le propune (începuturi de) soluţii. 

FORŢELE NAȚIONALISMULUI 


A titra „forțele naţionalismului“, adică a pretinde că 
naționalismul este o poziție care poate avansa argumente (mo- 
rale) în favoarea sa, li se va părea unora un fel de contradicţie 
în termeni. Şi poate că trebuie să fim efectiv de acord cu asta 
dacă stăm cu privirea aţintită asupra istoriei noastre recente. Cu 
toate acestea, când ne dăm un pic înapoi, lucrurile apar mai 
puţin clare. îndeosebi filozofului englez David Miller îi datorăm 
faptul de a ne fi atras atenţia asupra lor chiar dacă, bănuim, 
poziţiile sale fac obiectul multor contestări. 

Argumentatia sa se bazează pe un postulat metodologic 
humian: trebuie să acceptăm atitudinile comune atât timp cât 
nu avem motive întemeiate de a le respinge. Or, ataşamentele 
naţionale sunt o atitudine comună; avem atunci motive înte- 

A 
meiate să le respingem? înainte chiar de a examina această 
chestiune mai îndeaproape, ne dăm seama că ne putem îndoi, 
cel putin dacă e să ne încredem în „natura umană“: nationa- 
lismul este o atitudine atât de comună, încât n-ar putea să fie 
fundamental rea. 

Acestui punct prenormativ, cel al extinderii istorico-geo- 


grafice a naţionalismului, îi e consacrat textul lui Philip Gerrans. 

El ne atrage atenţia asupra faptului că naționalismul nu este, 
cum se susține adesea, un fenomen exclusiv occidental şi mo- 
dern. Desigur, noțiunea de „națiune“ îşi are originea” incultura 
noastră, dar găsim fenomene similare şi în alte parti, în special 
în Asia (autorul prezintă cazurile Japoniei şi Vietnamului), a 
căror ocultare este o manifestare a eurocentrismului şi a spiri- 
tului colonial care l-a însoţit adesea. Aceasta arată că nationa- 
lismul nu e un simplu accident istoric: el se sprijină, dimpotrivă, 
pe existenţa unei culturi comune de un anumit tip, fenomen ca- 
racteristic multor comunităţi. Pe scurt, el este o realitate mai 
putin unificată şi mai putin definită cronologic decât se afirmă 
adesea, dar totodată şi mai universală. 

Consideratiile lui Gerrans mai au şi meritul de a ne reaminti 
că naționalismul cunoaşte mai multe direcţii. Mai întâi, el poate 
fi ofensiv sau defensiv. In primul caz, o naţiune vrea să-şi do- 
mine vecinii - să ne gândim la partizanii Serbiei Mari -, pe când 
în cel de-al doilea ea vrea să se împotrivească unei agresiuni sau 
să se elibereze de o tutelă. In funcţie de circumstanţe, nationa- 
lismul defensiv poate lua forme mai mult sau mai puţin agre- 
sive: pe de o parte, avem un război contra unui invadator sau 
un război de eliberare, iar pe de alta, o apărare a valorilor 
naţionale contra unei ameninţări paşnice, fapt ce se observă mai 
cu seamă în politicile de imigrație, fie că sunt restrictive (se li- 
mitează numărul de admiteri) sau selective (nu se acceptă decât 
cetăţenii unor naţiuni apropiate din punct de vedere cultural). 
Există aici fenomene foarte diferite care, în mod evident, trebuie 
să facă obiectul unor evaluări morale flexibile şi diferenţiate. 

Din studiul lui Gerrans vom conchide, pe planul faptelor şi 
fără riscul de a ne înşela, că omul este o ființă cu apartenente 
multiple. Rămâne de aflat ce-i de făcut cu acest dat antropo- 
logic în domeniul moral şi politic, şi aici îl găsim pe Miller. 


Cum stau lucrurile, după părerea lui, cu valoarea morală a 

naționalismului, sau mai degrabă a nationalitatii, deoarece el 
vrea să evite un termen cu o conotaţie atât de negativă!? Teza 
pe care o apără el este că naționalitatea e sursa multor lucruri 
bune - ceea ce constituie tocmai forța ei -, întrucât participă la 
identitatea persoanelor, dovedeşte caracterul etic al comu- 
nităţilor (de unde existența unor îndatoriri specifice între 
conationali, expresii ale solidarităţii) şi serveşte drept funda- 
ment autonomiei politice şi deci multor revendicări adesea jus- 
tificate (independenţă, secesiune, autonomie regională etc.). 

Aceste trei arii sunt cele ce servesc drept fir conducător dez- 
baterii pe care o angajează, fiecare în domeniul şi în felul său, 
celelalte texte, cu atât mai mult cu cât, vom vedea, se poate con- 
testa faptul că ele sunt purtătoare ale unor adevărate valori. De 
altfel se observă deja că numeroase chestiuni de actualitate, ca 
şi de principiu, sunt legate de ele. De exemplu, e limpede că pro- 
blema îndatoririlor specifice joacă un rol important în chestiuni 
ca aceea a imigrației şi, la modul mai general, a liberei circulații 
a persoanelor. Cât despre autonomie, aceasta fiind în exclusivi- 
tate politică, ea are un impact decisiv asupra vieţii oamenilor, 
cetăţeni şi străini, precum şi asupra raporturilor care trebuie să 
existe între națiuni şi state. 

Stabilirea părţilor bune ale naționalismului constituie şi o 
parte importantă a eforturilor lui Bernard Baertschi, deoarece 
e limpede că o atitudine nu poate fi justificată moral decât dacă 
urmăreşte un bine. Şi la fel în cazul unei comunităţi, fie ea atât 
de simplă şi de infimă ca familia modernă sau atât de complexă 
şi de vastă ca națiunea. Problema care se pune de altfel este de 


1 Această conotaţie negativă comportă cel putin o excepție: 


naționalismul defensiv (cel al palestinienilor sau al kosovarilor) este în 
general prezentat în mod pozitiv, chiar şi de către cei ce condamnă 
în bloc naționalismul în alte contexte. 

a şti dacă toate aceste comunităţi trebuie percepute si valorizate 
în acelaşi mod sau dacă națiunea se bucură de un statut special. 
Baertschi consideră că nu acesta e cazul şi că la baza lor se află 
o relaţie de proximitate (morală). Astfel, comunităţile naţionale 
sunt o formă de extensie a unor comunități mai mici, ca fami- 
lia, spre deosebire de tot ceea ce pretinde tradiția contractului 


social. Comunitățile nationale sunt aşadar comunităţi etice. 


LOCALIZAREA NATIONALISMULUI 


PHILIP GERRANS 


Explicatiile date recent naționalismului îl prezintă 
drept rezultatul unui ansamblu de conditii sociologice si 
ideologice specifice natiunilor din Europa de Vest in 
tranzitia lor spre formele moderne de organizare politica 
şi economică. Aspectul sociologic esenţial este transfor- 
marea (mobilizarea) unor societăți agricole segmentate în 
comunități mai urbanizate a căror structură reflectă cere- 
rile capitalismului mai degrabă decât ale producției agri- 
cole. Aspectul ideologic al acestei explicaţii subliniază 
expansiunea limbajului vernacular şi invocarea mitului 
unui destin istoric împărtăşită de gânditorii romantici ca 
Herder!. Conform acestei explicații ortodoxe, ideologia 
naționalistă s-a centrat pe tranziţia spre Modernitate a 
populațiilor devenite mobile fiindcă naționalismul le 


1 Kedourie acordă întâietate influenţei gânditorilor romantici în ex- 
plicatia pe care o dă naţionalismului, în timp ce alti autori, ca Smith si 


Gellner, subliniază aspectele economice şi sociologice ale naționalismului. 

permitea să se conceapă ca menite să moștenească 
împreună cetățenia unui stat-natiune!. După cum spune 
Smith: „Pentru a menţine solidaritatea comunitară şi le- 
gitimitatea regimului, o nouă mitologie este creată în jurul 
renaşterii unei națiuni purificate, lucrând la restaurarea 
unei vârste de aur.“2 
Prezența unei populaţii mobilizate, reconstituite ideo- 
logic ca un ansamblu de cetățeni naționali, este aspectul 
explicativ hotărâtor al naţionalismului european modern. 
Iată de ce Andrew Vincent spune în studiul pe care îl con- 
sacră subiectului: „Din punct de vedere istoric, natio- 
nalismul, ca ideologie şi mişcare politice, este un fenomen 
relativ recent în discuţiile europene, care a apărut doar 
odată cu apariția democrației, a industrializării şi a suve- 
ranitatii populare“3. Aici, Vincent distilează esența unor 
explicaţii ca acelea ale lui Gellner, Kedourie şi Kohn. 
Nu contest această prezentare schematică a originii sta- 
tului-natiune european şi a ideologiei legate de el, dar ea 
este inadecvată ca explicaţie teoretică generală a nationa- 
22 lismului. A face din capitalism, din urbanizare şi din mo- 
bilizarea maselor elemente esenţiale pentru definirea 


1 O versiune mai amplă a unei astfel de explicaţii se găseşte la 
Gellner (Natiuni și nationalism) Gellner subliniază aspectul functional 
al naționalismului, modul în care un stat-natiune ce conduce o econo- 
mie modernă cere un grad de omogenizare socială şi contribuția unei 
literaturi şi a unei culturi vernaculare la această omogenizare. El tra- 
sează un contrast explicit cu societățile „agro-ştiutoare de carte“ pre- 
cedente, construite în jurul producţiei agricole, în care cultura şi 
limbajul sunt monopolizate de o castă de ştiutori de carte ce se defi- 
nesc ei înşişi ca separați de restul populaţiei. 

2 Theories of Nationalism, p. 49. 

3 Modem Politicul Ideologies, p. 241. 

naționalismului înseamnă a vedea în mod inacceptabil is- 
toria prin prisma experienței europene. Aceasta are drept 
efect prezentarea istoriei neeuropene ca o istorie a unor 
culturi lipsite de conştiinţă de sine şi de coerență atât timp 
cât nu vor fi fost revitalizate de importul ideologiei 
naționaliste europene prin experiența lor colonială. 
Asemenea teorii întăresc ceea ce Fabian numeşte: 


„Mitul persistent, împărtăşit de imperialisti şi de 
multi critici (occidentali) ai imperialismului, [...] al unei 
cuceriri, al unei ocupaţii sau al instaurării unei puteri co- 
loniale, simple şi decisive, mit ce îşi are complementul 
în noţiuni similare de decolonizare şi de dobândire a in- 
dependenţei subite. Toate acestea au împiedicat să se 
acorde o importanţă teoretică adecvată dovezilor zdro- 
bitoare în favoarea existenţei unor acte de opresiune, a 
unor campanii de pacificare şi de reprimare a unor rebe- 
liuni repetate, indiferent dacă acestea au fost săvârşite 
prin mijloace militare, prin îndoctrinare religioasă ori 


pe calea educaţiei sau prin măsuri administrative.“ 


Ca preludiu la argumentul meu că teoria dominantă a 
naționalismului reflectă exact acest model, voi prezenta 
două exemple care conferă o plauzibilitate inițială afir- 
matiei conform căreia naționalismul nu este doar un feno- 
men al Modernitatii europene. Aceste două exemple sunt 
cel al Vietnamului şi cel al relaţiilor Japoniei cu China. 

China a fost unificată prin cucerire în anul 221 înainte 
de lisus Hristos. De atunci încoace, dinastiile succesive au 
urmărit întotdeauna să impună un control politic asupra 


1 Time and the Other: How Anthropology Makes its Object, p. 149. 

unui teritoriu ocupat de o cultură distinctivă. O parte 
esențială a acestei culturi este un sistem administrativ bi- 
rocratic unic, susținut de etosul artei politice confucia- 
niste, transmise si menținute de o elită cultivată in limba 
oficială a statului. Civilizația sa era esențialmente agricolă, 
iar populația nemobilizată. încă din Antichitate, cultura 
chineză e conştientă de separatia sa culturală şi teritorială 
de celelalte rase şi națiuni, o întreţine şi îi menţine sensul. 
Succesiunea dinastică a fost o chestiune de transfer al con- 
trolului politic al unui aparat de stat intact cu o extindere 
teritorială fluctuantă, dar întotdeauna determinată. 

Spre sfârşitul secolului al Dl-lea înainte de Iisus Hristos, 
China a încercat să se extindă în delta Fluviului Roşu, în 
ceea ce este în prezent Vietnamul!. După care triburile 
vietnameze au fost guvernate de China ca stat vasal, până 
în secolul I după Iisus Hristos, când China a făcut încercări 
mai serioase de a siniza delta prin înființarea de colonii, 
prin reforme administrative şi prin importul de metode 
de cultivare chineze, de pildă plugul. în mod tipic, siniza- 
rea includea recrutarea de elite locale pentru clasa admi- 
nistrativă. încă din anul 40 după lisus Hristos a avut loc o 
răscoală contra acestei sinizări?. După reprimarea acestei 
răscoale, China a instituit o politică de asimilare a opo- 
zitiei locale prin căsătorii între căpeteniile de război lo- 
cale şi ierarhia administrativă chineză. „Din această 
aristocrație de aristocrați metiși au răsărit, mai târziu, 


1 Prezentarea mea este extrasă dintr-o istorie veche şi clasică, dar 
încă demnă de încredere, a Asiei de Sud-Est, The Making of South East 
Asia a lui Coedes. 

2 Condusă de surorile Trung, care „declanşaseră o vastă mişcare pe 


tot teritoriul Gao Chi“ (Nguyen, Vietnam. Une longue histoire, p. 30). 

«naționaliștii» ca Ly Bon şi Ly Phat Tu“!. Chinezii au con- 
tinuat să guverneze Vietnamul ca pe o provincie a Chinei, 
în ciuda rebeliunilor periodice, şi acesta a devenit cunos- 
cut oficial sub numele de Annam (Sudul pacificat) în 679. 
După căderea dinastiei Tang, în 907, controlul 
Vietnamului a fost contestat; asta a durat până în 938, 
când Ngo Quyen, un vietnamez, i-a învins pe chinezi şi 
a fost recunoscut de ei ca rege al unui stat independent 
pe care el l-a numit Nam Viet2. Acest stat, sub dinastia 
Ly, s-a angajat în permanente războaie de expansiune 
imperialistă împotriva khmerilor şi a chamilor (locui- 
torii Cambodgiei de astăzi), în cursul secolelor urmă- 
toare. Limba statului, deosebită de dialectele locale, a 
rămas chineza, iar sistemul administrativ a continuat să 
fie organizat după modelul chinez, inclusiv examenele 
de intrare în birocraţia care a dus la înființarea unei uni- 
versități de stat în 1076. Statul a menţinut în stare de 


1 E semnificativ faptul că Coedes foloseşte cuvântul „naționalist“ 
pentru a descrie liderii răscoalelor antichineze care au avut loc în 
secolul al XVH-lea. După cum spune Coedes la p. 47: „Istoria ocupaţiei 
chineze, care a durat aproape zece secole, a fost dominată de [...] o 
opoziţie internă din partea unor membri ai populaţiei care erau atașați 
de instituţiile lor tradiționale şi ostili autorității chineze.“ Ceilalți is- 
torici nu au mai multe scrupule în ceea ce priveşte descrierea reacției 
vietnameze față de autoritatea chineză, până în 938, ca „naționalistă“. 
Nguyen descrie după cum urmează întemeierea dinastiei Ly în 938: 
„Un stat national, independent şi stabil a luat naştere“ /Viernam. Une 
longue histoire, p. 35). Dacă acceptăm definiţia dată de Gellner natio- 
nalismului ca tentativa de a unifica statul politic cu națiunea, ce altceva 
ar putea fi mişcarea urmărind să instaureze națiunea vietnameză, dacă 
nu o mişcare naționalistă? 

2 In urma a ceea ce Nguyen Khac Vien a descris ca „un război de 
independență“. 

veghe o armată şi a creat întreprinderi publice, finanțate 
din impozite. 

In 1402, Vietnamul a fost recucerit de China, ceea ce 
a provocat un nou război de rezistență pentru redobân- 
direa independenţei. Acest lucru s-a realizat în 1428 cu ex- 
pulzarea chinezilor şi încheierea unei păci bazate pe 
recunoaşterea suzeranității chineze. Relaţia de suzerani- 
tate a determinat relaţiile dintre Vietnam şi China pe toată 
durata dinastiei Le (1418-1786); după care, conform celor 
ce sunt atasati de modelul european, istoria nationa- 
lismului vietnamez poate începe. Acest model al istoriei 
vietnameze ne-ar relata că relațiile Vietnamului cu puterile 
coloniale europene vor culmina într-un simț incipient al 
identităţii naţionale în rândul elitelor recrutate pentru 
clasa administrativă franceză la începutul secolului XX şi 
educate în transliteratia franceză a vietnamezei, ceea ce a 
permis prima expresie autentică a culturii vietnameze!. 

înainte de a discuta implicaţiile istoriei vietnameze 
pentru explicarea naționalismului premodern  neeuro- 
pean, voi menţiona istoria relațiilor sino-japoneze pentru 
aproximativ aceeaşi perioadă. Până în secolul al VH-lea, 
Japonia de Vest era controlată de acel uji (clan) care putea 
să-şi domine vecinii. In cursul acestei perioade cvasitribale, 
Japonia a rămas deschisă influenței continentale, îndeo- 
sebi prin intermediul peninsulei coreene. Instaurarea bu- 
dismului indian ca religie oficială pentru Soga («]/-ul cel 
mai puternic) a marcat o accelerare a împrumuturilor 


1 0 astfel de istorie, fără presupozitia că naționalismul este 0 ideo- 
logie esențialmente europeană transmisă unei generaţii de intelectuali 
vietnamezi, dată fiind expunerea lor la cultura metropolitană fraaceză, 
este bine relatată de Marr /VietnameseA nricolonialism, 1885-1515). 

culturale, cu toate că sistemul uji-urilor împiedica orice 
consolidare a instituțiilor politice conform modelului 
continental. Totuşi, secolul al VII-lea a consemnat victo- 
ria decisivă repurtată de Soga asupra celorlalte clanuri si 
o tentativă a acestuia de a-şi consolida controlul prin mij- 
locirea importului de modele de guvernare continentale. 
In primul deceniu al secolului al VII-lea, prințul Shotoku 
a instituit sistemul chinez de administrație, adoptând ca- 
lendarul şi sistemul ierarhic al birocrației imperiale, şi a 
retrimis ambasade la curtea chineză. Aceasta a fost o încer- 
care conştientă de a stabili o nouă formă de control poli- 
tic, care s-a accelerat chiar şi când Soga au fost rasturnati de 
un alt uji. Ulterior, politica japoneză a urmărit să câştige 
controlul instituţiilor unui stat mai degrabă decât să se 
bată pentru supremaţia de clan. 

Dinastia următoare, Nara, a adoptat aproape în între- 
gime modelul chinez de guvernare, inclusiv dreptul 
somptuar, sistemul de administrație provincială, de pro- 
cedură şi de ritual de la curte. A fost adoptată scrierea chi- 
neză, care a permis importul repertoriului scris al culturii 
chineze şi a servit drept mediu pentru relatarea şi articu- 
larea istoriei şi a culturii japoneze. După cum este bine 
cunoscut, istoria ulterioară a culturii şi a politicii japo- 
neze se desprinde aproape cu totul de modelul chinez. 
Secolul al X-lea, mai cu seamă, a văzut crearea unei cul- 
turi de curte specific japoneze, ale cărei maniere „rămân 
caracteristice întregii civilizaţii japoneze de mai tarziu“!. 


1 Conform lui Reischauer (Japan. Tradition and Transformation). 
Reischauer este istoricul american al Japoniei cel mai eminent, dar in gene- 
ral m-am bazat pe lucrarea clasică a lui George Samson, A History of Japan. 


Istoria curții Heian în secolul al X-lea este strălucit relatată de Ivan Morris. 


Merită subliniat faptul că această civilizaţie depindea de 
un control politic sigur al statului, din partea dinastiilor 
care se succedau şi a shogunatului Tokugawa. Integritatea 
teritorială a acestui stat era asigurată de statutul său de insulă, 
iar coeziunea sa politică depindea de legatul stabilirii forme- 
lor chineze de control al statului din secolul al VII-lea. Şi de 
fapt când, mai târziu, în secolele al XIX-lea şi XX, natio- 
naliştii japonezi au căutat să propage ideologia naţiunii ja- 
poneze, ei au invocat această istorie neîntreruptă a 
moştenirii culturale şi instituționale. 

Pornind de la rezumatul pe care l-am făcut, pare rezo- 
nabil să ne întrebăm de ce stabilirea în Vietnam şi în 
Japonia a unor forme de control de stat înaintea oricărui 
contact cu europenii n-ar trebui să fie considerată drept 
mişcare naționalistă. Teoreticienii europeni sunt întru 
totul de acord să admită că, după contactul cu europenii 
şi, în cazul Vietnamului, după colonizare, în Vietnam şi 
în Japonia s-au dezvoltat mişcări naționaliste. Ho Şi Min 
este un naționalist în lumina criteriilor europene, la fel ca 
şi amiralii japonezi care au luptat contra flotei ruse în 
1904. Dar desigur că nu contactul cu europenii sau in- 
fluenta lor le poate permite teoreticienilor de la LSE! să 
acorde eticheta de naționalism. 

De fapt, motivul pentru care Gellner, Kedourie şi cei- 
lalti consideră naționalismul ca un fenomen al Moder- 
nității europene nu e în mod atât de direct un produs al 
patriotismului local. El are de-a face mai degrabă cu un 
aspect al nationalismelor europene pe care ei îl consi- 
deri pe bună dreptate ca fiind important în tranziția 


1 London School of Economics and Political Science, colegiu spe- 
cializat al Universităţii din Londra (n. trad.). 


— LOCALIZAREA NAȚIONALISMULUI — 


spre statele-natiuni şi care lipseşte în cazurile pe care le-am 
descris. Acest aspect este ceea ce voi numi integrarea ori- 
zontală, adică sensul creat de miturile identităţii naționale 
făurite în cursul întemeierii statelor-natiuni europene, şi 
anume că apartenența la o comunitate naţională îi leagă 
pe compatrioți de o manieră care nu putea exista în for- 
mele mai vechi de organizare politică, precum feudalis- 
mul, segmentarea agro-ştiutoare de carte sau tribalismul. 

Acest aspect al naționalismului este strâns legat de 
noțiunea de mobilizare, de detașarea față de formele 
tradiționale de viață socială, sub presiunea economică a 
industrializării, a colonizării sau, cum a remarcat Weber 
în Prusia, a comercializării agriculturii de către micii pro- 
prietari funciari. In societăţile premoderne, controlul po- 
litic nu era exercitat în mod impersonal asupra cetăţenilor 
de instituţiile unui stat, ci local şi comunal de către seniori 
leudali, şefi de clanuri sau funcționari ai unei birocratii 
imperiale, iar autoritatea era bazată pe o ierarhie socială, 
un privilegiu tradițional sau un patronaj local. 

Ideologiile naționaliste europene au înlocuit aceste 
forme de afiliere cu noțiunea de apartenenţă strâns legată 
de o comunitate ale cărei instituţii politice se intersectează 
cu alte forme de organizare socială. lată de ce, după 
Gellner, de exemplu, nationalismele au nevoie pentru a 
înflori de susținerea electorală a celor care sunt deja des- 
prinşi de reţelele tradiționale de autoritate. Modernitatea, 
cu accelerarea ei rapidă a schimbării sociale, desprinde mai 
întâi oamenii de formele tradiționale de asociere şi 
linişteşte anxietatea care rezultă din acest fapt prin mitu- 
rile unei comunități mai largi, furnizate de ideologii 
naționaliști. Acest model se generalizează cu uşurinţă la 
anumite contexte neeuropene, unde naționalismul şi 

mobilizarea merg mână in mână: de exemplu, la expe- 
rienta unei ţări supuse la o decolonizare. Aici, nationa- 
lismul, de obicei importat de elitele locale care au fost 
expuse influenței europene, interpretează o schimbare în 
formele de organizare socială şi politică elaborate de co- 
lonizare şi umple vidul postcolonial de autoritate politică 
pentru a cărui umplere formele de viață tradiționale de- 
naturate nu mai sunt adecvate. 

Nu neg faptul că integrarea orizontală, fie ca ideolo- 
gie oficială, fie ca temă care se poate discerne la alte nive- 
luri ale culturii (ca atunci când teoreticienii detectează 
prezenţa unei identități nationale categoric engleze în pie- 
sele de teatru şi în jurnalele din perioada elisabetană şi din 
epoca Stuartilor), nu însoţeşte consolidarea culturală a 
Vietnamului şi a Japoniei medievale. Aceste societăți au 
întărit cu succes controlul politic al elitei, suprapunându-i 
şi pe urmă stabilizând o formă străină de organizare a sta- 
tului care s-a aflat mai apoi adaptată la formele culturale 
locale. În nici unul dintre cele două cazuri această adaptare 
n-a fost asigurată de obținerea unei obediente politice față 
de stat care să fi uzurpat formele tradiționale de organizare 
socială. Date fiind starea comunicaţiilor şi limitarea 
cunoaşterii limbii nevernaculare la o elită de curteni şi de 
birocrati foarte putin numeroasă, n-ar fi putut exista nici 
o largă diseminare a unor mituri naționaliste pertinente 
pentru o ascendență comună sau o omogenitate culturală. 

Totuşi, înființarea unor instituţii ale statului şi conso- 
lidarea culturală organizată de elită sunt socotite ca 
naționaliste prin însuşi faptul că ele n-ar fi putut avea loc 
fără un caracter cultural distinct, legat de un anumit terito- 
riu, sub un control politic unificat. De ce altceva mai e ne- 
voie? A insista asupra unei ideologii de integrare orizontală 

sau a prezenței unor condiţii sociologice caracteristice 
Europei occidentale ori societăţilor colonizate de Europa 
occidentală pare intr-adevăr a fi o manifestare a patriotis- 
mului local. Desigur, nu e o eroare de logică. Cei care au 
inventat termenul pot să-i utilizeze după cum le place şi 
să insiste asupra faptului că aceia ce vor să-i lărgească apli- 
carea pur şi simplu n-au înţeles bine sau au schimbat su- 
biectul. Totuşi, motivele pentru care doresc să-i extind 
aplicarea nu sunt doar semantice. Un exemplu va ajuta să 
se înțeleagă acest lucru. 

In Canada, în Australia şi în Papua-Noua Guinee există 
o dezbatere vitală cu privire la semnificația cuvântului 
„titlu“ şi a termenilor care au o legătură cu el, ca „proprie- 
tate“ şi „posesiune“. Dezbaterea este vitală pentru că afec- 
tează condiţiile sub care guvernele actuale şi interesele 
comerciale importante precum companiile miniere, hi- 
droelectrice şi pastorale negociază cu reprezentanții po- 
poarelor indigene descendente ale populațiilor care au 
suferit de pe urma genocidului şi a deposedării rezultate 
din ocupația europeană. Interesul autohtonilor în rezul- 
tatele acestor dezbateri nu provine din adeziunea lor la o 
teorie semantică particulară, ci din conştientizarea de către 
ei a faptului că extinderea noțiunilor de proprietate şi de 
titlu, pentru a se include în ele noțiunile lor tradiționale 
preexistente de posesiune, au consecințe enorme pentru sta- 
tutul lor de cetățeni. Statutul popoarelor indigene în co- 
munitatea politică se schimbă material şi simbolic dacă se 
acordă culturii lor tradiționale o recunoaştere legală, sem- 
nalată prin integrarea sa în corpul dreptului cutumiar asu- 
pra proprietăţii şi titlurilor. 

După cum a arătat James Tully, justificarea actelor de 
invadare şi de deposedare a fost în parte invocarea unei 


IN 


noțiuni înguste, lockiene, a drepturilor de proprietate şi de 
posesiune, care a permis coloniştilor europeni să trateze 
drept vacante teritorii ce întreținuseră culturi înfloritoare 
timp de mii de ani!. Tentativele recente de recunoaştere a 
acestei ocupaţii istorice au cerut ca tribunalele să recunoască 
faptul că noțiunea lockiană de proprietate era inadecvată 
pentru a face dreptate (în adevăratul sens al cuvântului) na- 
turii relaţiei aborigenilor cu pământul. (Merită să subliniem 
că o noțiune marxistă de proprietate ar fi la fel de inadec- 
vată, dar întrucât această noțiune nu a jucat niciodată 
vreun rol în dreptul cutumiar al coloniilor europene, tri- 
bunalele au fost crutate de dificultatea de a decide dacă şi 
în ce măsură populaţiile cree sau pitjanjara erau de genul 
homo faber.) Procedând astfel, tribunalele au recurs, într-o 
oarecare măsură, la aplicări mai vechi şi mai largi ale 
noțiunilor de proprietate, de titlu şi de consimțământ, ob- 
scurizate în ultimii două sute de ani, când indigenii au fost 
expulzați de pe pământul lor. Prin acest mijloc, după cum 
evidențiază James Tully, tribunalele nu s-au bizuit şi nici 
nu se puteau bizui pe un ansamblu de definiţii ale acestor 
termeni instaurati înăuntrul cadrului legal eurocentric, 
care nu recunoştea formele indigene de posesiune şi de 
proprietate. In locul acestora, ele au admis că, în negocie- 
rile în curs, trebuia folosit un ansamblu de concepte adec- 
vate pentru recunoaşterea practicilor de proprietate şi de 
stabilire atât indigene, cât şi europene. In Australia, ceva 
asemănător s-a petrecut cu decizia care, in cazul Mabo ver- 
sus Oueenslandşi Wik, a statuat că titlurile băştinaşilor nu 
au fost anulate de colonizarea europeană. 


1 Cf. „Aboriginal Property and Western Theory: Recovering a 
Middle Ground“. 

Trebuie subliniat, aşa cum Tully o face, că in toate 
aceste cazuri tribunalele nu au inventat un nou concept de 
„proprietate“ sau de „titlu“: ele au recunoscut o asemănare 
suficientă între practicile de posesiune indigene şi euro- 
pene pentru a le subsuma unui acelaşi concept. în felul 
acesta, afirmă el, tribunalele au recunoscut ceva ce filozofi 
ca Wittgenstein scoseseră în evidenţă!. Aplicarea acestor 
concepte nu e o chestiune care constă în formularea unor 
definiţii rigide pretinzând o aplicare universală, ci una care 
constă în recunoaşterea unor similarități şi asemănări în 
practicile culturale de identificare şi de reidentificare. 

Recomand ceva asemănător pentru aplicarea termenu- 
lui de „naţiune“, şi aceasta din rațiuni similare. Naţiunile 
europene moderne, Vietnamul şi Japonia sunt toate 
asemănătoare prin aceea că posedă culturi care asigură co- 
eziunea, bazate pe ocuparea istorică a unui anumit terito- 
riu. Fireşte, modul în care intretin aceste culturi diferă 
foarte mult, însă există destule similarități pentru ca ele să 
poată fi subsumate aceluiaşi concept. A insista asupra fap- 
tului că această ocupaţie teritorială trebuie să ia aceeaşi 
formă ca aceea a statelor-natiuni europene înseamnă a da 
dovadă de un patriotism local esentialist cu privire la con- 
ceptul de naționalitate. Dacă vrem să explicăm dezvoltarea 
statelor-natiuni, este destul de firesc să pornim de la exem- 
ple familiare, dar trebuie să ne ferim de a considera ceea ce 
este local şi particular ca fiind o restricție universală în apli- 
carea unui concept de care suntem interesați. Asta înseamnă 


1 Tully are la capitolul 4 al articolului său un lung comentariu asu- 
pra remarcilor lui Wittgenstein referitoare la conceptele care se aplică 
în virtutea unor „asemănări de familie“ mai degrabă decât în virtutea 


unor definiţii exclusive. 

a lua o lipsă de imaginație drept o necesitate, eroarea filo- 
zofică cea mai comună, dar încă cea mai răspândită. 

Astfel, Ho Şi Min nu aparține primei generații de 
nationalisti vietnamezi. Desigur, naționalismul generației 
lui Ho Şi Min este foarte diferit de cel al lui Ly Bon si Ly 
Phat Tu. El posedă acea caracteristică, centrală în ideolo- 
giile naționaliste europene, a insistentei asupra integrării 
orizontale a populației vietnameze, a egalității fiecărui in- 
divid ca membru al națiunii. Elitele creole din Vietnamul 
medieval descrise de Coedes ca „naționaliste“, care au mi- 
litat pentru independența vietnameză, nu se angajau în fa- 
voarea abolirii structurii ierarhice, integrată vertical de 
societatea vietnameză. Ar trebui asta să ne determine să 
spunem că nu exista naționalism vietnamez până în seco- 
lul XX? Singurele rațiuni posibile pentru a afirma aşa ceva 
ar fi că sensul caracterului distinctiv al culturii si dreptul 
la teritoriu care au întemeiat relațiile dintre Vietnam şi 
China nu căpătau o semnificație de identitate națională 
decât dacă erau interpretate printr-o ideologie mai fami- 

i4 liară modelului european. 

Un aspect al acestei explicații este că ea ne permite să 
descriem drept naționaliste mişcări militare sau sociale 
care nu-şi stabilesc în mod conştient ca scop consolidarea 
națională şi care nu-şi recrutează partizanii răspândind o 
ideologie a identității naţionale împărtăşite. Dacă aceasta 
este o reductio, sunt bucuros s-o adopt din acest motiv!. 
Pe scurt, coordonarea acțiunii sociale, indiferent că e 
vorba de un război de eliberare sau de o ceremonie reli- 
gioasă, implică în general o împărtăşire a ideilor de către 


''Teoreticienii sociali care dezvoltă acest punct în aminuntime 


sunt Boyer şi Sperber. 

participanţi mult mai putin importantă decât presupun de 
obicei teoreticienii ideologiei. Ratiunile care asigură armo- 
nia socială nu sunt unanime. Ele sunt distribuite inegal în 
sânul populaţiei şi adesea nu sunt transparente pentru ac- 
torii implicaţi. (De exemplu, un țăran poate fi supărat de 
creşterea impozitelor sau a corvezilor sub un regim im- 
perial, în timp ce resentimentele elitelor politice vor viza 
mai probabil alte aspecte ale puterii. Dacă notabilii locali 
organizează țărănimea pentru un război de rebeliune, este 
corect să descriem acţiunea drept o rebeliune bazată pe 
resentiment, în pofida motivelor disparate implicate.) 
In consecință, dacă multi vietnamezi au luptat în răz- 
boaiele de eliberare contra chinezilor pentru o serie de mo- 
tive disparate şi dacă practicile culturale în teritoriul 
proaspăt cucerit au fost convergente sub aspecte impor- 
tante este suficient pentru a le considera ca angajate într-un 
proiect de făurire a unei națiuni. Fireşte, dacă s-ar putea 
arăta că aceste acțiuni depindeau de nişte credințe larg 
împărtăşite cu privire la statutul compatriotilor, asta ar fi 
cireaşa de pe tort, însă în cazul acesta, ca şi-n altele în teo- 
ria socială, trebuie să ne mulțumim cu un tort fără cireașă. 
Mai există şi o altă morală a acestei poveşti pentru ex- 
plicarea naționalismului. Se pare că naționalismul se naşte 
din contactul între o cultură locală şi o cultură imperială. 
Faptul se poate întâmpla fie în perioada de expansiune im- 
perială, fie în cea de contracție. Naționalismul este adesea 
răspunsul unei elite la o invazie sau, şi mai adesea, la o oca- 
zie strategică creată când controlul imperial slăbeşte sau dă 
înapoi. Nu este deci de mirare că mişcările naționaliste sunt 
deseori conduse de acei membri ai populaţiei naţionale care 
au beneficiat cel mai mult de pe urma ocupaţiei imperiale 
şi, în caz de succes, ele ancorează puterea a ceea ce Anderson 

numeşte elita creolă, în detrimentul compatriotilor lor!. In 
mod cert, naționaliștii vietnamezi ai lui Coedes proveneau 
din clasa administrativă creolă. 

Clifford Geertz a fost unul dintre primii care au 
notat poziția ambivalenti a elitelor postimperiale?, o 
ambivalenté care e şi mai frapantă când ne gândim la 
nationalismele cu care se confruntă în prezent teoria po- 
litică, precum cele din Orientul Mijlociu şi din fosta 
Uniune Sovietică. Acolo unde aceste elite caută să re- 
cruteze ajutoare prin mijlocirea unui program natio- 
nalist, orice revendicare de integrare orizontală sună 
fals. Funcţia naţionalismului în aceste cazuri este de a 
le permite elitelor să-şi mențină poziția dominantă pe 
care o dobândiseră prin asimilarea lor la cultura impe- 
rială domnitoare până atunci, deşi recrutează ajutoare 
pe baza unei ideologii antiimperiale (de obicei prezen- 
tată populaţiei supuse ca o renaştere a tradiţiei istorice 
autentice obscurizate anterior de dominația imperia- 
listă)5. Acest tip de ideologie naționalistă ambiguă există 
___36 sub mai multe forme. De exemplu, în Pakistan şi în 
Orientul Mijlociu elitele beneficiază de pe urma contac- 
telor lor financiare şi politice cu lumea „dezvoltată“, în 
timp ce propagă o ideologie de stat artificial construită 
pe baza unor aspecte vitaliste şi esentialiste ale teologiei 


1 Cf. Imagined. Communities. Reflections on the Origin and Spread 
of Nationalism. 

1 Cf. „The Judging of Nations“. 

3 Această generalizare prezintă, fireşte, excepții. Elitele creole 
din America de Sud, de pildă, nu se sprijină pe mitul unei culturi 
tradiționale împărtăşite când recrutează ajutor pentru mişcările lor 
naționaliste. Peru, de exemplu, nu a fost întemeiat pe mitul unei res- 
tauratii incase. 

şi filozofiei islamice, care caută să ferească restul so- 
cietatii de contagiunea culturii occidentale!. 

Un alt exemplu este nationalismul din Asia Centrali 
care s-a ivit in urma declinului Uniunii Sovietice. Acum d 
aceasta s-a retras, state ca Turkmenistanul sunt dominate dt 
naţionali, recrutaţi de regimul sovietic în rândul nomenkk 
turii cu ideea de a asimila populaţiile musulmane. Acest* 
elite locale intretin atunci mituri etnice şi religioase de opri- 
siune şi de rezistență, cu scopul de a se instala lin în vidul 
de putere. De fapt, ceea ce s-a întâmplat uneori în Ast 
Centrală este că elitele locale islamice, a căror corupți 
masivă şi complicitate cu regimul central reduseseii 
populaţia la mizerie şi cauzaseră o distrugere a mediulii 
înconjurător la o scară nemaiîntâlnită, şi-au consolid? 
poziţiile în vidul de putere postimperial manipulări 
mitul eliberării unei națiuni oprimate?. In Turkmenista: 


1 Al Azmeh, „The Discourse of Cultural Authenticity: Islatt; 
Revivalism and Enlightenment Universalism“. Al Azmeh discută rolul 


Islamului fundamentalist în consolidarea poziţiei elitelor din Pakistj y; _ 


şi Iran. Gellner evidenţiază şi el, în lucrările sale cele mai recente,q 
fundamentalismul musulman, deşi e prezentat de elite ca fiind vocii 
tradiției autentice, este în realitate asociat cu modernizarea şi urba:- 
zarea. Religia islamică a societăţilor rurale tradiţionale tinde să fie nj 
degrabă sincretică decât cu caracter fundamentalist. 

2 Ernest Haas, în pătrunzătoarea sa lucrare de ansamblu referitoarei 
sociologia naționalismului, notează: „Nu persoanele mobilizate, dar + 
asimilate, din Asia Centrală şi din Ucraina sunt cele care au făcut set- 
siune, ci membrii elitelor comuniste uzbece, turkmene si ucrainene cag 
la drept vorbind, erau pe cât de asimilate în elita sovietică e cu putinii 
conform ortodoxiei marxist-leniniste.“ El dezvoltă un model perr. 
naționalism în care „declanşatorul [...] este refuzul de a respecta unele pi 
soane complet mobilizate şi esențialmente asimilate, care pot desemn;, 
deosebire culturală față de elită (imperială) drept cauză a discriminării fe 
cepute“ (,,Nationalism: An Instrumental Social Construct“, p. 26). 

de pildă, regimul actual s-a angajat în fabricarea unei is- 
torii a naţiunii turkmene, exact în acest scop. (Utilizarea 
cuvântului „fabricare“ aici nu implică faptul că invocarea 
deliberată a naţiunii germanice de către Herder sau mitu- 
rile naţionale ale altor națiuni sunt într-un fel sau altul 
mai „autentice“.) 

Mentionez acest aspect al nationalismelor recente, rolul 
elitelor asimilate anterior de cultura imperială, pentru a 
sublinia faptul că, odată ce abandonăm perspectiva care 
consideră integrarea orizontală a populaţiei ca fiind carac- 
teristica esenţială a unei ideologii naționaliste autentice, 
alte aspecte ale naţionalismului, cum ar fi rolul elitelor asi- 
milate, ies în evidență. De exemplu, anticolonialismul post- 
belic din Asia şi Africa este explicat uneori în termeni de 
influență a ideologiilor europene ale integrării orizontale, 
îndeosebi a marxismului, asupra unei elite în parte asimi- 
late. Succesul mişcărilor anticoloniale de după război este 
explicat prin faptul că liderii ideologici ai exilatilor c > 
s-au întors în țările lor au transmis acolo elementul eurt/ 
pean vital al integrării orizontale unor mişcări de revoltă 
altminteri fragmentate etnic, tribale sau cu interese 
înguste. Fără îndoială că o generaţie de conducători poli- 
tici asiatici şi africani a fost expusă la teoriile europene. Cu 
toate acestea, este extrem de condescendent sase conchidă 
că elementul de fecundare europeană este cel care a trans- 
format mişcările anticoloniale în nationalisme autentice. 
După cum arată exemplele surorilor Trung şi al lui Ly Bon, 


1 Acest lucru permite şi o altă concluzie de autosatisfactie, anume 
că motivul pentru care atâtea nationalisme africane „eșuează“ este că 
sunt insuficient integrate orizontal pentru a putea să surmonteze di- 
viziunile tribale sau etnice. 

rezistența naționalistă opusă puterii imperiale de elitele 
locale asimilate a existat cu mult timp înaintea oricărei 
influenţe europene. 

Susținerea ideii că naționalismul este o creatură a 
Modernităţii europene, în pofida dovezilor edificării şi con- 
solidării naţiunilor japoneză şi vietnameză, nu se poate rea- 
liza decât printr-un efort considerabil de reinterpretare 
eurocentrică. Piesa centrală a acestei reinterpretări este pre- 
supoziţia că naționalismul cere în mod esenţial o ideologie 
de integrare orizontală. Dacă această insistență asupra in- 
tegrării orizontale poate fi adecvată în cazul Europei occi- 
dentale, ea poate avea, în studiul naționalismului, efectul 
imperialist clasic de a subordona istoria asiatică istoriei eu- 
ropene. Faptul că, chiar şi atunci când este în mod conştient 
articulată ca parte a unui proiect de făurire a unei naţiuni, 
ideii de integrare orizontală nu-i pasă de gradul real de se- 
paratie dintre elitele care se reclamă de la ea şi cei a căror 
supunere este asigurată sub egida lor, este un alt motiv pen- 
tru a-i reconsidera rolul în teoria naționalismului. 


V Same. 


O APARARE A NATIONALITATII 


DAVID MILLER 


Povestea mea începe pe malul unui râu imaginat de 
Kenneth Grahame: 


„— Şi dincolo de Pădurea Sălbatică? întrebă Sobolul. 
Unde-i albastru şi tulbure, şi se văd nişte dealuri - sau 
poate că nu-s dealuri - şi ceva care aduce cu fumul 
oraşelor - sau nu-s decât nori? 

- Dincolo de Pădurea Sălbatică e Lumea cea Mare, 
zise Şoarecele. Şi asta-i ceva care nu ne priveşte, pe nici 
unul dintre noi doi. N-am fost niciodată pe-acolo, nici 
n-am de gând să mă duc. Nici tu n-ai să te duci niciodată, 
dacă ai cât de puţin scaun la cap. Te rog, nu mai pomeni 
de locurile acelea“. 


Şoarecele, oricât de judicios ar fi în opiniile sale despre 
cele mai multe lucruri, îndeosebi despre vapoare, pare să 


1 The Wind in the Willows, pp. 16-17. {Vantulprin sălcii, trad. Frida 
Papadache, Bucuresti, Ed. Ion Creangă, 1973 - n. tr.] 


—— DAVID MILLER = —_____ 


manifeste aici exact ceea ce atâtea persoane găsesc neplăcut 
în legătură cu loialitățile şi identitățile nationale. El nu 
afişează nici un fel de ostilitate vădită față de ţările străine 
şi de felul lor de a fi. Dar combinaţia dintre o ignorare 
hotărâtă a locurilor aflate dincolo de Pădurea Sălbatică şi 
o indiferenţă totală pentru ceea ce se întâmplă acolo pare 
deosebit de iritantă. Naționalismul agresiv în stilul: „E ţara 
mea, fie că are sau n-are dreptate“ este ceva cu care se poate 
cel putin argumenta. Însă îngustarea orizonturilor, redu- 
cerea universului experienţei la doar malul unui râu, pare 
să fie o revenire la victoria sentimentului asupra argu- 
mentării raţionale. 

Filozofii, în special, întâmpină mari dificultăți când se 
confruntă cu genul de ataşamente naționale căruia îi aplic 
drept emblemă  „mălurismul“  Şoarecelui. Filozofii se 
apucă să formuleze raționamente, să utilizeze concepte şi 
argumente care au o formă universală. „Ce-i atât de de- 
osebit la acest mal de râu?“ ar fi putut întreba în replică 
un Sobol-filozof. „De ce malul ăsta de râu e un loc mai 
bun decât celelalte maluri de râu care se află dincolo de 
Pădure?“ La asta, Şoarecele n-ar fi putut să răspundă decât: 
»E ţinutul mew îl iubesc; n-am deloc nevoie să pun ase- 
menea într'ebări.“ 

E clar că Şoarecele nu-i un filozof. Totuşi, exami- 
nându-i modul de a gândi am putea să ne amintim cuvin- 
tele cuiva care era: 


„Există în Anglia, mai cu seamă, domni foarte cum- 
secade, care şi-au văzut întotdeauna de treburile lor cas- 
nice, s-au destins cu divertismentele obişnuite şi care, ca 
urmare, şi-au îndreptat prea puţin gândurile spre acele 


obiecte care, zi de zi, se oferă simţurilor lor. Desigur, 

n-am pretenția că fac din aceşti domni nişte filozofi [...]. 

Ei fac bine că rămân în situaţiile lor actuale; în loc de a-i 
rafina pentru a face din ei filozofi, doresc să le putem 
transmite constructorilor noştri de sisteme o parte din 
acest grosolan amestec terestru: e un ingredient de care 
duc de obicei mare lipsă şi care i-ar ajuta să tempereze 


acele particule arzătoare din care sunt alcatuiti.“! 


Evident, Şoarecele e bine dotat cu un grosolan ames- 
tec terestru, literal şi metaforic vorbind, iar problema este 
de a stabili dacă un sistem filozofic se poate folosi de ceea 
ce are el de oferit. Cel care poate este de tip humian. Prin 
asta, mă refer la o filozofie care, mai degrabă decât să 
îndepărteze convingerile şi sentimentele obişnuite dacă 
nu se poate demonstra ca au un fundament rational, le 
lasă la locul lor atât timp cât nu se aduc argumente solide 
pentru a le respinge. Convingerile Şoarecelui nu pot fi de- 
duse dintr-o premisă universal acceptată; dar acesta nu este 
un motiv pentru a le respinge, decât dacă nu cumva argu- 
mentele pentru a o face par mai bine întemeiate decât 43 o 
înseşi aceste convingeri. În filozofia morală şi politică, mai 
cu seamă, construim pe sentimente şi judecăți existente şi 
nu le corectăm decât atunci când sunt incoerente sau în 
mod clar eronate în vreun alt fel. Nu aspirăm la o teme- 
lie universală şi raţională, asa cum a încercat Kant să for- 
muleze cu imperativul categoric. 

Pornind de la acest tip de postură (pe care nu voi 
încerca s-o justific) construcția unei apărări filozofice a 
nationalitatii are sens. Nu e vorba de a încerca să se dea 


’ D. Hume, 7rdite’de la na.turehuma.ine, cartea I, partea II, sec- 
tiunea VII, p. 365. 

motive constrângătoare din punct de vedere rațional pen- 
tru ca oamenii să aibă ataşamente şi loialități nationale. 
Ceea ce putem face este să pornim de la premisa că, în ge- 
neral, oamenii manifestă astfel de ataşamente şi loialitati, 
iar apoi să încercăm să construim o filozofie politică în 
măsură să le încorporeze. In special, putem face două lu- 
cruri: putem să examinăm argumentele critice îndreptate 
contra nationalitatii - argumente care încearcă să submi- 
neze valabilitatea loialităților nationale - şi să arătăm că 
sunt greşite; şi putem încerca să domolim tensiunea din- 
tre particularismul etic implicat de asemenea angajamente 
şi universalismul etic, arătând de ce poate fi avantajos 
dintr-un punct de vedere universal ca oamenii să aibă 
loialităţi nationale!. 

Filozofii vor putea protesta că e o caricaturizare a 
poziţiei lor faptul de a sugera că singurele rațiuni de 
a crede sau de a acţiona pe care ei le autorizează sunt cele 
ce decurg dintr-un punct de vedere cu totul impersonal gi 
universal. In prezent e ceva obişnuit să se facă distincţie 
între ratiunile neutre şi ratiunile relative în raport cu agen- 
tul şi să se dea fiecăreia o anumită greutate în rationa- 
mentul practic2. Dar ceea ce motivează această concesie 
este în principal o preocupare pentru scopurile private ale 
indivizilor şi pentru integritatea lor: oamenilor trebuie să 
li se ofere un spațiu moral pentru ca ei să-şi poată urmări 


1 Am dezvoltat acest ultim punct, în mod special, în „The Ethical 
Significance of Nationality“, pp. 647-662. In prezentul articol mă voi 
ocupa în principal de primul punct. 

2 A se vedea, de exemplu, T. Nagel, Egalite et partialité, lucrare a 
cărei idee călăuzitoare este contrastul dintre punctele de vedere etice 
personal şi impersonal. 


— - O APĂRARE A NAȚIONALITĂȚI ——— 


propriile proiecte, să-şi onoreze angajamentele şi să trăiască 
în conformitate cu idealurile lor personale. Loialitatile 
naționale şi obligaţiile ce decurg din ele sunt mai greu de 
situat în această panoramă, deoarece par să reprezinte nu 
un segment diferit al vieţii morale, ci un mod concurent 
de a cuprinde conceptele şi principiile care modelează 
punctul de vedere impartial sau neutru în raport cu agen- 
tul (să considerăm, de exemplu, diferitele concepții des- 
pre dreptatea distributivă care apar în funcţie de adoptarea 
unui punct de plecare national sau universal). lată de ce 
asemenea loialitati par să fie o sfidare frontală a unei con- 
ceptii despre moralitate care e dominantă in cultura 
noastră, după cum a afirmat Alasdair Maclntyre!. 

E un curios paradox al epocii noastre că în timp ce 
naționalismul câştigă teren din punct de vedere politic, 
pretinşii săi apărători (cel puţin în Vest) se află ei înşişi în 
defensivă. Am şi dat un motiv pentru acest fapt: concepția 
că loialitatile nationale nu pot rezista unui examen critic; 
ca atare, o persoană rațională nu poate fi naționalistă. Dar 
există şi un motiv mai comun: naționalitatea este consi- 
derată de foarte multă lume ca o noțiune paseistă şi 
reacționară; se crede că ea se opune progresului. In con- 
textul european, de exemplu, suntem îndemnați să privim 
spre o „Europă a regiunilor“ în care Catalonia, Bretania, 
Bavaria, Scoţia şi restul vor coexista armonios sub o um- 
brelă administrativă comună, eliberată de  rivalităţile 
naţionale care ne-au aruncat în două războaie mondiale. 
Progresul înseamnă biruința asupra naţionalităţii. In su- 
cursala din Oxford a magazinului Body Shop (şi fără îndo- 
ială în sucursalele sale din Paris, Tokio şi alte locuri) se 


1 Cf. „Is Patriotism a Virtue?“. 

poate cumpăra un badge care îl citează pe H.G. Wells: 
„Adevărata noastră naţionalitate este umanitatea.“ Şi 
Wells, şi Body Shop întruchipează ideea modernă de pro- 
gres, ai cărei discipoli au fost descrişi de George Orwell 
într-un mod atât de extraordinar de acid: „Tot acest jal- 
nic trib de femei cu sentimente generoase şi de bărboşi 
incaltati cu sandale si băutori de sucuri de fructe care se 
adună la mirosul «progresului» ca muştele în jurul unei pi- 
sici moarte.“ Dacă sunteți una dintre aceste muşte, şi cea 
mai mare parte dintre noi suntem într-o anumită măsură, 
atunci veţi considera că loialităţile nationale obişnuite 
înseamnă nostalgie reacționară şi veţi sta la coadă pentru 
a etala sloganul lui Wells. 

Prin urmare, pretinsul naționalist are de răspuns la 
două provocări: provocarea filozofică şi provocarea pro- 
gresistă. Şi acum, e timpul să formulez mai precis noțiunea 
de naţionalitate pe care vreau să o apăr2. Nationalitatea, aşa 
cum o înțeleg eu, cuprinde trei propoziţii interconectate. 
Prima se referă la identitatea personală şi afirmă că apar- 

_____ 46 tenenfa la cutare sau cutare grup national poate constitui, 


1 TheRoad to WiganPier, p. 160. 

2 Vorbesc de „naţionalitate“ mai degrabă decât de „naționalism“ 
fiindcă acest ultim termen aduce în general cu sine presupozitii 
neîntemeiate cu privire la ceea ce naţiunile au dreptul să facă pentru 
a-şi promova interesele; pe de altă parte, nu există altă posibilitate 
decât „naţionalist“ ca adjectiv. O altă abordare ar fi de a-l urma pe 
Neil MacCormick, distingând diferitele concepţii despre naționalism; 
ca la MacCormick, concepția pe care vreau s-o apăr include condiția 
că, susținând interesele naţiunii mele, trebuie la fel de bine să respect 
identitățile naţionale ale altora (şi drepturile ce decurg din ele). A se 
vedea N. MacCormick, „Nations and Nationalism“ şi „Is Natienalism 
Philosophically Credible?“. 

la propriu, o parte din identitatea cuiva; cu alte cuvinte, 
dacă o persoană este îndemnată să specifice elementele 
care sunt esenţiale pentru identitatea sa, cele care fac din ea 
persoana care este, e normal să se refere la naționalitatea sa. 
O persoană care, răspunzând la întrebarea „Cine sunteți?“ 
spune: „Sunt suedez“ sau „Sunt italian“ (şi de bună seamă 
şi multe alte lucruri) nu spune ceva care este nepotrivit 
sau bizar în aceeaşi manieră în care, să zicem, cineva ar 
pretinde fără nici o dovadă că e nepotul ilegitim al taru- 
lui Nicolae al II-lea. Să notăm că această afirmaţie este o 
permisiune: identitatea națională poate, dar nu trebuie 
neapărat să fie o parte constitutivă a identității personale. 

A doua propoziţie este etică şi afirmă că naţiunile sunt 
comunităţi etice. Ele sunt curbe de nivel în peisajul etic. 
Îndatoririle pe care le avem față de compatrioții noştri 
sunt diferite şi mai întinse decât cele pe care le avem faţă 
de fiinţele umane ca atare. Asta nu înseamnă că nu avem 
nici o îndatorire față de oameni ca atare, nici că nu pot 
exista şi alte comunităţi, poate mai mici şi mai intense, 
față de ai căror membri avem îndatoriri mai riguroase 
decât cele pe care le avem față de bretoni, suedezi etc. 
Ce-nseamnă asta este că o expunere corectă a eticii tre- 
buie să dea pondere limitelor naţionale şi, îndeosebi, că 
nu există obiectie de principiu contra unor scheme in- 
stitutionale care sunt concepute pentru a-şi oferi benefi- 
ciile în exclusivitate celor ce se află înăuntrul aceloraşi 
limite ca și noi. 

A treia propoziţie este politică şi spune că persoanele 
care formează o comunitate națională pe un anumit teri- 
toriu au o pretenție întemeiată la autodeterminarea poli- 
tică; trebuie deci instituită o structură instituțională care 
să le permită să ia în mod colectiv decizii asupra subiectelor 


DAVID MILLER 
ce privesc in primul rand propria lor comunitate. Notati 
că am enunțat asta cu precauţie şi că n-am afirmat că insti- 
tutia trebuie să fie cea a unui stat suveran. Din punct de 
vedere istoric, statul suveran a fost principalul mijloc prin 
care au fost satisfăcute revendicările de autodeterminare 
națională, iar acest lucru nu-i tocmai un accident. Cu toate 
acestea, autodeterminarea națională poate fi realizată şi in 
alte feluri şi, după cum vom vedea, există cazuri în care 
ea trebuie realizată altfel decât prin intermediul unui stat 
suveran, tocmai pentru a onora revendicările la fel de bine 
întemeiate ale altor naționalități. 

Vreau să subliniez că cele trei propoziţii cărora le-am 
trasat liniile generale - cu privire la identitatea personală, 
la îndatoririle limitate şi la autodeterminarea politică - 
sunt legate între ele în aşa fel încât este greu de perceput 
forța uneia dintre ele fără a le recunoaşte pe celelalte. Nu-i 
greu de văzut cum o identitate comună poate susține în 
acelaşi timp ideea naţiunii ca o comunitate etică şi reven- 
dicarea de autodeterminare, dar ceea ce e mai subtil - şi 
voi încerca s-o demonstrez în continuare - este modul în 
care revendicarea politică poate întări în acelaşi timp 
afirmaţia despre identitate şi teza etică. Faptul că respec- 
tiva comunitate se autodetermină, fie în chip actual, fie 
în chip potenţial, întăreşte ascendentul ei asupra noastră, 
deopotrivă ca sursă de identitate şi ca sursă de obligaţie. 
Această împletitură de propoziții poate uneori părea cir- 
culară; iar faptul că argumentul naţionalist e imposibil de 
enunțat în formă lineară netă poate confirma suspiciunile 
filozofice în privinţa sa. Insă cred că dacă vrem să înțelegem 
puterea nationalititii ca idee în lumea modernă - atracția 
identităţii naţionale pentru eul modern - trebuie să încer- 
căm să-i înțelegem logica internă. 

Să începem deci să privim mai îndeaproape identitățile 
naționale propriu-zise şi în special să ne întrebăm ce le de- 
osebeşte de alte identități - individuale sau comune - pe 
care le pot avea oamenii. Ce înseamnă a te considera ca 
aparținând unei comunităţi naționale? 

Primul punct de notat, şi el a fost notat de majoritatea 
celor care au reflectat serios asupra subiectului, este că o 
comunitate națională e constituită de o credinţă: o natio- 
nalitate există când membrii ei cred că ea există. Nu e o ches- 
tiune de împărtăşire a unui atribut comun, ca rasa ori limba, 
de către un grup de persoane. Aceste aspecte nu creează prin 
ele însele naţiunile şi nu devin importante decât în măsura 
în care o naționalitate anume consideră drept una dintre ca- 
racteristicile care o definesc faptul că membrii săi vorbesc 
franceza sau au pielea neagră. Acest lucru devine limpede 
de îndată ce ne uităm la propunerile care au fost puse în evi- 
dență drept criterii obiective de naţionalitate, aşa cum a 
făcut-o Ernest Renan într-una din faimoasele sale conferințe 
asupra subiectului!: pentru fiecare criteriu care a fost pro- 
pus există contraexemple empirice clare. Concluzia la care 
se ajunge rapid este că o naţiune e un „plebiscit zilnic“, după 
expresia memorabilă a lui Renan; existența sa depinde de o 
credință împărtăşită că membrii săi au aceeaşi apartenență 
şi o dorință împărtăşită de a-şi continua viata în comun. 
Astfel, afirmând o identitate națională, asum faptul că toate 
convingerile şi angajamentele mele sunt reflectate la cei pe 
care îi consider că împărtăşesc această identitate şi, fireşte, 
pot să mă înşel în această privință. In sine, acest lucru nu de- 
osebeste nationalitatea de alte genuri de relatii umane care 
depind de o credință reciprocă. 


1 Cf. Qu'est-ce qu’une nation? 

Al doilea aspect al nationalitatii tine de faptul că vor- 
bim de o identitate care întruchipează o continuitate is- 
torică. Naţiunile se întind înapoi în trecut şi, de fapt, în 
majoritatea cazurilor, originea lor este în mod oportun 
pierdută în negura timpului. In cursul acestei istorii au 
avut loc numeroase evenimente semnificative şi noi 
putem să ne identificăm cu oamenii care au acţionat în 
acele momente, reînsuşindu-ne acţiunile lor ca şi cum ar 
fi ale noastre. Adesea acestea evenimente implică victorii 
şi înfrângeri militare: ne imaginăm astupând breşa de la 
Harfleur sau descifrând mesajele fanioanelor de semnali- 
zare înălțate la Trafalgar. Renan consideră că tragediile is- 
torice au o importanță mai mare decât episoadele glorioase, 
înclin să văd în asta o latură franceză uşor de înțeles, dar 
punctul de vedere pe care-i exprimă e pertinent: „Doliul 
valorează mai mult decât triumfurile, căci impune datorii, 
comandă efortul în comun.“ Comunitatea națională isto- 
rică este o comunitate a obligaţiei. Dat fiind că predeceso- 
rii noştri au trudit din greu şi şi-au vărsat sângele pentru a 

_____ 50 făuri şi a apăra națiunea, noi, cei care ne-am născut în ea, 
moştenim obligaţia de a le continua munca, de care ne des- 
povărăm în parte asupra contemporanilor şi în parte asu- 
pra descendenților noştri. Comunitatea istorică se întinde 
şi înainte, în viitor. Asta înseamnă că atunci când vorbim 
de naţiune ca de o comunitate etică avem în minte iu 
numai genul de comunitate existentă între un grup de con- 
temporani care practică întrajutorarea reciprocă şi care 
s-ar dezintegra din clipa în care această practică ar înceta, 
ci şi o comunitate care, deoarece se întinde înainte şi 
înapoi în succesiunea generaţiilor, nu este o comunitate 


1 Op. cit., p. 32. 

la care generaţia prezentă poate să renunţe. Aici începem 
să întrevedem profunzimea comunităților naționale care 
nu poate fi împărtăşită prin forme de asociere mai imediate. 

Al treilea aspect caracteristic al identităţii nationale este 
acela că e o identitate activă. Naţiunile sunt comunități care 
fac împreună nişte lucruri, iau hotărâri, obțin rezultate 
şi aşa mai departe. Bineînţeles, lucrurile nu pot să se pe- 
treacă aşa ad litteram; ne bizuim pe imputerniciti care sunt 
consideraţi ca întruchipând voința naţională: oameni de 
stat, soldați, sportivi etc. Dar aceasta înseamnă că legătura 
dintre trecut şi viitor pe care am mentionat-o mai devreme 
nu este o simplă legătură cauzală. Națiunea devine ceea ce 
face prin deciziile pe care le ia - putem acum să le privim 
pe unele dintre ele ca fiind cât se poate de proaste, un motiv 
de ruşine națională. Indiferent că această identitate activă 
e un aspect valabil al nationalitatii sau, aşa cum susțin unii 
critici, că e pur şi simplu o idee bizară prejudiciabilă, este 
limpede că ea caracterizează naţiunile în raport cu alte ti- 
puri de grupuri, de exemplu Bisericile sau sectele religioase 
a căror identitate este în mod esenţial pasivă, în măsura în 
care o Biserică e considerată ca răspunzând glasului lui 
Dumnezeu. Scopul grupului nu este de a face sau de a de- 
cide lucruri, ci de a interpreta cât de bine îi stă în putință 
mesajele şi comandamentele unei surse exterioare. 

Al patrulea aspect al identităţii naţionale este că ea leagă 
un grup de persoane de un anumit loc geografic, iar aici, 
din nou, există un contrast net cu majoritatea celorlalte 
identități de grup afirmate de oameni, cum ar fi identitățile 
etnice sau religioase. Acestea au adesea locuri sacre sau tinu- 
turi de obârşie, însă necesitatea de a ocupa în mod perma- 
nent aceste locuri nu constituie o parte esenţială a posesiei 
acestor identități. Dacă eşti un bun musulman, trebuie să 

faci un pelerinaj la Mecca cel puțin o dată în viață, dar nu 
e nevoie să-ți faci o casă acolo. O națiune, în schimb, tre- 
buie să aibă o patrie (homeland'). Acest fapt poate fi sursa 
unor mari dificultăți, un punct asupra căruia voi reveni 
când voi examina obiecțiile la ideea de naționalitate, dar el 
e de ajutor si pentru a explica de ce o comunitate națională 
trebuie să fie o comunitate politică (în aspirațiile sale, dacă 
nu încă în realitate). Am văzut deja că națiunile sunt gru- 
puri care acționează; acum vedem că acţiunile lor trebuie 
s-o includă pe aceea de a deţine controlul unei porțiuni din 
suprafața Pământului. Acest element teritorial este cel care 
face ca naţiunile să fie singurele adecvate pentru a servi 
drept bază statelor, deoarece, prin definiţie, un stat trebuie 
să-şi exercite autoritatea pe o arie geografică. 

In sfârşit, este esenţial pentru identitatea națională să 
existe convingerea că poporul care alcătuieşte națiunea 
împărtăşeşte anumite trăsături care îl deosebesc de cele- 
lalte popoare. Este incompatibil cu naționalitatea să te 
gândeşti la membrii unei naţiuni ca la un popor care a fost 

__Jk adunat la voia întâmplării într-un loc şi care a fost silit să 
împărtăşească un destin comun, asemeni ocupanților unei 
bărci de salvare care ş-au pomenit în mod accidental 
împreună. Diviziunile naţionale trebuie să fie diviziuni 
naturale; ele trebuie să corespundă unor deosebiri reale 
între popoare. Din fericire, faptul nu trebuie să implice 
rasismul sau ideea că grupul este constituit printr-o eredi- 
tate biologică. Trăsăturile comune pot fi cu caracter cul- 
tural: ele pot consta în valori, în gusturi sau în sensibilitati 
împărtăşite. Astfel, imigrația nu trebuie să pună probleme, 
cu condiția doar ca imigranții să accepte elementele esenţiale 
ale caracterului național. De fapt, s-a văzut în câteva cazuri 
că a fost posibil să se considere imigrația ca o experiență 

formatoare, suscitând calități de ingeniozitate şi de ajutor 
reciproc care au definit atunci caracterul naţional - mă gân- 
desc la culturile coloniştilor din Lumea Nouă, ca america- 
nii sau australienii. După cum ştie toată lumea, nu există 
astăzi nimic mai ilustru pentru un australian decât să aibă 
un strămoş care a fost adus în lanţuri de Prima Flotă. 

Când spun că deosebirile naţionale trebuie să fie de- 
osebiri naturale, vreau să zic că poporul care alcătuieşte 
o națiune trebuie să creadă că există ceva distinctiv în 
ceea ce îl priveşte şi care îl deosebeşte de celelalte 
națiuni, pe lângă faptul împărtăşirii unor instituții co- 
mune. Nu e nevoie să fie o trăsătură sau o calitate spe- 
cifică, ci un evantai de caracteristici care sunt în general 
împărtăşite de membrii națiunii A şi servesc pentru a-i 
diferenția de străini. în conştiinţa populară, aceste dife- 
rente pot fi exagerate. Hume remarca faptul că vulgul 
crede că orice persoană care aparține unei națiuni ma- 
nifestă trăsăturile sale distinctive, în timp ce „persoa- 
nele inteligente“ iau în considerare excepţiile; oricum, 
deosebiri colective există în mod incontestabil!. Acest 
lucru este cu siguranță corect. Merită să notăm şi faptul 
că poporului îi poate fi greu să spună în mod explicit în 
ce constă caracterul său national şi totuşi să aibă un simţ 
intuitiv al locului acestei diferențe când se află în pre- 
zenta unor străini?. Identitatile nationale pot să rămână 
implicite şi cu toate acestea să exercite o influență pe- 
netrantă asupra comportamentului oamenilor. 


1 „Le caractere des nations“, p 282. 

2 „Numai când întâlneşti pe cineva dintr-o cultură diferită de a ta 
începi să realizezi care sunt cu adevărat convingerile tale“ (Orwell, 
Wigan Pier, p. 145). 

Luate împreună, aceste cinci elemente - o comunitate 
constituită de o credință comună, cu întindere în istorie, cu 
caracter activ, legată de un anumit teritoriu si conside- 
rându-se diferită de celelalte comunități prin trăsături dis- 
tincte ale membrilor săi - servesc la deosebirea nationalitatii 
de alte surse colective de identitate personală. Voi expune 
imediat unele motive pentru care asemenea identități pot 
fi considerate ca fiind deosebit de prețioase si meritând a fi 
protejate şi menținute, dar mai întâi aş vrea să subliniez ceea 
ce a rămas până aici implicit şi anume aspectele mitice ale 
identității naţionale. In mod aproape inevitabil, naţiunile 
depind de credinţe cu privire la ele care nu rezistă prea bine 
la un examen impartial. încă o dată, Renan o nimereşte când 
spune: „Uitarea şi aş zice chiar eroarea istorică sunt un fac- 
tor esenţial al creării unei natiuni.“! Una dintre ratiunile 
principale ale acestui fapt este că un rol important în for- 
marea unităților naționale l-au jucat întotdeauna contin- 
gentele puterii politice. Statele au fost create prin forță şi, 
cu timpul, popoarele supuse au început să se considere ele 

________54 înseşi conationale. Nimeni însă nu vrea să se considere ca 
ataşat de un ansamblu de persoane doar fiindcă ambițiile te- 
ritoriale ale vreunui senior dinastic din secolul al XIII-lea au 
mers până într-un anumit loc şi nu mai departe. Pe de altă 
parte, nu asta e maniera corectă pentru abordarea acestei 
probleme, deoarece efectele cuceririlor suveranului pot, cu 
timpul, să fi produs un popor cu o unitate culturală reală. 
Însă din cauza dimensiunii istorice a naţiunii, cu ideea ci 
fiecare naţiune are propriul său caracter distinct, este stân- 
jenitor să ţi se reamintească natura coercitivă a genezei 
națiunii tale. De aici feluritele poveşti care au fost născocite 


1 Qu'est-ce qu'une nation?, ¢. 13. 

cu privire la tribul primitiv pornind de la care s-a format 
națiunea modernă. Fireşte, problema este deosebit de acută 
în cazul statelor create relativ recent, ca rezultat al decolo- 
nizării, când este mai mult decât evident că frontierele care 
au fost trasate oglindesc capriciile competiției imperiale. Le 
e uşor unor critici academici să ia în derâdere tentativele 
facute de conducătorii acestor state pentru a instila în po- 
porul lor un simț al naționalității comune. îmi amintesc că 
eu însumi, pe când predam în Nigeria la mijlocul anilor 
1970, citeam cu un zâmbet amuzat articole din reviste 
serioase pe tema stabilirii faptului dacă tara avea sau nu ne- 
voie de o ideologie națională - fiind evident că o ideologie 
națională nu e ceva ce se poate doar decide a fi adoptat. 
Adevărata problemă însă nu este aceea de a stabili dacă 
identitățile naționale încorporează elemente de mit, ci 
dacă ele îndeplinesc funcții atât de prețioase încât atitudi- 
nea noastră, ca filozofi, ar trebui să fie una de asentiment şi 
chiar de adeziune pozitivă. $i aici vreau să susțin că nationa- 
litatea răspunde uneia dintre necesitățile cele mai presante 
ale lumii moderne şi anume menținerea solidarității între 
populaţiile unor state care sunt vaste şi anonime, astfel încât 
cetățenilor lor le este cu neputinţă să se bucure de tipul de 
comunitate care se bazează pe rudenie sau de interacțiunile 1 


1 Trebuie să spun limpede că acest considerent nu poate fi avansat 
ca o rațiune pentru a avea sau a adopta o identitate naţională. O iden- 
titate naţională depinde de un simţ prereflexiv al apartenenţei la un anu- 
mit grup istoric şi ar fi absurd să se propună supuşilor unui stat X, pe 
motiv că lucrurile ar merge mai bine pentru ei dacă ar adopta o identi- 
tate naţională împărtăşită, să inventeze una. Argumentul indică bene- 
ficii pe care loialitatile nationale le aduc ca subproduse. Alți autori au 
apărat naționalitatea în acest fel, în special B. Barry, „Self-Government 
Revisited“, şi Nagel, Egalite et partialité, cap. 15. 

față în faté!. Că avem nevoie de o asemenea solidaritate este 
ceva ce consider ca fiind acceptat aici!. Presupun că in so- 
cietati în care economia de piață joacă un rol central există 
o puternică tendință de atomizare socială, fiecare persoană 
punând înainte interesele sale şi cele ale reţelei sale sociale 
imediate. Drept rezultat, devine greu să se mobilizeze oa- 
menii pentru realizarea bunurilor colective, greu să se obțină 
acordul lor pentru practicile de redistributie de pe urma 
cărora este putin probabil să beneficieze personal şi aşa mai 
departe. Aceste probleme nu pot fi evitate decât atunci când 
există o solidaritate pe scară largă, de aşa natură încât oame- 
nii să se simtă ei înşişi membri ai unei comunităţi care trans- 
cende diferențele, având îndatoriri sociale de a acționa 
pentru binele comun al acestei comunităţi, ajutându-i pe cei- 
lalti membri când sunt stramtorati etc. 

Nationalitatea este de facto sursa principală a unei ase- 
menea solidaritati. In cadrul abordării humiene mai largi 
pe care am adoptat-o, când filozofia noastră morală şi po- 
litică tinde să concorde cu sentimente preexistente, acest 

______56 lucru e suficient în sine pentru a o recomanda. Dar mi-ar 
plăcea să pot spune ceva mai pozitiv referitor la nationa- 
litate înainte de a disguta despre dificultăți. Tocmai din 
cauza elementelor mitice sau imaginare ale identității 
naționale poate fi aceasta remodelată pentru a înfrunta 
noi provocări şi noi necesități. Am văzut că povestea pe 
care o naţiune şi-o spune siesi despre trecutul său este selec- 
tivă. În funcţie de caracterul politicii contemporane, po- 
vestea se poate modifica treptat şi, odată cu ea, se modifică ! 


1 Am argumentat in acest sens, cu teferire explicită la socialism, în 
„In What Sense Must Socialism Be Communitarian?“, pp. 51-73, dar 
cred că acest punct de vedere este valabil într-un mod mai general. 

şi înțelegerea noastră a substanţei identităţii naționale. Nu 
e necesar ca asta să ia forma grosolană a rescrierii istoriei, 
cum s-a practicat în ultima perioadă a Uniunii Sovietice 
şi prin alte părți (dispariția portretelor lui Troțki din 
Comitetul Central bolşevic etc.). Mai degrabă trebuie să 
se privească sub un unghi nou faptele stabilite. Să ne gân- 
dim, pentru a lua doar un exemplu, în ce măsură inter- 
pretarea actuală a imperialismului britanic se deosebeşte 
de cea care prevala pe vremea când se năştea tatăl meu în 
Anglia regelui Eduard. Tonul s-a schimbat, de la triumfa- 
lism la ceva mai echivoc sau chiar la o apologie timidă. Şi 
asta se însoţeşte desigur cu o nouă interpretare a identității 
britanice căreia nu-i mai revine sarcina de a purta povara 
omului alb, adică de a-l lumina pe sălbatic. 

Dintr-un punct de vedere politic, aspectul imaginar al 
nationalitatii poate fi o sursă de forță. El le permite per- 
soanelor de diferite orientări politice să împărtăşească o 
loialitate politică, să se definească pe ele însele în raport 
cu un fundal comun ale cărui contururi nu sunt precise şi 
care, în consecinţă, se pretează la interpretări concurente. 
Asta ne arată şi de ce naționalitatea nu este o idee conser- 
vatoare. O privire asupra mărturiilor istorice demon- 
strează că ideile naționaliste au fost la fel de des asociate cu 
programe liberale şi socialiste ca şi cu programe de dreapta. 
La origine, ele au fost deseori asociate cu revendicările li- 
berale pentru un guvern reprezentativ, invocate în opoziţie 
la elitele conducătoare instituite. Studiile Lindei Colley asu- 
pra apariției naționalismului britanic la sfârşitul secolu- 
lui al XVIII-lea şi începutul secolului al XIX-lea arată că 
ideile naţionaliste au fost dezvoltate de mişcări populare 
şi ale clasei de mijloc care căutau să-şi câştige locul în do- 
meniul public şi că ele au fost combătute de stat şi de 

clasa proprietarilor funciari care îl sustineau!. Această 
schemă s-a repetat în trăsăturile ei esenţiale pe tot cuprinsul 
Europei2. E uşor de înțeles pentru ce un conservator poate 
opune rezistență naţionalismului. Nationalitatea invocă 
ideea activistă a unui popor care îşi determină în mod co- 
lectiv propriul destin, iar acesta este aspectul detestat de con- 
ceptia conservatoare despre politica privită ca o activitate 
limitată, care e de preferat să fie lăsată în mâinile unei elite 
educate pentru a conduce. Două dintre cele mai intense ata- 
curi recente contra naționalismului au venit de la acoliti ai 
lui Michael Oakeshott - Elie Kedourie și Kenneth 
Minoguet. Minogue consideră naționalismul ca o teorie in 
mod esenţial revoluționară şi „în consecință un inamic di- 
rect al politicii conservatoare“. El oferă o explicaţie psiho- 
logică de natură să reducă atracţia pe care acesta o exercită: 
„Teoriile naţionaliste pot fi deci înțelese ca distorsiuni ale 
realității ce le permit oamenilor să facă față unor situaţii 
care, altminteri, ar putea să li se pară insuportabile.“5 

Astfel, naționalitatea nu este asociată cu nici un program 
social particular: conținutul flexibil al identității naționale 
permite unor partide de culori diferite să-şi prezinte 


1 A se vedea în special L. Colley, „Whose Nation? Class and 
National Consciousness in Britain, 1750-1830“, pp. 97-117. 

2 A se vedea E.J. Hobsbawm, Nations and Nationalism since 1780. 

3 Este la fel de adevărat totuşi că există conservatori de o altă orien- 
tare care îşi pot însuşi identitățile naţionale ca o sursă de coeziune şi 
de autoritate sociale; a se vedea în special R. Scruton, „In Defense of 
the Nation“. Cu o altă ocazie, sper să pot examina mai îndeaproape 
ceea ce deosebeşte acest tip de naționalism conservator de alte forme 
de comunitarism. 

4 E. Kedourie, Nationalism;K. Minogue, Nationalism. 

5 Minogue, Nationalism, p. 148. 

programele ca adevărata continuare a tradiției naționale, 
reflectând tocmai caracterul naționali. în acelaşi timp, el 
stabileşte o legătură între aceste partide si creează un spațiu 
pentru ideea unei opoziții loiale, pentru un individ sau o 
facțiune care opun rezistență politicii dominante, dar care 
pot pretinde în mod legitim că vorbesc pentru aceeaşi co- 
munitate ca guvernul instalat. Dar această idee activistă a 
politicii ca expresie a voinței naționale se opune conserva- 
torismului de tip Oakeshott-Kedourie-Minogue. 

M-am referit la originile liberale ale ideii de nationa- 
litate, însă prima obiectie pe care vreau s-o examinez 
constă în principal într-o critică liberală a nationalitatii. 
Ea susține că naționalitatea este prejudiciabilă pluralismu- 
lui cultural la care liberalii țin cu tot dinadinsul; ea e in- 
compatibilă cu ideea unei societăți în care diferite tradiții 
culturale primesc un respect egal si a cărei vitalitate pro- 
vine din competiția si schimburile dintre aceste tradiții. 
O formulare clasică a acestei critici poate fi găsită în eseul 


1 Există un exemplu excelent şi cât se poate de pretabil la contro- 
versă cu privire la asta în recenta tentativă a lui Margaret Thatcher de 
a-şi prezenta concepția politică drept rezultatul logic al istoriei brita- 
nice gi al caracterului national: „Am spus-o si am fost încredințată de 
asta întotdeauna: caracterul britanic este cu totul diferit de caracterul 
celor de pe continent - cu totul diferit. Există un mare simț al dreptății 
şi-al echităţii la poporul britanic, un mare simț al individualității şi al 
inițiativei. Nu-i place să fie dus de nas. Dacă nu aga ar fi stat lucrurile, 
cum altfel acest popor mai degrabă mic s-ar fi răspândit în lume gi ar 
fi avut o asemenea înrâurire asupra ei, de la epoca Elisabetei încoace? 
[**] Am avut intenția de a distruge socialismul fiindcă simțeam că nu 
se potrivea cu caracterul poporului. Am fost prima țară din lume care 
a facut socialismul si dea înapoi si pe urmă libertatea să înainteze. 
Ne-am revendicat moştenirea“ (M. Thatcher, „Dont Undo My 
Work“, Newsweek, voi. 119, nr. 17, aprilie 1992, p. 14). 

lordului Acton asupra nationalitatii, unde argumentează 
în favoarea unui stat multinațional în care nici o națiune 
nu ocupă un loc dominanti. Un astfel de stat, afirmă el, 
oferă cea mai mare garanţie libertăților, „cea mai deplină 
siguranță pentru păstrarea cutumelor locale“ şi cele mai 
bune stimulente pentru progresul intelectual. 

Argumentul îşi are originea în presupunerea că iden- 
tităţile nationale sunt de natură exclusivă; că acolo unde 
un stat întrupează o singură naționalitate, cultura care mo- 
delează această naționalitate trebuie să excludă tot restul. 
Nu există nici un motiv pentru a face această presupu- 
nere. Naţionalitatea nu este prin natura ei o identitate care 
cuprinde totul. Nu e nevoie ca ea să se extindă la toate 
calităţile culturale pe care le poate manifesta o persoană. 
Astfel, se poate declara o identitate naţională şi avea to- 
todată ataşamente față de mai multe grupuri culturale mai 
specifice: grupuri etnice, grupuri religioase, asociaţii pro- 
fesionale şi aşa mai departe. Se poate trasa o linie între 
convingerile şi calitățile care modelează naționalitatea şi 

_ £o cele ce se situează în afara domeniului ei. Locul în care 
este trasată linia va fi specific fiecărei naționalități parti- 
culare într-un moment particular şi ea va fi un subiect de 
dezbatere pentru a stabili dacă poziția sa actuală este sau 
nu adecvată. De pildă, se poate susține, într-o optică libe- 
rală, că religia unei persoane nu este pertinentă pentru 
apartenența la națiunea sa, ori se poate susține, într-o 
optică naționalistă, că limba e pertinentă, că fiecare mem- 
bru trebuie cel putin să vorbească fluent limba națională. 
Argumentul lui Acton presupune că nu se poate trasa nici 
o linie de acest fel. El presupune, contrar a tot ceea ce se 


1 Cf. „Nationality“. 

observi, că nu poate exista o societate pluralist în care 
numeroase grupuri etnice, religioase etc. coexistă, dar 
care au în comun o identitate națională predominantă. 

De fapt, se poate întoarce argumentul lui Acton, după 
cum în mod anticipat a facut-o J.S. Mill în capitolul despre 
naționalitate din lucrarea sa Reprezentative Government. 
Dacă diferitele grupuri care alcătuiesc o societate nu au 
simpatia şi încrederea reciproce care provin dintr-o 
naționalitate comună, va fi virtual imposibil să aibă in- 
stitutii libere. Nu va exista, de exemplu, nici un interes 
comun pentru a opune rezistență exceselor guvernării; 
politica devine un joc de sumă zero în care fiecare grup 
poate spera să câştige prin exploatarea celorlalte. 

Acesta era argumentul lui Mill şi există o mulțime de 
dovezi ulterioare care îl susțin. Dar vreau să analizez o 
variație mai subtilă pe această temă a dezacordului dintre 
naționalitate şi liberalism. Ea admite că identitatea natio- 
nală şi identitatea de grup pot fi păstrate separate, dar su- 
bliniază faptul că identitățile naționale sunt, în practică, 
întotdeauna pe ocolite în favoarea grupului cultural do- 
minant, a grupului care, istoriceşte, a dominat politica sta- 
tului. Statul poate fi liberal în sensul că nu oprimă 
grupurile minoritare, însă nu acordă un respect şi un tra- 
tament egale minorităților culturale. Se pot găsi exemple 
practice ale acestui fapt în ceea ce impun programele şco- 
lilor publice, în conţinutul celor difuzate de mass-media 
naționale şi aşa mai departe. Identitatea națională include 
elemente extrase din cultura dominantă, ele sunt repro- 
duse politic prin intermediul statului, iar grupurile mino- 
ritare sunt dezavantajate deopotrivă în numeroase aspecte 
practice şi în sensul, mai putin palpabil, al devalorizării 
culturilor lor din pricina indiferentei publicului. 

Versiuni concrete ale acestei critici vor fi familiare 
celor mai multi dintre cititori. Vreau să răspund mai întâi 
admițând că ea este descriptiv adevărată în multe exem- 
ple istorice - identități naţionale au fost foarte adesea for- 
mate pornind de la elemente preluate din cultura grupului 
care se întâmpla să fie dominant într-un anumit stat, dar 
adăugând apoi că nu este în natura identităților culturale 
să se formeze în acest fel. Am insistat deja asupra caracte- 
rului maleabil al nationalitatii şi un lucru pe care trebuie 
să-i facem în procesul de redefinire a ceea ce înseamnă a 
fi britanic, francez etc. este de a curăța aceste identități de 
elementele care implică în mod necesar excluderea grupu- 
rilor minoritare. Aici există un aspect deosebit al 
naţionalităţii care trebuie subliniat. Deşi, în cazurile stan- 
dard, o identitate naţională este ceva cu care te nasti - şi 
am susținut că acest factor de continuitate istorică este o 
sursă de forță -, nu există motive pentru care alte persoane 
n-ar putea s-o dobândească la alegerea lor. Sub acest ra- 
port, ea contrastează cu identitățile etnice care, ca regulă 
generală, nu pot fi dobândite decât prin naştere. Cu toate 
că, a priori, o naţiune se poate defini ea însăşi în mod ri- 
guros prin ascendență, în practică națiunile îşi extind 
apartenența mai mult sau mai putin liber la rezidenții 
care îşi manifestă dorința pentru acest lucru adoptând 
trăsăturile ce modelează caracterul național. Astfel, deşi 
asta le impune anumite restricţii, grupurile minoritare, 
în special cele care imigrează în societatea respectivă, au 
opţiunea de a dobândi o nouă identitate alături de cele 
pe care le au deja. Nationalitatea, tocmai pentru că 
urmăreşte să fie o identitate inclusivâ, poate încorpora 
subgrupuri în acest fel, fără a le pretinde să renunțe la 
tot ceea ce preţuiesc deja. 

De fapt, putem să ducem lucrurile si mai departe gi să 
spunem că ceea ce răspunde cel mai bine nevoilor grupu- 
rilor minoritare este o identitate națională clară şi distinctă 
care e plasată deasupra trăsăturilor culturale specifice tu- 
turor grupurilor din societatea în cauză. Acest argument 
a fost bine formulat de Tariq Modood, care se gândeşte 
îndeosebi la poziția musulmanilor în societatea britanică. 
El scrie: 


„Fapt este că cea mai mare nevoie psihologică şi po- 
litică de claritate cu privire la un cadru comun şi la sim- 
boluri naţionale vine de la minorităţi. Deoarece claritatea 
în privința a ceea ce ne uneşte în mod voluntar într-o 
singură tara uşurează presiunea exercitată asupra mino- 
ritatilor, în special asupra noilor minorități a căror pre- 
zenţă în ţară nu e pe deplin acceptată, de a trebui să se 
conformeze în toate domeniile vieţii sociale sau în do- 
menii alese în mod arbitrar, pentru a respinge acuzația 
de lipsă de loialitate. Lipsa, în Marea Britanie, a unor 
simboluri nationale respectate pe scară largă, precum 
constituția şi drapelul în America, este ceea ce le permite 
unor politicieni mai puţin favorabili minorităților să 
ceară ca acestea să-şi demonstreze loialitatea făcând x y 
sau z, cum ar fi susținerea echipei naţionale de cricket, 


în faimosul exemplu al lui Norman Tebbit.“! 


Pentru a-mi clarifica poziţia în această privință, trebuie 
remarcat faptul că eu nu pretind că suprapunerea iden- 
titatii nationale identității de grup pe care o apăr poate fi 
pe de-a-ntregul nedureroasă pentru ambele parti. In timp 


1 „Ethno-Religious Minorities, Secularism and the British State“. 

ce identitățile nationale sunt slăbite spre a deveni mai 
acceptabile pentru grupurile minoritare, aceste grupuri 
trebuie şi ele să abandoneze valori şi moduri de compor- 
tament care sunt în conflict acut cu cele ale comunității 
globale. Identitatea națională nu poate fi complet simbo- 
lică; ea trebuie să încorporeze norme substanţiale. Acest 
lucru va fi uşor de văzut dacă o constituție formală ocupă 
un loc central într-o astfel de identitate, după cum consi- 
der eu că ar trebui să fie cazul. Formele de credinţe şi de 
comportamente incompatibile cu cele care sunt stipulate 
în constituție vor fi excluse. Astfel, aşa cum am susținut 
altundeva!, nu se poate aspira la o toleranţă nelimitată în 
acest domeniu. Dar concepția pe care o apăr se vădeşte 
compatibilă cu tipul de liberalism sensibil din punct de 
vedere politic prezentat de J.S. Mill. 

Sper că aceasta răspunde îndeajuns obiectiei liberale cu 
privire la naţionalitate. Acum, vreau să mă refer la o a doua 
obiectie, care ar putea fi numită obiectia Balcanilor. Ea 
susține că principiul de naționalitate nu poate fi realizat în 

__ practică, dar că, în răstimp, credința că poate fi realizat duce 
la o instabilitate politică nesfârşită şi sângeroasă. Aceasta, 
fiindcă pretinsele naționalități sunt atât de împletite unele 
cu altele, încât nu există mijloc de stabilire a frontierelor 
statelor care să poată satisface toate revendicările. Grupul 
minoritar B se separă de statul A în nazuinta sa de autode- 
terminare națională, dar asta nu face decât să determine gru- 
pul C, dinăuntrul lui B, să încerce la rândul său o secesiune 
şi aşa mai departe ad infinitum. Numesc asta obiectia 
Balcanilor din cauza unei concepții, frecvent întâlnite în 


1 Cf. „Socialism and Toleration“ si Market, State and. Community, 
cap. 11. 

zilele noastre, conform căreia atâta timp cât popoarele din 
această regiune au fost guvernate de la distanță de imperiile 
austro-ungar şi otoman, diferitele grupuri etnice au trăit şi 
au lucrat fericite unele lângă altele, dar de îndată ce aceste 
imperii s-au şubrezit, iar ideea autodeterminării naţionale 
s-a răspândit, au luat naştere conflicte imposibile!. Recentele 
evenimente din Iugoslavia par să confirme această con- 
ceptie si acum mă aştept ca într-o zi să văd reputația 
preşedintelui Tito restabilindu-se în aceiaşi termeni în care 
acest lucru s-a întâmplat cu împăratul Franz Joseph. 

Principiul de naţionalitate aşa cum a fost formulat mai 
sus spune că poporul care formează o comunitate 
națională pe un anumit teritoriu are un bun motiv pen- 
tru a revendica autodeterminarea politică. Acest princi- 
piu nu trebuie confundat cu o anumită concepție liberală 
cu privire la stat care face din consimțământul individual 
o condiţie necesară şi suficientă a autorităţii statului. Dacă 
fiecare persoană trebuie să consimtă la existența statului, 
rezultă că frontierele statelor trebuie trasate acolo unde 
vor oamenii să fie trasate. Implicatia practică este că orice 
subcomunitate din orice stat are dreptul de a se separa de 
acel stat, cu condiţia ca, la rândul său, să vrea să acorde un 
drept echivalent oricărei sub-subcomunităţi, şi aşa mai de- 
parte, la nesfârşit?. Această concepţie se loveşte de pro- 
blema Balcanilor în forma sa cea mai acută: acolo unde 
populaţiile sunt întrepătrunse, aplicarea coerentă a prin- 
cipiului de consimțământ duce direct la un rezultat anar- 
hic care face imposibilă trasarea unei frontiere stabile. 


1 Acest aspect este prezentat în Kedourie, Nationalism, cap. 6-7. 
2 A se vedea, de exemplu, H. Beran, „A Liberal Theory of Secession“, pp. 


21-31 - deşi Beran ar nega consecinţa pe care o inferez eu de la doctrina sa. 

Principiul de naționalitate este cu totul diferit de aceasta. 
În centrul ideii de naționalitate nu se află voința individuală, 
ci identitatea individuală, chiar dacă unele formulări le con- 
fundă una cu cealaltă; ideea lui Renan că națiunea este un 
„plebiscit zilnic“, pe care am mentionat-o mai sus, este 
înşelătoare din acest punct de vedere. Când avem de-a face cu 
un grup sau o comunitate care nu este satisfăcut(ă) de aran- 
jamentele politice în curs, întrebarea de pus nu este: „Acest 
grup vrea acum să se separe de statul existent?“, ci:, Acest grup 
are o identitate colectivă care este sau a devenit incompati- 
bilă cu identitatea națională majoritară în stat?“ In linii mari, 
există trei răspunsuri posibile la această întrebare. Mai întâi, 
se poate întâmpla ca grupul nesatisfăcut să fie un grup etnic 
care consideră că nu primeşte pe plan material o parte echi- 
tabilă din aranjamentul existent şi/sau că identitatea sa de 
grup nu este respectată cum se cuvine în viața națională. 
Negrii americani ar fi un exemplu în acest sens: ceea ce se 
cere în asemenea cazuri este o reformă politică internă, 
poate de un gen mai degrabă radical şi dureros, și nu visuri 
__bb6 de secesiune. In al doilea rând, grupul poate avea o identi- 
tate națională, dar care nu e radical incompatibilă cu iden- 
titatea comunității majoritare, cele două având atât elemente 
comune, cât şi elemente de diferență. Grupul disident se 
consideră ca împărtăşind o identitate istorică comună cu a 
majorităţii, dar şi ca având propriul său caracter naţional 
distinct care în prezent nu e recunoscuti. Este poate (o spun 


1 Dacă asta e cu putință, rezultă că nu poate exista un răspuns sim- 
plu la întrebarea: „Câte naţiuni se află pe teritoriul A?“ Naţiunile nu sunt 
entități discrete, ele nu pot fi numărate uşor, ca nişte bile de biliard. 
Criteriul pe care l-am oferit pentru a le defini admite grade şi de aceea 


este posibil să existe o naționalitate mai mică încastrată într-una mai mare. 

cu oarecare emoție) poziția scotienilor şi a galezilor în 
Marea Britanie sau a bretonilor în Franţa, iar soluţia adec- 
vată nu este nici în acest caz o secesiune netă (care ar viola 
identitatea împărtăşită), ci un aranjament constituțional 
care să-i acorde subcomunitatii drepturi de autodetermi- 
nare în domeniile de decizie ce sunt în mod special cen- 
trale propriului său simț al națiunii. 

In sfârşit, există cazuri în care statul, aşa cum este con- 
stituit el în prezent, conține două sau mai multe naţiuni 
cu identități radical incompatibile. Motivul acestei situații 
poate fi acela că una dintre comunităţi consideră drept 
constitutive pentru identitatea sa anumite aspecte pe care 
nu le împărtăşeşte cu celelalte, cum ar fi limba sau rasa, 
ori că felul în care înțelege ea istoria include cucerirea mi- 
litara a teritoriului ocupat în prezent de cealaltă comuni- 
tate, sau alt factor de acelaşi gen. In aceste cazuri nu există 
posibilitate realistă de a formula o identitate împărtăşită 
şi grupul minoritar are un motiv serios de a face secesiune. 
Dar pentru ca aceasta să fie decisivă, trebuie îndeplinite si 
alte conditii!. In primul rând, trebuie să existe un mijloc 
de a retrasa frontierele în așa fel încât să fie create două 
state viabile, iar asta poate deja să ridice probleme de ne- 
rezolvat. In al doilea rând, teritoriul revendicat de comu- 
nitatea care vrea secesiunea nu trebuie să conțină minorități 
a căror proprie identitate ar fi radical incompatibilă cu 
cea a noii majorități, astfel încât, în loc să creeze un 
stat-natiune autentic, secesiunea ar reproduce pur și sim- 
plu un aranjament multinational la o scară mai mică. În 


1 Condiţiile care urmează sunt considerate mai degrabă necesare 
decât suficiente. M-am ocupat într-un mod mai amplu de chestiunea 


secesiunii justificate în „The Nation-State: A Modest Defense“. 

al treilea rând, o anumită consideraţie trebuie acordată 
micilor grupuri care pot subzista în statul rămas; este po- 
sibil ca efectul secesiunii să fie distrugerea unui echilibru 
politic şi lăsarea acestor grupuri într-o poziţie foarte slabă. 
Acesta, de pildă, este un argument puternic contra 
separării Quebecului de Federaţia canadiană, deoarece se- 
cesiunea ar distruge în realitate identitatea cu față dublă 
la realizarea căreia Canada a trudit din greu şi ar lăsa izo- 
late şi fără sustineri politice comunităţile francofone din 
celelalte provincii. 

Ceea ce încerc să subliniez este că principiul de natio- 
nalitate nu creează un drept nelimitat de secesiune. El im- 
plică doar că autodeterminarea națională este un lucru 
bun şi că statele şi constitutiile lor ar trebui organizate în 
aşa fel încât fiecare naţiune să fie pe cât posibil capabilă 
să-şi asigure viitorul. Dat fiind că nu pretutindeni sunt 
realizabile state-natiuni, acest lucru va necesita adesea 
soluţii înlocuitoare, când fiecare naţionalitate obține o au- 
todeterminare parțială şi nu drepturi complete de suvera- 

68 nitate. De asemenea, pot exista cazuri în care comunitățile 
sunt amestecate între ele în aşa fel încât nici o formă de 
autodeterminare națională nu este posibilă în mod realist 
şi cel mai bun lucru la care se poate spera atunci este un 
modus vivendi între comunități, eventual cu un aranja- 
ment constituțional garantat de puteri exterioare. 

Iată, un pic cam repede, răspunsul meu la obiectia 
Balcanilor. Ultima obiectie pe care vreau s-o iau în con- 
siderare vine de la al doilea aspect al ideii de naţionalitate, 
afirmaţia că națiunile sunt comunităţi etice. Ea se formu- 
lează în felul următor. Dumneavoastră spuneţi că națiunile 
sunt importante din punct de vedere etic, că îndatoririle 
pe care le avem față de compatrioți sunt mai mari decât 

cele pe care le avem față de străini. Puneti asta pe seama 
unui simţ împărtăşit al identităţii care nu este bazat pe prac- 
tici concrete, ci pe legături sentimentale, pe interpretări ale 
istoriei despre care ati admis că sunt în parte imaginare. Dar 
cum oare nişte îndatoriri legate de dreptate, mai cu seamă, 
ar putea să depindă în felul acesta de sentimentele noastre 
față de alții? Nu face asta din dreptate o idee complet su- 
biectivă? Nu înseamnă abandonarea rolului ei de noţiune 
critică servind la corectarea, în egală măsură, a convingeri- 
lor noastre şi a comportamentului nostru? 

Să observăm, pentru început, că simțul nostru al iden- 
titatii nationale slujeşte la delimitarea totalității persoane- 
lor faţă de care avem îndatoriri speciale; el poate face acest 
lucru fără a determina în acelaşi timp conținutul acestor 
îndatoriri. Faptul, mai cu seamă, de a-l recunoaşte pe X 
ca pe un compatriot față de care am obligații poate de- 
pinde de un simț al nationalitatii care are un conţinut sen- 
timental, dar asta nu înseamnă că îndatoririle mele față de 
X depind de sentimentele mele față de X ca persoană. O 
analogie cu familia va lămuri chestiunea. O familie nu 
există ca atare decât dacă membrii ei au anumite senti- 
mente unii față de alții; cu toate acestea, obligațiile din 
această familie nu sunt guvernate de sentimente. Pot simți 
mai multă simpatie pentru unul dintre copiii mei decât 
pentru un altul, dar cu toate acestea atunci când distribui 
resursele familiei mele trebuie să iau în considerare cu 
impartialitate nevoile lor. 

Se dovedeşte totuşi că obligaţiile in acest ultim caz 
derivă din existența unui anumit fel de comunitate, in 
timp ce în cazul naţional comunitatea este bazată pe sen- 
timent. Ar rezulta că dacă o naţiune A încorporează un 
simţ comunitar puternic pe când cel al naţiunii B este 

relativ slab, atunci obligațiile din A ar fi mai mari decât 
în B, ceea ce pare paradoxal. Totuşi, faptul de care acest 
lucru nu ține seama este rolul jucat de cultura politică 
într-o identitate națională. Nu numai că mă simt legat de 
un grup de persoane definit în termeni naționali; mă simt 
legat de acest grup prin aceea că împărtăşesc cu el un anu- 
mit mod de viață, exprimat în cultura publică. Conținutul 
obligațiilor mele provine direct din această cultură. Sunt 
posibile interpretări diferite ale culturii publice, însă unele 
dintre ele vor fi mai juste decât altele, ceea ce indică si in 
ce măsură dezbaterile actuale pe tema dreptății sociale 
admit o soluție. Rezultă că acel ceva în care constă drep- 
tatea socială va diferi de la un loc la altul, dar nu în raport 
direct cu sentimentele. Un suedez îşi va recunoaşte 
obligații mai mari de a aduce bunästarea pentru compa- 
triotii săi suedezi decât un american pentru compatrioții 
săi americani; dar asta se întâmplă deoarece cultura pu- 
blică a Suediei, care defineşte în parte ce înseamnă a fi sue- 
dez, este solidaristă, în timp ce cultura publică a Statelor 
Unite e individualistă. Nu-i revine însă acestei poveşti să 
afirme că suedezii trebuie să aibă sentimente de simpatie 
mai puternice pentru ceilalți suedezi decât au americanii 
pentru ceilalți americani. 

Asta încă le mai poate părea unora o concepție inco- 
mod de relativistă. Ceea ce am susținut eu este că natio- 
nalistii nu sunt dedati la tipul de subiectivism grosier care 
spune că obligaţiile dumneavoastră comunitare sunt tot 
ceea ce simtiti a fi ca atare. Apartenența la o comunitate 
națională implică o identificare cu o cultură publică exte- 
rioară fiecăruia dintre noi luat individual; şi deşi putem fi 
în dezacord unii cu alţii asupra problemei de a şti cum tre- 
buie înţeleasă această cultură şi ce obligaţii practice decurg 

din ea, aceasta este încă o problemă căreia i se pot da 
răspunsuri mai bune sau mai rele. 

Filozofii ar putea fi de părere că a-şi construi argumen- 
tele în privința dreptății doar cu referire la identitățile 
naționale este prea limitativ. Eu susțin că dacă nu o vor face 
vor pierde total contactul cu credințele celor pe care îi vi- 
zează în spusele lor; ei trebuie să încerce să încorporeze un 
pic din acel grosolan amestec terestru al lui Hume, cre- 
dintele prereflexive ale vieţii de zi cu zi. Totuşi, există aici 
o tensiune. Trebuie să revenim la Şoarecele lui Kenneth 
Grahame care, la prima vedere, pare să aprobe întru totul 
lumea de fiecare zi de pe malul râului. Cu toate acestea, 
cum povestea se apropie de încheiere, iese la iveală un Şoa- 
rece mai descumpănit. Tulburat de plecarea rândunelelor 
spre clima din sud, el întâlneşte atunci un Şoarece marinar 
care îl desfată cu poveşti despre lumea colorată şi palpitantă 
de dincolo de malul râului. Şoarecele este hipnotizat. Ochii 
lui, de obicei „limpezi, închişi şi cafenii“, devin de „un 
cenuşiu cu dâre tremurătoare“. E pe punctul de a pleca spre 
sud cu bocceaua în spate şi trebuie să fie reținut de Sobol, 
care îi readuce încetul cu încetul gândurile la lumea de fiecare 
zi şi în cele din urmă îl lasă scriind poezie, ca un fel de su- 
blimare a instinctelor sale de vagabond. 

Refuzul anterior al Şoarecelui de a privi Lumea cea 
Mare apare atunci ca o reprimare voluntară a unei părți 
din el însuşi pe care era periculos s-o recunoască. Cu 
ceva din aceeaşi dilemă este confruntat filozoful naţionalist. 
El simte atracţia loialitatilor nationale şi înţelege că fără 
aceste loialitati ar pluti in derivă într-o zonă de mare in- 
certitudine morală. Pe de altă parte, este la fel de sensibil 
la limitările şi absurditatile identităţii sale nationale, ca şi 
la cele ale altora. El recunoaşte că datorăm ceva celorlalte 

ființe umane luate pur şi simplu ca atare şi de aceea tinde 
spre un fundament mai uşor de apărat în mod raţional 
pentru etică şi politică. Nu există altă soluție decât 
obținerea unui gen oarecare de echilibru între cotidian şi 
filozofic, între credințele comune şi credinţele raţionale, 
între malul râului şi Lumea cea Mare. Dar, aşa cum de- 
monstrează, fiecare în felul lui, cazul Soarecelui si cel al 
lui David Hume, e mai uşor de spus decât de făcut. 


FARMECUL SECRET AL PATRIOTISMULUI! 


BERNARD BAERTSCHI 


Der Mensch braucht ein Plätzchen und wärs noch so klein, 
Von dem er kann sagen, sieh hier das ist mein, 
Hier leb ich, hier lieb ich, hier ruh’ich mich aus, 


Hier ist meine Heimat, hier bin ich zu Haus! 2. 


1. INTRODUCERE 


Câteodată avem impresia că esența omului şi a vieţii 
sociale este conflictul: aşa cum constată Will Kymlicka, 
abia ce se terminase războiul rece şi fusese dărâmat Zidul 
Berlinului că au şi apărut noi tensiuni, care uneori au 


1 "In Lettre å d'Alembert, Rousseau atribuie sărbătorilor din 
Sparta „un farmec secret al patriotismul“ (in Œuvres complètes, La 
Pléiade, t. V, p. 124). 

2 Poezie reprodusă pe o tapiserie dintr-o casă de la Ecomuzeul 
Alsaciei. 

degenerat în mod dramatic. Toate au un punct comun: 
sunt întemeiate pe considerente etnice şi/sau naționale; 
pentru simplificare, rom spune: pe revendicări naționalei. 
Pentru mulți dintre contemporanii noştri, acest lucru 
este, de fiecare dată, un semn de regres, ba chiar de rea- 
paritie a unei anumite barbarii: naționalismul este o ati- 
tudine a trecutului care nu trebuie să renască. Cât despre 
cei ce redenumesc „naționalismul“ „patriotism“, continuă 
ei pe aceeaşi linie, nu-s cu nimic mai buni, această 
întorsătură de retorică neschimbând nimic din fondul lu- 
crurilor, şi anume că particularismul este nefast din punct 
de vedere politic. Pentru cei ce văd astfel lucrurile, unicul 
remediu al acestei noi tendinţe a vieţii politice este univer- 
salismul sau cosmopolitismul, singurele în măsură să pro- 
moveze atitudini de strictă neutralitate şi impartialitate, 
garante ale respectului datorat persoanelor şi ale păcii 
între popoare, deoarece „suntem cetățeni ai lumii, 
membri ai unei omeniri comune, şi nu trebuie să acordăm 
revendicărilor compatriotilor noştri mai multă atenţie 
decât celor ale oricărei alte fiinţe umane, indiferent care 
i-ar fi locul de reşedinţă “2. 


1 Cf. Will Kymlicka, „Introducere“, in Kymlicka (coord.), The 
Rights of Minority Cultures, p. 1: „Mulţi oameni sperau ci sfârşitul 
războiului rece avea să aducă o lume mai paşnică. In loc de asta, con- 
flictul ideologic dintre capitalism şi comunism a fost înlocuit de o re- 
crudescenta a conflictelor dintre grupurile etnice şi nationale.“ 

2 D. Miller, On Nationality, p. 3. Autorul nu-şi însuşeşte această 
afirmaţie. Să remarcăm că opoziţia dintre cosmopolitism şi particula- 
rism este de natură politică; ea nu e deci echivalentă cu cea care există 
între universalismul moral şi particularismul moral. Totuşi, pentru a 
nu ne complica peste măsură discursul, nu vom distinge în general 
aceste două opoziții. 


Din punctul nostru de vedere, totuşi - şi e teza pe .care 
o vom apăra aici -, remediul propus este inadecvat: cos- 
mopolitismul nu-i o poziţie judicioasă. în acelaşi timp, 
vom încerca să demonstrăm că particularismul - sau cel 
puţin una din formele sale - se impune, astfel încât a fi 
patriot este o atitudine adesea corespunzătoare: este o vir- 
tute. Tatăl lui Rousseau avea deci dreptate să-şi îndemne 
astfel fiul, chiar dacă exagera întru câtva: 


„Imbrăţişându-mă, tatăl meu fu cuprins de-o emoție 
pe care cred că încă o simt şi-o împărtăşesc. Jean-Jaques, 
îmi spunea el, iubeste-ti tara. Ii vezi pe aceşti buni gene- 
vezi; sunt cu totii prieteni, sunt cu totii frati; in mijlo- 
cul lor domnesc bucuria si buna intelegere. Tu esti 
genevez: intr-o zi, vei vedea alte popoare; dar chiar daca 
vei călători la fel de mult ca tatăl tău, nu vei întâlni ni- 


ciodată alţii care să li se asemene.“! 


Dar ce înțelegem exact prin naţiune? ÎI vom urma aici pe 
David Miller, care evidenţiază cinci caracteristici ce identi- 
fică o comunitate națională: o credință din partea membri- 
lor săi în existenţa sa, o identitate întemeiată pe continuitatea 
istorică, proiecte comune, un loc geografic şi o credință 


1 Loc. cit. In Emile, Rousseau precizează: „Orice patriot este aspru cu 
străinii; ei nu-s decât oameni oarecare, nu reprezintă nimic pentru el. Acest 
neajuns este inevitabil, dar e unul mic. Esentialul este să fii bun cu oame- 
nii cu care trăieşti. [...] Nu te încrede în acei cosmopoliti care se duc să 
caute departe în cărțile lor îndatoriri pe care nu binevoiesc să le îndepli- 
nească în jurul lor“ (Ed. La Pleiade, t. IV, pp. 248-249). Să mai remarcăm 
şi că termenul de „patriot“ a dobândit din nefericire câteva conotaţii mi- 
litare - inclusiv la Rousseau - şi chiar militariste; felul în care îl folosim 
noi este total independent de ele, după cum se va observa cu uşurinţă. 


—————— BERNARD B/ERTSCHI ——— 


într-un caracter distinctiv faţă de celelalte natiuni!. Rezultă 
că un stat poate cuprinde mai multe națiuni sau, ceea ce e 
acelaşi lucru, mai multe identități culturale localizate sau mai 
multe popoare; din acest punct de vedere, statul şi națiunea 
sunt două concepte diferite. In studiul de fata nu vom vorbi 
decât de naţiuni şi vom lăsa deoparte statele. 

Acestea fiind precizate, vom descrie mai întâi cele două 
partide aie universalismului şi particularismului. Apoi, după 
ce vom fi determinat natura relaţiei care constituie grupu- 
rile şi valorile sau bunurile cărora le sunt de sprijin, vom 
arăta că acest lucru justifică o anumită preferință morală pen- 
tru persoanele ce ne sunt apropiate. Va rămâne s-o aplicăm 
la patriotism, pe care îl vom distinge cu grijă de naționalism 
şi de rasism, deoarece cosmopolitii le asociază pe nedrept. 
Pe scurt, dacă farmecul patriotismului e secret, nu e din pri- 
cină că ar fi ruşinos, cum este acela, discret, al burgheziei, 
dacă e să-i dăm crezare lui Bunuel, ci fiindcă a fost ocultat şi 
nu mai ştim să-i vedem. Asta, în detrimentul nostru. 


2. CERCUL ETIC 


a) Punctul de vedere moral 


»Eticul adoptă un punct de vedere universal“?, subli- 
niază, ca multi alții, Peter Singer. Există aici o trăsătură 


1 „O apărare a naţionalităţii“, v. supra în volumul de față. La modul 
mai general, John O'Neill a evidenţiat ca alcătuind o comunitate, 
oricare ar fi ea, trei trăsături: „(l)Un ansamblu de valori, interese, 
preocupări etc.; (2) O împărtăşire în comun în ceea ce priveşte (1); 
(3) O conştientizare reciprocă în ceea ce priveşte (2)“ („Should 
Communitarians Be Nationalists?“, p. 139), chiar dacă se îndoieşte că o 
naţiune este o adevărată comunitate. 


2 Questions d'éthique pratique, p. 22. 


centrală a cosmopolitismului, care implică respingerea 
oricărei preferințe morale, adică a oricărei partialitati, în 
acel domeniu al vieţii noastre care este determinat de etică. 
Filozoful australian insistă în mod special asupra acestui 
aspect, ilustrându-şi spusele printr-un fel de reconstrucție 
istorică deosebit de edificatoare, chiar dacă ţine fără îndo- 
ială mai mult de fantezie decât de realitate. Considerând 
comportamentul etic ca avându-şi originea prerationala 
în viaţa animală de grup, şi deci că „etica este o formă de 
comportament social“!, Singer observă că, de la bun 
început, el a constat în a pune limite actelor swi-interesate; 
punctul de vedere moral se dovedeşte non-egoist prin na- 
tura sa. Dar nu este doar altruist şi nimic mai mult: în 
evoluţie, genele caută să supraviețuiască, de unde un al- 
truism limitat la descendenți şi la cei ce sunt genetic apro- 
piati, la membrii aceleiaşi familii. Şi acesta însă e un punct 
de vedere foarte restrâns, întrucât atrage după sine alte com- 
portamente, cum ar fi, la unele maimuțe, distrugerea de 
către învingător a progeniturilor masculului înlocuit şi, 
poate, violurile în masă ale cuceririlor militare, despre care 
ne-ar plăcea să spunem că au aparținut doar trecutului. Apoi 
se asistă la ecloziunea altruismului reciproc - maimutele 
încep să rationeze astfel: „Tu imi scarpini spatele, iar eu îl 
scarpin pe al tău“ -, care necesită dotarea cu un minimum 
de memorie şi importanţa acordată supravieţuirii grupului 
mai degrabă decât celei a genelor. Plecând de aici, Singer 
încearcă să arate că „lărgind cercul: punctul de vedere 


1 The Expanding Circle, p. 5. 
2 Op. tit., p. 16. Ideea de cere etic vine de la Reid, cf. „Essays on 
the Active Power of the Human Mind“, essay III, part II, chap. 4, 


p. 564 A| „The object extends as our connections extend; and a sense of 


moral este din ce în ce mai bine realizat. Căci „altruismul 
reciproc nu pare a fi cu adevărat altruism; o descriere mai 
precisa ar fi aceea de swz-interes luminat“!; ceea ce permite 
depăşirea sa este o atitudine într-adevăr dezinteresată. 

Până aici totuşi, Singer n-a făcut altceva decât să des- 
crie şi, după cum o subliniază: „Nici o concluzie etică nu 
decurge din aceste speculaţii.“ Chiar dacă biologia aduce 
cunoştinţe pertinente pentru deciziile etice, „natura şi jus- 
tificarea valorilor etice fundamentale sunt încă în afara 
cursei“2. Or, acțiunea morală cere nu instincte, ci raţiuni 
dezinteresate, care trebuie acceptate de ceilalți; iar pe 
acest plan, binefacerea imparțială eclipsează definitiv al- 
truismul animalului. Pe scurt, „cercul altruismului s-a 
lărgit de la familie şi trib până la naţiune şi la rasă, şi înce- 
pem să recunoaştem că obligația noastră se extinde la 
toate ființele umane“. 

Punctul de vedere moral e aşadar universal, sau mai 
degrabă universalist, în sensul că nu admite nici o acceptie 
de persoană: este impartial. In termenii utilitarismului pe 
$8 care-i adoptă Singer, orice agent este un subiect rational 
a cărui sarcină este de a maximiza satisfacerea preferintelor 
tuturor, faptul că o preferinţă este a mea, a unui membru 


the connection carries the affection along with it to every community 
to which we can apply the pronouns we and our. «Friend, parent, neigh- 
bour, first it will embrace/His country next, and then all human race» 
(Pope).“ Dar ea se găseşte deja in Antichitate, la Cicero: „Legătura cea 
mai strânsă este între apropiaţi: departe de această societate nemărginită 
care se extinde la specia umană, ease închide într-un cerc îngust“ (Traite 
des devoirs, I, XVII, p. 514). 

1 Op. cit., p. 42. 

? Op. cit., pp. 53 şi 68. 

3 Op. cit., p. 120. 

al familiei mele, a ţării mele sau a unui străin neavând nici 
o pertinență. Chiar dacă agentul deontolog sau kantian 
îşi concepe altfel sarcina, e şi el de acord cu privire la 
această necesară neutralitate, deoarece, ca şi militaristul, 
consideră că recunoaşterea valorii egale a indivizilor stă 
la baza eticii. 

Acestea fiind stabilite, rasismul, naționalismul, patrio- 
tismul, etnocentrismul, specismul etc. au parte de aceeaşi 
dezaprobare: ele desemnează atitudini discriminatorii. 
Paralela pe care o face Singer între rasism şi specism ilus- 
trează clar acest lucru şi sunt suficiente foarte puţine 
schimbări pentru a o adapta la celelalte „pro-atitudini“ pe 
care tocmai le-am menționat: 


„Rasiştii violează principiul de egalitate acordând o 
pondere superioară intereselor membrilor propriei lor 
rase când aceştia sunt în dezacord cu cei ai unei alte rase. 

[...] La fel, cei pe care îi voi numi «specisti» acordă o mai 
mare importanță intereselor membrilor propriei lor spe- 


cii când vin în contradicție cu cele ale altor specii.“! 


Nu e de mirare că Singer foloseşte drept punct de re- 
ferință rasismul, deoarece este in mod cât se poate de evi- 
dent un termen cu conotație negativă, mai mult decât 
oricare dintre toți cei pe care i-am menționat. 


b) Aristotel si Kant 


După această portie de argumentatie seacă, agremen- 
tată, desigur, de o reconstrucție istorică, să-i däm ascultare 


1 Questions d'éthique pratique, p. 66. 

poetului Ennius, care o pune să declame pe Andromaca: 
„O, tatăl meu! O, patria mea! O, casă a lui Priam, sfânt 
sălaş cu porți cu ţâțâni zgomotoase...“ Avem aici expre- 
sia unui patriotism vădit, atitudine pe care o întâlnim în 
mod curent descrisă în termeni elogioşi la autorii antici 
şi la admiratorii lor moderni ca Rousseau, după cum am 
văzut. Dacă facem comparaţie între pasaje de genul acesta 
şi cele spuse de Singer, trebuie oare să considerăm că e 
vorba aici de manifestarea unei a n-a gâlcevi între antici 
şi moderni? Nu neapărat. 

Mai întâi vom sublinia, odată cu John O'Neill, că, exact 
ca şi cosmopolitismul, națiunea este un concept recent, care 
nu datează decât din secolul al XVII-lea, că e aşadar creația 
modernităţii şi un factor important în dispariţia altor co- 
munitati2. Apoi, şi mai cu seamă, vom nota că: 

1 / Putem foarte bine să avem sentimente favorabile 
cu privire la ceva, dar să considerăm că ele nu au nici o 
importanță morală. In definitiv, după cum se repetă îndea- 
juns, de la „este“ la „trebuie“, consecutia nu-i bună. 

2 / Singer şi mulți moderni consideră că pro-atitu- 
dinile violează principiul de egalitate; dar nu-i scris că 
acesta este singurul principiu moral care contează, chiar 
dacă e arhitectonic. Se poate foarte bine concepe că, odată 
satisfăcută egalitatea persoanelor, pot să intervină dife- 
rente preferentiale. 

Totuşi, însuşirea acestor două observaţii implică 
adoptarea unei posturi morale cu totul aparte, apărate 


1 Citat in Cicero, Tuscuknes, H, XIX, p. 322. 

2 Cf. J. O'Neill, art. cit., p. 136: „Națiunea este unul dintre prin- 
cipalii vectori ai edificării unui eu despovărat şi ai dispariţiei legăturilor 
comunității.“ 


indeosebi de Kant, dar pe care majoritatea anticilor ar fi 
respins-o, deoarece: 

(Q Prima teză implică faptul că emoţiile nu au nici un 
rol substanţial în morală, lucru pe care îl contrazic, de exem- 
plu, teoria aristotelică a virtuţilor: şi doctrina tomistă care 
afirmă existența unui raport esenţial între sentimente şi 
bine, pe care părintele Geiger îl exprimă astfel: „In reacțiile 
afective trăim în mod concret o judecată de valoare. “? 

(II) Cea de-a doua teză implică o preeminență a 
dreptăţii - în sensul tratării egale a tuturor - față de cele- 
lalte virtuţi, care este contrară spiritului moralelor antice, 
după cum tot un pasaj din Aristotel o spune limpede: 


„Ba chiar natura însăşi pare a fi împlântat această 
afecţiune a producătorului față de produs şi invers, şi nu 
numai între oameni, dar şi între păsări şi cele mai multe 
dintre animale; ea a dat acest instinct ființelor de aceeaşi 
obârşie laolaltă, mai ales oamenilor, de aceea noi îi lăudăm 
pe filantropi, pe iubitorii de oameni. În străinătate se poate 
vedea cât de aproape înrudit e omul omului şi cât de 
împrietenit. Prietenia este de asemeni ceea ce susține Statele 
şi le stă legiuitorilor mai mult la inimă decât dreptatea. 
Căci concordia este, se vede, înrudită cu ea şi spre aceasta 


e îndreptată atenţia principală a conducătorilor de State, 


1 Cf. Éthique à Nicomaque, Il, 5, pp. 104-105: „La temere, de exem- 
plu, şi la înfruntare, la poftire, mânie, milă şi în general la toată simtirea 
de plăcere şi durere există un prea mult şi un prea puţin, şi amândouă 
nu sunt bune; dar a avea aceste afecte când trebuie şi despre ce şi împo- 
triva cui şi de ce şi cum se cuvine, acesta este mijlocul şi lucrul cel mai 
bun, şi aceasta este funcția virtuţii.“ [Cf. Etica nicomabhică, trad. Traian 
Brăileanu, Bucureşti, Antet, 1994 - n. trad.] 


2 L'expérience humaine du mal, p. 20. 


pe când ei se străduiesc a înlătura mai ales discordia ca o 
duşmănie. Şi între prieteni nici nu este nevoie de dreptate, 
dar, desigur, de prietenie între cei drepţi, că o completare 


a dreptăţii şi supremul drept se găseşte între prieteni.“! 


Gramatica acestui text este descriptivă, dar, pentru 
Stagirit, el are o valoare normativă: prietenia primează 
asupra dreptăţii, adică o formă de preferință asupra ne- 
utralității, căci e în natura însăşi a prieteniei să-ți pui prie- 
tenii înaintea unor terți. Fireşte, ne putem îndoi că 
prietenia mai poate juca şi în ziua de azi rolul pe care iu 
atribuia Aristotel în cetate - cu toate că el foloseşte acest 
termen într-un sens mult mai larg decât cel din prezent -, 
dar se pot invoca alte virtuţi, ca solidaritatea şi încrede- 
rea, de preferat dreptății. 

Pentru a caracteriza aceste două atitudini, vom vorbi, 
simplificând puţin, de „principiul lui Kant“ (neutralitatea 
are întâietate) şi de „principiul lui Aristotel“ (preferința 
primează). Teza noastră, am spus-o, este că particularis- 
8a mul se impune; altfel zis, că Aristotel are dreptate. Mai 
rămâne de demonstrat. In acest scop, trebuie mai întâi să 
ne precizăm problema, ceea ce vom face dezvoltând teza 
lui Singer pentru'diferite pro-atitudini?. Obtinem astfel: 


[*1] Rasiştii violează principiul de egalitate dând o 


mai mare importanţă intereselor membrilor propriei 


1 Ethique d Nicomaque, VTII, 1, pp. 382-383. [Cf. Frica nicomahicd, 
trad. Traian Brăileanu, Bucuresti, Antet, 1994 - n. trad.] 

2 Să notăm că Singer ar refuza firâ doar şi poate asemenea dezvoltări 
în caracterul lor literal, deoarece el consideră că e posibil să se îmbine uni- 


versalismul cu angajamentele morale specifice; cf. Miller, op. cit, p. 52. 

lor rase când ei intră în conflict cu interesele membri- 
lor unei alte rase. 

[*2] Nationalistii violează principiul de egalitate dând 
o mai mare importanţă intereselor membrilor propriei 
lor naţiuni când ei intră în conflict cu interesele mem- 
brilor unei alte natiuni!. 

[*3] Patrioţii violează principiul de egalitate dând o 
mai mare importanţă intereselor membrilor propriei lor 
patrii când ei intră în conflict cu interesele membrilor 
unei alte patrii. 

[*4] Părinţii violează principiul de egalitate dând o 
mai mare importanță intereselor copiilor lor când ei 
intră în conflict cu interesele copiilor unor terți. 

[*5] Prietenii violează principiul de egalitate dând o 
mai mare importanţă intereselor prietenilor lor când ei 
intră în conflict cu interesele celor ce nu le sunt prieteni. 


Şi vedem că: 

a) Principiul lui Kant implică [*1], [*2] şi [*3], dar nu 
[*4] şi [*5], deoarece prioritatea dreptăţii fata de binele pe 
care îl apără înseamnă şi că ceea ce aparţine sferei private 
este în afara domeniului eticului. 

b) Principiul lui Aristotel implică negarea celor cinci 
enunturi, în sensul că neagă faptul că principiul de ega- 
litate ocupă locul pe care i-l acordă modernii. Să fie 
atunci o apologie a rasismului? Vom vedea mai încolo 


1 Acesta e sensul în care vom folosi noi cuvântul „naționalism“ şi 
derivatele sale. Există bineînţeles şi alte acceptii, în special una, poli- 
tică, stipulând că naționalismul este doctrina care afirmă că oricărei 
națiuni trebuie să-i corespundă un stat, şi invers. Am spus însă că vom 


lăsa la o parte acest aspect al chestiunii. 

cum stau lucrurile; pentru moment, vom lăsa [*] în 
afara dezbaterii. 

Ambele principii sunt de acord cu respingerea lui [*4] 
şi [*5]. Problema se referă deci la celelalte trei enunturi. 
Or, pe noi tocmai [*2] şi [*3] ne interesează. Optica 
noastră va fi atunci de a stabili că trecerea de la respinge- 
rea lui {[*4]; [*5]) la cea a lui {[*°2]; [*3]} este judicioasă 
şi deloc problematică din punct de vedere moral. In ter- 
meni mai tradiționali, țelul nostru va consta în a justifica 
existența unei continuităţi naturale între comunităţile cele 
mai simple, ca familia, şi cele mai complexe, ca societatea. 
Stagiritul o afirma: „Orice cetate este un lucru natural, 
dacă e adevărat că primele comunități sunt ele însele na- 
turale“, de unde concluzia sa că „cetatea face parte dintre 
lucrurile naturale şi că omul este prin natura sa un animal 
politic“l. Dimpotrivă, modernii au negat acest lucru, 
dovadă Rousseau, afirmând limpede: „Cea mai veche din- 
tre toate societățile şi singura naturală este cea a familiei.“ 
„Singura naturală“, fiindcă, în ceea ce le priveşte, so- 


__84 cietăţile politice sunt rodul unui artificiu, adesea conce- 


put ca un pact între voințe libere. Pe scurt, modernii au 
rupt legăturile pe care anticii le stabileau între antropolo- 
gie şi etico-politic: nici măcar concepte ca „stare naturală“ 
sau „poziţie originară“ nu mai fac referire la cea dintâi’. 


1 Lapolitique, 1,2, pp. 27-28; „primele comunităţi“ fiind cuplul, fa- 
milia şi satul. Să subliniem că de aici nu rezultă că structurile de pu- 
tere trebuie să fie în cetate aceleași ca în familie. 

2 Du contrat social, 1, II, Ed. La Tleiade, t. IE, p. 352. Asta nu-l împie- 
dică pe Rousseau să se opună cosmopolitismului, după cum am văzut. 

3 lată de ce, de pildă, rawlsienii consideră ca nepertinentă critica 
pe care le-o aduce Sandei (în Liberalism and theLimits ofjustice), deoa- 
rece ea se bizuie pe considerente psiho-antropologice. 


Să notăm totuşi că, atunci când e vorba de naţiune, ca- 
racterul natural pe care îl atribuim comunităților trebuie luat 
într-un sens mai putin tare decât îl considera Aristotel deoa- 
rece, după cum am spus, o națiune nu există decât dacă mem- 
brii săi sunt conştienţi că alcătuiesc una, în timp ce realitățile 
naturale propriu-zise sunt prin definiție independente de ati- 
tudinile pe care le adoptăm noi în ceea ce le priveşte. 


3. PRINCIPIUL DE PROXIMITATE MORALĂ 


Conform principiului lui Aristotel, e justificat ca 
membrii unui grup să se prefere terţilor, „străinilor“ - 
vom numi astfel tot ceea ce este, într-un fel sau altul, ex- 
terior. Dar ce criteriu trebuie utilizat în acest scop? 
Proximitatea: există o preferință pentru apropiaţi care este 
determinată, la nivel normativ, de ceea ce vom numi prin- 
cipiul de proximitate morală. Care este el? 


a) Relaţia de proximitate 


Să începem prin a caracteriza relația care constituie o 
comunitate ca atare, în sensul în care-i exprimă legătura: 
relaţia factuala de proximitate. O vom aborda prin inter- 


mediul raportului „ - este foarte apropiat de - “: 


[PI] x este foarte apropiat de y = <jf x aparţine lui E şi y 


aparţine lui F, iar E = F. 


De exemplu, Pierre este foarte apropiat de Paul 
înseamnă că amândoi sunt membri ai aceluiaşi grup. 
Pornind de aici, se poate obține ,, - este apropiat de - “: 

[P2] x este apropiat de y= <jf xap artine lui E si y apartine 


lui F, iar E este foarte apropiat de F. 


Astfel, Pierre este apropiat de Paul înseamnă că amândoi 
sunt membri ai unor subgrupuri diferite ale aceluiaşi grup. 

„Apropiat“ şi „foarte apropiat“ exprimă grade de proxi- 
mitate; generalizând, şi cu prevederea că „x este apropiat la 
gradul n = o“ de y înseamnă că „x este foarte apropiat de 
y“, obținem: 


[P3] x este apropiat, de y = <jf x aparţine lui E şij aparține 


lui F, iar E este apropiat, _ j de F, 


ceea ce permite la rândul său să se formuleze relaţia „ - este 


« 


mai apropiat de - decât de - 


[P4] x este mai apropiat de y decât de z = df 
(1) x aparţine lui E şi y aparţine lui F si z aparţine lui G 


(2) E este apropiat,, de G şi E este apropiat, _ j de F. 


De exemplu, doi cetățeni din cantonul Geneva sunt 
foarte apropiaţi unul de altul, sunt la rândul lor apropiaţi 
de cei din cantonul Vaud (indiferent ce cred ei uneori des- 
pre asta), deoarece, ca elevetieni, sunt foarte apropiaţi. Pe 
de altă parte, un cetățean din Geneva este mai apropiat de 
un cetățean din Vaud decât de unul din Appenzell, deoa- 
rece primii doi sunt foarte apropiaţi ca romanzi. 

Pentru a înţelege bine specificitatea relației „ - este 
apropiat de - “trebuie notat că ea este tranzitivă: prie- 
tenii prietenilor noştri sunt prietenii noştri. Dacă avem 
câteodată impresia că nti este aşa, e pe de o parte fiindcă o 
modelăm pe relația de proximitate spațială sau temporală 


şi, pe de altă parte, fiindcă relaţiile dintre persoane şi gru- 
puri exemplifică în general mai multe relații de proximi- 
tate, întemeiate pe apartenente diferite: ele fac parte din 
diferite grupuri exemplificând însuşiri diferite (să le 
numim: însuşiri de bază). Altfel zis, a fi apropiat, este 
tranzitiv atât timp cât însuşirea de bază care determină 
prin ce anume sunt apropiate persoanele sau grupurile (şi 
deci cea care trasează limitele lui E, F, G...) rămâne aceeaşi. 

Este important să se stabilească acest lucru în mod ex- 
plicit, altminteri cele două relaţii „ - este apropiat, de - “ 
şi „ - este foarte apropiat de - “ devin formal echivalente. 
Pentru a evita acest lucru, vom spune că x şi y sunt apro- 
piati în calitate de, această ultimă locutiune introducând 
însuşirea de bază: în calitate de genevezi, de exemplu. Prin 
extensie, vom spune că x şi y sunt apropiaţi în cutare sau 
cutare domeniu, ceea ce vom nota astfel (fixând nivelul 
pentru a nu complica prea mult lucrurile): 


[P5] xeste apropiati de y™ ar (3 d) xeste apropiat, de 
yin domeniul d. 


Aceasta pune in evidenţă ceea ce tocmai am indicat, şi 
anume că proximitatea a doi indivizi nu se limitează în 


1 lată de ce: dacă x este foarte apropiat de y, atunci există un grup 
G căruia îi aparțin x şi y. Dar x aparține de pildă şi mulțimii cu un sin- 
gur element E, iar y aparține şi mulțimii cu un singur element F. Or, 
E este foarte apropiat de F, întrucât toți membrii lui E şi toți membrii 
lui F aparțin lui G. Aşadar x este şi el apropiat de y. Dacă acum x este 
apropiat de y, atunci x aparţine lui E şi y aparține lui F, iar E este 
foarte apropiat de F. Asta implică faptul că x şi y aparțin unui grup G 
care le include deopotrivă pe E şi F. Prin urmare x este foarte apropiat 
de y (îi datorăm acest punct lui Jérôme Dokic). 

general la un singur domeniu; de exemplu, ei sunt apro- 
piati in domeniul culturii si in cel al religiei. Prin urmare 
între x şi y pot exista multiple relații de proximitate de 
acelaşi nivel n în domenii d diferite, de unde o relaţie de 
proximitate mai largă (s-o numim: proximitate”): 


[P6] x este apropiat de y=j£ 
(1) xeste apropiat! de y, 
(2) Ad(x) r>Ad(y) = 1 / i[Ad(x) uAd(y)\, 


unde Ad/-) simbolizează ansamblul domeniilor lui ,, - 

Astfel, x este apropiat, de y dacă au un anumit număr 
de domenii în comun. La fel ca n, i introduce gradatii în 
proximitatea, dar cu o diferență notabilă, întrucât relația 
» - este apropiat; de - “ nu este tranzitivă. Se înţelege 
atunci: 1) că prietenii prietenilor noştri nu sunt întot- 
deauna prietenii noştri, şi 2) că dimensiunea cercului etic 
este variabilă, pentru că i este tocmai unul dintre factorii 
care determină lungimea razei acestui cerc. De aici rezultă 
relaţia „ - este mai apropiat, de - decât de - “: 


pP7] x este mai apropiat, de y decât de z = df 
(1) x este apropiat; de y şix este apropiat, de z 


(2) Adjon Adyj> Add Adz] 


Altfel spus, un individ sau un grup sunt mai apropiati, 
de un al doilea decât de un al treilea dacă au mai multe 
domenii în comun. După cum vedem, proximitatea, este 
o generalizare a proximitatii la un nivel n în ceea ce 
priveşte domeniile. Asta arati că mai este încă posibil să 
se complice treaba dându-i Ini n toate valorile de care e 
susceptibil, adică generalizând proximitatea,- în raport cu 

nivelurile; se obţine atunci o noțiune de proximitate vastă 
(proximitate,,;), permițând să se stabilească o scară cu o 
infinitate de grade. Se înțelege de la sine că această scară 
este aproape inutilizabilă pentru un uz comparativ (x este 
mai apropiat,,, de y decât de z), caracteristica sa cea mai 
interesantă fiind poate aceea că permite definirea identității 
pornind de la proximitate. Într-adevăr, x = y ddacă x este 
apropiat,,; de y şi dacă n = o in toate domeniile (i = 1); alt- 
fel spus: de noi înşine suntem cel mai apropiaţi. 

Dar asta nu face oare imposibilă folosirea proximitatii 
în etică? Nu, căci dacă ne gândim bine ne dăm seama că 
ceea ce contează în primul rând când e vorba de 
pro-atitudini şi de apartenenţa la grupuri este proximi- 
tatea,: Într-adevăr, pe de o parte comunitatea in ceea ce 
priveşte domeniile este în general cea care creează o pro- 
ximitate „caldă“, şi nu relaţiile de tip genealogic, iar pe 
de altă parte acestea din urmă pot fi reinterpretate în ter- 
meni de domenii. In loc să spunem că un cetățean din 
Appenzell e mai putin apropiat decât unul din Vaud de 


unul din Geneva, vom spune că au aceeaşi proximitate 8g. 


în calitate de elveţieni şi că doar ultimii sunt apropiaţi în 
calitate de romanzi. Ca atare, putem să ne mărginim ancheta 
la proximitate. 

Acest lucru rămâne totuşi încă prea general, deoarece 
definițiile noastre permit, de exemplu, să se spună că toți 
cei care au ochi albaştri sunt apropiați şi deci, dacă 
Aristotel are dreptate, că ei ar trebui să se prefere celor cu 
ochi căprui. Trebuie aşadar precizat că genul de proximi- 
tate şi de apartenenţă care ne interesează mai cere şi: 

1) Existenţa unei relaţii epistemice a corelatilor relației 
de proximitate cu această relație: nu este suficient ca x şi 
y să fie apropiaţi, pentru a forma un grup, mai trebuie 


— 


go 


şi să ştie acest lucru. Astfel, doi gemeni care ar fi fost 
despărțiți încă de la naştere sunt desigur apropiati,-, dar 
atât timp cât nu ştiu asta, faptul nu are nici un impact asu- 
pra comportamentului lor dacă ar ajunge să se întâlnească 
din întâmplare. 

2) Existenţa unui element cauzal sau simbolic între co- 
relații proximitatii: nu ne vom aventura aici într-o deter- 
minare precisă a ceea ce trebuie înțeles prin „cauzal“, un 
volum întreg n-ar ajunge pentru a prezenta diferitele dez- 
bateri care au agitat ginta filozofică pe acest subiect. Ne 
va fi de-ajuns să spunem că membrii unui grup trebuie să 
interacţioneze cauzal sau, dacă nu, simbolic, relaţia sim- 
bolică (R,) fiind definită în funcţie de raportul cauzal (R,): 


[P8] xRz = gf xRy şi jR,z, şi 
(:) x crede că z ar putea să ocupe locul lui y în xR,;y sau 
(2) x crede că x ar fi putut să ocupe locul lui y în ;yR,z. 


De exemplu, nu există în general relație cauzală între 
membrii îndepărtați ai unei aceleiaşi tari - între un cetățean 
din Geneva şi unul din Appenzell - sau între un indigen 
şi un patriot emigrat de mult timp, sau între un elveţian şi 
Wilhelm Teii, cu excepția unor înlănțuiri cauzale istorice 
reale sau fictive, ci doar o relaţie simbolică. 

3) O restrângere a domeniilor la cele care contează pen- 
tru o evaluare morală: dimensiunea mulțimii domeniilor 
pertinente dim (Ad’y este mai mică decât dimensiunea to- 
talității domeniilor dim (Ad). Astfel, proximitatea, morală 
nu este mai puternică între elvetienii blonzi cu ochi 
albaştri decât între elevetieaii pur şi simplu. Trebuie 
aşadar să reformulăm [P6] şi [P7] în consecinţă. 

Proximitatea, astfel specificată o vom numi proximitate”. 


b) Valorile de proximitate 

Până aici am vorbit de proximitate /actuald-, rămâne de 
formulat principiul normativ care este legat de ea, adică 
principiul de proximitate morală. O vom face în două 
etape, mai întâi fără a părăsi domeniul factual, dar trecând 
la nivelul psiho-sociologic: 


[P9] Dacă x este mai apropiat* de y decât de z, atunci inte- 
resele lui x sunt mai importante pentru y decât pentru zl. 


sau 


[P10] Dacă x este mai apropiat” de y decât de z, atunci 
interesele lui y sunt mai importante decât interesele lui 
z pentru x, 


ceea ce dă, în limbajul valorilor: 


[Pil] Dacă x este mai apropiat” de y decât de z, atunci ce 
valorează x este mai important pentru y decât pentru z. 

[P12] Dacă x este mai apropiat” de y decât de z, atunci 

ce valorează y este mai important decât ce valorează z 

pentru x. 


Să proiectăm acum ceea ce este valorizat asupra 
subiectului: 


[P13] Dacă x este mai apropiat* de y decât de z, atunci x 
este mai important pentru y decât pentru z. 


| 
| E 
| 

| 1 In loc de „sunt mai importante“ se poate pune gi „au mai multă 
valoare“. 

[P14] Dacă x este mai apropiat* de y decât de z, atunci y 


este mai important decât z pentru x. 


Aceasta este exact o caracterizare a diverselor pro-atitu- 
dini, care se bazează pe faptul psiho-sociologic că proxi- 
mitatea* creează ataşamente afective. Dacă Singer şi 
cosmopolitii sunt mefienti în această privință, după cum 
am văzut, pentru partizanii principiului lui Aristotel ele 
contribuie la fundamentarea următoarelor enunturi: 


[Pw9j Dacă x este mai apropiat* de y decât de z, atunci 
interesele lui X trebuie să fie mai importante pentru y 
decât pentru z. 

|PwlO] Dacă x este mai apropiat* de y decât de z, atunci 
interesele lui y trebuie să fie mai importante decât inte- 
resele lui z pentru x. 

[Prall] Dacă x este mai apropiat* de y decât de z, atunci 
ce valorează x trebuie să fie mai important pentru y decât 
pentru z. 

|Pwl2] Dacă x este mai apropiat* de y decât de z, atunci 
ce valorează y trebuie să fie mai important decât ce valo- 
rează z pentru x. 

[Pm 13] Dacă x este mai apropiat* de y decât de z, atunci 
x trebuie să fie mai important pentru y decât pentru z. 
[Pml4] Dacă x este mai apropiat* de y decât de z, atunci 


y trebuie să fie mai important decât z pentru y. 


De aici o preferință morală justificată pentru persoa- 
nele şi grupurile apropiate* decât pentru străini. 

Trecerea de la [P] la [Pm/ li se va părea multora ca fiind 
modelul însuşi al paralogismului naturalist, care deduce 
din existența ataşamentelor specifice normativitatea lor. 


Dar nu acesta este neapărat cazul, în măsura în care el ex- 
primă pur şi simplu fundamentul antropologic al eticii 
normative şi cu condiția existenței unei justificări etice a 
acestui fapti. O asemenea justificare va trebui, de pildă, 
să arate că apartenența la Ku Klux Klan, dacă ea creează 
o proximitate şi norme interne, n-ar putea fi sursă de 
obligaţie etică sau de excelență morală. 

Cum justificăm deci această trecere? E uşor de văzut 
unde trebuie să căutăm: vorbind de ansamblu pertinent 
Adp şi invocând existența unor relații cauzale şi simbolice 
între membrii grupurilor, am indicat în mod implicit că 
acestea din urmă se unesc în jurul anumitor valori şi mai 
cu seamă al anumitor scopuri. Într-adevăr, omul fiind 
dotat cu intentionalitate, atunci când întreţine relaţii cau- 
zale structurate şi continue cu semenii săi, lucrurile nu se 
petrec ca în cazul unei stânci intepenite între doi munți. 
Astfel, determinând aceste valori, arătând că ele sunt 
fundamentale şi că urmărirea lor pretinde existența unor 
grupuri particulare, vom justifica preferința acordată 
membrilor comunităţii, adică apropiaților, pe scurt, prin- g5__ 
cipiul de proximitate morală. 

Care sunt aceste valori? Fiecare grup întruchipează 
unele specifice; totuşi, în ceea ce le priveşte pe cele ce ne 
interesează, ele pot fi încadrate în următoarele rubrici: 


1 Cf, referitor la această chestiune, articolul nostru „Articulația 
fiinţei şi a valorii. Reflecţii asupra paralogismului naturalist“. Hume 
însuşi spune: „Un om îi iubeşte în mod natural mai mult pe copiii săi 
decât pe nepoți, pe nepoți mai mult decât pe veri, pe veri mai mult decât 
pe străini, în rest toate rămânând neschimbate. De aici vin definițiile 
noastre curente ale datoriei care există de a-i prefera pe unii altora. Simţul 
nostru al datoriei urmează întotdeauna cursul natural şi obişnuit al pa- 
siunilor noastre“ {Traité de la nature humaine, HI, H, p. 82). 

1) A duce o viaţă bună sau fericită implică realizarea 
proiectelor la care ținem din toată inima şi care contri- 
buie la modelarea identităţii noastre. Or, diferitele comu- 
nități sunt exact mediul în care acest lucru este posibili. 

2) Anumite scopuri nu necesită un grup doar ca mij- 
loc de realizare, ci depind de el în ceea ce priveşte exis- 
tenta lor: există proiecte structurante pentru individ care 
nu pot să ia naştere - şi nu doar să fie realizate - decât 
atunci când sunt constituite nişte comunităţi, adică atunci 
când e creată o viață comună. Când aceste proiecte sunt 
în vreun fel institutionalizate, fie în execuţia lor (să ne 
gândim la lupta contra anumitor boli), fie în rezultatul 
lor (să ne gândim la securitatea socială), se constituie o 
cultură, apoi, prin durată, o istorie. Aceste proiecte sunt 
adesea cu intenţie locală şi pe termen scurt sau mediu, însă 
există şi altele, fie pe termen lung - Roma şi catedralele ei 
nu s-au făcut într-o zi -, fie orientate spre exterior şi chiar 
de-a dreptul misionare, urmărind să includă întreaga ome- 
nire; acesta este îndeosebi cazul proiectelor cosmopolitis- 
mului şi economiei de piaţă, ca ideologie. 

3) Proiectele avute în vedere şi, la modul mai general, 
„viața“ pun probleme a căror rezolvare cere constituirea 
de grupuri. Mai precis, dificultăţile pe care le întâlnim cer 
adesea mai multă forță decât posedă un individ şi mai 
puţină decât cea de care dispune comunitatea umană ta 


1 Acesta e argumentul multor liberali; cf. A. Gutman, Introduction 
la Ch. Taylor, Multiculturalisme, p. 15: „Un context cultural asigurat 
se numără deci printre bunurile fundamentale, indispensabile pentiu 
dobândirea a ceea ce majoritatea oamenilor identifică drept viaţa 
ideală“ şi Kymlicka, Multiculturdism Citizenship, p. 8: „Opțiunile in- 
dividuale depind de prezenta unei culturi societale, definite printr-o 
limbă şi o istorie.“ 


ansamblu. în această optică, se poate deci spune că grupu- 
rile au o valoare de supravieţuire. 

4) Apartenența la un grup creează emoții sui generis, 
ca sentimentul de solidaritate, compasiunea, prietenia sau 
mândria, întemeiate pe împărtăşirea valorilor şi, uneori, 
pe o istorie. Valorile şi emoțiile sunt, cu excepția cazuri- 
lor patologice, direct proporționale: cu cât primele sunt 
mai importante şi structurante pentru persoană, cu atât 
celelalte sunt mai puternice, şi invers; ca atare, forța emo- 
tivă este un semn sigur al importanței bunurilor, proiec- 
telor şi intereselor apărate de grup. Toate joacă un rol în 
constituirea identității noastre personale şi multe dintre 
ele contribuie la bunăstare, deşi ele pot fi şi negative, când 
grupul cu care ne identificăm se comportă rău sau s-a com- 
portat rău în trecut; aici îşi află originea, de exemplu, sen- 
timentul de culpabilitate sau de responsabilitate pentru 
acte la care nu am participat. 

5) Cum a spus Pacuvius: „Patria este oriunde-i bine.“ 
Oricare ar fi emoţiile pe care le resimt cu privire la apar- 
tenentele mele, oricare ar fi proiectele mele şi cele ale gru- 
purilor cărora le aparțin, există un loc unde mă simt acasă, 
care este căminul meu, „Geneva“ lui Rousseau sau 
„Plătzchen“-ul alsacienilor?. Acest sentiment derivă din 
faptul că urmărirea scopurilor comune şi rezolvarea pro- 
blemelor legate de ele pot fi de multe feluri; fiecare grup 


1 Citat de Cicero, op. cit. supra [Patria est ubicumque est bene]. 

2 Acest loc nu este neapărat geografic: în cursul călătoriilor în 
străinătate, el este reconstituit în mod simbolic. Malcolm X a remarcat, 
mergând la Mecca, faptul că pelerinii musulmani se regrupau în funcţie 
de naționalitate; cf. W.T. Schmid, TheDefmition ofRacism, p. 32, şi ceea 


ce Aristotel spunea mai sus. Ne putem gândi şi la popoarele nomade. 


îşi alege atunci stilul său, care devine stilul in care mă re- 
cunosc: el devine al meu. 

Iată cinci domenii creatoare de valori de proximitate (va- 
lori‘), ce fac ca persoanele care sunt membre ale acestor 
grupuri, precum şi obiectele legate de ele, să dobândească o 
valoare particulară în funcţie de apartenenţa lor, aceasta în 
afara valorii intrinseci pe care o au pe de altă parte. 

Existenţa valorilor’ are trei consecințe pe care se cu- 
vine să le evidentiem: 

A) Fără apartenența la grupuri, valorile pe care acestea 
le vehiculează nu ar putea fi împărtășite şi trăite. Ba chiar 
pentru promovarea lor sunt constituite grupurile, creând 
relaţii de proximitate şi justificând principiul de proximitate 
morală. Unitatea comunităţilor trebuie deci să fie puternică, 
astfel încât argumentul propus de Jeremy Waldron în favoa- 
rea principiului lui Kant, că „fiecare persoană are sau poate 
avea o varietate, o multiplicitate de loialitati comunitare di- 
ferite şi poate disparate“!, trebuie respins. Luarea in consi- 
derare a proximităţii* arată că acesta este un mod foarte 

_gb greşit de a vedea lucrurile: persoanele nu se raportează la cul- 
tura lor ca la un mozaic de elemente de proveniență variată 
şi de niveluri de proximitate diverse, ci ca la un ansamblu 
ordonat în care atf fost încorporate, mai mult sau mai putin 
complet, elemente secundare a căror origine nu mai are 
sens la nivelul apartenenţei. Când mănânc într-un restau- 
rant japonez, o fac ca un elveţian care apreciază o hrană va- 
riată şi nu ca o persoană helveto-niponă. Culturile şi 
națiunile trebuie deci percepute în jurul unui sâmbure tare2. 


1 Minority Cultures and the Cosmopolitan Alternative, p. 110. 
2 Altfel, după cum subliniază Miller, ele se destramă, îşi pierd pro- 
funzimea şi semnele distinctive; cf. op. cit., p. 186. 


B) Valoarea apartenentei la un grup nu este determi- 
nată - sau nu doar determinată - de caracterul ei liber ales, 
ci în primul rând de valorile’ ale acelui grup. Altfel spus: 
grupurile au o valoare (pozitivă sau negativă) independent 
de faptul că sunt sau nu obiectul unei alegeri sau al unui 
contract - adică independent de modul lor de constituire; 
iar în cazul în care sunt alese, sunt alese pe baza valorii ce 
li se recunoaşte. 

C) Orice persoană care recunoaşte importanța valori- 
lori vehiculate de un grup şi care decide să şi le însuşească 
sau să le promoveze are un interes de a face parte din acel 
grup. Dimpotrivă, cineva care nu recunoaşte această im- 
portanță nu are nici un interes. Acesta e unul dintre cele 
două fundamente ale mecanismelor de includere sau de 
excludere a persoanelor (fiind o condiţie necesară). 


4. DELA PRIETENI LA PERSOANE 


Proximitatea* permite o dublă abordare a relaţiilor 
dintre grupuri, fie verticală, fie orizontală. Prin abordare 
verticală înțelegem o examinare a grupurilor în măsura în 
care ele sunt întru câtva încastrate unele în altele sau cel 
puţin clasate după dimensiunea lor; astfel, se merge de la 
prietenie la umanitate trecând prin familie şi naţiune. În 
opoziție cu aceasta, o abordare orizontală compară gru- 
puri de aceeaşi dimensiune, de exemplu o naţiune cu alta 


1 Celălalt fundament este interesul comunităţii de a pune în joc 
astfel de mecanisme (ceea ce, de pildă, nu e aproape niciodată cazul 
pentru familie, cu excepția adoptiilor). Să notăm că acest interes nu 


este neapărat egoist, azilul fiind o dovadă. 

sau o cultură cu alta. Există aşadar o proximitate verticală 
si o proximitate orizontală. Or, principiul de proximitate 
intervine în ambele cazuri: uneori fi preferim pe mem- 
brii familiei noastre celor ai patriei noastre, alteori pe cei 
ai patriei noastre celor ai alteia. De fiecare dată, există „fa- 
miliari“ şi „străini“. Această distincție se face rareori şi 
faptul e regretabil, căci iscă destule confuzii!. In ceea ce 
priveşte scopul nostru, ne vom limita în principal la abor- 
darea verticală; într-adevăr, ceea ce ne interesează este far- 
mecul secret al patriei şi deci valorile pe care acest tip de 
grup le vehiculează în funcţie de dimensiunea sa în raport 
cu alte tipuri de comunități şi nu valorile la care diferite 
naţiuni sau culturi ţin din toată inima şi care, atunci când 
acestea vin în contact, ridică probleme precum cele ale to- 
lerantei sau ale multiculturalismului. 


a) Rolul comunităţilor 


Acestea fiind precizate, ne dăm imediat seama că fie- 
care tip de valoare’ găseşte în mod diferit adăpost în co- 
munități mai mult sau mai putin organizate, mai mult sau 
mai putin vaste, şi că nici o comunitate nu poate să pro- 
moveze şi să găzduiască toate simbolurile dezirabile ale 
acestor tipuri. Reiese prin urmare că, de vreme ce toate 
grupurile sunt structurate de proximitatea* şi contribuie 
toate la realizarea valorilor, nu există temei valabil pentru 
a le împărţi în două categorii morale diferite-, de la negarea 


1 De exemplu, din punct de vedere psihologic, atitudinea cuiva 
care îşi preferi compatrioţii unor strâini ca membri ai speciei umane 
(verticalitate) sau ca membri ai altor naţiuni (orizontalitate) este 
foarte diferită. 

lui {[*4]; [*5]} la cea a lui {[*2]; [*3]} consecutia este 
bună!. Astfel, de fiecare dată, e pertinent să se distingă cele 
care se află în interior şi cele care se află în exterior, dacă 
membrii comunităţii în cauză vor să realizeze si să se bu- 
cure de bunul sau bunurile vizate de comunitate și care, 
tocmai, îi fac pe membrii ei apropiaţi”: ceea ce este valabil 
pentru familie şi prieteni este valabil şi pentru patrie şi 
națiune?. Singurul mijloc de a mai contesta acest lucru ar 
fi de a demonstra empiric că un tip sau altul de comunitate: 


1) vizează scopuri sau suscită emoții care nu sunt de- 
zirabile din punct de vedere moral, sau 

2) împiedică obținerea altor bunuri, mai dezirabile, sau 

3) nu permite realizarea bunurilor pe care şi le pro- 
mite, sau 

4) realizează aceste bunuri în mod mai puţin eficace 
decât un alt tip de comunitate. 


Este ceea ce au pretins reformatorii sociali, când împo- 
triva unei forme de comunitate, când împotriva alteia; 
este şi ceea ce cred, cu privire la națiune, universaliştii, 
marxisti şi liberali, şi ideologii pieţei globale. Având în 
vedere istoria veche şi cea recentă, ne îndoim că pro- 
poziţiile lor sunt fericite. Mai exact, în ceea ce priveşte 
națiunea, deoarece ea se află în centrul discuţiei noastre, 
ni se pare plauzibil să afirmăm că, într-o societate modernă, 


1 Precizarea categorii morale este importantă, deoarece se înțelege 
de la sine că există numeroase aspecte prin care diferitele grupuri pot 
fi rânduite în categorii variate. 

2 Spre deosebire de ceea ce crede Rawls, cf. Liberalisme politique, 
pp. 67-68. 


<& q 


—_—_—_——————_ BERNARD BAERTSCHI ee 


nu se poate atribui producţia corectă a bunurilor pe care 
ea le promovează, ca educaţia, dreptatea (juridică şi so- 
cială), sănătatea, protejarea mediului înconjurător, secu- 
ritatea sau cultura, unor alte comunități, căci numai o 
apartenență culturală şi națională comună creează o formă 
adecvată de empatie şi de percepere a nevoilor compa- 
triotilor săil. In chip de morală, vom reaminti acea judecată 
a lui Aristotel potrivnică lui Platon, cum că distrugerea 
ataşamentelor particulare nu dă naştere solidarității uni- 
versale, ci indiferentei şi lipsei de responsabilitate, pre- 
cum şi aceea a lui Rousseau cu privire la cosmopoliţi, 
care, spune el, „se laudă că iubesc pe toată lumea pentru 
a avea dreptul să nu iubească pe nimeni“?, chiar dacă nu-i 
vorba aici de adevăruri necesare, dată fiind netranzitivi- 
tatea proximitatii*. 

Dacă fiecare comunitate se constituie în jurul unor bu- 

nuri, nu se poate accepta afirmaţia lui Kymlicka cum că 


1 Cf. M. Walzer, Spheres de justice, p. 71: „Politica şi cultura unei 
5 aaa = democraţii moderne cer probabil extinderea, dar şi tipul de limitări pe 
care le furnizează statele. [...] A dărâma zidurile statului nu înseamnă, 
cum cu îngrijorare sugera Sidgwick, a crea o lume fără ziduri, ci 
înseamnă mai degrabă a crea o mie de mici fortărețe“, şi A. Cobban, 
„The Rise of the Nation-State System“, p. 250: „Loialitatea fata de co- 
munitatea în care sunt în prezent încastrate cele mai înalte aspirații ale 
organizării sociale este o caracteristică persistentă a naturii umane.“ 
A se vedea şij. Gray, „From Post-Communism to Civil Society“, p. 48: 
„Europa e pe cale să revină la nationalismele şi etnicităţile epocii di- 
nainte de 1914, iluziile universaliste ale marxismului şi ale liberalismu- 
lui clasic dispărând ca efemerele miraje care au fost întotdeauna“, şi, 
despre marxism, E. Nimni, Marx, Engels, and the National Question. 

2 Cf. Aristotel, Politique, II, 3, p. 90, şi Rousseau, Du contrat so- 
cial, p. 287. 

națiunile nu se sprijină pe valori impartasite!. Desigur, el 
evidențiază în mod corect că, în multe comunități 
naționale, nu există concepție unică în ceea ce priveşte o 
viață bună, nu există acord asupra telurilor finale; însă nu 
există nici vreun motiv pentru a considera că națiunea este 
făcută spre a promova asemenea bunuri. Finalitatea co- 
munității politice, a cărei expresie, printre altele, este 
națiunea, nu are nimic de-a face cu asta: rolul său este de 
a promova anumite bunuri publice, dintre care am indi- 
cat câteva, nu de a-i încorpora pe toți cetățenii într-o con- 
ceptie unică a vieţii bune, constitutivă a identității morale 
a cetățenilor, cum ar vrea comunitarienii. Altfel zis, dacă 
patria nu este un leviatan care înghite toate valorile’, şi 
chiar ansamblul valorilor care constituie o viață bună sau 
fericită, nu rezultă că ea nu-i construită în jurul valorilor. 

Toate bune şi frumoase, va admite cosmopolitul, dar, 
până aici, nu s-a spus cu adevărat nimic în favoarea prin- 
cipiului de proximitate morală: ceea ce-i stabilit este că 
toate comunitățile promovează valori, şi deci că sunt 
bune, nu că trebuie preferate grupurile care cuprind per- am. 
soane ce ne sunt mai apropiate”. Într-adevăr, ce ne împie- 
dică să susţinem că bunăstarea omenirii are întâietate fata 
de cea a concetățenilor şi că trebuie să se facă din ea țelul 
unei comunități politice cosmopolite? Cu alte cuvinte, 
dacă fiecare grup adăposteşte valori, asta nu ne spune 
nimic despre ierarhia lor, iar dacă valorile cosmopolite 
înving, impartialitatea utilitaristă sau deontologică va tre- 
bui să prevaleze în detrimentul pro-atitudinilor. Pentru a 
fi lămuriți în privința acestui punct, va trebui să apro- 
fundăm discursul nostru asupra valorilor. 


1 Cf. Multicultural Citizenship, p. 92. 

b) Universala proximitate 


Fiintele umane, dat fiind că sunt înzestrate cu rațiune, 
sunt persoane, se spune de la Boethius încoace; ele au deci 
în mod intrinsec valoarea unei persoane (să numim o as- 
menea valoare „valoare^“). Pe de altă parte, se ştie că, dato- 
rită relațiilor pe care le întrețin unele cu altele, persoanele 
mai dobândesc şi o valoare,,. Care sunt raporturile dintre 
aceste două tipuri de valori? Intuitiv, se pare că valorile,-, 
sunt subordonate valorilor’; într-adevăr, dacă două grupuri 
de persoane sunt în pericol şi eu nu pot să-i salvez decât pe 
unul, se va aproba faptul că îl prefer pe cel în care se află 
oameni care îmi sunt apropiaţi, exceptând probabil cazul 
în care grupul străinilor este mai numeros. O astfel de su- 
bordonare este de fapt foarte uşor de înţeles, dat fiind că 
valorile, se bazează pe proprietăți relationale care se înte- 
meiază pe calitățile intrinseci ale persoanei; ca atare, pri- 
mele le presupun pe cele din urmă şi depind de ele. Astfel, 
ceea ce permit valorile* este pur şi simplu ca, ceteris pari- 
bus, să-i prefer pe cei ce-mi sunt apropiaţi, mie şi grupuri- 
lor cărora le aparțin eu. Ceea ce e deci imoral este faptul de 
a sacrifica un străin în calitate de persoană unui apropiat în 
calitate de apropiat, dar nu de a sacrifica un străin în calitate 
de străin unui apropiat în calitate de apropiat. Altfel spus, 
expresia „interese“ din /Pm9)] şi [POT 10] trebuie înțeleasă ca 
„interese de aceeaşi intensitate sau de același nivel“. Toate 
astea par în regulă; problema e că, astfel concepută, proxi- 
mitatea morală devine trivială, fiindcă lărgimea cercului 
etic, pentru a relua formula lui Singer, va trebui întot- 
deauna să fie la maximum; într-adevăr, valorile’ intrinseci 
sunt cele de care orice persoană se bucură prin simplul fapt 
că e o persoană, aşa încât pro-atitudinile, printre care şi pa- 
triotismul, vor fi în general condamnabile. 

Continuând pe această linie, se va conchide că atitudi- 
nea care se impune e cosmopolitismul şi că singura proxi- 
mitate morală justificată este cea care se exercită ceteris 
paribus. Pe scurt, principiul lui Aristotel e fals. De bună 
seamă, această concluzie este prea putin conformă cu 
înclinațiile noastre, dacă ne gândim la relaţiile familiale şi 
de prietenie. Trebuie oare atunci să le expulzăm pe aces- 
tea din urmă în afara punctului de vedere moral, cum pre- 
tinde principiul lui Kant? Dar aşa ceva nu se poate, 
deoarece ele vor reveni acolo cu forţa când interesele prie- 
teniei şi cele, de pildă, ale ajutorării Lumii a Treia vor intra 
în conflict, făcând, în definitiv, imposibilă orice excelență 
personală atât timp cât viitorul luminos nu va fi devenit 
realitate la nivel planetar. Universalistul coerent trebuie 
deci să fie un soi de fanatic moral şi nici măcar principiul 
de proximitate nu ne permite să adoptăm o altă atitudine! 

Totuşi, această concluzie dezamăgitoare nu e inevita- 
bilă decât datorită unui echivoc. Intr-adevăr, ceea ce toc- 
mai am spus se întemeiază pe distincția dintre valorileA şi 
valorile,, în măsura în care acestea din urmă se bazează io3 
pe relaţii între persoane, spre deosebire de primele. Insă 
e o greşeală să vedem în această distincţie o opoziţie; de 
fapt, dat fiind că ceea ce pretinde proximitatea” este doar 
ca indivizii să aibă o însuşire pertinentă în comun (i din 
1H poate fi foarte mare), rezultă că două persoane sunt 
apropiate - şi chiar foarte apropiate - prin simplul fapt că 
exemplifică fiecare însuşirea de „a fi o persoană“. De aici 
reiese nu că valorile! sunt superioare valorii*, ci că pro- 
ximitatea* este ingredientul de bază al oricărei situații mo- 
rale care nu este cea a unui Robinson Crusoe sau a 
individului rousseauist în starea presocială şi prepolitică 
naturală, într-un cuvânt, al eticii grupurilor, în care chiar 

şi identitatea personală e definită în termeni de proximi- 
tate, după cum am arătat!. In consecinţă, trebuie afirmat 
că o ierarhie a valorilor nu poate avea sens decât în inte- 
riorul unui cerc etic, el însuşi determinat de situaţia reală 
a actorilor şi de valorile aflate în prezență. Altfel spus, nu 
față de persoane în general, nici măcar față de nişte con- 
cetățeni abstracti, avem responsabilități morale - surse de 
îndatoriri -, ci față de indivizi, Pierre sau Paul, care sunt 
persoane şi concetăţeni, adică fiinţe care, de la bun început, 
sunt membri ai unor diverse comunități cu care intreti- 
nem relații de proximitate, mai largi sau mai strânse. Pe 
scurt, suntem întotdeauna deja în interiorul unui cerc etic 
cu rază variabilă, dar determinată?. 

Aceasta permite rezolvarea unei dificultăți pe care am 
lăsat-o implicită: dacă două grupuri de persoane sunt în 
pericol, am spus, şi eu nu pot să-i salvez decât pe unul, se 
va aproba faptul că îl prefer pe acela în care se află oameni 
ce-mi sunt apropiaţi, exceptând probabil cazul în care 


1 Cum zice Aristotel: „Dar cum orice lucru asemănător şi de acelaşi 
soi cu altul este plăcut sieşi [...], fiecare om încearcă el însuşi acest sen- 
timent mai ales pentru sine“ /Rhétorique, I, 11, 1371 b) [Cf. Retorica, 
trad. Maria-Cristina Andrieş, Bucureşti, Ed. Iri, 2004 - n. trad.]. Să mai 
notăm şi că asta nu înseamnă că negăm orice statut moral şi orice va- 
loare ființelor non-umane; pur şi simplu, nu e scopul nostru să tratăm 
despre asta; cf. referitor la această chestiune articolul nostru: „Les xé- 
nogreffes et le respect de animal“. 

2 Când un învăţător de lege îl întreabă pe Isus: „Cine este aproa- 
pele meu?“, i se răspunde cu pilda samariteanului milostiv /Evanghelia 
după Luca, 10,29-37), care conchide că aproapele omului rănit este „cel 
care a făcut milă cu el“. Aici, situaţia face să se constituie între călători 
o comunitate de moment care pretinde întrajutorarea, simbolizând 


omenirea la vreme de restriște. 

grupul străinilor este mai numeros. Acest „probabil“ in- 
dica o restricție; într-adevăr, argumentul prezentat nu 
mai este valabil în anumite cazuri, îndeosebi dacă grupul 
apropiaților este alcătuit din copiii mei: în cazul acesta, 
niciodată numărul victimelor nu mă va putea determina 
să prefer nişte străini. De ce? Nu fiindcă există irationa- 
litate în afecțiunea familială, cum ar gândi pesemne un 
cosmopolit, ci fiindcă familia e finalizată îndeosebi 
printr-o valoare foarte specifică legată de copii: proteja- 
rea unor ființe deosebit de vulnerabile, incluzând o mare 
responsabilitate pentru supraviețuirea şi sănătatea lor. 
Nimic de genul acesta nu-i leagă pe compatrioți şi nici 
chiar pe prieteni. Pe scurt, apartenentele implicate in 
situație sunt cele care dictează ce anume are întâietate, iar 
principiul de proximitate morală nu înseamnă că, în in- 
diferent ce situaţie, trebuie întotdeauna ca persoanele 
aparținând cercurilor înguste să fie preferate celor ce fac 
parte din cercuri largi, ci că interesele celor aflați în cer- 
cul etic determinat de situație au prioritate în raport cu 
interesele străinilor. Familia nu este deci de preferat pa- 
triei, iar patria omenirii, dar dacă cercul etic pertinent 
pentru o asemenea conduită este familia, atunci membrii 
acesteia trec înaintea compatriotilor, iar dacă e patria, au 
prioritate aceştia din urmăl. 


1 Această preferință poate fi descrisă şi ca o preferință pentru va- 
lorile apropiate, iar în cazul acesta ne dăm seama că atitudinea pe care 
o descriem este de fapt propovăduită de majoritatea moraliştilor, chiar 
dacă sub alte calificări: un doctor care, în numele deontologiei medi- 
cale, refuză să practice o eutanasie pe care o consideră totuşi legitimă 
din punct de vedere moral sau un Utilitarist care respinge sacrificarea 
unui nevinovat pentru binele omenirii în numele consecinţelor sale în 


cadrul societăţii apelează de fapt la principiul de proximitate morală. 


109 


106 


————— BERNARD BAERTSCHI ——_— —— 


Dar atunci concluzia inversă celei de adineaori este cea 
care se impune: trebuie să se renunțe la universalism în 
favoarea particularismului. Da şi nu. 

Da, în primul rând prin aceea că cercul etic nu trebuie 
să fie apriori egal cu comunitatea persoanelor, chiar dacă 
uneori este. 

Nu, în primul rând prin aceea că virtuțile ca 
impartialitatea şi dreptatea, in mod traditional repre- 
zentate ca oarbe la diferențele de proximitate, nu sunt 
sacrificate: dacă le cumpăr copiilor mei cadouri de 
Crăciun şi cineva mă abordează apostrofându-mă: „Aţi 
face mai bine dacă ati dona locuitorilor din Sarajevo 
banii pe care sunteţi pe cale să-i cheltuiti!“, aş fi sur- 
prins, căci aceasta este o observaţie care introduce con- 
siderente din afara cercului: nu am ales, printr-un act 
preferenţial deliberat, plăcerea copiilor mei contra 
vieţii sau sănătăţii acelor locuitori. Aici, cercul meu etic 
era determinat de funcția mea de cap de familie la apro- 
pierea unei sărbători când copiii se aşteaptă să pri- 
mească daruri. Ca atare, nu suntem niciodată impartiali 
sau drepți pur si simplu, ci faţă de copiii noştri dacă sun- 
tem părinţi, față de toți cetățenii dintr-o societate, iar 
uneori şi față de omenire sau față de persoane ca atare, 
fiindcă suntem de asemenea oameni şi persoane. De fie- 
care dată, ansamblul domeniilor de proximitate* şi deci 
cercul etic se modifică în funcție de grupurile ai căror 
membri suntem, modificări determinate de situaţie, de 
conştientizarea ei şi de rolul pe care-i jucăm în ea. 
Acesta e, de altfel, motivul pentru care dreptatea nu 
este oarbă la toate diferențele, ci doar la cele din 

interiorul cercului! şi, cum spunea Cicero, într-un sens se 
poate chiar comite „o nedreptate fata de apropiatii nostri 
[când] se oferă unor străini resurse care ar fi mai echitabil 
să se păstreze pentru ai noştri“2. într-un cuvânt, virtuțile 
imparțialității şi dreptăţii au fost acaparate de cosmopoliti 
pe nedrept. 

Da, apoi, prin aceea că definițiile lui Singer nu desem- 
nează în nici un caz conduite din principiu blamabile, din 
contră: aceste pro-atitudini sunt adesea bune. Astfel, 
Aristotel avea dreptate: datorită faptului că interacționăm 
întotdeauna pe baza relaţiilor noastre şi în cadrul unor 
grupuri, susținătoare ale valorilor care ne preocupă, este 
principiul de proximitate morală în mod normativ pri- 
mordial?. In definitiv, având în vedere tot ce am spus, 
chiar şi cosmopolitismul trebuie să admită asta, în ciuda 
aversiunilor sale; de altfel, nu întâmplător unul dintre ar- 
gumentele sale este că suntem cu toții frați. Într-adevăr, 
această poziţie nu e nimic altceva decât o formă de parti- 
cularism monist rigid, pentru care e necesar şi suficient ca 
intersectarea cu Ad,(~) să cuprindă „umanitudinea“ (va- 
loarea lui i este deci foarte mare și/sau mulțimea Ad, foarte 
mică). În rezumat, universalismul este particularismul 


1 MOI a recunoscut-o în felul său, când a spus: „Imparţialitatea, ca 
obligație de dreptate, înseamnă: a nu te lăsa influenţat decât de consi- 
derente despre care admiti că trebuie să intervină în cazul particular 
aflat în discuţie“ (.Zutilitarisme, p. 124). Miller face exact aceleaşi re- 
marci; cf. Ori Nationality, pp. 53-54. 

2 Traité des devoirs, I, XIV, pp. 510-511. 

3 Acest fapt întemeiază etic principiul politic care spune că nor- 
mele comunităţii noastre politice sunt cele ce trebuie mai întâi ono- 
rate (cu condiţia, desigur, de a nu li se putea obiecta nimic din punct 
de vedere moral). 


105 


——_—_—_——_ BERNARD BAERTSCHI -—— 


comunității agenților morali ca atare, promovând în pri- 
mul rând valorile ce îi sunt ataşate, luptând împotriva par- 
ticularismelor pluraliste (pentru care ; este mai mic şi/sau 
mulțimea Ad, mai mare), nu în numele suprimării oricărei 
comunități politice, ci în numele unei societăți cosmopo- 
lite. Este ceea ce se petrece mai cu seamă la cei care con- 
sideră că e moralmente necesar să se extindă principiile de 
dreptate ale lui Rawls în planul relațiilor dintre state!. 

Dar nu, apoi, prin aceea că preferarea apropiaților, de- 
terminarea unor cercuri etice nu autorizează în nici un 
caz ca valorile^, să fie subordonate valorilor^. Este proba- 
bil chiar ca o justă înțelegere a raporturilor lor să ducă 
mai curând la o lărgire a cercului, adică la crearea unor 
comunități mai deschise şi mai generoase, în măsura în 
care o asemenea atitudine nu le pune în pericol, adică nu 
le face inapte pentru realizarea scopului lor. 

Particularismul de promovat constă aşadar într-o ati- 
tudine care face dreptate tuturor valorilor si tuturor do- 
meniilor ce intră în joc atunci când acționăm, recunoscând 
că proximitatea* se află la temelia eticii grupurilor. La 
nivel politic, aceasta se va exprima într-un liberalism 
deopotrivă perfectionist si fluid - căci nu orice liberalism este 
cosmopolit? - unde dimensiunea lui Ad, va varia, in 


1 Pentru o astfel de propunere, cf. J. Carens, Aliens and Citizens: The 
Case for Open Borders, p. 334 sq., ceea ce Rawls sugerase de altfel in Théorie 
de la justice, § 58, p. 417. A se vedea si Th. Pogge, Realizing Rawls, Corneli 
UP, 1989. Critica liberalismului cosmopolit pe care o propunem noi are 
analogii cu cea pe care i-o aduce Charles Taylor: „Ideea însăşi a unui ast- 
fel de liberalism ar putea fi un fel de contradicție pragmatică, un particu- 
larism care se deghizează în principiu universal“ /Mu/ticulturalisme, p. 64). 

2 Cf. Raz, The Morality of Freedom, şi articolul nostru „Contra- 
ception et multiculturalisme. Quelques préalables éthiques“. 

funcţie de situaţii, în jurul nucleului format de domeniul 
cetăţeniei şi care, cu toate acestea, va cere oricărei comu- 
nități, şi deci oricărei națiuni, să subordoneze valorile, 
valorilor,, ceea ce impune cel putin ca fiecare din mem- 
brii săi să aibă dreptul de a ieşi din ea. Pe scurt, chiar dacă 
există situații când cetățeanul trebuie, ca persoană, să-şi 
lărgească cercul, această lărgire nu este niciodată un im- 
perativ categoric, iar dacă adesea se constată că omul se 
mişcă într-un cerc moral prea îngust (adică acordă o im- 
portanță morală unor caracteristici prea particulare sau, 
paradoxal, prea multor caracteristici), există şi destule ca- 
zuri când un cerc prea larg îl face orb la responsabilitatile 
faţă de apropiații săi. Aşadar numai alegând un cerc adec- 
vat respectul persoanelor nu se va realiza în detrimentul 
patriei, al familiei şi al prietenilor, iar conduita morală, în 
funcţie de situații, se va deplasa în mod rezonabil de la co- 
munitatea prietenilor la cea a persoanelor. In rezumat, 
există deci nu două, ci mai degrabă trei atitudini posibile 
față de grupuri, care pot fi ilustrate rudimentar printr-o 
schemă (cercul interior reprezintă, sus, cetățenii şi, jos, 
valorile, cercul exterior, sus, străinii şi, jos, valorile,,, 
zona gri denotând ce se ia în considerare). 

într-o astfel de reprezentare statică, este imposibil să 
se redea fluiditatea liberalismului pe care îl lăudăm noi şi 
care ar cere ca zona gri din figura de sus să poată fi modi- 
ficată în funcție de situații, când de la un grup la altul, 
când de la un ansamblu de grupuri la altul, determinând 
astfel cine trebuie considerat familiar şi cine străin. 


5. UMBRA RASISMULUI 


Dacă pro-atitudinile denotate în [*2] şi in (*3] nu pun 
nici o problemă morală, oare nu trebuie spus acelaşi lucru 
şi despre cea de care e vorba în [*1], adică despre rasism, 
ceea ce ar putea să constituie o respingere pragmatică ime- 
diată a spuselor noastre? Din fericire, se vede lesne că nu 
e deloc aşa, şi aceasta din trei motive: 

1) Dacă, în sine, [*1] are acelaşi statut ca [*2] si [*3], 
asta nu înseamnă că rasismul este legitim, ci că între- 
buintarea pe care o dă Singer acestui calificativ negativ 
este nepotrivită. Iată care ar fi fost răspunsul lui Aristotel: 
el ar fi refuzat să folosească un cuvânt cu conotație nega- 
tivă pentru a desemna atitudinea descrisă în [*1], si fără 
îndoială că ar mai fi remarcat şi că e ca un fel de inconsec- 
venti din partea filozofului australian să condamne sen- 
timentele eticii şi să desemneze o conduită considerată 
imorală printr-un termen cu o încărcătură emoțională atât 
de pronunţată. 

2) In realitate, pro-atitudinea rasială este un fapt dis- 
cutabil, în măsura în care nu există vreun bine care, pen- 
tru a fi realizat, ar cere o preferință rasială ca atare. Să 
reamintim într-adevăr că proximitatea* nu implică fap- 
tul ca preferința indusă să fie justificată; asta depinde de 


valoarea domeniului său de aplicare, de binele pe care îl 
găzduieşte. Şi dacă la asta se obiectează că binele pro- 
povăduit este puritatea rasială, răspunsul va fi că acest bine 
nu indreptateste comportamentele rasiste, fiindcă acestea 
sunt în detrimentul unor valori mult mai importante. 


3) Propovăduirea urii sau a dispretului fata de alţii, con- 


siderati inferiori, nu se justifică niciodată, cu atât mai mult 
cu cât asta înseamnă adesea a nega pur şi simplu existența 
unei valori,, intrinseci. Preferinta pentru propriile interese 
şi pentru cele al apropiaților nu implică nimic de felul acesta. 

Al treilea punct arată că orice grup care se defineşte in 
negativ, contra unui altul, e detestabil - cu excepția, desigur, 
a cazului în care acel altul este el însuși detestabil!. Exact aşa 
stau lucrurile cu grupurile rasiste şi cu cele naționaliste, pre- 
cum Ku Klux Klanul. De aceea sunt ele întotdeauna agre- 
sive, spre deosebire, tocmai, de patrii (care pot totuşi fi 
defensive). Astfel, ceea ce e valabil contra rasismului e vala- 
bil şi contra naţionalismului, dar nu şi contra patriotismu- 
lui: ceea ce le distinge deci pe ultimele două este paleta lor 


respectivă de emoții şi atitudini conexe, şi nu grupul pe care-l 


delimitează. Nu ne miră însă că aceia care scot în afara eti- 
cii orice sentiment nu au sesizat caracterul moral al dis- 
tinctiei lor. Ne mai dăm seama şi că naționalismul este, 
întocmai ca rasismul, o atitudine proprie unei abordări ori- 
zontale a grupurilor - o naţiune e comparată cu alta -, în 
timp ce patriotismul e mai degrabă legat de abordarea ver- 
ticală - patria este comparată cu omenirea. 


1 O asemenea definiție trebuie înțeleasă în sensul tare, ca fiind ca- 
racteristică rațiunii de afi a acestor grupuri. Intr-adevăr, se ştie că po- 
poarele şi naţiunile se definesc bucuros în raport şi în opoziţie, intensă 


sau nu, cu vecinii lor. 


4 


Obiectia poate reapărea totuşi: dacă situaţia este cea care 
determină lărgimea cercului, atunci dimensiunea razei aces- 
tuia va fi lăsată arbitrarului şi nu va putea fi întemeiată 
moral; ca atare, de ce nu s-ar decide că doar membrii rasei 
albe (sau negre) contează? Dar acest raționament se bazează 
pe o neînțelegere: situaţia şi arbitrarul nu sunt corelative, 
astfel încât a spune că includerea valorilor şi a bunurilor de- 
pinde de situație înseamnă o constrângere a realității: ceea 
ce face, de exemplu, ca o persoană să candideze la includere, 
am văzut, este faptul că interesele sale merg în acest sens şi 
ea face, în mod real sau simbolic, act de prezență; faptul că 
este mai putin apropiată decât rezidenții sau alti solicitanti 
înseamnă că interesele sale au mai puţină valoare’, decât ale 
lor şi deci că, în caz de conflict, ele trec pe planul al doilea: 
dar „a trece pe planul al doilea“ n-a însemnat niciodată „a fi 
din principiu exclus“. Pe scurt, e adevărat că nu există 
răspuns apriori la problema lărgimii adecvate a cercului etic, 
dar asta nu ne lasă în arbitrar; doar că, întrucât un cerc in- 
adecvat nu este adesea decât rezultatul limitelor noastre cog- 


u2 nitive şi afective, reiese că ceea ce trebuie promovat este 


rafinarea discernământului moral, în aspectele sale cognitiv 
şi afectiv, adică suscitarea unor fiinţe virtuoase, sensibile la 
valori, la bunuri şi la ierarhia lor. Dar asta, adică promova- 
rea educației morale, este cu totul altă chestiune. 6 


6. CONCLUZIE 


Omul trăieşte în grupuri şi comunități; aceasta este o 
constatare care, după părerea noastră, nu ar putea fi pusă 
între paranteze când e vorba de etică şi de politică, de viati 
bună şi fericită. Dar dacă omul se hrăneşte cu proximitati, 


acestea sunt multiple, in funcție de diferitele bunuri şi va- 
lori pe care le conţin. A purta grija acestor bunuri şi va- 
lori înseamnă a proteja grupurile care le găzduiesc 
asumând responsabilități speciale cu privire la ele, şi deci 
cu privire la membrii lor. De unde preferința morală. 
Astfel, o preferință patriotică este uneori perfect justifi- 
cată, dar, bineînțeles, fără nici un exclusivism, date fiind 
multiplicitatea domeniilor de proximitate şi fluiditatea 
cercului etic. Pe de altă parte, empiric, istoria a arătat că 
patria avea un rol privilegiat de jucat în viata comunitară 
a oamenilor, mai întâi sub forma sa antică, apoi - deoa- 
rece conform anumitor autori nu mai dispunem de o 
adevărată patria! - sub forma sa modernă de națiune. 
într-un cuvânt, remediul pentru resurgentele naționaliste 
nu este cosmopolitismul, ci patriotismul aşa cum l-am ca- 
racterizat noi, dezvăluindu-i farmecele. Rămâne de aflat 
cum să se organizeze o coexistenti dreaptă şi paşnică a 
naţiunilor, mai cu seamă dacă frontierele statelor trebuie 
să le adopte pe cele ale naţiunilor, dacă un stat multicul- 
tural este viabil, dacă politica de imigrație trebuie să fie 
deschisă sau închisă, însă acestea sunt alte chestiuni, legate 
de proximitatea orizontală şi nu de cea verticală?. 


1 Cf. A. Maclntyre, After Virtue, p. 254: „Patriotismul nu mai poate 
fi ceea ce a fost cândva, fiindcă noi nu mai avem patria, în sensul de- 
plin al cuvântului.“ 

2 Le mulțumim lui Markes Haller, Jérôme Dokic şi Véronique 
Munoz-Dardé pentru bunăvoința de a fi citit şi criticat o versiune an- 
terioară a acestui text. Comentariile lor ne-au fost foarte utile. 


/t/bis- 


PARTEA A DOUA 


SLABICIUNILE NATIONALISMULUI 

Nationalismul si-a avansat argumentele, dar deja lucrurile 
au trebuit să fie nuantate. Este revelator îndeosebi faptul că atât 
Miller, cât şi Baertschi evită să caracterizeze poziţia pe care o 
apără drept naționalism; după cum am văzut, primul vorbeşte 
de „naţionalitate“, iar al doilea de „patriotism“. Pentru că, în 
mod evident, trebuie făcută această distincţie. Totuşi, nu-i sigur 
că acest lucru e suficient pentru a salva particularismul poli- 
tico-moral, indiferent dacă sub forma moderată apărată sau 
chiar sub forma foarte atenuată a naționalismului civic. 

Într-adevăr, Daniel Weinstock contestă în mod sistematic 
abordarea milleriană şi pe altele înrudite cu ea, ca aceea a lui 
Yael Tamir, opunând, pe plan politic, ordinea juridică rațională 
a liberalismului - şi principiul său de neutralitate - sentimen- 
telor (calde) ale particulariştilor. Această ordine însă şi felul de 
a concepe persoana care-i este subiacent nu trebuie înţelese în 
mod metafizic ca afirmaţii despre adevărata natură (socială) a 
omului, ci dintr-un punct de vedere pragmatic, adică drept un 
mijloc comod pentru rezolvarea conflictelor. Pe de altă parte, 
acest tip de universalism este cel mai bun mod de a realiza drep- 
tatea şi pacea socială în societăți multiculturale, cum sunt ale 

noastre. Pe scurt, bunurile pe care le promite nationalistul nu 
sunt bunuri decât în aparenţă. 

Se va fi recunoscut în această abordare marca distinctivă a 
unor autori liberali ca John Rawls şi Charles Larmore, în 
răspunsul lor la obiecțiile comunitariene ale unui Michael Sandei. 
Asta subliniază legăturile dintre comunitarieni şi nationalisti si 
faptul că ei înţeleg opoziţia lor fata de liberali ca pe o teză meta- 
fizică, adică exact ceea ce aceştia refuză. Primii vor considera 
totuşi că n-au nici un motiv să facă o asemenea „cotitură“ prag- 
matică şi replica lor ar fi fără îndoială că o atitudine care face din 
politic doar o miză pragmatică se bazează pe o concepţie despre 
om care plasează apartenentele nationale şi comunitare ale aces- 
tuia in afara identității sale personale, ceea ce ei tocmai că neagă. 

Pentru Nenad Miscevic, de asemenea, binefacerile nationa- 
lismului nu sunt decât aparente. O stabileşte prin examinarea 
a două argumente invocate în favoarea naționalismului, cel, pe 
care-i cunoaştem deja, al contribuţiei la identitatea personală a 
indivizilor şi cel al etno-diversităţii. Prin acesta din urmă tre- 
buie înţeles că valoarea comunităţilor depinde în parte de fap- 

f ug. tul că ele sunt realizările unor potențialități umane variate. 
Obiectiile pe care el le dezvoltă se adresează în primul rând 
etno-nationalismului, căruia Miscevic fi subliniază originea în 
tradiția romantică, iar concluzia sa este că aceste două bunuri 
nu reuşesc să justifice o structură politică naționalistă, chiar daci 
vădesc interese importante pentru indivizi. Problema rămâne 
totuşi de a stabili dacă aceste interese sunt mai bine respectate 
într-o structură pur universalistă sau într-o structură care reține 
câteva trăsături particulariste, ca de exemplu naționalismul civic 

Elmar Holenstein îşi îndreaptă si el critica împotrivi 
naționalismului etnic, însă dintr-un punct de vedere care per- 
mite extinderea ei si la alte forme de particularism, dat fiind ci 


el vizează noțiunea care îi serveşte drept fundament, şi anume 

cultura (şi nu doar etnia) care, în tradiția germană, îşi găseşte 

expresia în noţiunea de „Kulturnation“. In opinia sa, aceasta 
noţiune şi-a pierdut încetul cu încetul tot sensul ei inteligibil şi 
a devenit total inadecvată ca fundament al unei politici rezona- 
bile de natură să asigure coexistenta paşnică a statelor. Pe de altă 
parte, naționalismul nu mai reprezintă singura formă de parti- 
cularism care se poate concepe, el este contestat de regionalisme. 
În această optică, răspunsul la conflictele etnice este: mai mult 
stat şi mai multe regiuni, dar mai puţină naţiune, concept care 
e de altfel deosebit de evaziv. Vor exista atunci state mul- 


tinationale şi multiculturale, adică exact ceea ce deja se întâmplă! 

EXISTA O APARARE MORALA 
A NATIONALISMULUI? 


DANIEL M. WEINSTOCK 


Unul dintre aspectele cele mai curioase ale filozofiei 
politice anglofone recente este relativa sa lipsă de interes 
pentru examinarea normativă a naționalismului. Dat fiind 
programul in mod fatis nationalist al multor state care au 
răsărit din prăbuşirea Imperiului sovietic şi sănătatea per- 
sistentă a unor mişcări secesioniste şi autonomiste din 
Europa şi din Canada, este surprinzător faptul că filozo- 
fii politici n-au continuat să examineze, împreună cu is- 
toricii, sociologii şi alti teoreticieni ai ştiinţelor socialei, 


1 Printre lucrările ştiinţifice şi istorice recente asupra nationa- 
lismului se numără: Ernest Gellner, Nations and Nationalism-, Liah 
Greenfeld, Nationalism, Five Roads to Modernity-, Richard Handler, 
Nationalism and the Politics of Culture in Québec-, Anthony D. Smith, 
The Ethnic Origins of Nations-, Walker Connor, Frhnonationalism: The 


Quest for Understanding. 

ceea ce va fi cu siguranță una dintre ideologiile cele mai 
importante ale ordinii mondiale de dupa razboiul rece. 

O parte din explicaţia acestei tăceri are in mod cert 
de-a face cu consideratia mai degrabă defavorabilă pe care 
a acordat-o nationalismului generatia de teoreticieni po- 
litici care a urmat imediat după cel de-al Doilea Război 
Mondial!. In parte din cauza rezultatului studiilor lor, 
convingerea că naționalismul este în mod esenţial un fe- 
nomen afectiv, manifestare a emotiei şi nu a raţiunii, sau 
a unor pulsiuni atavice mai degrabă decât a unei deliberări 
raționale, s-a răspândit de atunci încoace în comunitatea 
intelectuală. Acesta a fost cazul chiar şi printre simpati- 
zantii declaraţi ai naționalismului. Jane Jacobs, de pildă, 
a scris referitor la sentimentele naționaliste: „încercarea 
de a argumenta cu privire la aceste sentimente este la fel de 
sterilă ca încercarea de a argumenta că indragostitii n-ar 
trebui fie îndrăgostiţi sau că, dacă trebuie să fie, atunci ar 
trebui să-şi aleagă legăturile la rece şi cu mintea limpede. 
Treaba asta nu funcționează asa. Noi simţim; sentimen- 


122 tele noastre sunt propriul lor argument“. Dată fiind 


această concepție despre naționalism, un examen şi o eva- 
luare critică a fundamentelor sale normative ar fi pur şi 
simplu deplasate!. 

Climatul filozofic s-a schimbat totuşi într-o direcţie 
care ar părea mai favorabilă unui examen normativ serios 
al naționalismului şi al tipurilor de revendicări care ar 


1 Locus classicus al condamnării morale de după război a natio- 
nalismului este bineînţeles Elie Kedourie, Nationalism. A se vedea şi 
Hannah Arendt, The Origins of Totalitarianism, pp. 227-243. 

2 Jane Jacobs, The Question of Separatism. Québec and the Struggle 


over Sovereignty, p. 4. 

uutea fi avansate pentru a justifica politicile naţionaliste. 
In primul rând, filozofii sunt mai puţin predispuşi decât 
înainte să facă o distincţie categorică între emoție si 
rațiune; filozofii morali, în special, evaluează mai bine 
în ce măsură emoțiile ne fac în stare să percepem aspec- 
tele frapante din punct de vedere moral ale unei situații şi 
faptul că ele sunt, ca atare, o preconditie necesară a tipu- 
rilor de procese de luare a unor decizii raţionale care se 
află în centrul teoriilor morale standard?. Iar critica de tip 
comunitarian a liberalismului, deşi rareori a subscris în 
mod direct la politici fățiş nationaliste?, sugerează totuşi 
că revendicările naționaliste s-ar putea să nu fie atât de 


1 A se vedea, de exemplu, Robert Solomon, The Passions: TheMyths 
and Nature of Human Emotions; Ronald de Sousa, The Rationality 
of Emotions. 

2 Aceasta este o temă recurentă a lucrărilor Marthei Nussbaum; a 
se vedea lucrarea sa Love's Knoviledge. A se vedea şi Justin Oakley, 
Morality and the Emotions. 

3 E surprinzător că nişte comunitarieni ca Walzer, Sandei, Taylor 
şi ceilalți nu au făcut mai explicită susținerea pe care concepțiile lor 
despre comportamentul moral şi despre valoarea comunității o aduce 
doctrinei naționaliste. In cazul comunitarienilor americani, aceasta se 
poate datora în parte faptului că diviziunile principale ale societății 
americane tind să fie mai degrabă de natură morală şi religioasă decât 
de natură etnică sau culturală. (Această afirmaţie trebuie făcută cu pre- 
cautie, de bună seamă, deoarece separatismele afroamerican, indian şi 
influența politică tot mai mare a comunităţilor hispanice în numeroase 
regiuni din sud sunt departe de a £ forte neglijabile.) Iar comunitarieni- 
lor canadieni, ca Taylor, le poate repugna să tragă concluzii naţionaliste 
din concepțiile lor comunitariene din cauza amenintim secesioniste pe 
care naționalismul din Quebec o prezintă pentru federația canadiană. 
Maclntyre evidenţiază cu claritate legătura dintre comunitarism şi 
nationalism în „Is Patriotism a Virtue?“. A se vedea şi Daniel Bell, 


Communitarianism and its Critics, pp. 134-141. 

iraționale şi strict emoționale pe cât au putut crede libe- 
ralii în perioada imediat următoare războiului, subliniind 
scufundarea valorilor şi a modurilor de deliberare morală 
în comunitățile şi tradițiile specifice, precum şi caracterul 
de bun moral al unei vieți comunitare înfloritoare. 

Există semne care arată că eclipsa naționalismului ca 
subiect de dezbatere normativă serioasă ar putea lua 
sfârşit. Prăbuşirea Imperiului sovietic a dat rapid naştere 
unui travaliu filozofic asupra fundamentelor morale şi li- 
mitelor morale ale dreptului de secesiune, care nu poate 
să evite luarea în considerare (printre alte lucruri) a as- 
piratiilor naționaliste subiacente multor revendicări sece- 
sioniste!. $i au apărut, în ultimii doi ani, câteva studii care 
au încercat să caracterizeze si să furnizeze o justificare nor- 
mativă pentru un anumit tip de doctrină naționalistă, 
întâlnindu-se cel puțin în parte cu liberalismul asupra 
unor subiecte atât de centrale ca toleranța si respectarea 
drepturilor individuale. Acestea, si în special scrierile re- 
cente ale lui David Miller şi Yael Tamir, sunt cele ce se 
vor afla in centrul studiului de față. 

Intenţia mea este de a examina aici trei ansambluri de 
argumente care au apărut din literatura pe cale de a se 
naşte în legătură cu apărarea politicilor naționaliste. Cel 
dintâi pretinde că rezistența morală la naționalism pro- 
vine dintr-o concepţie greşită despre natura agentului 
moral şi a rationamentului moral, concepţie care asumă 
că poziția morală implicită, dacă se poate spune aşa, trebuie 


1 A se vedea mai ales Allen Buchanan, Secession, the Morality of 
Political Divorce from Fort Sumter to Lithuania and Québec-, Kai 
Nielsen, „Secession: The Case of Québec“; Joseph Raz ?i Avishai 
Margalit, „National Self-Determination“, 1990. 

să fie un fel de universalism egalitar, conform căruia toate 
ființele umane au acelaşi drept la atenția noastră morală 
în virtutea a ceea ce le e esenţial, şi anume pur şi simplu 
umanitatea lor, şi că orice abatere de la această normă tre- 
buie să fie justificată printr-un argument special. Al doi- 
lea afirmă că numeroase politici sociale admirabile şi 
chiar obligatorii, cum ar fi redistribuirea resurselor între 
membrii săraci şi cei bogaţi ai societăţii, depind în reali- 
tate, în ceea ce priveşte fezabilitatea lor, de tipul de sen- 
timent de camaraderie şi de simpatie care există între 
membrii aceluiaşi grup national; iar al treilea susține că, 
dacă toate consecinţele blamabile din punct de vedere 
moral la care au dat loc în cursul istoriei mişcările natio- 
naliste îşi au efectiv originea într-o formă particulară de 
naționalism, care neagă apartenenţa naţională oricărei 
persoane ce nu posedă anumite trăsături pur obiective 
(de pildă rasiale sau etnice), este posibil să se articuleze o 
concepție despre naționalism care nu limitează aparte- 
nenta în felul acesta, ci, mai degrabă, face din apartenență 
o chestiune de alegere. Această distincție a fost formulată 
în termenii diferenței dintre naționalismul „etnic“ şi 
naționalismul „civic“. 

Voi susține, în cele ce urmează, că aceste trei tipuri de 


argumente eşuează şi că apărarea morală a naționalismului 
rămâne de făcut. 1 


Câteva chestiuni terminologice gi conceptuale tre- 
buie lămurite înainte de a trece la argumentatie. Voi fo- 
losi termenul de „naționalism“ în acest studiu nu pentru 


a mă referi la sentimentul care îl leagă pe agentul indi- 
vidual de o colectivitate umană, nici la tipul de doctrină 
la care au tendința să recurgă mişcările secesioniste şi 
anticolonialiste. Deşi apeluri la interesele „naţiunii“ fi- 
gurează la loc de frunte în retorica acestora din urmă, 
ele se întâlnesc mai des în alte revendicări morale şi 
politice, care au mai mult de-a face cu repararea unor 
nedreptati istorice, ceea ce nu este esențial pentru exa- 
menul normativ al naționalismului ca atarel. Voi inte- 
lege acest termen ca făcând referire la o doctrină politică 
conform căreia protejarea şi promovarea intereselor 
„naţiunii“ constituie scopuri legitime pentru politica 
guvernului şi pot, în anumite cazuri, să justifice o res- 
trângere a drepturilor individuale. înțeles astfel, natio- 
nalismul respinge principiul liberal de neutralitate şi 
afirmă legitimitatea de a privilegia interesele membri- 
lor unui anumit grup naţional. 

Aceasta ne aduce la un al doilea punct de clarificare. 
Ce este o națiune? E o chestiune controversată, asa încât 
pot doar să mă refer la ceea ce consider a fi un 
cvasi-consens în literatura ştiinţelor sociale cu privire la 
forma generală a conceptului! 2. Primul lucru de notat este 
că întinderea conceptului nu e constituită doar de popu- 
laţia totală a teritoriului asupra căruia un guvern isi 


1 Pentru o remarcă similară, cf. Margalit si Raz, op. cit., p. 442. 

2 Pentru acest studiu, este important de evidenţiat că Tamir şi Miller 
împărtăşesc această concepție despre structura conceptului. A se vedea 
Yael Tamir, Liberal Nationalism, p. 66, şi David Miller, „The Ethical 
Significance of Nationality“, p. 648, „O apărare a nationalitatii“, 
supra în prezentul volum. Poziţia lui Miller este că membrii cred că 
sunt uniți prin trăsături obiective, nu neapărat că această credință 
este adevărată. 

revendică autoritatea supremă. Pentru majoritatea con- 
ceptiilor, un grup trebuie să îndeplinească anumite 
condiţii deopotrivă obiective şi subiective pentru a avea 
calitatea de naţiune. Ansamblul condiţiilor obiective po- 
sibile este vast, iar contururile sale exacte sunt contro- 
versate, dar în fiecare concepţie el va include cel putin 
etnicitatea, religia, limba, cultura şi o istorie împărtăşită. 
Condiţia subiectivă este că, dincolo de faptul împărtăşirii 
uneia sau mai multora dintre aceste trăsături, membrii 
grupului sunt conştienţi că sunt legaţi ei înşişi prin aceste 
trăsături, în orice caz suficient pentru a considera că 
alcătuiesc o comunitate unită prin anumite legături pe 
care le împărtăşesc, că au unii față de alții obligaţii pe care 
nu le au față de fiecare dintre membrii speciei umane, 
pe scurt, că limitele naţiunii „sunt curbe de nivel în 
peisajul etic“. 

De notat că toate aceste condiţii trebuie să fie prezente 
înainte de a se putea spune despre un grup că alcătuieşte 
o națiune. Conceptul nu se aplică aşadar grupurilor ai 
căror membri, deşi împărtăşesc una sau alta dintre 
trăsăturile menționate mai sus, nu sunt conștienți de ele 
ca reunindu-i pe toți într-o comunitate sau ca având o per- 
tinență morală particulară; el nu se aplică nici grupurilor 
care nu împărtășesc nimic decât simpla voință de a forma 
o comunitate. Am zăbovit mai mult asupra naturii hi- 
bride a conceptului de „naţiune“, în privința căreia atât 
Miller, cât şi Tamir sunt de acord, fiindcă, după cum voi 
arăta în secțiunea 4 a acestui studiu, aceste două tipuri de 
condiţii dau naştere la tensiuni considerabile pentru con- 
ceptul de naționalism civic. 


1 Miller, p. 47 din prezentul volum. 


DANIEI M. WEINSTOCK 


Unii apărători ai naţionalismului pretind că împotri- 
virea pe care, să zicem, liberalii şi utilitariştii o resimt fata 
de naționalism provine din adeziunea lor la o metaetică 
de nesustinut. Partizanii unor astfel de teorii ,,rationaliste“ 
tind să considere indivizii ca fiind definiti „în mod 
esenţial“ de trăsăturile lor generice (rațiune, interese 
umane de bază), față de care trăsăturile culturale, etnice 
sau religioase figurează ca „accidente“ contingente. In vir- 
tutea acestei „identități“ esențiale a tuturor agenților 
umani, raționamentul moral trebuie în mod necesar să ia 
o formă universalistă: trebuie să ne desprindem de ata- 
şamentele contingente în folosul rațiunii, pe baza egalei 
importante, pentru fiecare dintre noi, a drepturilor şi in- 
tereselor fiecărui individ. Utilitarismul şi contractualis- 
mul, cele două teorii morale dominante în filozofia 
contemporană, sunt două modalități concurente de a ar- 
ticula şi a face operațională această intuiție morală de bază. 
Este posibil ca ele să justifice în definitiv anumite tipuri 
de ataşamente particulariste, însă acestea vor avea întot- 
deauna doar un statut moral derivati. Apărătorii natio- 
nalismului, ca Alasdair Maclntyre şi David Miller, opun 
acestei idei o concepție despre moralitate care situează 
punctul de vedere moral ca scufundat într-un „aici şi 


1 O expunere a acestui tip de universalism poate fi găsită în Miller, 
„The Ethical Significance of Nationality“, p. 649, şi in MacIntyre, „Is 
Patriotism a Virtue?“, pp. 308-313. Tamir este mult mai nuanțată decât 
MacIntyre şi Miller, prezentând alternativele meta-etice. Ea apără un 
fel de sinteză de universalism şi particularism, în care se afirmă că ap- 
titudinile umane generice, cum e alegerea, nu se pot realiza decât 
într-un „context de alegere“ cultural particular. 

acum“ al credințelor, ataşamentelor şi judecăților de im- 
portanță morală prereflexive ale oamenilor, şi nu ca izo- 
lat de acesta. Această concepţie, conform viziunii humiene 
apărate de Miller, se bucură de un soi de acceptabilitate 
prima fade „atât timp cât nu se prezintă argumente solide 
pentru a o respinge“!. 

Pentru multi dintre noi, sentimentele de solidaritate 
națională ocupă un loc important în punctul nostru de 
vedere „prefilozofic“. O concepție particularistă despre 
moralitate acordă o pondere morală unor asemenea sen- 
timente, în timp ce o moralitate universalistă va tinde să 
le considere cu suspiciune. Şi cu toate că nici Maclntyre, 
nici Miller nu pretind că se poate aduce în favoarea par- 
ticularismului un argument decisiv contra universalismu- 
lui, ei consideră că se poate cel puţin afirma, în favoarea 
primului, că e ferm înrădăcinat în concepţia pe care oa- 
menii o au despre ei înşişi, pe când cel de-al doilea este 
întotdeauna în pericol de a pierde „contactul cu credințele 
celor pe care îi vizează în spusele lor“2. 

E important de notat aici că Maclntyre şi Miller con- 
sideră că particularismul nu justifică într-atât un ansam- 
blu dat de politici, cât un principiu de identificare ce 
întemeiază un anumit grad de partialitate în favoarea com- 
patriotilor, sub forma unor „îndatoriri speciale“, a unor 
obligaţii (spre exemplu, de ajutor material) care nu există 
în favoarea celorlalți’. Ceea ce se apără e ceva ca o 


1 P. 43 din prezentul volum. 

2 P. 71 din prezentul volum. 

3 Loc. cit. ‘In Market State and Community, Miller face câţiva paşi in 
direcția unei distantiri de principiul de naţionalitate în raport cu 
naționalismul. David Miller, Market State and Community, pp. 240-241. 

trăsătură de caracter, un model de răspuns obişnuit, „o 
virtute din categoria celor ce vădesc o loialitate [...] ale 
cărei celelalte componente sunt fidelitatea conjugala, 
dragostea pentru familie şi rude, prietenia şi loialitatea 
față de instituţii ca şcoala, cluburile de cricket sau de 
baseball“. In concepția lor, apărarea sentimentelor 
naționale nu implică deci în mod clar o apărare a unor 
politici nationaliste2. 

Aş vrea să susțin totuşi că un particularist moral nu 
poate trasa şi justifica o linie de demarcaţie între aproba- 
rea unui „sentiment“ naționalist şi o politică naționalistă, 
decât în mod ad hoc. Într-adevăr, de ce, dintr-un punct de 
vedere particularist, să nu se aprobe măsuri politice care 
promovează interesele şi sprijină prejudecățile grupului 
național majoritar în detrimentul drepturilor minorității? 
„Drepturile“ nu vin oare dintr-o perspectivă morală uni- 
versalistă pe care particulariştii vor s-o înlocuiască? Miller 
susține că existența unor argumente solide contra unei 
credințe morale este îndeajuns pentru a o spulbera; el ar 
pretinde aşadar, pare-se, că tipurile de credinţe care ar sta 
la baza politicilor naționaliste problematice din punct de 
vedere moral (ca restrângeri ale dreptului de vot sau li- 
mite în folosirea limbii materne a unei minorități lingvis- 
tice) sunt întemeiate pe credințe împotriva cărora există 
argumente solide. Dar, cu siguranță, aceste tipuri de ar- 
gumente ar invoca genul de concepte morale abstracte pe 
care Maclntyre şi Miller le deploră şi ar face apel la dreptul 


1 MacIntyre, art. cit., p. 308. 
2 Desi Miller, in „The Ethical Significance of Nationality“, pare 
gata să subscrie la o politici ce ar avea drept scop crearea unei culturi 


politice comune (p. 657). 


— EXISTA O APĂRARE MORALĂ A NAȚIONALISMULUI? — 


egal la atenția noastră morală al tuturor membrilor so- 
cietatii, în pofida deosebirilor lor culturale, rasiale, reli- 
gioase etc., o concepţie despre agentul moral care pare 
întemeiată pe concepţia aşa-zis amăgitoare contra căreia 
comunitarienii şi nationalistii nu contenesc cu invectivele. 
Comunitarienii pot răspunde că există întotdeauna re- 
surse conceptuale non-universale interne culturii, pe baza 
cărora aspectele dezagreabile din punct de vedere moral 
ale acestei culturi pot fi criticatel. Dar, în primul rând, 
asta înseamnă a se lăsa la voia întâmplării, căci nu este o 
chestiune de necesitate conceptuală ca toate culturile să 
fie capabile de a furniza aceste „critici interne“ cu exact 
resursele morale necesare pentru a se opune relelor speci- 
fice ale culturilor lor politice. Iar în al doilea rând, de unde 
să se extragă criteriile pe baza cărora determinăm ce as- 
pecte ale culturii merită critică şi reformă şi care sunt cele 
ce trebuie să servească drept bază criticii, dacă nu dintr-un 
punct de vedere moral care nu presupune resursele mo- 
rale ale culturii în cauză? 

Rezultă că un particularist nu poate împiedica senti- 
mentul naționalist să dea naştere tipului de politică pe care 
vrea să-i renege decât recurgând la rațiuni pur ad hoc sau 
presupunând tacit concepte şi moduri de raționament 
moral universaliste, în mod specific non-culturale. 

Conceptiile lui Maclntyre şi Miller par a fi că orice 
apel la noțiuni morale abstracte sau la moduri de ratio- 
nament moral ale căror premise se sprijină pe conceperea 
unui subiect decontextualizat iese din joc în folosul unei 
concepții despre moralitate inacceptabile. Dar există două 


LA se vedea, de exemplu, Michael Walzer, Interpretation and Social 

moduri de a întemeia abstractia si universalismul care fi- 
gurează, de pildă, într-o bună parte a filozofiei politice li- 
berale: primul pretinde că agenții umani sunt într-adevăr 
acele abstracții fantomatice care apar în procedurile de de- 
cizie socială ca fiind poziţia originară (a lui Rawls), că ase- 
menea proceduri sunt expresia unui gen oarecare de esență 
umană şi că noțiunile care figurează în tipul de ratio- 
nament moral cel mai adesea asociat cu această concepție 
despre agent (drepturile, „bunurile primordiale“ etc.) sunt 
într-adevăr exhaustive, că nu există alte noțiuni morale. 
Cel de-al doilea susține că abstractia nu are deloc o funcție 
expresivă în filozofia socială liberală, ci mai degrabă că ea 
dă o formă teoretică unei modalități cât se poate de rezo- 
nabile de a trata conflictele dintre agenţi şi pluralitatea 
lor, care constă în a căuta un fundament comun făcând 
abstracţie de credinţe şi de trăsături care, deşi pot avea o 
importanță centrală în alte contexte, sunt un obstacol în 
calea ajungerii la un acord cu privire la anumite chestiuni 
de interes comuni. Este limpede că un critic comunita- 
rian sau naționalist al metaeticii liberale asumă în mod 
tacit că abstractia efectuată de liberalism e bazată pe pri- 
mul ansamblu de considerente. Cu toate acestea, astăzi 
majoritatea autorilor liberali ar justifica abstractia cu re- 
ferire la cel de-al doilea, care nu pare la fel de vulnerabil 
la provocarea particularistă. De fapt, el pare mai sensibil la 
realitatea multiculturală „particulară“ a majorităţii so- 
cietatilor moderne. Tipul de abstracție recomandată de 
autorii liberali este în realitate ceea ce e mai adecvat unor 
societăți moderne, multiculturale: în societăți marcate de 


1 Această distincție, însoţită de o aprobare a antiexpresivismului, 


poate fi găsită in Charles Larmore, Pattems of Moral Complexity, cap. 5. 

o pluralitate radicală in religii, culturi etc., un liberal poate 
pretinde în mod plauzibil că modalitatea cea mai bună de 
a satisface interesul dominant de a realiza pacea socială pe 
care îl au membrii tuturor grupurilor ar fi de a pune sis- 
tematic între paranteze revendicările ce decurg direct din 
adeziunea lor „prefilozofică“ la un grup cultural, etnic sau 
religios, căci asemenea revendicări sunt cele mai potrivite 
să semene discordia. 

Astfel, nu este necesar să se considere universalismul 
şi abstractia liberalismului ca o doctrină metaetică de 
ordin inferior cu privire la ceea ce sunt „într-adevăr“ 
ființele umane sau ceea ce contează „într-adevăr“ ca o 
rațiune morală; e mai bine ca ele să fie considerate drept 
răspunsuri pragmatice la realitatea socială a majorității so- 
cietatilor occidentale (şi îndrăznesc să spun: neocciden- 
tale) actuale. Liberalismul nu are nevoie să nege, şi în 
general nici n-o face, tipul de revendicări referitoare la 
naționalitate şi la imersia culturală a valorilor asupra 
căruia insistă Miller si Maclntyre; el susține pur şi simplu 
că circumstanţe ca acelea constituite de pluralitatea so- 
cietăților moderne trebuie să fie luate în considerare când 
se determină ponderea politică pe care astfel de ataşamente 
trebuie s-o aibă în formularea politicilor. 

Teza mea poate fi deci enunțată după cum urmează: 
ceea ce îi desparte pe nationalisti ca Maclntyre şi Miller 
de liberali ca Rawls, Nagel, Larmore, Moon şi alții este 
nu atât un dezacord cu privire la ce este moralitatea, cât 
estimări diferite ale capacităților umane de abstracţie în 
raționamentul moral, combinate cu evaluări divergente 
ale problemei de a stabili până la ce punct e necesară adap- 
tarea la pluralitatea constitutivă a societăților moderne, 
până la ce punct trebuie ea stăpânită. 

Al doilea argument pe care doresc să-i examinez pre- 
tinde că, dacă ne situăm la nivelul practicilor politice reale, 
multe dintre ele, pe care avem tendinţa să le considerăm 
în mod impecabil liberale, ca redistribuirea bunurilor ma- 
teriale de la bogaţi la săraci, depind, pentru fezabilitatea 
lor, de legăturile de camaraderie dintre compatrioți pe 
care le admiră nationalistii. După cum spune Tamir: 
„Voința de a asuma sarcinile implicate de dreptatea distri- 
butivă [...] depinde de un postulat pe care teoria liberală 
nu- poate furniza ea însăşi, şi anume un sentiment de 
înrudire care ne leagă de cei cu care ne împărțim pose- 
siile“!. In plus, afirmă ea, statul-natiune, în virtutea „natu- 
rii sale de comunitate“, pare deosebit de bine adaptat 
pentru a marca limitele obligaţiilor noastre de redistri- 
buire, întrucât identifică un grup de indivizi cu care 
împărtăşim „un sentiment [...] de proximitate şi de destin 
comun, care este o preconditie a dreptăţii distributive“2. 

Dar acest argument pare slab din mai multe motive, atât 
conceptuale, cât şi pragmatice. Mai întâi, liberalii susțin 
că, într-o ordine socială dreaptă, cetățenii au dreptul la o 
anumită cantitate de bunuri materiale şi că, în această ca- 
litate, ei nu trebuie să depindă de sentimentele pe care com- 
patriotii lor mai bogaţi le nutresc față de ei. În teoria liberală, 
drepturile au ca scop să imunizeze aplicarea anumitor prin- 
cipii contra fluctuatiilor opiniei publice. Liberalii susțin că 


1 Tamir, op. cit., p. 118. 

2 Ibid. p. 121. Pentru afirmaţiile lui Miller cu privire la relația din- 
tre naţionalitate şi dreptatea distributivă, a se vedea Miller, pp. 69-70 
din prezentul volum. 

cetăţenii unei ordini liberale au dreptul la libertatea de ex- 
presie, chiar dacă detestă felul în care îl folosesc unii 
cetățeni pentru a răspândi anumite mesaje; şi de aseme- 
nea, membrii mai săraci ai unei societăți au dreptul la un 
nivel minim de bunăstare care nu depinde de sentimen- 
tele compatriotilor lor. A face să depindă punerea în apli- 
care a unui drept de atitudinile pozitive ale celor cărora 
acest drept le impune o obligaţie înseamnă, într-adevăr, a 
anihila acel drept. 

Un alt motiv de principiu pentru abtinerea de la postu- 
larea unei legături prea strânse între sentimentele naționale 
şi obligaţiile de redistribuire este că, în cazul (frecvent) al 
statelor multinaționale, aceasta ar putea da naştere la con- 
secinte indezirabile din punct de vedere moral. A face apel 
la solidaritatea națională pentru a obține ca persoanele să 
se achite de asemenea obligaţii ar putea determina persoa- 
nele să aibă sentimente foarte diferite cu privire la obliga- 
tiile de redistribuire pe care le au față de compatrioții lor 
şi cele pe care le au fata de concetățenii lor cu afiliatii 
nationale diferite (presupunând, încă o dată, că problema 
pe care o pune sentimentul naționalist nu a fost, în mod 
confortabil, dar prea puţin realist, suprimată făcând prin 
definiție națiunea coextensivă cu populaţia statului). 

O naționalistă ca Tamir poate să fie de acord cu preci- 
zarea conceptuală referitoare la independența drepturilor 
de sentimentul popular, dar şi să susțină că tipul de sim- 
patie pe care compatrioții îl resimt unii față de alții facili- 
lează respectarea unor drepturi care, fără această simpatie, 
ar putea fi percepute de unii ca impunând o povară into- 
lerabilă. Voi prezenta imediat câteva motive de a consi- 
dera că acest argument pragmatic pentru naționalism ar 
putea fi mai slab decât pare la prima vedere. Pentru moment 

vreau doar să subliniez că, chiar dacă ar trebui să acceptăm 
acest argument pragmatic dezvoltat de Tamir, un liberal 
nu l-ar considera drept un motiv de a atribui o valoare 
morală principiului naţionalismului, ci mai degrabă drept 
o concesie făcută slăbiciunii umane, drept un mod de a 
crea incitări pentru ca oamenii să facă ceea ce ar trebui să 
facă din alte motive. 

Dar, la urma urmei, mă îndoiesc că un partizan al 
măsurilor redistributive doreşte, chiar şi din rațiuni pur 
pragmatice, să trebuiască să depindă de un sentiment 
național pentru a asigura respectarea drepturilor de redis- 
tribuire. Căci există motive întemeiate pentru a crede că 
asemenea drepturi sunt mai bine respectate prin interme- 
diul legalismului liberal decât prin intermediul simpatiei. 
Ar fi absurd să se nege că legăturile afective care ne unesc 
cu compatrioții noştri ne ajută adesea să acceptăm 
obligaţiile redistributive pe care ni le impune statul liberal; 
dar ar fi la fel de absurd să se nege că reacţiile noastre afec- 
tive ne fac să fim deseori iritati de cei față de care avem ase- 
menea obligaţii, indiferent dacă sunt sau nu compatrioții 
noştri. Felul reuşit în care politicienii de dreapta folosesc 
în majoritatea ţărilor occidentale imaginea „leneşului sub- 
ventionat“ este dovada existenţei acestui ultim mecanism 
psihologici. In plus, nu pare că ar exista un mod simplu de 
a prezice, într-o societate dată şi la un anumit moment, care 
dintre cele două va avea câştig de cauză. 

Pe lângă aceasta, nu este evident că întinderea senti- 
mentelor noastre spontane de simpatie va corespunde cu 
limitele naţiunii. Identificarea noastră simpatică este (din 


1 Mă refer aici la noțiunea definită de Jon Elster în Politicul 

fericire) la fel de uşor trezită de imaginea unor copii înfo- 
metati din ţări îndepărtate, ca şi de cea a nevoiaşilor din 
propriile noastre societăţi. De aceea, cum multe societăți 
occidentale moderne includ un mare număr de imigranți, 
simpatiile naţionale ale acestora ar putea foarte bine să se 
îndrepte mai mult spre compatrioții lor din alte state decât 
spre concetatenii lor. 

Acestea sunt, evident, afirmaţii empirice, dar cred că 
ele au o plauzibilitate suficientă pentru a sugera că supra- 
punerea dintre gama afecțiunilor spontane ale oamenilor 
şi ansamblul persoanelor ce trebuie incluse în rețeaua re- 
distributivă a statului este în cel mai bun caz imperfectă. 
Contra afirmației făcute de Tamir şi de Miller că practi- 
cile redistributive liberale presupun sentimente naţionale 
dacă vor să fie realizabile, pare la fel de plauzibil să se 
afirme că specificul juridic al obligaţiilor noastre redistri- 
butive într-un stat liberal (sub formă de legi fiscale, 
sancțiuni legale contra fraudelor şi reglementări sociale 
care fac parte din constituția anumitor ţări) are funcția de 
a corecta tendinţele simpatiilor noastre naturale care, aşa 
cum am sugerat, nu ne vor motiva în mod necesar să 
facem ceea ce ne cere moralitatea. 

In „O apărare a naţionalităţii“, David Miller încearcă 
să răspundă la una dintre aceste dificultăţi, cea de a face 
după toate aparențele ca dreptatea să depindă de senti- 
mente, introducând conceptul mediator de „cultură 
politică“. El scrie: 


„Nu numai că mă simt legat de un grup de persoane 
definit în termeni naționali; mă simt legat de acest grup 
prin aceea că împărtăşesc cu el un anumit mod de viata, 


exprimat în cultura publică. Conţinutul obligaţiilor 

mele provine direct din această cultură. Sunt posibile in- 
terpretări diferite ale culturii publice, însă unele dintre 
ele vor fi mai juste decât altele, ceea ce indică şi în ce 
măsură dezbaterile actuale pe tema dreptății sociale 
admit o soluţie. Rezultă că acel ceva în care constă drep- 
tatea socială va diferi de la un loc la altul, dar nu în ra- 


port direct cu sentimentele.“! 


De fapt, acest argument înseamnă a face din „cultura 
politică“, mai degrabă decât din sentimentul naţional in- 
dividual, variabila independentă de care ar depinde 
conținutul obligațiilor distributive, în funcție de societăți. 
Insă în concepţia lui Miller acest lucru reintroduce un oa- 
recare conţinut cognitiv în dezbaterile asupra dreptăţii 
distributive, deoarece există concepții mai mult sau mai 
puţin corecte cu privire la ceea ce cultura politică are de 
spus despre obligaţiile redistributive, şi astfel vom avea 
un fel de piatră de încercare pe baza căreia vom putea eva- 
lua diferitele poziţii pe care oamenii le susțin referitor la 
această chestiune. 

Dar şi această abordare este presărată cu obstacole. în 
primul rând, există dificultățile insurmontabile legate de 
ideea de a izola, pe'ntru necesităţile analizei, un obiect 
delimitat, determinat, numit „cultură politică“, pentru 
care pot exista interpretări în mod clar corecte şi inco- 
recte. O asemenea concepţie presupune o viziune unitară, 
determinată şi articulabilă a culturii, a cărei identitate ar 
trebui să fie, într-un fel sau altul, independentă de modul 
în care o concep oamenii. Cu toate astea, ceea ce spune an- 
tropologia contemporană se împotriveşte unei asemenea 


1 Pp. 69-70 din prezentul volum. 

concepții şi propune mai degrabă o concepție mai fluida!. 
Pe urmă, lăsând deoparte astfel de preocupări metodolo- 
gice, concepția dezbaterilor asupra dreptăţii distributive 
care decurge în mod firesc din recursul lui Miller la cul- 
tura politică se împotriveşte sistematic ideii pe care şi-o 
fac oamenii despre ceea ce fac atunci când prezintă argu- 
mente pro şi contra unor principii redistributive date. 
Ei consideră într-adevăr că oferă motive întemeiate pen- 
tru poziţia lor, în timp ce Miller îi vede ca propunând in- 
terpretări rivale ale unei culturi politice. Acest lucru este 
foarte prejudiciabil pentru o concepție ca aceea a lui 
Miller, care insistă asupra importanţei pentru filozofia po- 
litică de a-şi găsi sprijinul în prezentul concret („aici şi 
acum“) al credințelor reale ale oamenilor. 

Concluzia mea este că un liberal nu poate spera să 
scoată mare lucru din sentimentul naţional sau din cul- 
tura politică națională când e vorba de apărarea măsurilor 
de redistribuire. Legătura pe care nationalisti ca Tamir şi 
Miller ar vrea ne vada stabilind-o riscă să reducă drepta- 
tea distributivă la caritate, în sine un rezultat indezirabil 
din punct de vedere moral, înrăutățit de faptul că există 
motive întemeiate de a ne aştepta ca sentimentele oame- 
nilor să nu coincidă în mod firesc cu gama obligaţiilor lor 
redistributive. 

Tamir prezintă alte două exemple de practici liberale 
care presupun justificabilitatea morală a naționalismului. 
Mai întâi, ea susține că recursul la principiul de 
naționalitate ajută la rezolvarea uneia dintre problemele 
persistente ale filozofiei politice liberale, cea a obligaţiei 


1 A se vedea, de exemplu, James Clifford, The Predicament of Culture, 
şi Richard Handler, Nationalism and the Politics oj Culture in Québec. 

politice. Tamir indică, pe bună dreptate după părerea mea, 
că cele două abordări dominante ale acestei probleme, ba- 
zate respectiv pe consimțământ şi pe recunoştinţa pentru 
binefaceri, au dus la impasuri. Ea sugerează că motivul 
acestui eşec a fost că filozofii politici au căutat fundamen- 
tul obligaţiilor politice în „îndatoriri morale generale“ 
mai degrabă decât în „angajamente asociative“ provenite 
din apartenenţa la comunităţi naţionale specifice. Ea scrie: 
„Indivizii îşi asumă obligaţii față de un stat nu numai fi- 
indcă acesta este eficient ca mecanism de coordonare, ci mai 
curând fiindcă el serveşte drept obiect al identificării lor.“ 

Aş vrea totuși să susțin că națiunile nu se definesc ele 
însele în termeni de structuri specifice de autoritate poli- 
tică, astfel încât fidelitatea faţă de o comunitate națională 
nu implică în sine o fidelitate față de forma specifică de 
guvernare care se întâmplă să funcționeze la un moment 
dat sau altul din istoria comunităţii. Un alt mod de a 
spune acelaşi lucru este de a pune în evidență faptul că 
identitatea unui grup naţional nu este transformată de o 

membrii unui grup național au sentimente foarte diferite 
în ceea ce priveşte presupusele lor obligaţii față de două 
regimuri succesive (să zicem față de o democraţie popu- 
lară care urmează unei dictaturi militare), ceea ce sugerează 
că rațiunea de a resimti o obligație nu poate fi pur si simplu 
faptul că sentimentul de afiliere care ne uneşte „orizon- 
tal“ unii cu alții ca membri ai unui grup national se 
transferă în mod simplu la relația „verticală“ dintre popor 
şi guvernul său. Misterul teoretic al obligaţiei politice 
rămâne deci desăvârşit. 


1 Op. cit, p. 137. 

Al treilea ansamblu de practici liberale pe care Tamir 
îl consideră ca indicând cât de întrepătrunse sunt libera- 
lismul şi naționalismul se referă la politicile care limitează 
apartenența la comunitatea politică. Ea notează că majo- 
ritatea statelor care se declară liberale proclamă, de exem- 
plu, legi care restrâng imigrația la cei ce „se angajează să 
respecte valorile sale comunitare, istoria sa colectivă şi as- 
piratiile sale împărtăşite la un viitor prosper“ şi care 
posedă „competența de a acționa ca un membru al acestei 
societăți specifice“!. 

Acestei linii de argumentatie i se pot da mai multe 
răspunsuri. In primul rând, deşi e adevărat că multe state 
privilegiază candidaţii la imigrație „compatibili din punct 
de vedere cultural“, multe altele impun condiții de imi- 
graţie cu totul diferite, de pildă condiţii financiare (imigra- 
tia pe scară largă a cetăţenilor înstăriți din Hong Kong in 
vestul Statelor Unite sau al Canadei este un exemplu pen- 
tru acest caz). In al doilea rând, restricţiile referitoare la 
numărul de imigranţi pot fi justificate în mai multe feluri 


care nu au nimic de-a face cu programul nationalist, de n _ 


pildă, capacitatea economiei interne de a absorbi nou-veniti 
fără a crea consecințe economice vătămătoare pentru lo- 
cuitorii actuali ai statului. Liberalii pot deci continua să 
adopte măsuri de limitare a imigrației fără a recurge la un 
motiv in mod explicit nationalist pentru a le justifica, ast- 
fel încât nu este evident că existența, in anumite state, a 
unor condiţii culturale pentru imigrație trebuie să-i pri- 
cinuiască unui liberal o grijă deosebită. 

In sfarsit, si acesta e lucrul cel mai important, Tamir 
însăşi nu poate da decât o întrebuințare teoretică foarte 


1 Op. cit, p. 129. 

limitată existenţei, în anumite părți ale lumii, a unor res- 
trictii naționaliste pentru imigrație, dat fiind un alt stâlp 
central al argumentatiei sale, pe care îl vom examina în 
amănunt în secțiunea următoare şi care are de-a face cu 
concepția sa voluntaristă despre naţionalitate. Tamir, ca 
multi nationalisti din ziua de azi, doreşte să respingă un 
„naționalism etnic“ îngust, închis, în favoarea unui ,,natio- 
nalism civic“ mai deschis, în virtutea căruia oricărui indi- 
vid îi e cu putință să-şi aleagă apartenența la o nouă 
naţiune chiar dacă nu a fost crescut în sânul ei. Definirea 
în acest fel a naţionalismului ar fi menită să blocheze ten- 
dintele non-liberale pe care multe ,nationalisme etnice“ 
le-au manifestat de-a lungul istoriei. Dar dată fiind accep- 
tarea de către ea a acestei forme mai deschise de nationa- 
lism, cum poate Tamir totodată să aprobe restricţii ale 
imigrației şi ale naturalizării care îi favorizează pe can- 
didatii ce sunt deja compatibili din punct de vedere rasial, 
religios, lingvistic sau cultural cu grupul naţional indigen, 
în raport cu candidaţii care nu pot afirma decât o voință 
de a aparține națiunii în care imigreaza? 

Concluzia mea este eşecul argumentelor formulate 
pentru a arăta că numeroase practici politice, care sunt 
parti integrante ale' unei ordini politice liberale în sensul 
larg, presupun adevărul intuitiilor naţionaliste. Partizanii 
măsurilor de redistribuire materială pot să considere spri- 
jinul pe care îl furnizează sentimentele naționaliste în cel 
mai bun caz ca o ultimă soluţie; enigma obligaţiei politice 
nu este rezolvată prin recursul la angajamentele noastre 
asociative particulare, provenite din legăturile noastre natio- 
nale, deoarece fidelitatea fata de naţiune nu poate fi redusă 
la o fidelitate față de o formă particulară de guvernare; iar 
liberalii nu au nevoie să accepte justificările naţionaliste 

pentru a limita imigratia. De altfel, nu este clar că ar putea 
s-o facă nici chiar un nationalist civic. 


Această secţiune finală examinează o noțiune care se 
află în centrul încercării de a furniza o formă de natio- 
nalism moralmente justificabilă, cea a „naționalismului 
civic“. Afirmația principală făcută de nationalistul civic 
este că apartenenţa la comunitatea națională nu e definită 
în termeni de condiţii „obiective“ care sunt situate din- 
colo de capacitatea de alegere a individului. Există aici un 
contrast cu nationalistul „etnic“, care insistă asupra legă- 
turilor de sânge şi a caracteristicilor rasiale drept condiţii 
de apartenenţăl. Naţionaliştii civici împărtăşesc cu toți 
nationalistii convingerea că protejarea şi promovarea in- 
tereselor naţiunii sunt un scop adecvat acțiunii guverna- 
mentale, dar adaugă că orice persoană poate alege să se 
alăture naţiunii, dezarmând prin aceasta acuzaţiile de xe- 
nofobie şi de exclusivism ce sunt îndreptate adesea contra 
naționalismului. Astfel, David Miller scrie: „Imigrația nu 
trebuie să pună probleme, cu condiția doar ca imigranții 


1 Mă grăbesc să notez că distincția dintre termenii nationalism 
„etnic“ şi naționalism „civic“ nu apare ca atare nici în textul lui 
Miller, nici în cel al lui Tamir, însă aceşti termeni reprezintă o mo- 
dalitate comună şi recognoscibilă de a ne referi la o distincție con- 
ceptuală care este foarte prezentă in argumentele celor doi. 
O enuntare clară a distinctiei care foloseşte în mod explicit aceşti ter- 
meni se găseşte în Michael Ignatieff, Blood and Belonging. Journeys 
into the New Nationalism, pp. 3-6. A se vedea gi Liah Greeneld, 
Nationalism, pp. 21-23. 


să accepte elementele esenţiale ale caracterului național.“ 
Iar Tamir merge mai departe afirmând caracterul voluntar 
al apartenenţei naționale. Ea aprobă concepția lui Ernest 
Renan despre apartenența națională ca un „plebiscit zilnic“ 
şi subliniază că oamenii trebuie să aibă „dreptul de a alege 
grupul național căruia vor să-i aparțină“, ceea ce include 
„dreptul de a defini semnificaţiile ataşate acestei aparte- 
nente, adică trebuie să fie dintre aceia care hotărăsc asupra 
practicilor culturale pe care doresc să le adopte şi asupra 
modului de a le exprima“?. Drept care isi însuşeşte o con- 
ceptie fluidă, „dinamică şi pluralistă“ despre cultura 
națională, care „consideră favorabil faptul că, în orice mo- 
ment al istoriei şi în fiecare naţiune, diferite interpretări 
culturale sunt în concurență pentru recunoaştere. 
Apartenența la comunitatea culturală va fi atunci expri- 
mată prin participarea la această dezbatere mai degrabă 
decât prin conformitatea cu o interpretare specifică“3. 
Ce anume implică faptul de „a alege“ adoptarea unei 
noi apartenente nationale? Care sunt caracteristicile care 
144 disting o naţiune „civică“ de una „etnică“? Miller mentio- 
nează valori, preocupări sau sensibilitati împărtăşite şi un 
simţ al continuității istorice, precum şi o cultură publică 
împărtăşită centrată în jurul unui limbaj comun în sfera 
publică. Tamir consideră alegerea națională drept un soi 
de alegere culturală şi subliniază de asemenea, ca o 


1 P. 52 din prezentul volum. 

? Op. cit., p. 37. 

3 Op. cit., p. 129. 

4 Cf. p. 52 din prezentul volum şi ,,The Ethical Significance of 
Nationality“, p. 657. Cu toate astea, Miller susține că această condi- 
tie istorică este satisfăcută dacă oamenii cred că împărtăşesc o cre- 


dință naţională şi că precizarea istorică a credinţei lor are prea puţină 

conditie a apartenentei, importanta de a-i convinge pe 
alți membri de propriul statut de membrul. Pe scurt, 
Miller şi Tamir cred amândoi că acele condiţii ce trebuie 
îndeplinite pentru a avea calitatea de membru al unei 
naţiuni se află în cadrul domeniului de control voluntar 
al agentului. Naționalismul nu trebuie deci să dea naştere 
unor excluderi non-liberale, întrucât admiterea în gru- 
pul naţional, a cărui protejare şi promovare se află în 
centrul politicilor guvernului naţionalist, e în principiu 
accesibilă tuturor. 

Aspectul pe care aş vrea să-i evidentiez aici este că, deşi 
noțiunea unui naționalism deschis, „civic“, este perfect 
coerentă şi inteligibilă, ea conţine o tensiune de aşa natură 
încât, odată pusă în practică, riscă să se dizolve într-unul 
dintre cele două concepte pe care are tocmai funcția de a 
le tine la distanță: naționalismul etnic, pe de o parte, şi o 
adeziune neutră din punct de vedere național şi cultural 
la un ansamblu de valori politice, pe de alta. Mai exact, aş 
vrea să susțin că simţul continuității istorice şi tradiţionale 
asupra căruia atât Miller, cât şi Tamir vor să insiste ca o 
condiţie a existenței unei națiuni este un simț pe care nu 
se poate pretinde membrilor neindigeni ai unei națiuni 
să-i împărtăşească. A insista asupra acestei condiţii în ciuda 
acestei imposibilitati riscă să facă să se dizolve noțiunea 
de naționalism civic în naționalismul etnic, iar slăbirea ei 


importanţă. A se vedea „The Ethical Significance of Nationality“, p.656. 
Acest lucru contrastează puternic cu ceea ce scrie MacIntyre: „O co- 
munitate națională [...] care ar refuza sistematic să-şi recunoască pro- 
pria istorie adevărată sau care i-ar substitui o istorie în mare măsură 
fictivă [...] ar fi o comunitate față de care patriotismul ar fi [...] o atitu- 
dine iraţională“ /arz. cit., p. 316). 

1 Op. cit., pp. 26-27. 

implică riscul de a goli noțiunea de orice conținut 
„naționalist“ recognoscibil. Să dezvoltăm acest punct. 

Să ne imaginăm o societate care adoptă o serie de po- 
litici naționaliste cu intenția de a-şi proteja cultura distinc- 
tivă, dar care, în acelaşi timp, acceptă un mare număr de 
imigranți de proveniente culturale variate. întrucât isi de- 
fineste naționalismul in mod neetnic, ea pretinde de la 
nou-veniti doar să adopte valorile de bază ale culturii pu- 
blice şi să respecte legile țării. Miller, de exemplu, susține 
că atât timp cât se conformează culturii publice a națiunii, 
ei vor fi în măsură să-şi mențină identitățile etnice „pri- 
vate“. „Dacă un grup poate să se definească el însuşi pe de- 
plin prin, să zicem, ascendenta sa şi practici sociale private, 
nu există motiv pentru care identitatea etnică şi identita- 
tea națională n-ar putea coexista paşnic, una fiind îmbu- 
cată în cealaltă“ Cum pare foarte plauzibil ca Miller să 
traseze în mod prea apăsat distincția dintre privat şi pu- 
blic, Tamir merge mai departe şi pretinde că statele tre- 
buie să distribuie „bunurile culturale“ (ca „predarea 


_______46. limbii, publicarea cărților, cercetarea socială şi istorică, 


formularea programelor de învățământ naţionale, finan- 
tate de stat“) grupurilor culturale proportional cu impor- 
tanta lor, dând astfel naştere unei sfere publice care va fi 
cel putin în parte pluralistă?. Conform acestor concepții, 
aderarea cuiva la o nouă naţiune nu implică în mod nece- 
sar abandonarea completă a identităţii sale anterioare. 

Se poate presupune în mod plauzibil că, după un anu- 
mit timp, modificările cumulative ale naturii etnice a apar- 
tenentei populaţiei nationale pe care le produce imigrația 


1 „The Ethical Significance of Nationality“, p. 657. 
2 Op. cit., pp. 54-55. 

vor exercita o presiune asupra naturii culturii politice 
înseşi. Vor exista atunci două tipuri de apartenenţă la cul- 
tura națională care vor avea o reprezentare semnificativă 
în populaţie: pe de o parte, apartenența „densă“ a mem- 
brilor originari ai culturii profunde a naţiunii, uniți de 
adeziunea lor comună la valorile şi sentimentele care mo- 
delează cultura publică (ce poate fi împărtăşită), dar şi de 
legături etnice şi, ceea ce e cel mai important, de simțul 
lor comun al integrării acestor valori şi sentimente în 
tradiții şi naratiuni istorice. In plus, pentru persoanele 
unite printr-o asemenea apartenență „densă“, aceste nara- 
ţiuni şi tradiţii vor forma o parte importantă a motivelor 
de a recunoaşte aceste valori si sentimente!. Dar este 
esențial de notat că această împărtăşire a conştiinţei isto- 
rice şi a anumitor tradiţii care îi sunt asociate, precum şi 
înțelegerea faptului că valorile culturii politice decurg 
într-un anumit fel din această istorie împărtăşită nu sunt 
lucruri asupra cărora membrii culturii originare pot in- 
sista ca nou-veniti să le împărtăşească. Deoarece, lăsând 
deoparte absurditatea pretentiei ca un imigrant vietnamez 
la Montréal să se raporteze la învățăturile istorice ale 
bătăliei de la câmpiile lui Abraham sau ca un imigrant mu- 
sulman din Anglia să se simtă legat de Revoluţia Glorioasă 
sau de Imperiu, aceste aspecte ale apartenenţei nu sunt 
dintre acelea asupra cărora poate insista un naționalist 
„civic“, dat fiind că ele fac parte dintr-un ansamblu de 


1 Pentru importanța istoriei împărtășite, sau cel putin a credinței 
într-o istorie împărtăşită care-i uneşte pe membrii unei comunități 
naționale, a se vedea Miller, „The Ethical Significance of Nationality“, 
p. 648, „O apărare a naţionalității“, pp. 50-51 din prezentul volum, 
şi Tamir, op. cit., p. 29. 

trăsături pe care un aspirant membru nu le poate dobândi 
printr-un act de voință. 

Va exista, pe de altă parte, tipul „subțire“ de aparte- 
nenţă ce îi va caracteriza pe acei nou-veniti care nu pot 
împărtăşi acest bagaj istoric şi tradițional şi a căror ade- 
ziune la valorile şi sentimentele culturii publice va fi 
bazată pe meritele lor intrinseci sau poate chiar pe 
raţiuni pur pragmatice. Legăturile care îi unesc cu com- 
patriotii lor vor fi mai slabe decât cele care îi leagă între 
ei pe membrii nucleului națiunii. Să notăm în plus că, 
în măsura în care istoria şi tradiția nu fac parte din 
ratiunile de a fi ale acestor valori pentru nou-veniti, ele 
ajung să fie mai vulnerabile la modificări, deoarece devin 
supuse unor exigente rationale mai degrabă decât unora 
pur convenţionale. 

Acum, este cât se poate de plauzibil să presupunem 
că, pe măsură ce proporția populaţiei totale reprezentate 
de acest ultim grup creşte, va exista o tendință de diluare 
a culturii publice, adică va exista o diminuare a pro- 

148 portiei populaţiei pentru care deopotrivă valorile cultu- 
rii politice si întruchiparea lor în naratiuni particulare 
istorice şi tradiționale sunt esenţiale identităţii nationale. 
Dacă această tendință demografică nu e contracarată, va 
deveni din ce în ce mai greu de justificat, de exemplu, 
celebrarea publică a anumitor tradiţii ce decurg în mod 
direct din istoria comună grupului național originar sau 
afirmarea unor valori ce nu par să aibă altă rațiune de a 
fi decât aceea de a le permite membrilor grupului natio- 
nal originar să-şi țină angajamentele față de experienţa 
istorică a strămoşilor lor. De pildă, utilizarea fondurilor 
publice pentru organizarea unor celebrări fata de care 
numeroși cetățeni, care altminteri sunt membri ireproşabili 

ai naţiunii „civice“, se simt străini va deveni din ce în ce 
mai greu de apărat prin intermediul unor rațiuni pur 
naţionaliste civice. 

Tensiunea care se manifestă în conceptul de natio- 
nalism civic de îndată ce este aplicat în mod concret poate 
fi cristalizată în următoarea dilemă: față cu „subțierea“ 
culturii lor publice şi amintindu-și că nationalistii cred că 
„indivizii consideră protejarea identității nationale dis- 
tincte pe care şi-au ales-o ca pe un aspect important al 
bunăstării lor“ şi că există deci un „drept [corespunzător] 
de apărare a existenței unei națiuni ca entitate culturală 
distincta“!, membrii grupului national originar pot face 
unul dintre următoarele două lucruri. Pot in primul rând 
să insiste asupra aspectului pur „civic“ al naționalismului 
lor şi astfel să se declare mulțumiți cu o simplă afirmare 
de către nou-veniti a valorilor morale şi politice care spri- 
jină sfera publică şi instituţiile sale. Dar în acest caz nu 
este clar că mai rămâne un „naționalism“ de vreun fel în 
expresia „naționalism civic“. E vorba mai degrabă de afir- 
marea unui crez politic, care poate fi exprimat în mod ne- 
utru din punct de vedere cultural (în pofida rolului cauzal 
pe care forțele istorice l-au jucat în emergenta acestor va- 
lori şi instituţii mai degrabă decât a altora în această so- 
cietate anume), însoțită de insistența asupra existenței unei 
lingua franca, permițându-le oamenilor să comunice unii 
cu alții în sfera publică. Pe scurt, vom avea tipul de „pa- 
triotism constituțional“, scoțând în relief principii pur 
morale şi politice, genul de sentiment pe care Jiirgen 
Habermas, de pildă, îl vede ca o modalitate de a depăşi 
naționalismul, reținând totodată un gen de principiu de 


1 Tamir, op. cit., pp. 35 şi 37. 

unitate pentru a servi drept „lipici“ civic spre a-i uni pe 
membrii unei comunităţi politice!. 

In alternativă, membrii grupului național originar pot 
întări condiţiile de apartenenţă în aşa fel încât o fidelitate 
mai „densă“ față de naţiune să devină obligatorie pentru 
apartenență, scoțând în relief latura „națională“ a notiu- 
nii-hibrid de „naționalism civic“. Acest lucru ar putea fi rea- 
lizat prin adoptarea unei politici de imigrație care să-i 
favorizeze puternic pe candidații ce împărtăşesc deja cel puţin 
vreun aspect al culturii în care sunt întruchipate valorile şi 
atitudinile specifice ale culturii politice şi prin impunerea 
unor limite în ceea ce priveşte extinderea transmiterii celor- 
lalte culturi de la o generație la alta în sistemul învățămân- 
tului de stat. Or, adoptarea acestui tip de strategie pentru a 
trata problema, fiind clădită pe o bază etnică şi culturală 
schimbătoare în sânul populaţiei, violează spiritul nationa- 
lismului civic făcând să depindă apartenenţa la naţiune de 
posesia unor trăsături ce nu pot fi dobândite de nou-veniti 
prin intermediul unui simplu act de voinţă, îndeosebi a unor 
trăsături legate de o comună conştiinţă istorică şi de parti- 
ciparea la tradiţiile corespunzătoare. Chiar dacă natio- 
nalismul care ar rezulta din asta n-ar fi, evident, la fel de 
închis ca acela care face din legăturile de sânge condiţia sine 
qua non a apartenenţei, el ar împărtăşi totuşi cu nationa- 
lismul etnic îngust caracteristica de a insista pe mai mult 
decât simpla respectare a valorilor culturii politice. 


1 A se vedea, de exemplu, Jiirgen Habermas, ,,Citoyenneté et iden- 
tité nationale“, in Jacques Lenoble şi Nicole Dewandre (coord.), 
L'Europe au coin du siècle. Ti mulțumesc lui Wayne Norman pentru 
a-mi fi semnalat similaritatea poziției pe care o adoptă naționalismul 


civic cu cea a lui Habermas. 

Este important de notat care e statutul argumentului 
precedent. El nu îşi propune să arate că noțiunea de 
naționalism civic este din punct de vedere logic contra- 
dictorie, nici că este supusă unor obiecţii morale decisive. 
El sugerează pur şi simplu că, în condiții empirice întru 
totul plauzibile!, conceptul va avea tendința să se dizolve 
într-una sau alta dintre părțile sale componente: fie în afir- 
marea unui anumit număr de valori comune fără referire 
la rădăcinile originare pe care le au în tradiţiile şi istoria 
unei comunități particulare, fie în restrângerea şi „etnici- 
zarea“ condiţiilor de admitere la apartenență pentru a se 
păstra caracterul cultural distinctiv al naţiunii. în primul 
caz nu este limpede că mai rămâne vreun conținut dis- 
tinct pentru noțiunea de „naționalism“, iar în cel de-al doi- 
lea linia conceptuală care separă un naționalism deschis 
ce poate fi moralmente apărat de un naționalism mai pro- 
blematic, în parte închis, a fost depăşită. Deşi nu pot, 
fireşte, să dezvolt aici subiectul, as vrea să subliniez că 
această ruptură în noțiunea de naționalism civic când 
apare o presiune demografică este pe cale să se producă în 
numeroase societăți multiculturale contemporane. 

In acest articol am susținut că trei tipuri de argumente 
care au fost prezentate de curând pentru a furniza o jus- 
tificare morală politicilor naţionaliste  eşuează. Asta, 
bineînțeles, nu exclude posibilitatea ca, în viitor, să fie pre- 
zentate argumente victorioase şi trebuie să insist asupra 
naturii foarte limitate a concluziilor mele. Pretind doar 
că nici critica metaetică a universalismului, nici tipul de 


1 Miller exclude asemenea condiţii empirice, afirmând că „în cazu- 
rile standard, o identitate naţională este ceva cu care te naşti“ (p. 62 din 

analiză a presupunerilor care ar aduce la lumină funda- 
mente naționaliste ascunse în umbra unor politici liberale 
ireproşabile din punct de vedere moral şi nici formularea 
unei distincții pretins categoriale între nationalismele 
etnic şi civic nu pot veni în apărarea unei doctrine poli- 
tice căreia, date fiind cele ce se ştiu din istorie, se poate 
considera că îi incumbă încă, socot eu, povara dovezii. 

1. INTRODUCERE 


Nationalismul cunoaste un intens succes in zilele 
noastre, in ciuda previziunilor contrare ale unor polito- 
logi si sociologi cunoscuti. Printre feluritele sale ver- 
siuni, cea mai frapantă din punct de vedere politic este 
cea care se bazează pe identificarea unei etnii - în sensul 
unei comunități de origine şi de cultură, destul de frec- 
vent de limbă şi de confesiune - mai degrabă decât pe cea 
a unui stat civic. Ea este numită adesea etno-nationalism, 
termen pe care îl voi folosi. Acesta va fi subiectul expu- 
nerii mele: mă voi preocupa de justificarea morală a 
etno-nationalismului. Pe scurt, aş vrea să supun unui exa- 
men critic - destul de critic, la drept vorbind - două ge- 
nuri de argumente care se oferă pentru a se justifica 
atitudinea naționalistă şi care provin amândouă din 
tradiția romantică inaugurată de Herder. 

Se pot distinge mai multe domenii în care se manifestă 
etno-nationalismul. Mă voi ocupa de două dintre cele mai 
cunoscute: 

A) Etno-nationalismul politic. Este forma clasică gi 
centrală a etno-nationalismului. Obiectivul său este edifi- 
carea unor structuri statale sau cvasistatale întemeiate pe 
apartenența etno-nationala. 

B) Etno-nationalismul cultural. Obiectivul său prin- 
cipal constă în promovarea şi salvgardarea tradițiilor 
culturale. El se caracterizează prin preferințe pentru 
tradițiile etno-nationaliste: etno-nationalismul cultural 
sugerează sau cere ca întâietatea să fie acordată tradițiilor 
etno-nationaliste în raport cu toate celelalte. In domeniul 
artelor, al educației si al cercetării (în istorie, în stiinte ling- 
vistice şi sociale), el insistă asupra măsurilor administra- 
tive favorizând tradițiile etnice; în chestiunile de limbă, 
promovează un purism mai mult sau mai puțin arhaizant. 
Un exemplu tipic al reuşitei unui astfel de program este 
crearea, în Croația, a unei Facultăți de Studii Croate, unde 
se oferă, printre altele, o programă de licență si de maste- 
rat în filozofie croată: timp de patru ani, se consideră că 
studenții studiază „filozofia croată“, în special de orien- 
tare catolică. Programa este favorizată fatis de statul croat 
în detrimentul studiilor obişnuite de filozofie. 

Las deoparte etno-nationalismul în contextul economic. 

Printre cerințele tipice ale etno-nationalistului în aceste 
două domenii se află, în primul rând, dreptul la o organi- 
zare politică statală etno-naționalistă. Acest drept este ade- 
sea revendicat ca fiind cel mai important în diferitele 
mişcări secesioniste de eliberare. El nu este întotdeauna 
suficient pentru a organiza un stat, dată fiind indiferența 
populației care amenință uneori proiectele naționaliste. 


CUM SE JUSTIFICA NATIONALISMUL? ~ 


E de-ajuns, spre convingere, să se citească scrierile unor 
intelectuali din secolul trecut şi aparținând feluritor po- 
poare slave din sud, descriind eforturile lor de a implanta 
o „conştiinţă națională“ în populaţiile ţărăneşti, in mare 
măsură indiferente la politica naționalistă. Pentru a con- 
tracara această reticență, nationalistul se prevalează de 
dreptul, față de membrii grupului etnic (poporul), de a le 
impune o organizare politică statală etno-naţionalistă. 
Aici dreptul este luat în sensul său cel mai exigent: el e 
înzestrat cu forța unui atu, putând să predomine asupra 
intereselor care nu sunt în mod specific etnice. 

în domeniul culturii, se va prevala de asemenea de 
dreptul (în privința propriilor săi membri) de a favoriza 
conținuturile etnice proprii, defavorizând conținuturile 
străine. Acest drept este de obicei însoţit de cerința unei 
obligaţii corespunzătoare. 

îl voi numi „(etno-)naționalist teoretic“ pe apărătorul 
argumentelor pro-etno-nationaliste, fără ca asta să implice 
vreo judecată de valoare asupra poziţiei sale. De aseme- 
nea, pentru a-mi ilustra spusele, voi face apel la o etnie ima- 
ginară, lavinienii, şi la etno-nationalistii lor!. Vă rog să vă 


1 In general, cred că discutarea filozofică a naționalismului ar putea 
profita de utilizarea unor exemple imaginare, deoarece ele nu sunt 
împovărate de chestiuni legate de fapte istorice şi de interpretări par- 
tizane. Practica foarte răspândită, introdusă în tradiția analitică de un 
filozof ca Walzer în cartea sa despre moralitatea războiului, de a se 
bizui exclusiv pe exemple reale, adesea foarte dramatice, are virtuțile 
sale; însă deseori ea împiedică atingerea nivelului de generalitate şi de 
impartialitate necesar. Exemplele imaginare îngăduie o variaţie liberă 
a circumstanțelor, ajutând astfel la mobilizarea intuitiei noastre mo- 
rale în situaţii suficient de variate şi de îndepărtate pentru a exclude 
interesele şi emoţiile imediate. 

imaginati că lavinienii dispun de o limbă distinctă, vor- 
bită numai de ei, de o bogată tradiție de basme şi de cân- 
tece populare, că se mai deosebesc de vecinii lor si prin 
apartenența lor confesională. 

Cum justifică filozofii atitudinile naționaliste? Voi 
trece în revistă principalele argumente folosite în litera- 
tura contemporană, pentru a mă ocupa în mod special 
de două dintre ele. Ca toate argumentele interesante, 
acestea pornesc de la intuitii valabile si contin idei plau- 
zibile. Voi încerca să arăt că aceste intuitii si idei sunt 
totuşi organizate într-un discurs în care sunt amestecate 
cu presupozitii inacceptabile şi folosite în mod greşit. 
Aşadar, argumentatia mea principală va fi negativă. Cu 
toate astea, la sfârşitul fiecărei secțiuni critice voi schița 
ceea ce cred eu că ar fi forma valabilă de întrebuințare 
a ideilor inițiale, fără a zăbovi asupra apărării ei, o sar- 
cină a cărei realizare ar face obiectul unei expuneri ce 
rămâne de scris. 

E vorba deci de-a apăra tezele etno-nationaliste de bază 
în politică si în cultură. Acestea vor fi concluziile argu- 
mentelor. Să le dim nume: 


jSE] Dreptul fata de celelate partide de a avea o orga- 
nizare politică statală etno-nationalista. 

[SM] Dreptul față de propriii membri de a le impune 
o organizare politică statală etno-nationalista. 

[CM] Dreptul (față de propriii membri) si obligația 
de a favoriza conținuturi culturale etnice proprii, defa- 


vorizând conținuturile străine. 


Să reamintim că aici dreptul este luat în sensul unui 
atu, nu in sensul slab al unui drept prima facie. Pentru a 

asigura acceptarea factorilor [SM] si [CM], argumentele 
trebuie să răspundă la condiţia independenţei: concluzia 
trebuie să fie valabilă independent de voinţa subiectivă a 
fiecărui membru al comunităţii în cauză şi nu poate fi 
derivată din ea. 

Va fi util să facem distincţie între argumentele de 
principiu universale şi cele care se reclamă de la condiţii 
contingentel. Cu alte cuvinte, argumentele trebuie 
să pornească: 


(1) fie de la valoarea comunităţii etnice; 

(2) fie de la condiţii contingente: situaţii naturale, geo- 
grafice şi demografice deosebit de propice, reparaţii 
ale unor nedreptati din trecut etc. 


Ca filozofi, vom şti să ne concentrăm mai cu seamă 
pe (1). La acest nivel, se pot distinge mai multe posibi- 
lități compatibile. Mai întâi, valoarea comunității poate 
fi percepută fie ca originală, adică nederivată din consi- 
deratii asupra indivizilor în sine care o alcătuiesc, fie 
ca derivată. 


Valoarea comunității | 


a el — — — = 


= as poe en) 


] 
| originală | 


derivată | 
| | 
L J 


In primul grup (valoarea originală), se poate propune 
să se acorde comunităţii etnice o valoare intrinsecă, 


1 Cf. Lichtenberg, „Nationalism, For and (Mainly) Against“. 

precum unui bun în sine. Se poate, de asemenea şi în 
mod alternativ, să se încerce valorizarea fiecărei comu- 
nităţi date ca având o contribuţie la o totalitate diversi- 
ficată şi bogată. 


[ TA 
i ees 

| Valoare originala | 
j 


i E 
| intrinsecă | | extrinseca | 
E | aes 


Importanţa acestui grup constă in faptul că fundamen- 
tează singurele argumente care pot eventual stabili într-un 
mod principial preponderența intereselor comunității în 
raport cu interesele membrilor săi, ba chiar ale majorităţii 
membrilor. Importanța argumentelor întemeiate pe va- 
loarea derivată este, dimpotrivă, limitată la cazuri în care 
interesul indivizilor coincide cu prestigiul comunității lor 
etnice. Etno-nationalismul pune accentul pe apartenența 
a _i58 nevoluntara, determinată de origine, limbă, socializarea 
la o vârstă fragedă. În timp ce liberalismul concepe aparte- 
nenta în termenii unui contract - implicit sau idealizat -, 
etno-nationalismiil o face în termeni necontractuali. Pe 
scurt, apartenența  nevoluntară prevalează asupra aparte- 
nenţei voluntare si deliberate. 

în cel de-al doilea grup (valoarea derivată), se pot in- 
voca două temeiuri: în primul rând, voința individuală 
a membrilor comunităţii, în al doilea rând, luarea în con- 
siderare a unor factori nevoluntari, de exemplu nevoia 
(reală sau pretinsă) de un cadru tradițional pentru dez- 
voltarea individualitatii. Toate acestea dau cel putin 
patru posibilitati: 

In continuarea expunerii mele, mă voi limita la discu- 
tarea a două argumente. 

Mai întâi voi lăsa deoparte derivarea valorii comuni- 
tare din voința indivizilor. Ea este tipică pentru teoreti- 
cienii naționaliști care se reclamă de la tradiţia liberală şi 
se loveşte de dificultăți în ceea ce priveşte condiția de in- 
dependență a valorii de decizia individuala!. 

Apoi, voi lăsa deoparte argumentele care se reclamă de 
la valoarea intrinsecă a fiecărei culturi date şi prin aceasta 
independente de interesele şi de voința indivizilor, pre- 
cum şi de viata comunitară. Sursa majoră a acestui gen de 
argument este intuiţia simplă şi originară că fiecare cul- 
tură are o asemenea valoare, încât este capabilă să învingă 
împotrivirea intereselor chiar ale membrilor culturii. în 
ceea ce mă priveşte, admit că nu sunt în stare să împăr- 
tăşesc această intuiție şi ca atare mă voi abtine să discut 
acest gen de argument. 

Mai rămân două argumente, câte unul de fiecare grup 
(valoare originală şi valoare derivată). Primul se sprijină 


1 De exemplu, filozofii canadieni francofoni reuniți în jurul revis- 
tei Philosophiques-, cf. Michel Seymour, „Une nation peut-elle se donner 
la Constitution de son choix?“. 

pe contribuţia fiecărei comunități etnice la un tablou di- 
versificat al potentialelor umane realizate, diversitatea 
fiind un bun moral. Al doilea insistă asupra valorii co- 
munităţii tradiționale etnice pentru constituirea iden- 
tității membrilor săi. Ambele provin din tradiția 
romantică inaugurată de Herder şi pot fi caracterizate 
ca neoherderienel. Voi încerca mai întâi să reconstru- 
iesc fiecare argument într-o formă mai precisă decât cea 
care se găseşte de obicei în literatură, apoi, într-o a doua 
etapă critică, voi examina fiecare argument, premisă 
cu premisă. 


2. VALOAREA ORIGINALĂ A ETNICULUI 
ŞI IDEEA DE ETNODIVERSITATE 


Argumentul care ne interesează porneşte de la valoa- 
rea pretinsă nu intrinsecă, ci relațională a fiecărei cul- 
turi date. Ca nişte pietre de mozaic, culturile contribuie 

____60. la alcătuirea unui tablou diversificat al capacităților 
umane. Această linie de argumentare se reclamă de la 
etnodiversitate ca de la un bun în sine. Posibilităţile ul- 
terioare pentru a'apăra supoziţia caracterului net pozi- 
tiv al diversităţii în cauză sunt variate, dar în practică 
ele se reduc la două: diversitatea este ori un bun origi- 
nal şi primitiv, ori o preconditie necesară dezvoltării 
potenţialului uman. Ultima strategie a fost schițată de 
Herder şi de continuatorii săi. Aici, potențialul total 
este atribuit speciei umane, ale cărei diferite stiluri de 


1 Ele au fost dezvoltate ulterior de autori contemporani ca Berlin 
şi Margalit; cf. „The Moral Psychology of Nationalism“. 

viață realizează diferitele posibilități. (Trebuie să se facă 
distincție între acest gen de utilizare perfectionisté a 
conceptului de dezvoltare de intrebuintarea sa în ra- 
mura din dreapta a arborelui nostru, unde e vorba de 
dezvoltare individuală.) S-ar putea face apropiere între 
etnodiversitate aşa cum este ea concepută și prezentată 
de nationalistii teoretici şi ideea similară a valorii diver- 
sitatii biologice (biodiversitate): dacă diversitatea speciilor 
existente este un bun, cum consideră mulți ecologişti, 
diversitatea culturilor şi a stilurilor de viaţă trebuie să 
fie valorizată cel puţin în mod egal. Culturile trebuie 
aşadar apărate, chiar şi în detrimentul drepturilor indi- 
vizilor în cauză: de exemplu, normele tradiționale con- 
stitutive ale unei culturi tribale trebuie să fie respectate 
cu orice pret. 

Să luăm ca exemplu dreptul (pretins) la autoapărare în 
materie de limbă. Naţionalistul teoretic ne previne asu- 
pra pericolului de dispariție care pândeşte limbile. 
Fletcher, de pildă, subliniază că probabil doar o zecime 
din cele şase mii de limbi actuale va supravieţui în seco- 
lul următori; şi adaugă, în paragraful imediat următor, că 
indivizii au dreptul de a-şi ocroti şi apăra limba de pericolul 
dispariției, întocmai după cum au dreptul la autoapărare: 2. 
Argumentul bazat pe bunul diversităţii s-ar putea inter- 
preta ca legitimând exercitarea purismului lingvistic fata 


' Fletcher, „The Case for Linguistic Self-Defense“, p. 327. 

2 Nu e foarte clar dacă Fletcher se reclamă de la bunul diver- 
sitatii ca de la una dintre ratiunile care susțin dreptul respectiv, ar- 
gumentul său major fiind interesele pe termen lung ale populaţiei 
afectate de transformarea lingvistică; dar contextul arată că acesta 


e cazul. 

cu propria populaţie recalcitrantă (tinerii care folosesc cu- 
vintele şi frazele americane preluate din muzica pop sau 
din publicitate). 

Să rezumăm aşadar argumentul central (sau mai de- 
grabă schema comună unei întregi serii de argumente care 
diferă doar în amănunt): 


|Div]  Etnodiversitatea culturilor etnice (păstrate 


într-un stat relativ pur) este un bun important. 
De unde, mai întâi, această consecință intermediară: 


[Etn] Menținerea culturii cu amprentă etno-națională 
- într-un stat relativ pur - este un bun independent de 
voința membrilor culturii, care trebuie ocrotit şi apărat 


prin mijloace adecvate. 


Pentru a ajunge la concluziile sale finale, etno-natio- 
nalistul are nevoie de două premise care stabilesc o punte 
spre sfera politică şi administrativă propriu-zisă: 


[Stat] Singurul mod de a  prezerva etnodiversitatea 
este de a asigura fiecărei culturi un statut etatist şi, în in- 
teriorul statelor etno-nationale, de a favoriza cultura 


etnică proprie fiecăreia. 
De unde concluziile finale: 
[SE] şi [SM] Dreptul față de celelate partide şi faţă de 


propriii membri de a avea o organizare politică statală 


etno-nationalista. 

[CM] Dreptul si obligatia de a favoriza continuturile 
culturale etnice proprii, prin intermediul unui sistem de 


educaţie şi de administraţie statal. 


Voi comenta pe scurt acest gen de argument, mărgi- 
nindu-mă să critic premisa [Div], deşi cred că [Stat] este la 
fel de problematică. 

O remarcă referitoare la puritate, pentru început. 
Cerinta de puritate are trei slăbiciuni, dintre care primele 
două sunt de ordin moral. întâi, ea încurajează xenofobia, 
apoi legitimează defecte serioase ce caracterizează nume- 
roase tradiţii etnice (sexismul majorităţii culturilor medi- 
teraneene, rasismul inerent multor tradiţii, credințele 
religioase iraționale şi moralmente îndoielnice). Aceste 
două slăbiciuni pot fi parţial evitate impunând restricții, 
dar nu e clar dacă etno-nationalistul nostru o poate face 
într-un mod coerent. A treia slăbiciune constă în faptul că, 
pentru anumite comunități - din Europa in orice caz -, 
continuitatea tradiţiei este pur şi simplu iluzorie?. 


1 Principul etno-nationalist al organizării statale îndeplineşte într-o 
mare măsură condiţiile de a fi fezabil, stabil şi valabil pentru o populaţie 
având o mărime şi o varietate de natură să garanteze autosuficienta (date 
fiind condiţiile actuale ale vieţii sociale şi economice), precum şi din 
punctul de vedere al comunicării (limba), culturii (religia) etc. 

2 Cum bine subliniază Jan Patocka pentru istoria cehă: „Teoria care 
afirmă continuitatea este menită initial să întărească elementul ceh [...]. 
Această continuitate nu există. Discontinuitatea este o realitate de la care 
trebuie să plecăm când reflectăm la istoria cehă“ (L'idee de /Furope en 
Bohéme, p. 130). Dacă acest lucru e valabil pentru istoria cehă, ce se va 
spune despre popoarele din Europa de Est a căror istorie a fost marcată 
de răsturnări mult mai dramatice datorate unor schimbări de stăpâni (de 
la turci la ruşi trecând prin alţii) şi unor deplasări etnice in masă, care 
nu şi-au avut niciodată egal în istoria relativ paşnică a cehilor? 

Aş vrea să discut puțin mai pe larg un alt defect pro- 
fund pe care îl sugerează analogia natură/cultură: stabili- 
tatea pe termen lung gi izolarea reproducătoare a speciilor 
naturale nu au echivalent în lumea umană aşa cum o 
cunoaştem de mai multe secole. Culturile sunt deschise la 
noutate şi nu stabile. Asta nu împiedică să se încerce să li 
se prezerve trăsăturile compatibile cu valorile universale 
de bază. Neizolarea socială este rodnică din punctul de ve- 
dere al creației sociale si culturale. In sfârşit, spre deose- 
bire de lumea animală, originalitatea este o valoare 
primordială în cultura societăților. 

Ultima remarcă este deosebit de pertinentă în contex- 
tul dezbaterii cu privire la interesele generațiilor viitoare. 
Uneori, discursul prezervationist vrea să pună stăpânire 
pe viitor spre a- salvgarda pentru tradiția etnică: acesta 
este un (adevărat) evreu ai căror nepoți sunt evrei, se zice. 

O analogie opusă s-ar putea reclama de la prezervarea 
artefactelor: uneltele, mobilierul si operele de artă!. 

Deşi diversitatea stilurilor în producția artizanală sau 
artistică este o valoare, nimeni nu se gândește în lumea con- 
temporană să constrângă sau măcar să oblige moral pro- 
ducătorii si artiştii să persevereze în procedeele si stilurile 
de odinioară. Valorile contrare de libertate a cercetării crea- 
tive, de originalitate şi de utilitate isi unesc forțele pentru a 
obține o victorie mai mult decât facilă şi, după părerea mea, 
justificată. Stilurile pretuite sunt prezervate în muzee, dar 
nu menținute artificial în viață cu ajutorul unor constrân- 
geri legale. Acelaşi lucru trebuie să fie valabil şi pentru 


1 În mod ironic, Margalit însuşi se reclamă de la analogia cu stilul 
artistic („The Moral Psychology of Nationalism“, p. 84), fără a-şi da 


seama de consecinţele ei dezastruoase pentru teza sa. 

stilurile de viață: acestea sunt stiluri, nu forme de viață ca 
formele de viaţă biologice; nu există nimic respingător din 
punct de vedere moral în amestecuri, iar o cultură „vene- 
tică“ nu e neapărat inferioară unei culturi purel. 

Replica nationalistului ar putea fi că orice încercare de 
amestec presupune deja faptul de a avea la dispoziţie ele- 
mente pure: ghiveciul cosmopolit depinde de prezența 
unor tradiţii necosmopolite. Drept răspuns, trebuie su- 
bliniat că puritatea elementelor nu este necesară: ameste- 
cul se poate întinde până la sursa preistorică. 

Dacă această critică rezistă, ea poate fi transformată în 
argument (cu aspect perfectionist) pozitiv pentru un plura- 
lism moderat şi respectând dorințele şi preferințele demo- 
cratice. El va lua drept punct de plecare teza conform căreia 
(T) creaţia culturală (mai ales creaţia originală) depinde de 
comunicarea şi de întrepătrunderea dintre stiluri de viață 
diferite şi o va completa cu o teză perfecționistă conform 
căreia (II) creaţia culturală este un bun necesar pentru dez- 
voltarea şi perfecționarea speciei umane, pentru a conchide: 
comunicarea şi întrepătrunderea culturilor este un bun. 

Argumentul care porneşte de la diversitate nu reuşeşte 
să impună concluziile etno-nationaliste. Asta nu înseamnă 
că ideile pe care le conţine sunt lipsite de valoare. Dimpo- 
trivă, trebuie să se salvgardeze miezul sănătos al acestui ar- 
gument, adică ideea că fiecare cultură are o valoare pozitivă, 
respingându-se supraestimarea naționalistă care pune această 
valoare mai presus de interesele şi dorințele membrilor 


1 Această critică nu vizează decât impunerea tradiţiei în pofida 
voinţei participanţilor. Continuarea dorită şi deliberată de către ma- 
joritatea membrilor în cauză e ferită de o asemenea critică, sub egida 
doctrinei de protecţie liberală. 

culturii respective. lată deci o propunere pentru varianta 
nenaţionalistă. Ea înlocuieşte ideea cvasimitologică a 
purității culturii cu o condiție mai generoasă, cea a men- 
tinerii sale într-un stat identificabil. Acest lucru permite co- 
rectarea aspectelor moralmente respingătoare ale culturilor 
date. Ea tine cont şi de celelalte două genuri de circumstanțe, 
deoarece dezvoltarea creatoare a artelor şi ştiinţelor cere un 
context pluralist, chiar cosmopolit în epoca noastră, iar co- 
munitatile etnice nu sunt niciodată izolate lăuntric, făcând 
întotdeauna parte din comunităţi civice mixte: 


[Div+]  Etnodiversitatea culturilor etnice (prezer- 
vate într-un stat care le face recognoscibile) este un bun 
important. 

[PF] Chiar dacă menţinerea unei culturi date nu coin- 
cide cu preferinţele şi interesele pe termen lung ale proprii- 
lor membri (inclusiv nevoia de inovaţii creatoare), nici cu 
interesele celorlalți membri ai comunităţii ei civice (terito- 


riale), este mai bine - ceteris paribus - să fie menţinută. 


Aşadar, cu condiţiile specificate de [PF] şi numai cu 
aceste condiţii: 


[Ind] Urmărirea individuală a prezervării culturii este 
o sarcină moralmente valabilă. 

[Adm] Interesul de a menţine o cultură este un 
motiv prima fade pentru a lua măsuri administrative 
care o favorizează. 

[Aut] Dacă o cultură este suficient de globală pentru 
a necesita o anumită autonomie politică spre a se 
menţine, acest fapt constituie un motiv prima fade de a 


o acorda membrilor săi. 


— CUM SE JUSTIFICĂ NAȚIONALISMUL? =———— 


Argumentul este valabil pentru o apărare a culturilor 
minoritare în aspectele lor nexenofobe şi nediscriminato- 
rii. Concluzia [Aut] merge doar până la statutul de motiv 
prima facie: aceasta pentru a sublinia că alte interese şi 
drepturi (dreptul subminorităților, proprietatea terito- 
rială a comunităţii) pot uneori să prevaleze în mod legi- 
tim asupra aspiratiei la autonomie. în sfârşit, accentul pus 
pe interesele individuale înglobează interesul dezvoltării 
creatoare şi curiozitatea obişnuită care acționează foarte 
adesea în sens pluralist şi cosmopolit, contrabalansând in- 
teresul prezervationist. 


3. FACTORIT NEVOLUNTARI 


a) Argumentul identitar: reconstructie 


Vom (re)construi argumentul pe etape, arătând la 
fiecare pas motivele existente pentru a introduce 
premise suplimentare, adesea lăsate în penumbră în pre- 
zentările un pic entimematice care se întâlnesc in 
literatură. 


[Com] Fiintele umane au o nevoie profundă de a 
aparține unei comunităţi date, nealese, şi de a participa 
la o viață comunitară pentru dobândirea şi menţinerea 


unei identități durabile şi stabile!. 


1 Mai mulți autori şi-au dat seama de distincţia care există între un 
concept ontologic şi un concept sociopsihologic al identităţii. A se 
vedea, de exemplu, Anderson, „Naţion States and National Identity“. 
Alţii le confundă, de pildă Sandei, in S. Avineri şi A. de Shalit (coord.), 


Communitarianism and Individualism, p. 18 sq. 

Ideea directoare dindărătul acestei premise este că apar- 
tenenta la comunitatea creată în mod voluntar este infe- 
rioară apartenenţei la o comunitate istorică ce nu este 
aleasă, cel putin în principiul. Teza [Corn] presupune că 
apartenența la o comunitate specific nevoluntară are o 
pertinent’ morală. Forma obişnuită a acestei presupozitii 
este de a asuma faptul că apartenenţa creează obligații spe- 
ciale. Cum justifică etno-nationalistul nostru această pre- 
supozitie? 

Ideea de apartenenţă la o comunitate se leagă adesea de 
principiul că distanța, respectiv apropierea, au o perti- 
nență morală, ceea ce vom numi „principiu de distanță 2. 
Principiul permite proportionarea obligaţiilor în raport 
cu apropierea: avem obligaţii mai mari față de cei ce ne 
sunt imediat apropiaţi decât față de străini. Peisajul moral 
pictat în această variantă se poate ilustra prin analogie cu 
un câmp de forță, de exemplu gravitaţională, Eul fiind în 
centru. Cei care sunt foarte apropiați de mine au, prin 
chiar acest fapt, dreptul la un tratament preferenţial, în 
timp ce străinii nu au decât un drept foarte redus. Unii 
adepţi ai etno-nationalismului teoretic încearcă să justifice 
preferințele etnice pe baza acestui principiu. Trebuie totuşi 
să facem deosebire între două variante ale principiului. 

Prima variantă propune acest principiu ca o punte 
între proximitatea factuală (descriptivă) şi obligația 
morală normativă. In această variantă, este vorba de 


1 Ideea este un loc comun in literatura comunitariană. A se vedea 
antologia lui Avineri si de Shalit; pentru o aplicare la aria francofonă, 
Nielsen, „Secession: The Case of Quebec“, p. 31. 

2 B. Baertschi îl numeşte „de proximitate“, a se vedea p. 85 din pre- 
zentul volum. 

apropierea din viata cotidiană, de limba comună, de 
tradițiile împărtăşite in fapt. 

O a doua variantă porneşte de la proximitatea (deja) 
morală pentru a ajunge la obligaţia (de asemenea) morală. 
Comunitatea este văzută în acest caz ca o comunitate a 
valorilor împărtăşite. De exemplu, Thomas Hurka justi- 
fică partialitatea față de conationali prin trecutul împăr- 
tăşit al faptelor măreţe pozitive din punct de vedere 
morali. Deşi am împrumutat termenul de „proximitate 
morală“ de la Baertschi, nu sunt sigur că el este un parti- 
zan al variantei „etnice“ a naţionalismului sau, cum îl 
numeşte el, al „patriotismului“. Unele dintre exemplele 
sale - locuitorii din Vaud, romanzii - pot fi luate în acest 
sens. Notez că el cere ca valorile împărtăşite să fie reale: 
valorizările comune membrilor Ku Klux Klanului nu au 
greutatea morală necesară, spune el. 

Vom discuta fiecare dintre cele două variante în partea 
critică a acestei secțiuni. Să trecem acum la premisa centrală: 


|Id] Identitatea - în sensul asumat în premisa [Com] - 


este o preconditie a dezvoltării fiecărei ființe umane. 


Termenul de „identitate“ este polisemie la maximum; 
se poate chiar presupune în mod legitim că e vorba de un 
termen esențialmente echivoc. Ce semnificaţie este perti- 
nentă pentru prezenta dezbatere? Eu aş vrea să disting mai 
multe posibilități. 

Când nationalistul cere protejarea unei trăsături date a 
unei culturi - în mod tipic limba, confesiunea, obiceiurile, 
tradițiile ancestrale - ca făcând parte din identitatea 


1 Cf. „The Justification of National Partiality“. 


169 4 


—— NENAD MISCEVIC — 


membrilor săi, el e înțeles in mod firesc ca presupunând 
că trăsătura este de facto esențială pentru ca fiecare mem- 
bru al comunității să-şi realizeze propria natură indivi- 
duală. De pildă, argumentul care vizează prezervarea 
limbii laviniene va fi luat ca implicând că pentru Jean la- 
vinianul faptul că vorbeşte laviniana face parte în mod 
obiectiv din ceea ce este el, Jean. Asta sugerează o noțiune 
strict obiectivistă a identității: 


[Ob] O calitate C face parte din identitatea subiectu- 
lui S dacă S nu mai este aceeaşi persoană în cazul în care 


ar pierde C!. 


Testul asociat cu această definiție constă în a imagina 
situația ireală în care subiectul nostru presupus S (de exem- 
plu, Jean) nu are calitatea C (vorbeşte franceza în loc de 
laviniană). Mai este el tot S (Jean)? Dacă nu, atunci C face 
parte din identitatea sa. 

Noțiunea de identitate obiectivă pe care tocmai am 
prezentat-o este foarte exigentă. Teoreticienii identității 
trec adesea la celălalt gen, adică la o noțiune de identitate 
de la care subiectul se reclamă in mod conştient. 

Aici trebuie să distingem mai multe versiuni ale 
argumentului. 

Mai întâi, o versiune încă destul de exigentă, strict on- 
tologică: calitățile constitutive ale identității subiective 


1 Folosesc cuvântul „calitate“ în sensul tehnic filozofic de „pro- 
prietate“ sau „însuşire“. Las deoparte chestiunea semantico-ontologică 
referitoare la raportul dintre termenii care denotă specia (,sortali*) şi 
cei care denotă calitățile accidentale în funcția lor constitutivă a con- 
ceptului de identitate. 

sunt cele pe care subiectul însuşi le consideră ca fiind 
esențiale pentru el!. O prezint, într-o primă fază, sub o 
formă deliberat statică, sincronică, fără a vorbi de aspec- 
tul legat de dezvoltare al noțiunii de identitate. Iată rețeta 
pentru a pune la încercare o calitate oarecare C spre a vedea 
dacă satisface această concepție exigentă: intrebati-1 pe Jean 
lavinianul însuşi dacă el crede că ar putea continua să-şi 
ducă viata ca fiind aceeaşi persoană-fără a avea calitatea C 
(de pildă: ai mai fi acelaşi dacă ai vorbi chineza în loc de 
laviniană?). Dacă răspunde nu, atunci calitatea C face parte 
din identitatea sa subiectivă sau reprezentată. Pentru a re- 
curge la o metaforă psihanalitică, Eul imaginar al lui Jean 
este cel care joacă rolul pietrei de încercare în acest test. 

Noţiunea folosită în cea de-a doua versiune este una 
subiectivistă: 


[Sub] O calitate C face parte din identitatea subiec- 
tivă a lui S dacă S nu se poate imagina pierzând C şi 
rămânând totuşi S, aceeaşi persoană. 

Să trecem în sfârşit la noțiunea cea mai modestă. În 
această variantă moderată, nationalistul nostru se 
mărgineşte doar la a reaminti calitățile pe care un proces 
de maturizare a personalităţii trebuie să le posede pentru 
a ajunge la o încheiere de dorit, ca a deveni o personali- 
tate adultă în plină dezvoltare înfloritoare, inclusiv cu 
trăsăturile culturale pe care le pretuieste. De exemplu, 
Jonathan Glover subliniază că „oamenii vor să ştie ce sens 
are viata lor“2, luând această noţiune ca o formă a noţiunii 


1 A se vedea Flanagan, Psychologie morale et ethnique. 
2 Causing Death and Saving Lives, p. 14. 

de identitate. El adaugă spre elucidare că oamenii tin la is- 
toria lor de interacțiune cu ceilalți şi la locuri din biografia 
lor. După el, importanţa teritoriului în discursul naţionalist 
decurge din această funcţie sentimentală a locurilor din bio- 
grafiel. In sfârşit, el subliniază importanța apartenenței la 
cultura comună pentru simţul, astfel definit, al identității 
personale. Noţiunea de identitate în acest sens modest pare 
să coincidă cu cea dezvoltată în tradiţia psihologică de Erik 
Ericson2. Teoria lui Ericson însuşi se află la intersecția din- 
tre concepția pur obiectivistă şi aceea, subiectivistă, care su- 
bliniază importanţa (acţiunilor corespunzătoare) identificării 
subiectului cu o calitate sau alta, precum şi natura desă- 
vârşită şi obiectivă a structurii rezultante’. 
Pentru a rezuma, am distins trei noţiuni ale identităţii 

ce pot figura în premisa [Id]: 


I) o notiune strict obiectivă înglobând calitățile esenţiale 
ale subiectului (dacă există asemenea calități); 
II) o noțiune strict subiectivă înglobând calităţile consi- 
derate de subiect drept esenţiale pentru el; 
i) o noţiune modestă înglobând calitățile foarte impor- 


tante pentru subiect, cu care el se „identifică“ într-un 


sens larg, aproape metaforict. 


1 Op. cit., p. 19. 

2 A se vedea, de exemplu, lucrarea sa Identity and the Life Cycle. 

3 Ch. Taylor se reclamă explicit de la Ericson („Reply to 
Commentators“, p. 209). 

4 Spre a rămâne tot cu formularea lui Glover, să notăm, pentru a 
arăta slăbiciunile noţiunii, că nici măcar această apărare modestă nu 
reuşeşte în anumite aspecte esenţiale: de exemplu, a pune poziția cen- 


trală a teritoriului din discursul naționalist doar pe seama unor simple 

Vom adăuga la aceasta principii care stabilesc posibili- 
tatea formei statale: 


[Prac] Principiul etno-nationalist este cel mai practic 
(sau unul dintre cele mai practice) pentru o organizare 


statală. 


Problema aici, şi în special în ceea ce priveşte [Prac], 
este că, de unul singur, el nu-i suficient ca să-i permită teo- 
reticianului naţionalist să treacă de la nevoia vieţii comu- 
nitare [Corn] pentru identitate la concluzia statală. Ceea 
ce rămâne de făcut este de a arăta că forma statală este ne- 
cesară pentru viata comunităţii, că ea este posibilă şi prac- 
ticabilă (având în vedere maxima rezonabilă, Nemo ultra 
posse obligetur, posibilitatea trebuie demonstrată). 

Aşadar, pentru a completa argumentul naționalist, tre- 
buie să-i includem o premisă în mod deschis etatistă care ga- 
rantează trecerea de la „modul de viaţă“ necesitat de 
menţinerea identităţii la forma politică statală. O condiție 
importantă se impune in această etapă: „viața“ trebuie să-şi 


sentimente față de locurile care au o importanță în biografia individuală 
nu da rezultatele promise. Locurile care ne sunt importante in viata 
privată nu figurează cel mai adesea în politica oficială: faptul că ţi-ai 
întâlnit viitoarea soție în cursul unei excursii turistice în Maroc nu are 
nici o semnificaţie politică, decât dacă eşti cel putin Napoleon. Invers, 
ambițiile teritoriale naționaliste se referă foarte adesea la teritorii isto- 
rice, care nu au nici o legătură sau relație cu biografia majorității 
cetățenilor actuali: de pildă, Kosovo, care e piatra de încercare a propa- 
gandei naţionaliste a lui Miloșevici, este astfel din cauza unui mit isto- 
ric, majoritatea sârbilor neavând nici o legătură personală sentimentală 
cu Kosovo, locuit în proporție mai mare de 90 % de albanezi. 
1 Cf. Margalit, „The Moral Psychology of Nationalism“. 

păstreze acelaşi sens în ambele premise. De exemplu, este po- 

sibil să existe forme ale „vieții culturale“ sau chiar ale „vieții 

cotidiene“ care să fie suficiente pentru a susține identitatea 

psihologică în sensul cerut, fără însă a pretinde, în contexte 

cel puțin relativ democratice, un cadru statal de tip etnic. 
Iată acum argumentul completat cu premisele cerute: 


[Com] Fiintele umane au o nevoie profundă de a 
aparține unei comunități date, nealese, si de a participa 
la o viață comunitară pentru dobândirea si menținerea 
unei identități durabile şi stabile. 

[Id] Identitatea - în sensul asumat în premisa [Com] - 


este o preconditie a dezvoltării fiecărei ființe umane. 
De unde concluzia intermediară: 


[Etn] Mentinerea culturii cu amprentă etno-nationala 
- într-un stat relativ pur - este un bun independent de 
voința membrilor culturii, care trebuie ocrotit si apărat 


prin mijloace corespunzătoare. 
Să adăugăm acum varianta adecvată tezei etatiste: 


[Stat2] Pentru ca o comunitate cu datini şi viaţă co- 
mune să-şi poată menţine identitatea şi să susţină identi- 
tatea membrilor săi, ea trebuie întotdeauna (sau în 
majoritatea cazurilor) să-şi dea o formă statală. 

[Prat] Principiul etno-nationalist este cel mai prac- 
tic (sau unul dintre cele mai practice] pentru o organi- 


zare statală. 


Pentru a ajunge la concluzii finale: 


CUM SE JUSTIFICA NATIONALISMUL? — 


[SE] şi [SM] Există un drept față de celelate partide şi 
față de propriii membri de a avea o organizare politică 
statală etno-nationalista. 

[CM] Există un drept şi o obligație de a favoriza 


conținuturile culturale etnice proprii. 


b) Argumentul identitar: critică 


Să analizăm acum premisele una câte una, punând ac- 
centul pe [Id]. Prin raportare la această premisă sper eu să 
merg dincolo de ceea ce se găseşte în literatură. Să înce- 
pem cu [Stat2], care ne va lua mai putin timp. Chiar dacă 
se acceptă că un gen de comunitate este necesar pentru 
dezvoltarea umană, asta nu ne spune ce fel de comunitate 
se cere. Mai ales nu e clar dacă ea trebuie să fie o comuni- 
tate politică, şi încă şi mai putin clar dacă statală. Apelul 
vag la „comunitate“ nu poate să susțină nişte cerințe po- 
litice şi culturale precise, nici să contrabalanseze conse- 
cintele adesea negative ale unei secesiuni (în politică) şi ale 
etnocentrismului (în viaţa culturală). Pentru a da un exem- 
plu al funcţiei apelului la comunitate, să ne gândim la mi- 
tologiile etno-nationaliste, nu numai deseori false, ci şi 
agresive şi fățiş dispretuitoare față de alte popoare, uneori 
Chiar rasiste. Asemenea mitologii sunt frecvent prezen- 
tate ca adevăruri de regimuri naționaliste sau de intelec- 
tuali de orientare naționalistă. Ca atare, unii teoreticieni 
nationalisti (Miller, McCormick) încearcă să justifice ast- 
fel de mitologii prin apelul la valorile comunitare pe care 
le promovează ele. Ar fi interesant de aflat ce concepţie 
despre comunitate - şi despre identitate - justifică acest 
gen de privilegiu acordat mitologiei. 


Îi 


Dificultăţile cu [Stat2] sunt bine cunoscute şi ades dis- 
cutate în literatură, mai cu seamă cu privire la dreptul la 
secesiune. 

In ceea ce priveşte [Com], ne amintim că el pune în joc 
un principiu de distanță sau de proximitate care există în 
două variante, una sprijinindu-se pe proximitatea factuală, 
cealaltă pe proximitatea morală. 

Mi se pare că a doua variantă nu poate juca in mod le- 
gitim un rol important în argumentele etno-nationaliste. 
Ea cere ca o comunitate pertinentă să fie deja o comunitate 
de valori morale specifice şi (în mod obiectiv) pozitive. Asta 
creează mai multe dificultăți pentru o utilizare etnică a prin- 
cipiului de distanță morală: în primul rând, sursa legiti- 
mitatii nu mai rezidă în comunitate, ci în valoarea pe care 
ea o reprezintă, poziție care e mai apropiată de „patriotis- 
mul constituțional“ (loialitate fata de o normă) decât de pa- 
triotismul clasic etno-national. In al doilea rând, majoritatea 
contrastelor etnice nu au nimic de-a face cu diferențele mo- 
rale profunde, care sunt mult mai adesea exemplificate în 
clivaje confesionale şi religioase globale. Sârbii şi croații (la 
fel ca şi canadienii francofoni din Quebec şi canadienii an- 
glofoni, bascii şi castilienii) nu se identifică de fapt cu va- 
lori morale profund diferite. Diferența tipică de „valoare“ 
dintre sârbii şi croații patrioți este că primii acordă valoare 
faptelor de vitejie şi izbânzilor sârbe, iar ceilalți victoriilor 
croate; dar, pentru a considera această diferență ca moral- 
mente pertinentă, ar trebui mai întâi să se demonstreze că 
predispoziția de a valoriza o victorie într-un război pur şi 
simplu pentru că „ai noştri“ sunt cei care au repurtat-o are 
o pertinență morală pozitivă, ceea ce e departe de a fi uşor 
de făcut. Dar cum stau lucrurile cu valorile în mod clar po- 
zitive, cum e creaţia culturală? Ajungem şi aici imediat. 

Prima versiune este un candidat mult mai serios, chiar 
dacă unii autori - ca Onora O'Neil sau Alan Goldman: - 
contestă principiul de distanță. Ea are totuşi o slăbiciune 
considerabilă. Principiul de bază - dictat de intuitiile mo- 
rale cotidiene şi ilustrat de analogia cu câmpul de forță - 
permite să se proportioneze angajamentul său moral cu 
distanța factuală: este tocmai mesajul etic al contrastu- 
lui dintre apropiaţi şi străini. Slăbiciunea argumentului 
constă în simplul fapt că Celălalt desemnat de ideologia 
etno-nationalisti este cel mai adesea apropiat, chiarfoarte 
apropiat de Eul în chestiune. Să ilustrăm acest lucru: prin- 
cipiul de distanță îmi permite, în calitate de croat, să acord 
mai puțină atenție morală suferințelor îndurate de țăranii 
chinezi decât problemelor pe care le au refugiații croaţi 
din regiunea mea. însă distanţa factuală pe care o am fata 
de sârbii şi musulmanii vecini nu este comparabilă cu cea 
pe care o am față de chinezi. Primii sunt, în sensul cel mai 
banal factual al acestui cuvânt, apropiații mei. în general, 
dificultatea pentru uzul etno-nationalist al principiului 
constă în faptul că, în multe cazuri, clivajul etnic se referă 
exact la grupuri si indivizi foarte apropiați, care împărtăşesc 
o parte a aceluiaşi teritoriu, vorbesc adesea o limbă 
asemănătoare sau chiar identică, împărtăşesc amintiri is- 
torice şi o cultură globală. Protestantii şi catolicii din 
Ulster, canadienii, bascii, toate popoarele din Europa 
Centrală şi de Est exemplifică aceeaşi situaţie. Pretutindeni 
întâlnim fenomenul „păpuşii ruseşti“: minorități în inte- 
riorul unor minorități şi grupuri etnice foarte apropiate 
care accentuează diferente infime spre a obţine o justificare 


1 Cf. „Distant Strangers“ $i „The Moral Significance of National 
Boundaries“. 

pentru un tratament privilegiat. Pentru a ilustra conse- 
cintele acestui lucru printr-un exemplu, intelectualii pro- 
guvernamentali croati se striduiesc in momentul de fata 
să creeze o limbă croată arhaizantă şi artificială pentru a o 
face diferită de sârbă, distanţa factuală fiind cea dintre două 
dialecte, ca între engleză şi americanăl. Această situaţie face 
principiul de distanță pur şi simplu non-pertinent. 

Să trecem la premisa următoare, adică [Id]. Problema 
principală cu [Id] se referă la natura conceptului central. 
Cred că o analiză conceptuală a lui [Id] arată că apărătorul 
ei se va confrunta cu următoarea dilemă: 


I) să fie obligat să se reclame de la o noțiune de identi- 
tate prea esentialista şi din cauza acestui fapt lipsită 
de semnificaţie culturală, sau 

II) să găsească o concepție despre identitate filozofic va- 
labilă şi adecvată pentru situaţia dezbaterii, dar prea 


slabă pentru a susține [Id]. 


Să schitém succint geneza acestei dileme. Să analizăm 
noțiunea strict obiectivistă a identităţii [Ob] şi încercarea 
imaginară asociată cu ea. Calitățile care, foarte probabil, 
trec testul sunt calități biologice - ca identitatea părinţilor, 
poate apartenenţa sexuală, dar şi asta e problematic - în mod 
limpede non-pertinente pentru discursul nostru politic. 

Cu toate astea, există motive întemeiate pentru a 
susține că numai noţiunea strict obiectivă codificată de 
[Ob] îi oferă nationalistului teoretic un cadru propice 


1 Pentru a avea o idee despre situaţia de bază din toată Europa Cen- 
trală şi de Est, a se vedea Pierre-Caps, Za multination: lavenir des 


minorites en Europe Centrale et Orientale. 

pentru scopurile sale, căci numai ea poate îndeplini 
condiţia de independență de voinţa subiectivă a membri- 
lor comunităţii în cauză. 

Din nefericire pentru etno-nationalistul nostru teore- 
tic, noțiunea obiectivistă este prea exigentă pentru a fi sa- 
tisfăcută de trăsăturile pe care vrea el să le salvgardeze. Să 
ne gândim: Jean lavinianul ar înceta oare a mai fi aceeaşi 
persoană dacă ar vorbi franceza ca limbă maternă? Să pre- 
supunem - în scenariul alternativ - că a fost educat de o 
guvernantă franceză invitată de părinţii săi bogaţi şi fran- 
cofili. Sentimentul meu teoretic îmi spune că răspunsul 
este în mod clar negativ: nu, Jean nu şi-ar pierde identita- 
tea sa de Jean în scenariul imaginat. Insă limba este cel mai 
adesea văzută de nationalistii noştri teoretici drept com- 
ponenta pivot a identității: dacă ea nu contează, ce altă 
trăsătură ar putea juca rolul ei? In țările din Europa 
Centrală şi de Est se spune adesea că apartenenţa confe- 
sională face parte integrantă din identitatea fiecărei etnii. 
La mine, în Croaţia şi în Slovenia, apartenenţa la Biserica 
romano-catolică este cea care joacă rolul trăsăturii distinc- 
tive a croaților față de sârbi (la fel în Polonia, față de ruşi 
şi ucraineni). In fiecare an, la vremea Crăciunului, unul 
dintre înalții demnitari locali reaminteşte public că reli- 
gia catolică face parte din identitatea croată, chiar şi din 
cea slovenăl. Dar e într-adevăr vorba de identitate în sen- 
sul strict definit de [Ob]? Chiar şi naționaliștii croaţi cei 
mai inversunati doresc de cel putin un secol revenirea mu- 
sulmanilor de origine croată la „ţara-mamă“. Şi de aseme- 
nea, dacă Nenad croatul (sau Stanislaw polonezul) şi-ar 


1 Pentru sloveni, a se vedea citatul, im Mocnik, Identité et recon- 
naissance., p. 5; pentru Croatia, Novi list, 24 decembrie 1997. 

pierde credinţa creştină si ar deveni ateu, s-ar transforma el 
într-o altă persoană? Răspunsul e fără doar şi poate negativ. 

Intuiţiile referitoare la identitate pe care le-am mobi- 
lizat indică faptul că identitatea obiectivă este prea exi- 
gentă. După cum am mai spus, teoreticienii identității se 
reclamă adesea de la cealaltă noţiune de identitate, şi 
anume identitatea subiectivă. Aici, trebuie să discutăm fie- 
care versiune. 

Să o luăm mai întâi pe cea mai exigentă, care face apel 
la calități pe care subiectul însuşi le consideră ca fiind 
esenţiale pentru el. 

Noţiunea definită de [Sub] e suficient de generoasă - 
cel puţin în principiu - spre a îngloba trăsăturile care sunt 
importante pentru nationalistul nostru teoretic: limba, 
confesiunea, obiceiurile şi tradiţiile ancestrale. Dacă su- 
biectul vizat se reprezintă pe sine ca fiind în mod esenţial 
un subiect care vorbeşte cutare limbă sau care e membru 
al cutărei Biserici, atunci limba şi confesiunea lui fac parte 
din identitatea sa subiectivă. 

Cu toate acestea [Sub] are un defect care l-ar putea face 
inoperant în argumentul nostru naţionalist. Acest defect 
constă în natura sa subiectivă: 

- Identitatea subiectivă este mai puţin stabilă decât con- 
trapartea ei obiectivă. Descoperim noi trăsături cu care 
vrem să ne identificăm şi abandonăm identificările vechi. 

- Statutul identitar al unei trăsături nu îi conferă în 
mod automat o semnificație morală pozitivă. Unele iden- 
tificări sunt moralmente neutre, altele sunt morlamente 
respingătoare, de pildă rolul de sclav negru sau de femeie 
care se supune orbeşte voinţei tatălui ori soțului său. 

- Identitatea subiectivă este în mod potenţial foarte 
diversificată: există oameni care nu se pot imagina decât 


— CUM SE JUSTIFICA NAȚIONALISMUL? ————— 


ca dansatori, cultivatori de plante exotice, amatori de 
un lucru sau altul. Având in vedere natura foarte gene- 
roasă a testului, o mulțime de trăsături de o diversitate 
infinită l-ar putea trece. In consecință, ele vor fi consi- 
derate ca având toate aceeaşi importanță, fiind toate la 
fel de constitutive identităţii subiective a purtătorilor 
lor. Nu e deci sigur că identitatea etno-nationalista va 
prevala asupra celorlalte. 

- Identitatea subiectivă chiar destul de exigentă nu sa- 
tisface condiţia independenţei de voinţa subiectivă a fiinţelor 
umane. Acesta este un punct la fel de crucial pe cât de evi- 
dent, întrucât această slăbiciune derivă imediat din de- 
finitia identităţii subiective. 

Vedem acum conturându-se dilema. Pe de o parte, 
nationalistul nostru teoretic se reclamă de la o noțiune 
de identitate puternică, independentă de contingentele 
subiective şi prin aceasta esentialisti. Dar trăsăturile cul- 
turale nu fac față încercării stricte impuse de această 
noțiune. Pe de altă parte, identificarea subiectivă, care 
permite recunoaşterea trăsăturilor culturale ca fiind 
constitutive identităţii - în acest sens subiectiv, repre- 
zentational -, nu e de-ajuns pentru a garanta indepen- 
denta valorilor comunitare in raport cu alegerea 
individuală. Dacă cei doi termeni ai alternativei epui- 
zează într-adevăr spaţiul posibilităților, această dilemă 
este fatală pentru argument. 

Putem bănui că autorii foarte circumspecti, ca 
Flanagan, îşi dau seama cel putin partial de dialectica 
situaţiei. Flanagan prezintă (noțiunea sa privind) identi- 
tatea în termenii unui răspuns la celebra întrebare: „Cine 
sunt eu (Who one is)?“ Din nefericire, el alunecă foarte re- 
pede spre o altă întrebare: „Ce fel de persoană sunt eu 

(What kind ofperson one is)?“ Aşadar, în timp ce prima 
întrebare se referă la noțiuni exigente, esentialiste asupra 
identităţii, obiective în primul rând, poate şi subiective în 
al doilea, cea de-a doua se deplasează, dimpotrivă, într-un 
alt registru: ea se referă doar la calitățile care sunt impor- 
tante pentru o clasificare (sau caracterizare) a subiectului, 
fără însă a-i fi neapărat esenţiale. Se pare că tocmai eşecul 
noțiunii esentialiste îi determină pe teoreticieni serioşi ca 
Flanagan să oscileze astfel - fără a o recunoaşte - între 
două tipuri de noțiuni de identitate. 

Să trecem în sfârşit la noţiunea modestă. Aceasta este 
foarte rezonabilă, dar aproape inutilă pentru funcţia pro- 
pusă. Demonstrează prea putin?. Să ilustrăm problema: 
pentru ca Jean lavinianul să devină un adult responsabil, 
fericit şi creator, el are nevoie de multe circumstanţe fa- 
vorabile, dar numai o mică parte dintre ele trebuie furni- 
zată sau garantată de stat. In plus, e clar că-i trebuie o 
limbă în care să vorbească, dar de ce neapărat laviniana? 
De ce tradiţiile strămoşilor lui biologici şi nu altele? 

182 Numai dacă se presupune deja că anumite genuri de 
trăsături sunt mai constitutive de identitate decât altele, 
şi pe deasupra că doar o combinație anume a acestor 
trăsături ar putea'juca acest rol, se pot deduce din ele 
consecinţe pro-naţionaliste3. 


1 Psychologie morale et éthique, p. 363. 

2 Trebuie spus că Glover propune o apărare mai mult decât mo- 
destă a naţionalismului: el nu comite greşeala de a lansa teze ambitioase 
de pe această bază foarte îngustă. 

3 Etno-nationalistul nostru trebuie să găsească trăsături care sunt con- 
stitutive pentru identitatea aproape a toată lumea şi care în același timp sunt 
realizabile numai sub o formă politică statală şi practicabile şi prielnice pen- 
tru a susţine o asemenea formă. Acest lucru este aproape imposibil. 

Argumentul identitar nu reuşeşte să determine conclu- 
ziile etno-nationaliste. Dar, ca şi vărul său etnodiversitar, el 
admite o transformare de inspirație individualistă (liberală) 
care prezervă mesajul umanist al tradiţiei neoherderiene. 


[ld+] Unele identificări care au o importanţă cen- 
trală pentru individ sunt identificările sale cu (elemente 
din) cultura sa etnică. Asemenea identificări fac parte din 
interesele de bază ale individului. 

[Lib] O societate liberală protejează, în măsura posi- 


bilului, interesele de bază ale membrilor săi. 
Se adaugă premisele deja introduse: 


[PF] Chiar dacă menţinerea unei culturi date nu co- 
incide cu preferințele şi interesele pe termen lung ale 
propriilor ei membri (inclusiv nevoia de inovaţii crea- 
toare), nici cu interesele celorlalți membri ai comu- 
nităţii ei civice (teritoriale), este mai bine - ceteris 


paribus - să fie menţinută. 183 


Deci, cu conditiile specificate de [Id+] si [PF], si numai 
cu aceste conditii: 


[Ind] Urmărirea individuală a prezervării culturii este 
o sarcină moralmente valabilă, deoarece face posibilă sa- 
tisfacerea intereselor de bază ale persoanelor interesate. 

[Adm] Interesul de a menţine o cultură este un 
motiv prima facie pentru a lua măsuri administrative 
care o favorizează. 

[Aut] Dacă o cultură este suficient de globală spre a 


necesita o anumită autonomie politică pentru a se 

menține, acest fapt constituie un moți! prima facie de a 
o acorda membrilor săi. 


Rezerva prima facie înglobează - în afara consideren- 
telor menționate la § 3 - preocuparea pentru membrii co- 
munitatii care nu se identifică cu respectiva cultură. 
Aceştia trebuie să fie liberi să-şi urmărească scopurile. 


4. CONCLUZIE 


Am discutat două genuri de argumente în favoarea te- 
zelor etno-nationaliste. Primul gen se referă la valoarea 
etnodiversitatii, celălalt la pretinsul rol al comunității 
tradiționale în formarea identității membrilor săi. 
Problemele pe care le ridică acestea sunt foarte dificile, 
atingând chestiuni centrale ale filozofiei, precum cea a 
identității. Nu se poate pretinde prezentarea unor motive 
decisive pro sau contra într-o materie atât de complexă. 
Cu toate acestea, dacă raționamentele noastre sunt corecte, 
cele două genuri de argumente nu reuşesc să facă plauzi- 
bile tezele etno-nationaliste tari. Primul se bazează pe o 
falsă analogie întne biodiversitate şi etnodiversitate, peri- 
mată de mutabilitatea şi penetrabilitatea culturilor (în con- 
trast cu stabilitatea relativă a speciilor biologice). Al doilea 
se reclamă de la o noțiune confuză a identităţii. 

Critica noastră se referă la forma clasică a etno-nationa- 
lismului. Ea lasă deoparte atitudini care sunt din punct de 
vedere cultural mai pluraliste, dar nu ostile valorilor de 
origine etnică, bazate pe o concepție mai degrabă indivi- 
dualistă derivând valoarea comunităţii etno-nationale din 
opţiunea liberă a membrilor săi şi care corectează accentul 

pus pe etnic dintr-o preocupare pentru civic si universal. 
In sfârşit, anumite considerente avansate de 
etno-nationalist sunt cu dublu tăiş: aceeaşi formă foarte 
generală e valabilă pentru naționalismul opresiv si pentru 
mişcările de eliberare care cer respectarea drepturilor mi- 
norităților. Evident, importante sunt nuanțele de formu- 
lare care deosebesc concluziile naționaliste clasice de 
revendicările mult mai puțin agresive şi mai justificabile. 
Cred chiar că cele prezentate anterior ar putea furniza ma- 
teriale pentru o apărare a unui pluralism cu respect pen- 
tru tot ceea ce, în tradițiile particulare, are valoare 
universală. Dar trebuie să lăsăm acest program pozitiv 
pentru un alt prilej!. 


1 Unele părți din acest text au fost prezentate la colocviul franco-sloven: 
»Identitățile“, Ljubljana, noiembrie 1997, şi la colocviul asupra mino- 
ritatilor în ştiinţele sociale, Strasbourg, decembrie 1997. 

Le mulțumesc lui Kevin Mulligan, Friderik Klampfer, Marcus 
Haller, Anna Krysteva, Diana Pinto, Niyazi Kizilyurek pentru remar- 
cile făcute asupra textului meu. 


CONCEPTUL DE KULTURNA TION: 
O ABERATIE SISTEMATICA 


ELMAR HOLENSTEIN 


ILUZII DE PERCEPŢIE 


Naționalismul este o realitate sociopsihologică; ceea 
ce nu s-ar putea spune despre naţiuni aşa cum le definesc 
naționaliștii, fiecare prezentând, după ei, o entitate cultu- 
rală omogenă. La fel stau lucrurile cu rasismul şi rasele. 
Dacă rasismul este o realitate antropologică, nu acesta e 
şi cazul raselor aşa cum au fost ele concepute, cu câteva 
decenii în urmă, de teoria raselor, pe baza unor corelaţii 
şi covariatii constante ale anumitor caracteristici biolo- 
gice şi psihologice. Dacă există grupuri de populaţii ce co- 
respund mai mult sau mai puţin conceptelor de rasă şi de 
Kultumation, ele se află în regiuni puţin populate, la dis- 
tanta de căile de comunicaţie - condiţii contingente astăzi 
pe cale de dispariţie. 

Nu rareori se întâmplă ca o idee să fie de o mare efica- 
citate şi să trebuiască a fi admisă drept o realitate psihologică 

şi sociologică, chiar şi politică, fără ca prin aceasta lucrul 
reprezentat să existe sub forma care i se conferă. Exemplu 
şcolăresc, extras din psihologia perceptiilor: impresia vi- 
zuală a unei mişcări continue, nesacadate, este o realitate 
psihologică. Cu toate astea, ceea ce credem noi că perce- 
pem astfel, acea mişcare continuă, nu corespunde unei rea- 
litati fizice. Conform stării actuale a cunoştinţelor noastre 
în materie de fizică şi de psihologie, avem de-a face cu o 
iluzie de percepție inevitabilă. 

In acelaşi fel trebuie considerat raportul dintre 
nationalism şi națiune. Naționalismul este o realitate so- 
ciopsihologică, una care, în anumite condiţii sociale pre- 
cise, afectează în mod aproape inevitabil felul de a simți, 
de a gândi şi de a acţiona; cu toate acestea, naţiunile, în 
calitate de comunități omogene din punct de vedere cul- 
tural şi chiar etnic, aşa cum şi le reprezintă nationalistii, 
sunt o iluzie. 


CONCEPTUL STATAL ŞI ETNIC DE NAȚIUNE 

Se foloseşte cuvântul națiune în două acceptii net dis- 
tincte, o acceptie Statală şi o acceptie etnică. In sensul sta- 
tal, de origine civilă şi vest-europeană, franceză şi 
anglo-americană, politologia germană a instituit folosirea 
cuvântului Staatsnation. In această acceptie, „națiune“ este 
un sinonim întru câtva solemn al cuvântului „stat“. In 
această acceptie figurează termenul în sintagma „Naţiunile 
Unite“. In acest sens, nu există bineînţeles nici o îndoială 
cu privire la conţinutul real al conceptului de „națiune“. 

Când constituirea, unitatea si frontierele unui stat sunt 
acceptate de o largă majoritate a cetățenilor săi, vorbim 

despre o Willensnation (natiune voluntara). Rare sunt sta- 
tele care s-au putut sprijini la intemeierea lor, fie si doar 
partial, pe condiția rousseauistă a unei voințe generale. 
într-o măsură mult mai mare abilitatea politică şi noro- 
cul istoric sunt cele care izbutesc să creeze condiţiile unei 
„voințe generalizabile“ pe baza căreia se poate sconta ca 
un stat înzestrat cu o nouă constituție şi cu frontiere noi 
să ajungă, după scurgerea unui interval de timp realist 
(două sau trei generaţii), a fi aprobat în fundamentele sale 
de o mare majoritate (mai mult de două treimi). 

Dar aspectul temporal nu e singurul care trebuie rela- 
tivizat în această dezbatere asupra naţionalismului. Ceea 
ce aprobă cetățenii unui stat este deopotrivă constituția 
sa şi teritoriul său; ei aderă la acestea însă din motive di- 
ferite şi cu sentimente deosebite. Dacă scopul este acelaşi, 
pretextul şi motivațiile nu sunt aşa decât partial. Ratiunile 
care îl determinau pe cancelarul Willy Brandt să se iden- 
tifice cu Germania se deosebeau de cele care îl motivau în 
acelaşi sens pe politicianul bavarez Franz-Josef Strauss, cu 
care colabora şi coopera în acelaşi guvern de coaliție; la 
fel se deosebesc din acest punct de vedere cantautorul 
Wolf Biermann şi scriitorul Martin Walser, deşi amândoi 
sunt intelectuali. Fiecare generaţie întreține cu tara sa ra- 
porturi diferite de cele ale generației precedente sau 
următoare, şi aceasta deşi împărtăşesc o lungă perioadă 
din viaţa lor. 

Pentru folosirea „naţiunii“ în sensul etnic (în germană: 
volkisch), acceptie de origine romantică şi germană, cen- 
tral-europeană gi est-europeană, s-a introdus în germană 
expresia Ku/tumation („naţiune culturală“). In limba popu- 
lară, corelativul acestei acceptii este cuvântul „popor“ (in 
germană: Volk-, în greacă: ethnos). Spre a se evita conotatiile 

romantice şi naționaliste ale cuvântului Volk, se va vorbi 
mai degrabă, urmând propunerea scriitorului elveţian 
Max Frisch, de populația unei ţări (în germană: 
Bevélkerung-, în greacă: demos). Cuvântul grecesc demos 
înseamnă si „ţară“. El indică o apartenență comună terito- 
rială sau regională şi nu genealogică sau tribală. îl găsim în 
cuvântul „democraţie“. 

Pentru cetățenii unui stat care se concep ca o 
„naţiune voluntară“, istoria lor comună şi hotărârea de 
a înfrunta încercările în comun constituie un proiect, 
ceva ce îşi propun să realizeze în viitor. în ceea ce-i 
priveşte pe cetățenii unui stat care se concep ca un 
„popor“, o Kulturnation, ei îşi găsesc fundamentul în 
trecut şi acesta le motivează şi le legitimează constitui- 
rea într-un stat. Susţinătorii unei Kulturnation consi- 
deră teritoriul lor ca o moştenire şi constituţia lor ca un 
testament. Pentru cetățenii unei „națiuni voluntare“, 
constituţia şi teritoriul fac obiectul unui contract (un 
contract social) cu valoare de proiect. 


LICHIDAREA CONCEPTULUI DE KUL TURNA TION 


Cu ceea ce corespunde definitiei unei Kultumation sau 
a unui „popor“ este cu neputinţă, in circumstanțele ac- 
tuale, să se constituie un stat stabil, care si nu fie supus 
unor constante accese secesioniste sau anexioniste. 
Decalajul existent între postulate aberante şi faptele reale 
duce mai devreme sau mai târziu la conflicte ce nu pot fi 
rezolvate decât pe calea armelor sau printr-un compro- 
mis ideologic, care înseamnă lichidarea totală a fundamen- 
tului etno-nationalist al statului. 

Intr-adevăr, conceptul etnic de națiune vădeşte de-a 
lungul întregului secol XX o slăbire constantă. De la o 
realitate așa-zis obiectivă şi adeverită, s-a asistat la naşterea 
unui organism sociopsihologic, initial idol sentimental, 
apoi, într-o fază intelectualistă, construcţie teoretică. 


DE LA ASCENDENȚĂ LA CONŞTIINŢA ISTORICĂ, 
TRECÂND PRIN ISTORIE 


La începutul secolului, o naţiune se defineşte ca „o parte 
a omenirii unită prin ascendență, obiceiuri şi limbă“. 
Conform lexicografilor dintre cele două războaie, o 
națiune este „determinată în principal de un sentiment de 
comunitate născut dintr-o istorie comună“ şi e „susținută 
de o conştiinţă comunitară lingvistică, culturală şi etnică“!. 
După 1968, se consideră că ideile de cultură dezvoltate în 
filozofie, în lingvistică, în literatură şi în istorie îşi exercită 
influenţa şi asupra conştiinţei naționale moderne. Ceea ce-i 
decisiv este ca „membrii unei naţiuni să fie convinşi de al- 
teritatea şi de particularismele lor față cu toate celelalte 
natiuni“2. Scotind în relief conceptul de națiune, unii oa- 
meni îşi revendică autonomia politică „invocând o istorie, 
tradiţii, o cultură, o limbă considerate comune“. 

Primul atribut al naţiunilor care a fost lichidat este cel ce 
reamintește cel mai mult sensul literal al cuvântului natiune-, 
ascendenta, genealogia comună. Chiar şi atunci când teoriile 


rasiale erau la apogeu, se puneau pe acelaşi plan, ca fiind o 


1 Der Grosse Brockhaus, 1943, art. „Nation“. 
2 Meyers Enzyklopădisches Lexikon, 1976, art. „Nation“. 
3 Brockhaus Enzyklopădie, 1991, art. „Nation“. 

condiţie suficientă, criteriile de „aceeaşi rasă“ şi de „acelaşi 
amestec de rase“. Ulterior, mai radicală, înlocuirea ascen- 
denței comune cu istoria comună, apoi cu conştiinţa istorică 
comună, a reprezentat o adevărată schimbare de categorie. 

Intre timp, am învăţat că aceeaşi cunoaştere a faptelor 
nu ajunge de una singură pentru producerea unei conştiinţe 
istorice comune. Aceasta variază în funcţie de filozofiile au- 
torilor. In Germania, „gâlceava istoricilor“ (.Historikerstreit) 
e un exemplu. Convingerile şi interesele prezentului deter- 
mină net sensul în care este interpretată istoria. „Gâlceava 
istoricilor“ dovedeşte slăbiciunea afirmației citate, conform 
căreia „hotărâtor este ca membrii unei națiuni să fie con- 
vinşi de alteritatea şi de particularismele lor fata cu toate ce- 
lelalte natiuni“!. E nostim de constatat că tocmai istoricii 
de tendință naționalistă sunt cei ce contestă caracterul unic 
al mârşăviilor national-socialiste. 


REPREZENTARI ALE LUME SI SISTEME 
TRADITIONALE DE VALORI 


Toate statele considerate in mod obisnuit europene, cu 
excepția câtorva grupuri etnice şi a câtorva regiuni, mai ales 
în Balcani, au fost supuse influenței seculare a creştinismu- 
lui, şi aceasta cel mai târziu cu începere din Evul Mediu, iar 
într-o mare măsură până în zilele noastre. Ele se disting prin 
aceasta de majoritatea țărilor limitrofe. În pofida impor- 
tantei istorice de netăgăduit a acestui fapt, nimic nu ar di- 
viza mai profund nu doar Europa în ansamblu, ci şi fiecare 
țară europeană în particular, decât dacă i s-ar cere să se 


1 Meyers Enzyklopădisches Lexikon, 1976, art. „Nation“. 

refere la un „sistem de valori creştine“ şi să ducă o „politică 
creştină“. Fie că s-ar isca dispute cu privire la conţinutul ce 
ar trebui dat unei „politici creştine“ şi unui „sistem de va- 
lori creştine“, fie că o parte importantă a populaţiei care nu 
mai împărtăşeşte aceste valori, chiar dacă le recunoaşte im- 
portanta istorică, ar refuza să le considere obligatorii. 

La fel se întâmplă cu toate „valorile tradiționale“ care, 
în diversele state, tin de „culturile populare“ si de diferi- 
tele forme de viaţă cotidiană. Lucrul este valabil chiar şi 
pentru valorile care, la întemeierea statului, îi ghidaseră 
pe părinţii constituţiei. Pentru noi, punctul decisiv nu este 
de a şti în ce fel heralzii egalităţii tuturor oamenilor, în 
secolul al XVIII-lea, concepeau acest principiu referitor 
la femei şi la oamenii de culoare, şi cum îl aplicau pro- 
prietății. Ceea ce importă este interpretarea pe care i-o 
dăm astăzi noi, deosebiți de tradiția pe care o mostenim, 
dar deosebiți şi între noi, cei care trăim în ziua de azi. Si 
totuşi ne referim la această tradiție, nu numai pentru că 
rămânem marcați de ea, ci şi pentru că avem convingerea 
că puterea noastră de înţelegere corespunde cu ceea ce 
strămoşii nostri, în fond, aveau în vedere formulând aceste 
principii. Avem tendința de a gândi că deoarece erau 
conditionati de epoca lor n-au explicat şi n-au aplicat ei 
aceste principii aşa cum o facem noi înşine, care suntem 
la rândul nostru la fel de conditionati de epoca noastră. 


LIMBĂ ȘI COMUNICARE 


Pentru campionii filozofici ai naționalismului din 
epoca modernă, apărarea unei limbi naţionale joacă un 
rol privilegiat. In opinia lor, invazia unei limbi străine ar 

aduce prejudicii dezvoltării depline a unei culturi auto- 
nome. Reacțiile de respingere ar fi indicatoare ale 
„Sănătății“ unui popor. Utilizarea specifică a unei limbi 
distincte pentru cultură şi ştiinţă ar reprezenta nu numai 
o sărăcire a limbii populare, dar nu le-ar aduce celor care o 
vorbesc nici o îmbogăţire potenţială. O limbă deosebită 
de limba majoritară le-ar slăbi minorităţilor sentimentul 
apartenenței la stat. 

Faţă cu această convingere, Elveţia multilingvă este, în 
Europa, exemplul cel mai rezistent al faptului că potrivi- 
rea dintre stat, cultură şi limbă nu este condiția necesară 
unității unei tari, nici în ceea ce priveşte sentimentele fata 
de ea, nici în ceea ce priveşte dezvoltarea ei economică, li- 
terară si ştiinţifică. 

Astăzi, alături de criteriul clasic al limbii, se întâmplă 
să se menţioneze drept una dintre caracteristicile consti- 
tutive ale națiunilor „intensitatea comunicării“. A vorbi 
unii cu alții e una, a o face într-o singură limbă e alta. Dacă 
una este o necesitate pentru cetățenii unui acelaşi stat, 
cealaltă nu este. 

Dar chiar dacă s-ar face abstracţie de existența unor 
state multilingve şi stabile, precum şi de faptul că există state, 
chiar învecinate, între care, şi asta în lipsa unor „frontiere 
naturale“, nu există nici o revendicare de fuziune pe baza 
unei limbi unice, limbile nu se pretează câtuşi de putin la 
stabilirea şi trasarea frontierelor dintre state. Acest lucru 
s-ar împotrivi funcției lor comunicative şi structurii care, 
mai devreme sau mai târziu, sfârşeşte întotdeauna prin a 
rezulta din această funcţie. Statele moderne sunt orga- 
nisme discrete înzestrate cu frontiere fixe şi definite în 
mod convenţional şi juridic, ceea ce nu e cu siguranţă 
cazul limbilor naturale. Ferdinand de Saussure: „Limbile 

nu au limite naturale“!. Provensala, exemplul menţionat 
de Saussure, este pe de o parte supusă influenței constante 
a francezei, in timp ce pe de alta alunecă in mod nu mai 
putin continuu spre italiană. Pentru a ne face intelesi ne 
adaptăm la interlocutor şi aceasta, s-a demonstrat, fără a ne 
opri la frontierele limbilor. In special la nivelul vocabula- 
rului ne dăm seama de asta. Această tendință involuntară 
poate fi de asemenea pusă în evidență, in mod mai putin 
conştient, desigur, dar cu un impact cu atât mai mare asu- 
pra sentimentului şi gândirii, în formele fonice şi gramati- 
cale. Regiunile lingvistice nu sunt unităţile discrete, 
comunităţile lingvistice nu sunt unităţile fixe şi limbile nu 
sunt unitățile omogene pe care am avea tendinţa să le con- 
siderăm. Se vorbeşte despre o gramatică şi un stil ale unei 
limbi. Astăzi, se reunesc ambele în termenul tehnic de 
„cod“. Codul unei limbi este o structură extrem de dina- 
mică şi care, conform unui proces de reînnoire necontenit, 
se subdivide într-o serie de subcoduri care se suprapun în 
mod neomogen. In funcţie de regiune, clasă socială, profe- 
siune, vârstă şi (cel putin într-o concepție tradițională a ro- 
lurilor) sex, asistăm la formarea continuă a unor structuri 
de exprimare divergente. Conform unei mişcări contrare, 
observăm, atât în interiorul acestor grupuri, cât şi între ele, 
o tendinţă de adaptare şi de unificare. In ambele cazuri, uni- 
une şi secesiune, nevoia de identificare joacă un rol impor- 
tant. În mod conştient sau inconştient, comunicăm public 
de cine ne simțim apropiaţi, de cine ne simțim legaţi, de 
cine am vrea să ne deosebim şi să ne ținem deoparte. 
Aptitudinea de a trece cu uşurinţă de la un subcod al 
unei limbi la altul, în funcţie de necesităţile contextului, 


1 Cours de linguistique generale, p. 278. 

face parte integrantă din competența comunicativă a vor- 
bitorului unei limbi naturale. Existența unor asemenea 
posibilități de ajustări, regionale sau sociale, este cel puțin 
la fel de favorabilă înfloririi si dezvoltării unei limbi ca si 
uniformitatea limbii şi a culturii. Diferentierea unui câmp 
lexical dat (de exemplu, vocabularul culorilor) poate fi la 
fel de accentuată între vorbitori ai unei aceleiaşi limbi care 
practică meserii diferite ca si între vorbitori de limbi di- 
ferite. Structurile gramaticale pot fi la fel de diferite în in- 
teriorul sociolectelor si dialectelor unei aceleiaşi limbi ca 
si între limbi diferite. Astfel, nu ne va surprinde că în re- 
giuni plurilingve diferitele limbi reproduc funcțiile pe care 
le asumă, în interiorul unei limbi, variantele stilistice 
(marcarea originii sociale sau regionale, diferențierea între 
limbă formală si informată). 


NECOINCIDENTA FACTORILOR CONSTITUTIVI 
AI COMUNITATII 


Potrivit concepției etnice despre națiune, există un 
anumit număr de caracteristici variate care nu pot con- 
cura la o viață comună armonioasă decât în cazul în care 
concordă şi sunt legate între ele. Conform acestei con- 
ceptii, doar când aceste caracteristici sunt reunite dispune 
fiecare dintre ele de mediul în care poate cel mai bine 
să se dezvolte. Ele ar constitui, laolaltă, o entitate orga- 
nică şi armonioasă, închisă şi autosuficientă. Aceste ca- 
racteristici sunt, după o enciclopedie germană din 1976, 
următoarele: ,Ascendenta, locul de domiciliu, limba, re- 
ligia, concepția despre lume şi societate, organizarea juri- 
dică şi politică, istoria şi cultura, precum şi intensitatea 

comunicării“, la care se va adăuga, Jast but not least, con- 
vingerea de a fi „diferit şi particular“!. 

In realitate, toate aceste caracteristici acţionează şi au 
înrâurire în mod constant unele asupra altora. Dar în 
acelaşi timp, fiecare dintre ele are propriile sale legi. Ele 
evoluează cu viteze variate şi în direcţii diferite. 

La acestea se adaugă faptul că fiecare dintre caracteris- 
ticile enumerate aici este de natură să trezească un senti- 
ment de apartenenţă şi să suscite o identitate comunitară. 
Problema de a stabili ce identitate sau ce constelație a aces- 
tor factori creează grupul social cu care ne identificăm de 
preferință şi căruia, într-un conflict de obedienta, îi 
acordăm prioritate, depinde de conditiile-cadru care au 
variat întotdeauna în trecut. Nimic nu ne spune că nu vor 
rămâne variabile. 

Pentru destui oameni, de mult timp locul de domici- 
liu şi locul de muncă nu mai coincid. O persoană care dis- 
pune de un domiciliu permanent poate foarte bine să 
lucreze în mai multe locuri sau chiar, dacă e colaborator 
al unei multinaționale, în mai multe ţări. Sunt numeroşi 
cei care îşi trăiesc copilăria, anii de studii, viața profesio- 
nală şi ieşirea la pensie în regiuni diferite. Se ajunge astfel 
la o multiplicare a conştiinţei apartenenței. 

Cândva, intelectualii se considerau bucuroşi cetăţeni 
ai lumii, cosmopoliti. Thomas More: „Calea cerului are 
pretutindeni aceeaşi lungime“?. Astăzi, nu mai citim te- 
meiul faptelor şi gesturilor noastre în stele, pe un firma- 
ment, vizibil pentru toți si la îndemâna (conceptuală) a 
filozofilor. Dacă există încă fenomene cereşti şi lumini 


1 Meyers Enzyklopădisches Lexicon, 1976, art. „Nation“. 
2 Utopia, Louvain, 1516. 

după care, ca odinioară, putem să ne orientăm, în prezent 
au ele însele o istorie contingenţă a cărei origine este as- 
cunsă. Firmamentul ceresc înseamnă în ziua de azi pro- 
funzimea universului, presărat cu găuri negre. In ceea ce 
ne priveşte şi ne interesează pe toți, am învăţat să ne des- 
curcăm fără explicaţii finale. Astăzi, nu lumina soarelui 
şi a stelelor este cea care ne îndeamnă la o reflecţie globală, 
ci acea altă sursă de viață, pământul. Motiv de reflecţie nu 
mai este supraabundenta resurselor sale, ci precaritatea 
lor, nu bogăţia sa, ci suferința sa şi pericolul care-i ame- 
nință. Când, în prezent, simțim că există o legătură între 
noi toți, pe un plan universal, dincolo de frontierele 
nationale, acesta nu mai e sentimentul unor cosmopoliti, 
al unor cetățeni ai lumii, ci unul geopolitic, de cetățeni ai 
acestui Pământ. 

Pentru naționalismul din epoca modernă, grupul cu 
care omul ar trebui să se poată identifica în primul rând 
ar trebui să fie națiunea sa. Unii ideologi considerau iden- 
titatea naţională ca singura identitate supraindividuală 

____ 08 adaptată la natura omului şi benefică dezvoltării sale. Alte 
date culturale şi sociale producătoare de identitate (reli- 
gia, profesia, limba, clasa socială) nu trebuiau decât să se 
adapteze pentru a i se' conforma. In formele extreme ale 
cultului colectivităţii, se credea chiar că identitatea 
națională preceda identitatea individuală a fiecăruia, 
dintr-un punct de vedere genetic şi sistematic, şi că în caz 
de conflict de obedienta ea avea întâietate. 

În Evul Mediu, oamenii care trăiau în Europa se iden- 
tificau, dincolo de individ şi de familie, mai întâi cu regiu- 
nea lor de baştină sau cu regiunea în care trăiau, apoi cu 
religia, creştină, la care aderaseră de-a lungul secolelor. 
Regiunea şi religia aveau să se dovedească ulterior a fi 

primii adversari ai nationalismului etnic. Acesta a inceput 
prin a instaura centralismul statal şi biserica naţională 
autocefală. Apoi a venit rândul limbilor naționale. 

Conceptul de naţiune, care apare în universitățile 
medievale, se aplică în acea epocă originii regionale sau 
geografice mai curând decât tribale sau genealogice. 
„Națiune“ se folosea aproximativ în sens de „grup de oa- 
meni din aceeaşi țară“. întinderea regiunii care forma o 
națiune depindea în bună parte de numărul locuitorilor 
cu care se avea de-a face. La Universitatea din Bologna 
se distingeau patru națiuni: lombarzii, toscanii, romanii 
şi ultramontanii. 

Emergenta, în cursul epocii moderne, a unei mişcări 
naţionaliste de stat şi identificarea crescândă cu un stat de 
dimensiuni mari se pot explica prin mersul istoriei. 
Organismele statale, care pretindeau inițial exercitarea pu- 
terii şi a jurisdicției supreme, aveau caracterul unor in- 
stitutii de dominație şi de jurisdicție; din ce în ce mai mult, 
ele au devenit instituții administrative şi sociale. Astăzi, 
au grijă de reglementarea şi chiar de executarea unor sar- 
cini care erau altădată de resortul familiilor, al cor- 
poratiilor profesionale, al comunelor locale şi, in Europa, 
al Bisericii. Statele moderne se ocupă de o mulțime de lu- 
cruri care privesc viata fiecărui individ, şi asta in mod uni- 
form pe tot cuprinsul unui teritoriu de dimensiuni până 
acum neobişnuite. Ele creează în felul acesta legături noi, 
care se întind până la frontierele statului. Paralel, se 
dezvoltă grupuri de interese la dimensiunile statului, care 
generează în mod firesc un sentiment de comunitate. 
O evoluţie de o asemenea intensitate şi cu o asemenea ex- 
tindere nu se realizează, ca regulă generală, fără o supra- 
structură ideologică. Dacă odinioară în Europa activităţile 

supraregionale erau legitimate de creştinism şi telurile sale 
universale, de acum acest lucru se face prin intermediul 
ideii naţionale. 

Un stat care ia asupra sa educația, susține cercetarea 
ştiinţifică şi încurajează chiar şi cultura nu după poftele 
unui domnitor, ci în mod planificat, sub controlul unor 
comisii ştiinţifice şi parlamentare, favorizează extinderea 
naţională a unei culturi unice. O cultură comună este mai 
mult un rezultat al statului decât condiţia sa prealabilă, 
rodul său mai mult decât rădăcina sa. 

Nu există dezvoltare care să nu cunoască un punct cul- 
minant. In funcţie de efectele pe care le produce, mai de- 
vreme sau mai târziu se ivesc tendințe corective şi chiar 
contrare. Opoziția cea mai remarcabilă la neonationalism 
vine în prezent, în politică la fel ca şi în ştiinţele umane 
interesate (antropologia culturală şi sociolingvistica), din 
partea unui partid cu care nationalistii şi aliații lor, rela- 
tiviştii culturali, se crezuseră până acum în acord. 
Provocarea cea mai vehementă nu mai provine astăzi 
_200 dintr-un universalism geopolitic sau umanist, ci din 
tabăra particularistă. Ea a apărut dintr-un domeniu pe 
care filozofii nationalisti îşi făcuseră obiceiul - greşit - 
de a-l considera treaba lor, apanajul lor. Adversarul cel 
mai violent al naționalismului este în prezent particula- 
rismul, etnic şi regional. 


PARTICULARISM CONTRA NATIONALISM 
Nationalismul, cu credinta sa in natiunile ,pure“, omo- 


gene din punct de vedere etnic sau cel putin cultural, nu 
ţine cont de variabilitatea efectivă a speciei umane, 

a societăților umane şi a indivizilor. Conceptul de 
Kulturnation nu lămureşte specificitatea, complexitatea 
şi toată bogăția diversificărilor potențiale şi a tendințelor 
pluraliste ce caracterizează omul la nivel individual, social 
sau universal. Termenul de Kulturnation îi amputează 
omului specificitatea şi complexitatea particularismelor 
sale potențiale şi îl imobilizează într-un pat al lui 
Procust. Adevăratul particularism trebuie apărat contra 
ideii extrem de simpliste si reductioniste a unui particu- 
larism conceput ca național. 

Romantismul a propagat ideea că identitatea care co- 
respunde şi este benefică naturii umane este identitatea 
sa de aparținătoare unei culturi specifice. Despre 
această identitate culturală particulară nationalistii au 
crezut că îşi găsea expresia cea mai naturală şi realiza- 
rea cea mai desăvârşită într-o identitate națională, în 
apartenența la un stat național autonom, independent, 
închis asupra lui însuşi. Aşa se face că ei erau încre- 
dintati de existenţa unei afinități şi a unei coincidente 
interioare teleologice între particularismul cultural şi 20 
naționalismul politic. O cultură, se susținea, în măsura 
în care comportă destui membri, năzuieşte în mod 
spontan să-şi creeze propriul stat. 

Antropologii culturilor, care cunosc specificitatea efec- 
tivă şi amploarea factuală a particularismelor proprii spe- 
ciei umane, ajung astăzi la concluzii diametral opuse. Ei 
vorbesc despre o incompatibilitate internă, despre un 
adevărat antagonism între particularismul cultural şi 
naționalismul politic: „ The nationstate and ethnic diversity 
are diametrically opposed.K!! 


1 Encyclopaedia Britannica, 1974, art. „Ethnic Group“. 

TREI PRINCIPII ALE FILOZOFIEI CIVILIZAȚIILOR 


Concomitent cu naționalismul, în secolul al XVIII-lea, 
a luat naştere un relativism cultural. $i unul, si celălalt au 
admis imposibilitatea de a susține un discurs generalizator 
asupra ansamblului speciei umane, ci doar, în mod tipolo- 
gic, asupra aparținătorilor unor culturi precise. Diferitele 
civilizații, si nu omenirea ca specie, au fost atunci plasate 
pe acelaşi plan cu varietățile vegetale si animale. 

Recentele progrese ale cercetării în domeniul antropo- 
logiei biologice şi sociale indică totuşi, cu toată limpezi- 
mea de dorit, că lucrurile stau exact invers!: 


Este mai uşor să se facă propoziții universale referi- 
toare la om, adică propoziții valabile pentru toți oame- 
nii, numai pentru oameni şi nu pentru alte ființe, decât 
să se facă propoziții universale pentru o civilizație par- 
ticulară, adică propoziții valabile pentru toți membrii 
acelei civilizații, numai pentru ei şi nu pentru membri 
ai altor civilizații (primul principiu al filozofiei civi- 
lizatiilor). 

Adesea, variatiile interculturale si variatiile intracul- 
turale nu se deosebesc nici prin natura lor, nici prin gradul 


lor (al doilea principiu al filozofiei civilizatiilor). 


In cursul ultimelor trei decenii, lingvistica, desi a pus 
in evidență variante intralingvistice tinzând să se 
răspândească în mod natural şi irezistibil, a degajat simul- 
tan, ceea ce e destul de nostim, noi invariante interlingvis- 
tice sau translingvistice, constante sau universalii. Pentru 


1 Cf. E. Holenstein, Entente interculturelle, pp. 65-73. 

a le explica, nu e deloc nevoie de un esentialism sau de o 
reîntoarcere la vreo metafizică tradițională: 


Partea cea mai mare şi cea mai importantă a univer- 
saliilor culturale este de natură contingență şi se explică 
în mod natural prin structura şi funcţia fenomenelor de 
civilizaţie (al treilea principiu al filozofiei civilizațiilor). 


Stephen Jay Gould: „Egalitatea umană este un accident 
al istoriei“. 


»NATIUNE* NU ESTE UN NATURAL-KIND TERM 


Faţă cu realitatea naționalismului, suntem tentaţi să 
elaborăm conceptul de naţiune, dacă nu este un concept 
de clasificare clasic, ca pe un fel de concept de aer de fa- 
milie sau ca pe unul de tip ideal. Ceea ce caracterizează 
conceptele de clasificare neclasice este faptul că ele nu 
presupun un ansamblu de condiţii suficiente şi necesare. 
E de-ajuns să fie prezente, conform unei combinatorii 
arbitrare, nereglate, câteva dintre caracteristicile ce le 
sunt asociate. 

Pentru ca un asemenea concept să fie rodnic din punct 
de vedere ştiinţific, două condiţii suplimentare sunt indis- 
pensabile. Se stabileşte în prealabil că: 1) fiecare din 
calităţile definitorii, dintre care nici una nu e suficientă 
sau necesară de una singură, intervine la un număr rela- 
tiv mare de indivizi şi 2) fiecare individ care trebuie înglo- 
bat în acest concept prezintă o cantitate destul de mare 


1 Le sourire du flamand rose: réflexions sur ‘histoire naturelle, p. 210. 

din aceste caracteristici. într-un astfel de caz, taxonomistii 
vorbesc de un „grup politetic“. Numai în aceste condiții 
avem de-a face, după expresia filozofilor, cu o „speță na- 
turală“ {natural kind), cu o unitate de clasificare naturală 
în legătură cu care e posibil să se stabilească un număr 
mare de propoziții pertinente dintr-un dublu punct de ve- 
dere, practic şi ştiinţific. în accepţia sa etnică sau cultu- 
rală, „națiune“ nu este un natural-kind term de acest fel gi 
nu exprimă o unitate naturală. 

Caracteristicile conceptuale utilizate de obicei pentru 
a defini o Kultumation nu au în general aceeaşi întindere. 
Nu sunt coextensive. Ele nici nu se transformă în mod 
uniform. Nu covariază. 


GRUP ETNIC CONTRA NAȚIUNE 


Vom face distincție între definiția modernă a grupu- 
lui etnic şi definiția tradițională pentru Kultumation. Se 
admite să se definească națiunile prin conjuncfia unui anu- 
mit număr de calități, iar grupurile etnice prin disjunctia 
aceloraşi calități. 

Pentru a constitui un grup etnic e suficientă o calitate 
dintre multe altele. Una singură e de-ajuns pentru izbuc- 
nirea unui conflict etnic: în Statele Unite va fi culoarea 
pielii (negru contra alb), în Belgia, limba (flamandă con- 
tra franceză), în Bosnia, religia (creştini contra musul- 
mani), în Irlanda de Nord, tot confesiunea (protestanți 
contra catolici), în Croatia si în Serbia, confesiunea com- 
binată cu variante dialectale (catolici contra ortodocși, 
croată contra sârbă), în Italia, ca si in multe alte tari care 
cunosc o prăpastie între nord si sud, comportamentul 

social sau situația economică, în cazurile de xenofobie, ca 
în Elveția, doar cetățenia. 

Când un stat nu prezintă toate calitățile considerate a 
fi tipice pentru o națiune (cea mai evidentă este unitatea 
limbii), nationalistii socotesc acest fapt o excepție, o im- 
perfecțiune, ba chiar un defect, în orice caz ceva regreta- 
bil. Lucrurile diferă în cazul unui grup etnic. Aici, una 
sau două, oricum, un număr restrâns de calități sunt sufi- 
ciente pentru a- face ținta prejudecăților şi a discriminării 
sociale. O singură calitate (cea mai frapantă fiind culoa- 
rea pielii) sau câteva, uneori, ajung pentru a i se atribui o 
serie întreagă de caracteristici deviante. 

Nationalistii cred că grupurile etnice, care nu pot fi de- 
finite decât în mod disjunctiv, pot fi definite în mod con- 
junctiv. In cazul în care conjunctia calităților (aceeaşi 
cultură, aceeaşi limbă, acelaşi caracter) nu e realizată, ei 
cred că-i vorba totuşi de un ideal la care o etnie aspiră în 
chip natural - la nevoie chiar recurgând la violență. 


NATIUNEA NU ESTE UN TIP IDEAL 


Ca pentru orice alt concept neclasic de clasificare, pen- 
tru un concept de tip ideal nu este indispensabil ca toate 
calităţile care contribuie la a- defini să fie realizate în intre- 
gime şi în mod perfect în cazul fiecărui obiect care e înca- 
drat. Un tigru care, ca urmare a unei mutații genetice 
întâmplătoare, nu are dungi e totuşi perceput ca un tigru 
şi acest fapt e judicios. La fel în cazul unui tigru care nu 
are comportamentul tipic al semenilor săi, poate fiindcă a 
fost crescut în condiții neobişnuite. Majoritatea concepte- 
lor şi a legilor psihologice şi sociologice se ghidează după 

reprezentări de tip ideal. Numai în aceste condiții sunt (apro- 
ximativ) aplicabile şi (euristic) rodnice. „Națiunea“ în sensul 
etnic şi cultural definit mai sus nu face parte dintre ele. 

Când indivizii clasificați într-un tip ideal nu realizează 
pe de-a-ntregul calitățile caracteristice acestui tip, e în ge- 
neral din motive exterioare şi extraordinare. O calitate 
psihică sau socială se poate dovedi imposibil de realizat 
fără perturbații în anumite condiţii date, la fel cum 
mişcarea nu se poate transmite fără o pierdere datorată 
frecării, nici informaţia fără „zgomot“. Nu toate condiţiile 
anexe în care se dezvoltă în mod optim o calitate anume, 
de pildă un tip „citadin“ sau „țărănesc“, urbanul sau rus- 
ticul, sunt realizate întotdeauna pe deplin. 

Date fiind aceste circumstanţe, pe care experiența arată 
că trebuie să se conteze întotdeauna, funcţia euristică a 
unui concept de tip ideal constă în principal în două 
puncte: conceptul serveşte la descrierea realității empirice 
prin intermediul unui termen clar definit, la măsurarea sa 
într-o stare teoretică şi idealizată şi la perceperea distanţei 
_____206 sau a apropierii sale față de acea stare. In plus, conceptul 
face trimitere la condiţiile în care un fenomen se prezintă 
cel mai frecvent, sau cel mai natural, sau în mod optim. 
Această indicare a contextului în interiorul căruia un fe- 
nomen prosperă şi se dezvoltă cel mai bine face să apară 
rolul explicativ al unui concept de tip ideal. 

Un concept de tip ideal este dat într-o formă de tip 
ideal când e conceput în mod holistic. Conform unei re- 
prezentări holistice, un obiect îşi găseşte realizarea optimă 
când toate calitățile sale constitutive sunt realizate în mod 
optim. Este exact ceea ce, de la Herder încoace, s-a admis 
în mod dogmatic cu privire la naţiuni şi civilizații. Astfel, 
o naţiune ar fi realizată în mod optim când unitatea sa ar 

fi asigurată în mod optim. Cum era cazul, se credea în 
mod spontan, atunci când unitatea originii, a sistemului 
de valori, a limbii şi a altor „ingrediente“ diverse era dată. 
Pentru ceea ce se numeşte „civilizație urbană“, s-ar putea 
foarte bine ca lucrurile să se petreacă aşa şi ea să fie per- 
fect realizată când toate calitățile care îi sunt tipice sunt 
realizate în mod optim (un anumit număr de locuitori, 
posibilitatea de a procura tot ce e necesar pentru a trăi 
bine: mărfuri, servicii, sănătate, învățământ la toate nive- 
lurile, transporturi urbane etc.). 

În culturile cunoscute sub numele de naţiuni, state, po- 
poare sau continente (cultură „europeană“ sau „franceză“), 
lucrurile sunt diferite. Această diferență a sărit în ochi cu 
prilejul studiilor sociolingvistice ale limbilor naturale. 
Intr-adevăr, pe acestea trebuie să ne bazăm, şi nu pe acele 
Cuvântări către națiunea germană rostite de Fichte în 1808, 
dacă vrem să stim cum prosperă o Kultumation în realitate 
şi nu în capul unui filozof idealist, dacă vrem să descope- 
rim imaginea care se conturează în ochii exploratorilor em- 
pirici ai civilizaţiilor şi nu forma pe care o iau ele pe planşa 
de desen a anumitor ideologi nationalisti. 

Limbile constituie o componentă culturală centrală şi 
exemplară pentru cercetările în filozofia civilizaţiilor. În 
ele, caracterul specific al culturilor se manifestă în mod 
cât se poate de evident. 


TENDINŢE PARTICULARISTE 
ÎN COMUNITĂȚILE LINGVISTICE 


In cazul limbilor naturale şi al comunităţilor lingvis- 
tice, situaţia se prezintă la fel ca în cazul altor organisme 

sociologice: ele nu se află niciodată realizate în stare pură, 
nu coincid niciodată cu reprezentarea lor de tip ideal. In 
acest sens, ele nu se deosebesc de fenomenele sociologice 
rânduite printre conceptele de tip ideal. într-o anumită pri- 
vinta însă, şi în mod cum nu se poate mai evident, ele diferă 
de acestea din urmă. In fenomenele sociologice clasificate 
pe bună dreptate printre conceptele de tip ideal, o uşoară 
abatere de la norma ideală este socotită neglijabilă, sau 
neînsemnată, sau afuncțională. O deviere mai mare e per- 
cepută ca o imperfecţiune, iar una foarte mare ca un han- 
dicap, ba chiar ca o perturbatie. Ea este disfuncțională. Cu 
limbile naturale, altfel stau lucrurile. Abaterile față de 
normele tipice, fie ele uşoare sau importante, sunt per- 
fect ambivalente, nici afunctionale, nici disfunctionale, ci 
plurifunctionale. In primul rând, ele sunt pozitive. 
Vitalitatea unei limbi, înflorirea şi dezvoltarea ei naturală 
depind de ele. Devierile de la normă, fie ele ocazionale, fără 
intenţie sau plan şi imperceptibile la început, capătă mai 
devreme sau mai târziu în limbile naturale o funcţie ce 
poate fi definită drept specific lingvistică. Din punct de ve- 
dere al comunicării, neconformitatea este la fel de semnifi- 
cativă ca şi conformitatea. Exprimându-ne în mod conform 
sau, dimpotrivă, neconform, dăm de înţeles ce imagine 
avem despre noi înşine, cu ce grup şi cu cine ne identificăm. 
Ceea ce e valabil pentru limbi în particular este vala- 
bil şi pentru civilizaţii în general. Un comportament ne- 
conform capătă, în aceeaşi măsură ca unul conform, o 
funcţie culturală; o structură care se abate de la idealul în 
vigoare îşi va asuma această funcție la fel de bine ca o struc- 
tură care realizează acest ideal aproape la perfectie. 
Multitudinea şi pluralitatea structurilor le permit di- 
feritelor grupuri care coexistă în interiorul unei civilizații 

să găsească mijloacele de expresie şi formele de realizare 
necesare autoidentificării lor. Acestor diversificări care, 
conform unui proces de dinamică a grupului, creează co- 
munități pe baza unor factori regionali, de clase, de pro- 
fesiuni, de sex şi de vârstă, le datorează o civilizație viata 
şi vitalitatea, continuitatea şi evoluţia sa. 

Limbile naturale oferă în această privință exemplul cel 
mai evident. Doar o limbă care autorizează devierile de 
la formele standard îndeplineşte toate funcţiile semiotice 
proprii limbilor naturale. Formele standard sunt esenţiale, 
indispensabile în fiecare limbă şi în fiecare cultură. Ele fa- 
cilitează înţelegerea, colaborarea şi sentimentul aparte- 
nentei comune. Din acest motiv sunt ele căutate, urmate, 
încurajate. în unele cazuri sunt impuse cu forța, sunt ur- 
mate sub constrângere. In condiţiile de viață aflate in per- 
manentă mutație, devierile de la ceea ce este uzual, 
obişnuit, normat joacă un rol la fel de esenţial. Ele dezau- 
tomatizează, creează noi contexte, noi obediente şi soli- 
daritati specifice anumitor grupuri. Din acest motiv sunt 
căutate, cultivate şi încurajate. în anumite împrejurări, ele 
sunt impuse cu forța. 

La frontierele limbilor se petrec adaptări şi împrumu- 
turi specifice pe deasupra frontierelor. în vremuri de pace 
şi de comerț înfloritor, relaţii bilingve si biculturale apar 
în fiecare regiune de frontieră. O dezvoltare de acest gen 
nu rămâne niciodată fără consecinţe. Iată de ce unele ten- 
siuni şi conflicte sunt inevitabile. Pentru a le împiedica, 
experiența e importantă, căci omogenitatea culturală, ca 
şi diversitatea culturală sunt fenomene ambivalente, plu- 
rifunctionale. Monoculturile sunt la fel de putin favora- 
bile statelor ca şi naturii. Lucru care se vede, la o scară 
redusă, in oraşele-state, fie că e la nivelul unui stat-natiune 

(Singapore), la nivelul unui „Land“ german (Berlin, Bremen, 
Hamburg) sau la nivelul unui canton elvețian (Basel, 
Geneva). Un oraş are nevoie de un mediu înconjurător 
rural, chiar dacă doar ca partener de schimburi umane, eco- 
nomice şi culturale, ca rezervă de resurse şi de debuşeuri. 
Cândva, oraşele încercau să cucerească un ţinut interior. 
Astăzi, ele încearcă mai degrabă să se integreze în regiunea 
lor, chiar şi cu preţul unei supuneri administrative. 


STAT INDIVIDUAL SAU REGIONAL 
ÎN LOC DE STAT NAŢIONAL 


Adjectivul „naţional“ desemnează un anumit tip de 
stat în opoziţie cu alte două sisteme politice: „statul mul- 
tinational“ şi un stat mai mult imaginar decât potential, 
„statul universal“. Opoziția dintre statul national şi sta- 
tul multinațional este problematică. Ea se bazează pe re- 
prezentări învechite ale unor unități etnice închise asupra 

_210 lor însele. Nu există câtuşi de putin state ,,uninationale“. 
Există desigur state în care un grup etnic domină. între 
acestea şi statele multinaționale clasice, de exemplu Rusia 
ori India, se pot evidehtia nenumărate forme intermediare. 
De la dezintegrarea URSS, nu se mai face distincţie, la 
Naţiunile Unite, între diferitele modele statale. Fiecare stat 
este reprezentat la ONU de un singur delegat. Expresia 
„stat national“ este totuşi mai mult decât un arhaism. Ea 
implică o discriminare a minorităţilor etnice care trăiesc 
în interiorul acelui stat. 

Pentru a distinge acest tip de stat de statul universal 
imaginar, a cărui reprezentare în realitate este comunitatea 
universală a statelor (vechea „comunitate a popoarelor“, 

devenită astăzi în mod formal „Națiunile Unite“), s-ar 
putea folosi expresia de „state separate“, sau „individuale“, 
sau „regionale“. 

Denumirile oficiale, mai cu seamă când au fost defi- 
nite juridic, sunt conservatoare. Ar exista o posibilitate 
de a menține denumiri tradiționale supunându-le unei 
reinterpretări implicite, care ar sfârşi prin a rezulta din fo- 
losirea lor efectivă. In locul unui sens etnico-genealogic, 
s-ar putea da termenului de „națiune“ un sens regional, geo- 
grafic, cum se tindea odinioară, în Evul Mediu. La Univer- 
sitatea din Bologna, toți studenții „de dincolo de munți“, 
adică veniți de pe cealaltă parte a Alpilor (francezi, brita- 
nici, germani, slavi) erau puşi laolaltă sub denumirea geo- 
grafică explicit regională de ,,natia ultramontană“. 

Spre deosebire de „națiune“, „regiune“ nu este un 


concept definit în privința conținutului său, nici conotat 
de o concepție despre lume. Din punct de vedere lexi- 
cal, cuvântului „regiune“ nu i se asociază proprietățile si 
concepțiile (de pildă, unitatea istoriei si a limbii, a repre- 
zentărilor lumii şi a sistemelor de valori) indisociabile 2u | 
de cuvântul „națiune“. „Regiune“ este un concept mai 
deschis, al cărui conținut poate fi definit în mod arbitrar 
şi după nevoi. Tot ceea ce se prezintă sub forme diverse şi 
conform unei densități variabile poate fi articulat în mod 
regional, indiferent că e vorba de fenomene fizice, chi- 
mice, topografice, climaterice, biologice, economice, cul- 
turale sau altele. Aşa se face distincție între regiunile cu 
huilă şi cele cu lignit, între zonele de pădure sau de câm- 
pie, urbane sau rurale, protestante sau catolice, între re- 
giuni unde se vorbeşte un dialect sau altul, cu un anumit 
accent sau folosind un anumit cuvânt. Baza unității regio- 
nale este omogenitatea pe care o manifestă în raport cu o 

calitate sau o combinație de calități semnificative într-un 
context practic sau științific. 

_ Regionalizarea se poate baza şi pe relații funcționale. 
In acest caz, se vor reuni ținuturi care nu sunt tocmai de 
natură omogenă, dar pe care diversitatile lor specifice le 
predispun să se completeze reciproc. Sistemele economice 
şi ecologice oferă aici exemple clasice. 

Mai mult decât o omogenitate structurală oarecare, 
acest gen de legături utilitare, aceste relații funcționale 
sunt cele care pot face dintr-o regiune sau un teritoriu al 
unui singur deținător baza unei construcții statale. 
Vecinătatea e o condiție la fel de insuficientă si de prisos 
pentru o uniune statală ca toți ceilalți factori zişi „de 
bază“. Dar dintre toți factorii, ea este poate cel mai solid 
şi cel mai oportun. Ca regulă generală, depărtarea spațială 
rarefiază posibilitățile de contact, de comunicare şi de co- 
operare în domenii importante, chiar dacă niciodată în 
mod linear sau regulat. Necesitatea de a rezolva proble- 
mele în comun se micşorează si ea. 

212 Atât timp cât vor exista soluții politice pentru pro- 
bleme care nu pot fi reglate global de o instanță centrală, 
vor exista state regionale şi individuale înzestrate cu o su- 
veranitate suficientă'pentru a rezolva aceste probleme. 
Consecință a diversității intereselor umane si a covariatiei 
lor întotdeauna parțiale, nu se va izbuti probabil nicio- 
dată să se fixeze criterii uniforme pentru a determina 
frontierele si mărimea diferitelor state. Se va rămâne la 
obisnuitul amestec al factorilor istorici, geografici, etnici, 
culturali si lingvistici care contribuie la regionalizare sau 
la formarea statelor, cu o întărire potențială a consideren- 
telor economice şi tehnico-administrative. Cu cât regle- 
mentarea administrativă avansează în toate domeniile 

vieţii, cu atât mai greu va deveni să se delimiteze abrupt 
noi frontiere. 

Mai există un lucru care pledează pentru o definiție re- 
gională şi nu naţională a statelor individuale: solul pe care 
suntem stabiliți, domiciliul şi principiul teritorial (ius soit) 
au devenit mai determinante pentru cetățenie decât prin- 
cipiul ascendentei, genealogia, sângele care ne leagă de 
strămoşi (ius sanguinii). In condiţiile de viaţă actuale şi 
date fiind responsabilitatile pe care şi le asumă statul 
într-un număr tot mai mare de domenii, nu ne-am putea 
aştepta la altceva. Cine îşi petrece toată viata într-o ţară, 
poate chiar la a doua sau a treia generație, posedă acolo 
un drept de cetățenie în mod mai real întemeiat decât un 
cetăţean ai cărui strămoşi au emigrat de mult şi care nu e 
legat de o parte a populaţiei decât prin legăturile de sânge 
şi câteva amintiri încremenite. 


PARTEA A TREIA 


CATEVA REMEDII 


Examinarea forțelor si slăbiciunilor naționalismului ridică 
destule probleme, iar textele pe care le-am reprodus lasă nume- 
roase aspecte în suspensie, ceea ce n-ar putea fi de mirare. Trei 
dintre ele ni se par cu deosebire interesante şi presante: multi- 
culturalismul, delimitarea teritoriului stato-national (frontie- 
rele) şi caracterul consimțământului care trebuie să-i unească pe 
concetățeni sau pe conationali. Despre fiecare dintre aceste pro- 
bleme am reprodus câte un text care permite evaluarea ei şi 27 — 
schitarea unei soluţii posibile. 

Vor exista - există deja - state multinaționale şi multicultu- 
rale; cum să se asigure coexistenta lor şi chiar permanenta dife- 
ritelor culturi pe care le adăpostesc, dacă este considerată 
dezirabilă? - şi nimeni nu o consideră indezirabilă (ea este un 
bun veritabil), propovăduind o eradicare a culturilor specifice 
în folosul unei forme de cosmopolitism pur (mai precis: de cul- 
tură pur cosmopolită, fără vreo preocupare specială pentru alt- 
ceva decât tradiţia civică). Şi atunci: cum se poate evita ca o 
cultură minoritară să facă obiectul unor discriminări? Trebuie 
să se meargă până la a recomanda secesiuni? Acest grup de pro- 
bleme este cel pe care îl examinează Markus Haller, insistând 

în mod special asupra posibilităţii de a stabili cum pot fi prote- 
jate eficient minoritățile culturale: printr-un sistem de drepturi 
sau altminteri? Ne dăm seama, chestiunea multiculturalismu- 
lui, care se referă la structura internă a statelor, pune în evidență 
acel aspect al naționalismului care este autodeterminarea. 

Cum trebuie delimitate teritoriile? Pentru Barry Smith si 
pentru Murray Rothbard, sursa efectelor dăunătoare ale 
naționalismului tine în mare parte de chestiuni de integritate 
teritorială, adică de decupare de teritorii între naţiuni sau state 
rivale; vedem astfel că problema frontierelor şi cea a con- 
simțământului sunt legate. Chestiunea trebuie aşadar reconsi- 
derată, cu atât mai mult cu cât nu există vreun motiv întemeiat 
de a afirma că delimitările actuale sunt rodul şi expresia unor 
proceduri corecte. 

Smith începe prin a examina diferitele tipuri de obiecte 
spatiale şi de limite care le separă şi, într-un survol isto- 
rico-geografic, arată cum s-au constituit entitățile geometrice 
care sunt statele. Apoi, el propune un principiu de (re)decupare 
a frontierelor naţionale care ar trebui să evite conflictele 
permiţând totodată populațiilor să rămână acolo unde sunt, 
întrucât ele însele vor fi fost cele care le-au hotărât trasarea. 
Aceasta ar permite o autodeterminare paşnică a naţiunilor, chiar 
şi când limitele lor se suprapun sau sunt intricate unele în altele. 

Pentru Rothbard, privatizarea întregului teritoriu al state- 
lor ar rezolva problema delimitării şi ar înlătura caracterul ne- 
drept al modului în care statele şi-au autoproclamat frontierele 
fără a cere părerea locuitorilor, pe scurt, ar fundamenta din 
punct de vedere etic consimțământul concetatenilor de a trăi 
împreună. Asta ar rezolva şi problema imigrației: dacă tot 
pământul ar fi proprietate particulară, n-ar putea să se stabi- 
lească în vecinătate decât cei cărora proprietarii vor fi acceptat 


să le vândă un teren. 


Aceste două piste nu sunt evident singurele posibile şi este 
limpede că fundamentarea consimțământului, şi deci a solida- 
ritatii, pe însuşirea privată, cum face Rothbard, ar ridica obiecţii 
din partea tuturor autorilor studiilor precedente. Ambele piste 
au totuşi în comun o abordare care cere să se considere frontie- 
rele altfel decât se face în prezent şi care nu merge în direcția ce 
se bucură de favorurile politice, şi anume, să reamintim asta, 
cea care constă în a considera frontierele statelor ca indepen- 
dente de limitele naţionale, într-un cuvânt, ca entităţi de tip ad- 
ministrativ, despre care s-ar putea spune că au fost impuse de 
sus. Abordarea propusă ia mai în serios caracterul voluntar al 
naţiunilor pe care îl subliniază naționalismul civic şi dă curs 
dorinţei anumitor culturi de a trăi în primul rând între ele, 
drept pe care practica actuală îl acordă unora - slovacii -, dar îl 
refuză altora - albanezii din Kosovo sau sârbii din Bosnia - în 


numele unor criterii obscure. 


DREPTATE PENTRU MULTICULTURALISM 


MARKUS HALLER 


Pe tot parcursul istoriei, membrii minorităților cultu- 
rale au fost victimele discriminării instituționale - şi încă 
mai sunt. Asemeni altor cazuri de tratament inegal indus 
de normele sociale şi legale ale unei comunității politice, 
discriminarea care loveşte minoritățile culturale pune 


probleme de dreptate. Unii filozofi au avansat ideea că 221 


legătura dintre tratamentul administrat acestor minorități 
şi dreptate ar fi independentă de problema discriminării 
instituționale. Charles Taylor!, de exemplu, susține că 
dreptatea nu se limitează la regulile care garantează drep- 
turile individuale (libertatea) şi asigură egalitatea oportu- 
nitatilor economice, ci se extinde şi asupra protejării 
telurilor colective proprii grupurilor culturale. Cât despre 
Will Kymlicka?, el arată că o serie de revendicări în favoa- 
rea unor drepturi diferenţiate în funcție de grup se justifică 


1 Cf. Multiculturalisme. 
2 Cf. Multicultural Citizenship. A Liberal Theory of Minority Rights. 

în termeni de dreptate. După el si după Yael Tamir!, au- 
todeterminarea națională este mai mult decât o simplă 
preferință politică: ea are drept fundament drepturi cul- 
turale a căror violare constituie o nedreptate. Alții merg 
chiar până la a pretinde că anumite grupuri culturale, cel 
puțin, posedă un drept de autoprezervare?. 

Autorii care pun în discuție această abordare s-au legat 
de presupozitiile sale psihologice şi antropologice’, pe de 
o parte, iar pe de altă parte de compatibilitatea sa cu indi- 
vidualismul moralt. Mă voi alătura lor pentru a susține că 
preocupările multiculturaliste nu aparțin domeniului spe- 
cific dreptății. Consider, într-adevăr, că invocarea acesteia 
din urmă în ajutorul multiculturalismului - mai exact: 
tentativa de a trata dezideratele culturale drept chestiuni 
de dreptate - se bazează pe extrapolarea îndoielnică, la un 
domeniu ce nu se pretează, a unor premise psihologice re- 
feritoare la efectele ataşamentelor culturale; că această invo- 
care tinde să neglijeze faptul că aranjamente instituționale 
de dorit ex ante nu justifică totuşi revendicări de drept; in 
fârşit, că ea subestimează şansele comunităţii politice de 
a se acomoda cu interesele culturale ale minorităţilor 
(când o cetățenie egală, şi prin aceasta absenţa unei discri- 
minări instituționale, este garantată). 

Tinta mea principală va fi apărarea drepturilor dife- 
rentiate în funcție de grupuri propusă recent de Kymlicka. 


1 Cf. Liberal Nationalism. 

? De pildă, Darlene M. Johnston, „Native Rights as Collective 
Rights: A Question of Group Self-Preservation“. 

3 Cf. Jeremy Waldron, „Minority Cultures and the Cosmopolitan 
Alternative“. 

4 Cf. Michael Harney, „Some Confusions Concerning Collective 
Rights“, $i Chandran Kukathas, „Are There Any Cultural Rights?“. 

In prima secțiune, expun mai întâi pe scurt poziţia lui 
Kymlicka cu privire la problema statutului diferitelor 
minorități culturale şi cu privire la problema obiective- 
lor servite de drepturile diferenţiate în funcție de gru- 
puri. In secţiunea 2, mă aplec asupra argumentelor 
prezentate de Kymlicka în favoarea ideii că drepturile 
sunt o chestiune de dreptate. In secţiunea 3, susțin că di- 
versitatea culturală are o valoare intrinsecă - şi că pro- 
movarea sa politică poate fi, ca atare, în interesul 
membrilor culturii majoritare, la fel ca şi într-al mino- 
ritatilor. In secțiunea 4, examinez două exemple centrale 
de interese culturale - autodeterminarea politică şi ale- 
gerea limbii folosite în administratiile publice şi în şcoli - 
şi încerc să arăt că forumul politic este locul potrivit pen- 
tru a lua decizii în materie. Desigur, rezultatul deciziilor 
colective cu privire la protejarea acestor interese cultu- 
rale poate fi mai mult sau mai putin lăudabil; dar, cu 
condiția ca mecanismul de luare a deciziei să se bucure 
de asentimentul general şi să nu violeze drepturile indi- 
viduale, nici un membru al comunităţii politice nu se va 
putea pretinde lezat de alegerea colectivă şi victimă a 
unui tratament nedrept. 
Poziţia pe care o apăr poate fi rezumată după cum 

urmează: 12 


1) când sunt în joc interesele culturale, evaluarea rezul- 
tatului deciziilor politice este independentă de argu- 
mentele întemeiate pe dreptate; 

2) cu toate acestea, din punctul de vedere al interesului 
personal bine înțeles, existența anumitor privilegii le- 
gale în favoarea membrilor minorităţilor culturale 
poate fi preferabilă inexistentei lor; 

3) aceste privilegii sunt întemeiate pe interesul personal 
şi pot fi justificate de mecanismele politice de luare a 
deciziei care beneficiază de aprobarea generală. 


Protejarea interesului minorităţilor culturale, ne spune 
Kymlicka, este adesea dezirabilă. Asupra acestui punct sun- 
tem de acord; nu cred însă că e vorba aici de o problemă 
de dreptate. 


1. MINORITATILE CULTURALE ŞI DREPTURILE 
DIFERENȚIATE ÎN FUNCŢIE DE GRUPURI 


Există, in toate democratiile occidentale contempo- 
rane, minorități care contrastează cu majoritatea din cauza 
unei limbi diferite, a unei moşteniri şi a unor practici cul- 
turale diferite, iar uneori şi din cauza anumitor instituţii 
politice (care totuşi nu pot avea, dacă e cazul, decât o im- 
portanță limitată). După exemplul lui Kymlicka, am 
putea stabili o distincție între minoritățile nationale - de 
pildă, un popor autohton care a supravetuit colonizării 
sau cuceririi ori un popor devenit minoritar ca urmare a 
unei confederări - şi grupurile etnice - constituite din imi- 
granti voluntari care împărtăşesc o limbă şi o moştenire 
culturală comune. Această subdivizare nu e considerată 
de natură să acopere spectrul complet al grupurilor cul- 
turale. Negrii americani nu se încadrează în nici una din- 
tre categorii, şi nici refugiații: aceste două grupuri reunesc 
(descendenți ai unor) imigranţi nevoluntari. Dar în po- 
fida limitelor puse aplicării sale, Kymlicka e de părere că 
distincţia dintre minorități naționale şi grupuri „etnice“ 
ne poate ajuta să înțelegem şi, într-o oarecare măsură, să 

evaluăm revendicările de drepturi diferenţiate in funcție 
de grupuri. In ceea ce le priveşte pe acestea din urmă, se 
cunosc două tipuri principale: în mod tipic, minoritățile 
naționale revendică dreptul la autoguvernare, în timp ce 
grupurile „etnice“ pretind mai degrabă drepturi polietnice - 
şi anume un tratament particular specific grupului, care 
să faciliteze exercitarea practicilor sale culturale. în plus, 
Kymlicka zăboveşte asupra revendicărilor de reprezen- 
tare specială; însă, întrucât acestea nu sunt caracteristice 
minorităţilor culturale şi întrucât Kymlicka le apără fără 
tragere de inimăl, voi ignora această chestiune. 

Ce fel de protecție sunt menite să garanteze drepturile 
diferenţiate în funcție de grupuri? Crezul central al lui 
Kymlicka se rezumă astfel: 


„Drepturile minorităţilor n-ar trebui să îngăduie 
unui grup să domine prin intermediul lor altele; şi n-ar 
trebui să autorizeze un grup să-şi oprime propriii 
membri. Cu alte cuvinte, liberalii ar trebui să caute să se 
asigure că există egalitate între grupuri şi că există liber- 


tate şi egalitate în interiorul grupurilor.“2 


Drepturile minorităților pot fi apărate ca drepturi co- 
lective, cu referire la o trăsătură ireductibilă oarecare a co- 
lectivităţii avute în vedere; dar Kymlicka ne sugerează mai 
degrabă că identitatea titularului colectiv nu are, per se, 
nici o pertinență justificativă. Pentru a evalua drepturile 
diferenţiate în funcție de grupuri, ar trebui atunci să le 
examinăm consecinţele: au ele ca efect impunerea unor 


1 Op. cit., cap. 7. 
2 Op. cit., p. 194. 

restricţii interne sau garantarea unor protecţii externe? Dacă 
drepturile diferenţiate în funcție de grupuri, în numele 
solidarităţii comunitare, restrâng libertatea membrilor, 
ele impun ceea ce Kymlicka numeşte restricții interne. Să 
ne gândim, de pildă, la obstacolele puse în calea celor ce 
vor să părăsească grupul sau la administrarea unor 
sancţiuni formale celor ce se abat de la credințele sau de 
la stilul de viață acceptate. Dacă drepturile diferențiate 
protejează grupul de efectele unor decizii luate de comu- 
nitatea politică mai largă în care el se inserează, atunci ele 
oferă ceea ce Kymlicka numeşte o protecţie externă, care 
e ilustrată prin: a) autonomia politică locală; b) dreptul de 
a adopta, ca limbă oficială în administraţia publică şi în 
şcolile locale, limba minorităţii; c) norme specifice regle- 
mentând conţinutul drepturilor de proprietate funciară, 
în ceea ce priveşte mai cu seamă înstrăinarea terenului (în 
cazul popoarelor autohtone); d) dispensarea de la respec- 
tarea anumitor obligaţii legale - cum ar fi obligativitatea 
portului unei căşti pe vehiculele cu două roți, în poliție 

226 sau în armată (în cazul comunităţii sikh sau al evreilor or- 
todocşi) -, a anumitor reglementări cu privire la săptămâna 
şi ziua de lucru (în cazul evreilor ortodocşi - Sabatul şi al 
musulmanilor - Ramadanul), a anumitor norme vestimen- 
tare în şcolile publice (în cazul tinerelor musulmane); e) în 
sfârşit, dreptul la subvenţionarea publică a anumitor prac- 
tici culturale. Kymlicka admite că protectiile externe şi res- 
trictiile interne pot merge mână în mână; dar susține (pe 
drept cuvânt, cred eu) că asta nu este necesar. 

Kymlicka priveşte problema caracterului individual 
sau colectiv al drepturilor din unghiul consecințelor lor 
pentru membrii grupului. Procedând astfel, el renunță în 
mod explicit la posibilitatea de a invoca, pentru a apăra 

drepturile diferenţiate, perspectiva comunitariană elabo- 
rată, de pildă, de Michael Sandei!. Comunitarienii susțin 
că grupurile sau comunităţile au o valoare primordială şi 
în consecință independentă de beneficiile pe care le oferă 
membrilor lor: ele definesc într-adevăr în mod irevocabil 
sentimentul pe care îl au aceştia cu privire la identitatea 
lor personală. Kymlicka aderă fără rezerve la argumentul 
lui Ronald Dworkin: „...nici un individ nu poate repune 
în cauză concomitent toate aspectele personalității sale“, 
dar „ar fi foarte imprudent să conchidem de aici că ar 
exista, pentru fiecare persoană, o asociere sau o legătură 
atât de fundamentală încât nu ar putea să se detaşeze de 
ea pentru a o examina - lăsând totodată intacte celelalte 
aspecte ale personalităţii sale.“ Kymlicka nu adoptă totuşi 
postura individualistă care restânge valoarea grupurilor la 
utilitatea lor instrumentală. Într-adevăr, succesul pledoa- 
riei sale în favoarea drepturilor diferenţiate depinde, în 
mod crucial, de teoria sa a valorii apartenenţei la un grup. 
Or, această teorie susține că apartenența nu este atât de 
puternică încât să poată fi constitutivă telurilor indivi- 
duale; şi că nu este atât de slabă încât să nu poată oferi alt- 
ceva decât oportunități mai numeroase sau mai bune decât 
neapartenenta. După Kymlicka, grupurile pertinente sunt 
cele pe care le numim culturi societale şi care sunt definite 
de „o istorie împărtăşită şi o limbă comună“ înscriindu-se 
într-un „ansamblu particular de practici şi de instituţii so- 
cietale“3. Faptul de a aparține unei culturi societale furni- 
zează nu numai un evantai mai larg de oportunităţi, ci şi 


1 Cf. Liberalism and the Limits of justice. 
2 „Liberal Community“, citat in Kymlicka, op. cit, p. 91. 
3 Op. at, p. 218, n. 29. 

„ochelari cu ajutorul cărora să se identifice experienţele 
valabile“!. Se poate privi astfel diferenţa care îi separă de 
nemembri pe membrii unei culturi societale: aceştia 
posedă, în materie de luare a deciziei, o competenţă supe- 
rioară (cel puţin virtual). Intr-adevăr, sunt necesare anu- 
mite informaţii şi anumite criterii pentru a face, într-o 
societate dată, alegeri bine chibzuite cu privire la urmărirea 
telurilor; informaţii şi criterii care nu sunt disponibile 
decât celor ce aparțin unei culturi societale. Drept care 
membrii, chiar dacă apartenența nu le-ar lărgi evantaiul 
oportunităţilor, ar cunoaşte o soartă mai demnă de invi- 
diat decât nemembrii. Acesta e punctul în privința căruia 
Kymlicka se îndepărtează de instrumentalismul perspec- 
tivei individualiste. Refuzul de a recunoaște caracterul ire- 
vocabil al legăturilor dintre individ şi grup îl deosebeşte 
de vederile comunitariene, la fel ca si credinţa sa, sur- 
prinzătoare de altfel, că membrii culturilor societale 
„împărtăşesc rareori valori morale sau moduri de viata 
tradiționale [sic]. Ei împărtăşesc de bună seamă o limbă şi 
228 O istorie; însă adesea se deosebesc în mod fundamental în 

ceea ce priveşte problema telurilor supreme ale vieţii“2. 

In opinia lui Kymlicka, culturile societale tind să fie cul- 
turi naționale: - „naţiune“ făcând aici referire la o „comu- 
nitate intergenerațională, mai mult sau mai putin completă 
din punct de vedere instituțional, ocupând un teritoriu sau 
o patrie date, împărtăşind o limbă şi o istorie distincte“£. 


1 Ronald Dworkin, A Matter of Principie, citat in Kymlicka, op. 
cit, p. 83. 

2 Ibid, p. 92. 

3 Ibid, p. 80. 

4 Ibid, p. 18. 

Această teză aproximativă e problematică: Kymlicka nu 
explică, intr-adevăr, ce anume caracterizează naţiunile ale 
căror frontiere le depăşesc sau le domină pe cele ale cul- 
turilor societale. Dacă criteriul decisiv este concentrarea 
geografică, atunci este imposibil să existe culturi societale 
dispersate - de exemplu, cultura iudaică din diaspora, tiga- 
nii şi alte culturi nomade. Teza sa aproximativă l-ar putea 
determina pe Kymlicka să supraestimeze diferențele care 
separă anumite minorități naționale şi grupurile „etnice“. 
Că indienii navajo constituie o cultură societală mai mult 
decât, de pildă, comunitatea poloneză din Chicago sau 
Chinatown-ul din San Francisco nu e un fapt evident. 
Kymlicka crede că toate culturile vii în acelaşi timp socie- 
tale şi naționale sunt întemeiate să revendice autoguver- 
narea; în timp ce grupurile „etnice“ - care sunt presupuse 
a fi lipsite de un „ciment instituțional“ care să le susțină 
cultura - sunt indreptatite doar să pretindă, cu titlu de 
ajutor pentru integrarea în cultura majoritară, drepturi 
polietnice. În ciuda impreciziei sale, voi adopta în acest 
studiu concepția despre cultura societală şi naţională pe 
care o apără Kymlicka. 


2. PRETINDE DREPTATEA DREPTURI 
DIFERENȚIATE ÎN FUNCȚIE DE GRUPURI? 


La această întrebare, Kymlicka răspunde afirmativ. 
Argumentul său este următorul. Valoarea supremă a apar- 
tenentei la o cultură societală este constituită de două 
trăsături: apartenența conferă un sentiment de identitate 
națională care suportă identitatea personală; prin aceasta, 
ea face posibile alegerile individuale înzestrate cu sens. 

Aceste două trăsături, „se poate considera nu numai că 
sunt coerente cu valorile liberale, ci şi că le fac să câştige 
teren“ 1. Acesta e primul pas al lui Kymlicka. Al doilea 
leagă dreptatea de valoarea particulară a apartenenţei: ine- 
galitatile în materie de apartenenţă culturală sunt deza- 
vantaje care compromit tratamentul egal al tuturor 
cetățenilor de către instituţiile politice ale comunității; în 
plus, rectificarea inegalităţilor nealese - care sunt „pro- 
funde, copleşitoare şi prezente încă de la naştere“: - este 
o chestiune de dreptate; din cauza a toate acestea, dreptu- 
rile diferenţiate în funcție de grupuri sunt o exigență a 
dreptăţii, ori de câte ori pot servi la restabilirea egalității. 
Mă voi opri asupra primului pas al lui Kymlicka, apoi voi 
adăuga câteva observaţii referitoare la al doilea. 


a) Identitatea naţională 


Identitatea națională poate fi înțeleasă ca ataşament 

emotional la o cultură societală. Cei mai multi dintre cer- 

280 cetătorii contemporani care studiază chestiunea fac o dis- 

tinctie între circumstanţele sociale nealese, pe de o parte, 

şi un angajament emoțional subiectiv, pe de alta’. 

Circumstanţele sociale includ proprietăţile relationale care 

îi leagă pe diferiți indivizi ca urmare a unor accidente ale 

istoriei. Kymlicka evidențiază două proprietăți de acest 

tip: :) împărtăşirea unei istorii comune, mai cu seamă în 
termeni de tradiţii şi de convenții, inclusiv generațiile 


1 Ibid, p. 106. 

2 John Rawls, Théorie de Ja justice, citat in Kymlicka, op. cit, p. 109. 

3 Cf. Kymlicka, op. cit, pp. 82-95; Avishai Margalit şi Jospeh Raz, 
„National Self-Determination“; David Miller, „O apărare a nationalitatii*. 

ancestrale, si 2) vorbirea aceleiaşi limbi. Angajamentul 
emotional este produs de: :) identificarea individului cu 
cultura sa societală şi 2) convingerea sa că este recunoscut, 
prin apartenența la un grup deopotrivă societal şi național, 
ca un membru al acestei comunități culturale. Se pare ast- 
fel că identitatea naţională va fi dobândită ca un efect se- 
cundar gratuit - sau măcar fără un cost semnificativ - al 
faptului de a fi crescut în sânul unui grup societal şi național. 
Că identitatea națională apare ca un efect secundar al so- 
cializării nu înseamnă câtuşi de putin că e imposibil să se 
adopte o alta - în cazul, de pildă, al imigratilor; însă este 
un proces dificil şi lent. Kymlicka rămâne evaziv cu privire 
la această chestiune. Dar cred că desluşesc la el următoarea 
sugestie: imigranții din prima generație se pot dovedi in- 
capabili să adopte în întregime noua lor cultură socială; 
în schimb, descendenții lor vor putea s-o dobândească 
mult mai uşor - însă, am putea presupune, cu preţul unei 
ucenicii mai costisitoare decât în cazul descendenților din 
părinţi indigeni. 

Fără nici o îndoială, imaginea identității naţionale pro- 
pusă de Kymlicka merită întru câtva elaborată. Oricare 
ar fi explicaţia corectă a identităţii naţionale, este totuşi 
greu de negat că oamenii se identifică adesea cu grupul 
care susține cultura lor societală. Kymlicka nu pretinde 
să ofere o explicație a emergentei identității nationale; mai 
degrabă trebuie să vedem, în circumstanţele sociale şi ele- 
mentele de angajare emoțională pe care le pune el în 
lumină, condiții necesare existenței identităţii nationale. 
In lipsa unei explicaţii, trebuie să ne întrebăm dacă 
trăsăturile caracteristice subiacente identităţii naţionale în 
opinia lui Kymlicka susțin identitatea personală, după 
cum crede el. Dacă oamenii se identifică într-adevăr cu 

grupurile culturale şi nationale, acest fapt afectează in mod 
clar, într-o oarecare măsură, simțul pe care-i au despre 
identitatea lor personală - la fel cum identificarea cu per- 
soane, grupuri sau obiective contribuie în general la felul 
în care oamenii judecă problema de a şti cine sunt. 
Kymlicka, aşadar, trebuie să arate nu numai că identita- 
tea națională afectează identitatea personală, ci si că efec- 
tul particular al celei dintâi asupra celei de-a doua nu poate 
primi nici un substitut - că este de neînlocuit. Care este 
efectul particular al identității naționale? Dacă e să-i cre- 
dem pe Kymlicka, ultima conferă un simţ sigur al iden- 
titatii personale de-a lungul timpului care, fără aceasta, 
ar fi inaccesibil. Argumentul său poate primi următoarea 
formulare informală: 


[PI] Identitatea personală este în principal afectată de 
retroactiunea socială: „Apartenența culturală are un «pu- 
ternic profil social», în sensul că afectează felul în care 
alții ne percep şi ne răspund, fapt care, la rândul lui, mo- 
delează identitatea noastră personala.“! 

fP2] Identitatea naţională se bazează pe (retroactiune 
socială trăită în legătură cu) apartenenţa la o cultură so- 
cietală, independent de realizările personale. 

[P3] Retroactiunea socială a apartenenţei la o cultură 
societală contribuie la o identitate personală de-a lungul 
timpului care e sigură, în vreme ce retroactiunea socială 
doar a realizărilor personale nu ajunge pentru a produce 
acest efect. 

[C] Identitatea naţională susţine identitatea personală 


într-un mod de neînlocuit. 


1 Kymlicka, op. cit., p. 89. 

Argumentul este valid!. Dar sunt oare adevărate premi- 
sele? Prima este corectă şi nu cere nici o apărare specială. 
Cea de-a doua trebuie înţeleasă ca o reformulare condensată 
a imaginii identității naționale date de Kymlicka. A treia, 
după părerea mea, este falsă. Cum o apără Kymlicka? Mai 
întâi, el foloseşte distincția dintre realizare şi apartenență 
pentru a sugera că aceasta este în mod intrinsec valabilă, 
luând pe seama sa un argument avansat de Margalit şi Raz: 


„Faptul că există grupuri în care a fi membru este o 
chestiune de apartenență şi nu de realizare le face adec- 
vate rolului de focare primordiale de identificare. 
Identificarea este mai sigură, mai puţin vulnerabilă, dacă 
nu depinde de realizare. Când totuşi aceasta din urmă 
joacă un rol în simţul pe care îl au oamenii despre pro- 
pria lor identitate, s-ar părea că, Ja nivelul cel mai funda- 
mental, simţul propriei noastre identități depinde de criterii 


de apartenenţă mai degrabă decât de criterii de realizare. “? 


Se presupune aici în mod tacit că membrii acordă în 233 
general o valoare calităţii lor de membri. Dar asta nu 


1 Să luăm F = retroactiunea socială trăită a apartenenţei la o cul- 
tură societală; G = a avea un simţ al identității nationale; şi H = a avea 
o identitate personală intertemporală sigură. Argumentul ia atunci 
următoarea formă: 


[P2] (x) xF <-» xG 

[P3] (x) (xF —> xH) A (—ixF -9—ixM) 

[C] (x) xG xp 

[PI] este o ipoteză cauzală care nu afectează forma argumentului. 
2 Margalit şi Raz, „National Self-Determination“, citat partial in 

Kymlicka, op. cit, p. 89 (sublinierea mea). 

ajunge pentru a arăta că apartenența este intrinsec vala- 
bilă. Calitatea de membru al unui grup poate fi sursa unor 
sentimente durabile de inferioritate - în special dacă gru- 
pul respectiv este expus dispretului străinilor. Kymlicka 
acceptă acest punct, fără însă a recunoaşte în mod expli- 
cit că valoarea apartenenței este derivată - ie. este o 
funcție a beneficiilor apartenenței percepute de indivizi. 
Calitatea de membru al unui grup poate fi si o sursă per- 
sistentă de ruşine, când cineva îşi dă seama că grupul căruia 
îi aparţine are o istorie oribil de barbară. Pentru a vă con- 
vinge, petreceti o seară stând de vorbă cu un intelectual 
german de stânga. În sfârşit, calitatea de membru al unui 
grup nu implică defel vreun tratament respectuos, nici 
măcar tolerant, şi poate fi resimţită ca un blestem de cei 
ce se îndepărtează de modul de viata adoptat de grup. 

Teza lui Margalit şi Raz ar putea totuşi să se aplice anu- 
mitor grupuri nu fiindcă apartenența este valabilă per se, 
ci fiindcă apartenenţa la cutare sau cutare grup este vala- 
bilă datorită contribuţiei sale speciale la identitatea per- 

_________2$4 sonală. Argumentele lui Kymlicka pot fi citite ca o apărare 
restrânsă a ideii conform căreia este valabilă apartenenţa 
la anumite culturi societate!. Problema devine atunci aceea 
de a stabili dacă apartenenţa la un grup cultural caracteri- 
zat printr-o istorie comună şi o limbă împărtăşită contri- 
buie efectiv la o identitate personală sigură. Pentru a 


1 Nu cred totuşi că W. Kymlicka adoptă această poziție modestă. 


Poziția mai puternică implică bineînțeles că apartenența este valabilă 
per se; dar numai ea garantează că valoarea apartenenţei este indepen- 
dentă de beneficiile obţinute de indivizi din apartenenţa lor la un anu- 
mit grup, beneficii care pot fluctua de-a lungul timpului şi care, prin 
urmare, nu par deloc proprii să producă simțul unei identități perso- 
nale intertemporale sigure conceput ca rezultatul apartenenţei. 

înțelege de răspunsul lui Kymlicka, să ne reamintim că 
grupurile culturale nu sunt comunități strâns unite ai 
căror membri împărtăşesc in masă aceleaşi valori şi ace- 
leaşi norme; şi că ele nu sunt definite de un ansamblu de 
instituţii politice. In sânul grupurilor culturale, majorita- 
tea membrilor nu se cunosc între ei. Faptul de a aparține 
unui grup cultural şi national conferă un statut distinct la 
a cărui valoare membrii simt că se raporteazăl. Acest sta- 
tut este valorizat în măsura în care membrii sunt capabili 
să-şi modeleze viata publică sprijinindu-se pe tradiţiile şi 
convențiile proprii culturii în cauză. Dacă acesta e cazul, 
ceea ce se poate numi auto -afirmare culturală este o sursă 
stabilă de mulțumire care favorizează, la membrii grupului, 
simțul propriei lor valori - şi care contribuie în consecință 
la constituirea unei identități personale intertemporale 
sigure şi independente de realizările personale. 

Aduc două obiecţii acestui răspuns. Să admitem în pri- 
mul rând, pentru necesitățile argumentării, că oamenii se 
simt interesaţi de valoarea statutului lor de membri ai unei 
dinea de a-şi modela viata publică în conformitate cu pro- 
pria lor moştenire culturală să nu fie percepută ca foarte 
dezirabilă. Nişte tinere musulmane, de exemplu, în mo- 
mentul în care ajung să acorde valoare culturii occiden- 
tale profane, ar putea resimti interzicerea vălului în şcoli 
ca o îmbunătățire a condiţiei lor. Minoritățile lingvistice 
ar putea prefera să-şi dea copiii la şcoli cu limba de pre- 
dare a majorităţii, în măsura în care stăpânirea acestei 
limbi li s-ar părea de natură să le sporească ansamblul 
oportunităţilor economice. La modul mai general, când 


1 Cf. Yael Tamir, op cit, pp. 71-73. 

oamenii sunt familiarizați cu diverse aspecte ale unor di- 
ferite culturi şi îşi trăiesc (sau sunt capabili să-şi trăiască) 
viaţa „într-un caleidoscop de culturi: - cum spune 
Waldron expresia acestui eclectism cultural în viata pu- 
blică ar putea compensa pierderea avantajelor obținute 
dintr-o modelare a vieţii publice care ar fi conformă cu 
moştenirea culturală mai restrânsă primită de fiecare in- 
divid. Trăind într-un mediu „modelat de tehnologie şi de 
comerţ; de imperialismul economic, religios şi politic, pre- 
cum şi de descendenții săi; de migrațiile în masă şi de dis- 
persia influențelor culturale“, oamenii ar putea ajunge să 
înţeleagă că autoafirmarea culturală, deşi ar putea fi vala- 
bilă în circumstanţe revolute, implică acum „o deconec- 
tare artificială de la ceea ce se petrece cu adevărat în 
lume“2. Cred că Waldron are dreptate să susțină că valoa- 
rea autoafirmării culturale depinde de împrejurările isto- 
rice. Când oamenii trăiesc (sunt capabili să trăiască) 
într-un caleidoscop de culturi - cum este tot mai mult 
cazul în anumite aglomerări urbane din ţările industriali- 
zate -, autoafirmarea culturală trebuie să fie considerată mai 
degrabă drept un mijloc printre altele de a favoriza o iden- 

titate personală sigură. 

A doua mea obiectie este următoarea: auroafirmarea 
culturală nu e deloc o sursă stabilă de mulțumire. Una este 
să fii recunoscut ca membru al unui grup cultural în mod 
independent de propriile-ti realizări personale; alta este să 
beneficiezi de apartenență independent de realizările tale. 
Prima nu o implică în mod necesar pe a doua. Grupurile 
culturale cuprind de obicei o varietate de subgrupuri mai 


1 Waldron, op. cit, p. 99. 
2 Ibid, p. 100. 

mult sau mai putin eterogene, cum sunt cartierele, intre- 
prinderile, corporatiile profesionale sau academice, clubu- 
rile, Bisericile si asa mai departe. Importanta apartenentei 
culturale nu este aproape niciodată trăită în afara unor 
asemenea subgrupuri. Acestea pot să acorde o valoare mai 
mult sau mai putin înaltă istoriei comune şi limbii ma- 
terne împărtăşite. In sânul acestor subgrupuri, numai 
apartenența la cultura societală nu e de-ajuns pentru o re- 
troactiune socială satisfăcătoare - deşi, în anumite subgru- 
puri, apartenenţa la cultura societală poate fi necesară sau 
cel putin favorabilă unui tratament prevenitor şi respec- 
tuos. Mai mult chiar, este probabil ca apartenenţa la o cul- 
tură societală să primească o valoare proporțională cu 
realizarea conformă cu criteriile specifice ale grupului. 
E uşor de observat că pretutindeni unde apartenenţei la 
o cultură societală i se atribuie o valoare, ea se înscrie în 
contexte în care realizarea este pertinentă: eşti un vecin 
amabil sau acru, un coleg îndatoritor sau ursuz, un cer- 
cetător stimulativ sau plicticos şi, mai presus de orice, dai 
dovadă de respect pentru canoanele specifice subgrupului 
sau le dai asociatilor tăi impresia că eşti aparte? A crede 
că autoafirmarea culturală este suficient de disociată de 
realizare pentru a fi o sursă stabilă de mulțumire este, în 
consecință, pur şi simplu greşit. Dacă aceste două obiecţii 
sunt solide, ele sunt fatale celei de-a treia premise a argu- 
mentului lui Kymlicka. Nu e nevoie să negăm că re- 
troactiunea socială a apartenenţei la o cultură societală 
afectează identitatea personală; însă ştim prea putin despre 
efectele sale particulare pentru a putea afirma că această 
retroactiune joacă un rol indispensabil în constituirea 
unui simț al identității personale care să fie sigură de-a 
lungul timpului. 


hi 

înainte de a încheia această discutare a identității 
naționale, o observație trebuie făcută în legătură cu teza 
pe care o avansează Kymlicka si conform căreia identita- 
tea națională face posibile alegerile individuale înzestrate 
cu sens. Kymlicka scrie: 


„Faptul că o linie de conduită are sau nu un sens pen- 
tru noi depinde de problema de a sti dacă si cum limba 
noastră ne face atenți la rațiunea acestei activități. Iar 
modul în care limba noastră ne face atenți la aceste acti- 
vități este modelat de «tradiţiile şi convențiile» noastre, 
înțelegerea acestor istorii culturale este o preconditie a 
judecăților inteligente pe care le putem emite cu privire 


la problema de a şti cum să ne trăim viața.“ ! 


Aceste teze sunt destul de puternice şi ar merita o 
apărare mai consistentă decât pare Kymlicka a crede că e 
necesar. Impune limba limite capacităților noastre cogni- 
tive - si mai cu seamă capacității noastre de a atribui va- 

_______258 loare unor scopuri şi unor fapte? Răspunsul nu este evident. 
Dar cercetarea experimentală?, la fel ca si analiza concep- 
tuala3, sugerează în mod limpede că nu acesta e cazul. La 
fel în ceea ce priveşte teza relativistă conform căreia istoria 
a modelat limbile în aşa fel încât face piezişă înțelegerea 
lumii accesibilă vorbitorului natural. Fireşte, mediul în care 
creştem furnizează materia primă pe care o folosim pentru 
a da sens lumii sociale. Dar dacă pentru Kymlicka ar fi 
vorba să apere acest truism, el ar trebui să înlocuiască, 


1 Op. cit, p. 83 (sublinierile mele). 
2 Cf. Steven Pinker, The Language Instinct, cap. 3. 
3 Cf. Gottfried Seebass, Das Problem von Sprache und Denken. 

în. citatul de mai sus, expresiile „depinde“ cu „este într-o oa- 
recare măsură influențat“ şi „este modelat de“ cu „are mult 
de-a face cu“ - sau alte formulări similare. Kymlicka pre- 
zinta înțelegerea istoriilor culturale ca o precondifie a 
judecăților inteligente cu privire la modul de a ne trăi viata; 
dar de ce să nu o conceapă mai degarbă ca pur şi simplu 
utilă pentru aceste judecăţi? Fiindcă această poziție mai mo- 
destă şi, în opinia mea, plauzibilă nu aduce decât o slabă 
susținere justificării unei obligaţii de a proteja autoafirma- 
rea culturală. Dacă beneficiile obţinute din identitatea 
națională sunt dezirabile, dar nu indispensabile, de ce ar fi 
atunci protejarea culturilor societale o chestiune de drep- 
tate? Asta ne duce la al doilea obiect al acestei secţiuni. 


b) Dreptul la cultură 


După Kymlicka, „a fi liber implică efectuarea unor ale- 
geri între diverse opțiuni, iar cultura noastră societală nu 
se mărgineşte să furnizeze aceste opțiuni, ci le şi conferă 
un sens în ochii nostri“!. Expresia „sens“ se referă exact la 
beneficiile particulare ce se obțin din autoafirmarea cultu- 
rală şi națională. Or, trebuie să ne amintim, Kymlicka ad- 
mite că apartenenţa nealeasă poate fi sursa unor sentimente 
durabile de inferioritate - când considerăm propriul nos- 
tru grup social prea putin demn de stimă. El se gândeşte, cu 
toate acestea, la imigranții dezrădăcinaţi sau la minoritățile 
naționale lipsite de puterea de a se face acceptate din punct 
de vedere cultural - mai degrabă decât la intelectualul de 
stânga german sau la descendentul burilor. În loc să fim 
atenţi la istorie, el ne invită să examinăm aranjamentele 


1 Op cit, p. 83. 

instituționale care împiedică autoafirmarea culturală a mi- 
noritatilor şi conduc astfel la o retroactiune socială ostilă 
membrilor culturilor minoritare. Ipoteza sa principală este 
că acestea din urmă sunt dezavantajate chiar si când ocro- 
tirea drepturilor individuale şi egalitatea oportunităţilor 
economice sunt asigurate pentru toată lumea: 


„Deciziile guvernamentale referitoare la limbă, fron- 
tierele interioare, vacantele publice si simbolurile de stat 
implică inevitabil recunoaşterea, satisfacerea şi apărarea 
nevoilor şi a identitatilor unor grupuri etnice şi nationale 
particulare. Statul promovează în mod inevitabil anu- 
mite identități culturale si făcând astfel dezavantajează 
altele. De îndată ce admitem asta, trebuie să reevaluăm 
dreptatea revendicării drepturilor minoritatilor.“! 
întrucât cetățenia egală e oarbă, ea este insensibilă la 

protejarea contextelor selecte furnizate de apartenența 
culturală. Dacă asemenea contexte sunt necesare pentru 

______240 ca indivizii să fie capabili să descopere şi să valorizeze sco- 
puri, iar în cele din urmă să efectueze alegeri înțelepte, 
atunci numai egala cetățenie, de una singură, nu ajunge 
pentru a proteja libertatea individuală a celor ce aparțin 
unor culturi minoritare. Prin urmare, „inegalităţi cultu- 
rale“ pot coexista cu egala cetățenie. Or, dacă - aşa cum 
presupune Kymlicka - „o teorie liberală egalitaristă, ca 
acelea ale lui Rawls sau Dworkin, insitând asupra impor- 
tantei rectificării inegalităților nealese“: este cea care dă 
în mod adecvat seamă de dreptate, ,,inegalitatile culturale“ 


1 Op. cit, p. 108. 
2 Op.cit, p. 109. 

trebuie examinate din punctul de vedere al dreptăţii. De aici 
decurge teza conform căreia există un drept la cultură, care 
trebuie protejat de drepturi diferențiate în funcţie de gru- 
puri. Cu excepţia câtorva nuanțe minore, acesta este argu- 
mentul pus în evidență nu numai de Kymlicka, ci şi de 
Tamir!. Dar el conţine o premisă falsă: apartenenţa la o cul- 
tură societală este indispensabilă posesiei unei identități per- 
sonale sigure. Ca atare, argumentul eşuează. Dacă s-ar dovedi 
că apartenența la o cultură societală este o condiţie suficientă 
a dezvoltării şi a persistentei unei identități personale sigure, 
argumentul lui Kymlicka ar fi în cel mai bun caz incomplet. 
El ar mai trebui încă să aducă dovada că apartenenţa la o cul- 
tură societală este singurul mijloc pentru majoritatea oame- 
nilor de a dobândi o identitate personală sigură. 

înseamnă asta că n-ar trebui să ne pese de minoritățile 
culturale? Nu cred. Dar dacă drepturile diferențiate în 
funcţie de grupuri nu pot fi nicidecum apărate în numele 
dreptăţii, o întrebare rămâne deschisă: cum pot fi intere- 
sele culturale ale minorităţilor recunoscute în viața pu- 
blică? În următoarea secțiune voi arăta că există cel putin 
un motiv întemeiat, pentru membrii majorităţii culturale, 
de a se preocupa de minoritățile culturale şi, în cele din 
urmă, de a le garanta anumite privilegii membrilor lor. 


3. INTERESE CULTURALE 
VS REVENDICĂRI DE DREPTATE 


In măsura în care aranjamentele legale special menite 
să protejeze interesele culturale ale minorităților - 


1 Cf. Liberal Nationalism, pp. 73-77. 

ie. privilegiile minoritare - nu sunt decât protectii externe 
şi nu restricții interne, ele pot fi dezirabile chiar dacă nu 
sunt exigente de dreptate. Ele pot fi văzute si ca un mijloc 
de a permite membrilor grupurilor minoritare să aleagă 
modul de viață caracteristic culturii lor sau cel puțin să 
îndepărteze câteva obstacole care i-ar putea împiedica să-şi 
păstreze practicile culturale. Privilegiile minoritare pot fi 
extensive, ca in cazul autodeterminării politice locale, sau 
chiar finale, ca în cazul unui aranjament caveat emptor - 
garantând secesiunea - când isi încetează existența toate 
instituțiile politice comune. La cealaltă extremitate a spec- 
trului, privilegiile minoritare pot fi punctuale, ca în cazul 
dispenselor privind codurile vestimentare acordate comu- 
nității sikh, evreilor sau musulmanilor, ori privind regu- 
lile după care trebuie făcută sacrificarea animalelor la evrei 
şi musulmani etc. Undeva în centrul spectrului, putem găsi 
derogări referitoare la reglementarea programului de lucru 
care le-ar permite evreilor ortodocşi să-şi închidă magazi- 
nele sâmbăta (Sabat) şi să le deschidă duminica, precum şi 

la adoptarea locală a limbii minoritare în şcolile şi admi- 
nistratiile publice. 

Spre deosebire de drepturile diferenţiate în funcţie de 
grupuri, privilegiile minoritare sunt întemeiate exclusiv 
pe interesul personal. Dat fiind că ele afectează în mod 
inegal statutul - şi chiar puterea - unor indivizi diferiți, 
nu e de mirare să le vedem înveşmântate, de partizanii ca 
şi de adversarii lor, în retorica dreptăţii. Dar asta înseamnă 
a uita că schimbările de statut sau de putere produse prin 
mijloace politice nu ridică în mod necesar probleme de 
dreptate. Să ne gândim astfel la deciziile referitoare la vâr- 
sta majorităţii civile, la schimbările între sisteme de vot 
bazate pe proportionalitate sau pe majoritate simplă, la 

hotărârile privitoare la întinderea puterii prerogative a gu- 
vernului şi chiar la măsluirea electorală şi stabilirea agen- 
dei politice - toate, lucruri care afectează în mod inegal 
statutul şi/sau puterea unor indivizi diferiți fără însă a de- 
termina în mod necesar un tratament inegal. Discursul 
asupra dreptăţii înfloreşte dintr-un alt motiv, şi anume 
observaţia, corectă, că minoritățile sunt dezavantajate în 
negocierile politice deoarece nu au nici o greutate față de 
majorităţi. Dar întrebarea crucială e următoarea: acest 
dezavantaj este nedrept? Dacă argumentul precedent e 
solid, răspunsul trebuie să fie negativ, atât timp cât cetățenia 
egală e acordată tuturor. 

In plus, interesele culturale nu trebuie să divizeze mi- 
noritatea şi majoritatea în două grupuri de interese anta- 
goniste. Membrii culturii majoritare pot fi convinşi că 
privilegiile minoritare sunt la fel de benefice pentru ei 
ca şi pentru membrii culturii minoritare. Acesta poate fi 
cazul deoarece anumite privilegii minoritare favorizează 
participarea la anumite practici culturale atât pentru ei, 
cât şi pentru membrii minorităţii. Aceste practici cuprind 
orice formă de expresie artistică, de cult religios, de festi- 
vitati populare, de gastronomie, de vestimentație - pre- 
cum şi folosirea limbii materne. Fără nici o îndoială, 
căsătoriile forțate, mutilările genitale, răzbunările sânge- 
roase, aservirea patriarhală a femeilor şi a copiilor, 
relațiile cvasifeudale şi aşa mai departe sunt de asemeni 
caracteristice anumitor culturi. Le exclud din lista mea de 
practici culturale deoarece, pur şi simplu, sunt incompa- 
tibile cu egala cetățenie. Să presupunem că aceasta este 
ameninţată de anumite practici culturale. In acest caz, con- 
siderentele cu privire la originea lor sau importanţa lor esti- 
mată pentru coeziunea grupului cultural sunt indiferente. 

Distorsiunile la care este supusă egala cetățenie, într-adevăr, 
pun în mod vădit probleme de dreptate. (Relativistii cul- 
turali vor protesta, desigur, dar nu voi considera asta drept 
o obiectie serioasă’ 1.) 

Participarea la practici culturale este un scop în sine. 
Acest lucru nu implică nici o poziție specifică referitoare 
la valoarea lor. Cum se poate descoperi care este aceasta? 
Pentru a valoriza scopuri e nevoie de o perioadă de uce- 
nicie. Mai întâi se învață o serie de lucruri cu privire la 
ceea ce merită a fi urmărit, contemplat sau doar consu- 
mat grație procesului de socializare. Mai târziu, delibera- 
rea vine să completeze sau să înlocuiască parțial 
socializarea. Din momentul în care rolul principal este 
jucat de deliberare, tot mai multe scopuri sunt descope- 
rite, testate, respinse, modificate, păstrate, înlocuite, rein- 
ventate, ordonate si reordonate în funcție de importanța 
ce se decide să li se acorde. Ansamblul în interiorul căruia 
sunt alese aceste scopuri depinde într-o mare măsură de 
scopurile puse la dispoziție de cultura predominantă. 
Antropologia nerelativistă sugerează că particularitatile 
diferitelor culturi sunt modalități alternative de a 
răspunde condiției umane comune care au evoluat în 
circumstanțe variate' si schimbătoare - printre care tre- 
buie numărate disponibilitatea factorilor de producție, 
cunoaşterea şi tehnologia, precum şi instituțiile 
„moştenite“ care reglează viața socială. Adaptarea la cir- 
cumstante schimbătoare este o întreprindere costisitoare 


1 Pentru argumente contra relativismului cultural, cf. Elvin Hatch, 
Culture and Morality. The Relativity of Values in Anthropology, Donald 
E. Brown, Human Universal, şi, în mod deosebit, Elliot Turiel etal, 
„Morality: Its Structures, Functions and Vagaries“. 

în termeni de resurse şi de riscuri. Ca atare, oamenii op- 
tează de obicei pentru schimbări marginale treptate mai 
curând decât pentru o răsturnare in bloc a modurilor de 
viață familiare. lată ce explică, măcar în parte, de ce 
evoluţia culturală pare să depindă foarte mult de drumul 
deja parcurs. Dacă acest tablou este în mare corect, atunci 
e putin probabil ca un grup cultural (omogen) să facă dis- 
ponibile scopuri care ar cere ca adaptarea membrilor gru- 
pului la circumstanțe schimbătoare să se îndepărteze în 
mod radical de schimbarea marginală treptată. Cred că e 
improbabil ca tradiţia culinară franceză să fi putut inventa 
ea însăşi rulourile de primăvară, ca tradiția muzicală eu- 
ropeană să fi putut inventa ea însăşi jazzul sau culturile 
nomadice să fi putut inventa ştiinţa. Dacă asta e ceva prea 
speculativ pentru a vă fi pe plac, imaginați-vă pur şi sim- 
plu că nimic din toate acestea nu s-a întâmplat. Vreau să 
insist asupra următorului aspect: indiferent că a mânca ru- 
louri de primăvară, a asculta jazz sau a studia știința figu- 
rează sau nu printre scopurile privilegiate ale unei 
persoane, disponibilitatea lor este preferabilă absenței lor 
deoarece ansamblul scopurilor propuse de o cultură particu- 
lara nu epuizează evantaiul complet al scopurilor cărora 
ființele umane le pot acorda valoare şi care pot spori cali- 
tatea unei vieţi omeneşti. Ca atare oamenii au un motiv 
întemeiat, dacă admit că disponibilitatea scopurilor pro- 
puse de o cultură minoritară este dezirabilă, să le garan- 
teze acestor minorități anumite privilegii care lărgesc în 
mod semnificativ ansamblul scopurilor disponibile din 
punct de vedere cultural şi care ar risca să dispară în lipsa 
unei protectii speciale. Este o versiune a argumentului 
bazat pe diversitatea culturală. Kymlicka remarcă pe 
bună dreptate că acesta din urmă nu poate justifica nici 

un drept cultural!. în loc să facă apel la simţul nostru de 
dreptate, el invocă interesul personal luminat. 

Trebuie să mentionez inci un motiv avansat întru 
susținerea culturilor minoritare. Tamir ne reaminteşte cu 
indreptatire că dacă guvernele subvenţionează practicile 
culturale, minoritățile contribuabile (care cuprind mino- 
ritatile nationale şi grupurile „etnice“, precum şi subgru- 
purile culturale tinere) ar trebui să-şi poată primi partea 
lor din cheltuielile culturale în numele dreptăţii. întrucât 
experiența arată că subventiile sunt adesea alocate cultu- 
rii majoritare în detrimentul culturilor minoritare, Tamir 
propune un sistem constând în „distribuirea unui număr 
egal de bonuri culturale fiecărui cetățean“ care „să le per- 
mită indivizilor să-şi acorde consumul cultural cu prefe- 
rintele lor“2. Rămâne deschisă totuşi problema de a şti in 
ce măsură mecanismele pieței ar trebui să determine oferta 
de bunuri culturale. Reprezentatia unei opere pretinde 
costuri financiare superioare celor ale unui concert de 
rock; şi mai puţini oameni îşi vor consacra bonurile cul- 

_ 246 turale operei decât concertului rock, fiindcă, pur si sim- 
plu, este nevoie de o perioadă de ucenicie mult mai mare 
pentru a-l aprecia pe Verdi decât pentru a aprecia un grup 
de rock; un sistem de bonuri lăsat la voia întâmplării ar 
putea duce astfel la dispariția operei. Din preocuparea de 
a ocroti diversitatea culturală, s-ar putea elabora criterii 
independente de cerere, care să completeze sistemul bo- 
nurilor. Oricum, Tamir are dreptate să spună că mecanis- 
mele pieței dezvăluie cererile culturale şi ar putea astfel să 
întărească vocea minorităţilor. 


1 Op. cit, p. 122. 
2 Liberal Nationalism, p. 54. 

In secțiunea care urmează voi examina două preo- 
cupări centrale ale minorităților culturale: autodetermi- 
narea culturală şi națională şi alegerea unei limbi în 
administraţiile publice şi în şcoli. Acestor preocupări 
Kymlicka pretinde că trebuie să li se răspundă prin apli- 
carea drepturilor diferenţiate în funcţie de grupuri. Eu aş 
vrea să arăt că, dimpotrivă, ele trebuie abordate ca orice 
alt interes politic. 


4. AUTODETERMINAREA NAȚIONALĂ 
ŞI ALEGEREA UNEI LIMBI 


a) Autodeterminarea națională 


întrebarea pentru care sloganul autodeterminării 
naționale constituie un răspuns este destul de simplă: cine 
trebuie inclus într-o comunitate politică particulară aşa 
cum este ea definită de instituţiile sale? Urmându-i pe 
Kymlicka şi Tamir, aş susține că în comunităţile politice 
se încadrează statele suverane, precum şi subunitățile lo- 
cale autonome ale statelor federale. Dorinţa de autodeter- 
minare națională nu este neapărat dorința de a avea 
propriul stat-natiune suveran - chiar dacă, în realitate, 
adesea se reduce la asta. 

Am respins răspunsul lui Kymlicka, conform căruia 
apartenența la grupuri culturale şi naţionale ar justifica 
drepturile culturale - printre care se numără dreptul la 
autodeterminare, adică dreptul de a constitui o comuni- 
tate politică distinctă. Voi examina acum argumentul său 
în favoarea tezei conform căreia recunoaşterea frontiere- 
lor naţionale presupune recunoaşterea unor drepturi 

culturale. Kymlicka remarcă faptul că subiecții dreptăţii 
sunt indivizii pur şi simplu, în timp ce comunitățile poli- 
tice nu-i consideră subiecţi ai dreptăţii decât pe membrii 
lor - în mod tipic, cetățenii. Ce justificare se poate aduce 
excluderii din, sau imigrației restrânse în comunitățile po- 
litice? Kymlicka observă corect că în acest caz nici o jus- 
tificare nu poate fi derivată din ipoteza unei egalitati 
fundamentale între toate persoanele: !. In consecinţă, el se 
orientează spre un argument întemeiat pe partialitate şi 
asumând înrădăcinarea oamenilor în comunităţile lor cul- 
turale şi naționale: 


„Anumite restricţii ale imigrației pot fi justificate 
dacă recunoaştem că statele liberale există nu numai pen- 
tru a proteja drepturile şi oportunităţile standard, ci şi 
pentru a proteja apartenenţa culturală a oamenilor [...]. 
Aceste culturi furnizează contextul alegerii individuale 
şi [...] una din funcţiile existenţei unor state separate este 
recunoaşterea faptului că oamenii aparțin unor culturi 


separate.“2 


Acest argument se bazează pe o premisă ascunsă con- 
form căreia, bineînţeles, imigrația poate constitui o ame- 
nintare pentru grupul cultural majoritar. Dar dacă se 
întâmplă astfel, argumentul ar putea la fel de bine să se 
aplice migrațiilor, interne în cazul comunităților politice, 
între teritorii atunci când majoritatea este formată din gru- 
puri culturale diferite - de exemplu între Scotia şi Anglia 


1 Cf. şi Joesph H. Carens, „Aliens and Citizens: The Case for 
Open Borders“. 
2 Op.cit, p. 125. 

sau între Catalonia si Andaluzia. Ar trebuie de asemenea să 
se restrângă libertatea de mişcare în sânul comunităţilor po- 
litice eterogene din punct de vedere cultural. Dar să consi- 
derăm că protecția apartenenţei culturale este o chestiune 
de interes politic mai degrabă decât de dreptate. Politica mi- 
gratorie poate atunci să fie supusă aceluiaşi tratament ca pri- 
vilegiile minoritare: membrii unei comunități politice pot 
duce politica migrationista care le promovează cel mai bine 
interesele, iar dacă procedurile de luare a deciziilor colective 
sunt legale, rezultatele nu sunt nici drepte, nici nedreptel. 

Situarea politicii de imigrație la nivelul intereselor po- 
litice nu rezolvă desigur problema de a şti cine trebuie in- 
clus în comunitate. Am putea vrea să ştim, mai întâi, ce 
anume justifică întemeierea unei comunităţi politice se- 
parate. Tare mi-e teamă însă că nu vom avea niciodată la 
îndemână un răspuns convingător la această întrebare. 
Mai degrabă decât să se caute o justificare, ar fi mai promi- 
țător să se întrebe dacă anumite fapte referitoare la apar- 
tenenta culturală favorizează relaţii dezirabile între 
persoane în interiorul unei comunități politice. Dacă ase- 
menea fapte există, atunci ele ne-ar putea ajuta cel putin 
să formulăm criterii pentru a fixa frontierele politice, 
chiar dacă n-ar ajunge pentru justificarea constituirii unor 
comunităţi politice separate. Ar fi mai avantajos, ne-ar su- 
gera ele, să trasăm frontierele politice aici mai degrabă 
decât dincolo, cu condiţia totuşi ca oamenii să fie dispuşi 
să reconsidere frontierele existente. Să notăm că acestea 


1 Dreptatea joacă un rol când beneficiile politicilor de imigrație 
trebuie să fie distribuite între membrii comunității politice, cf. Jon 
Elster, Local Justice How Institutions Allocate Scarce Goods and 
Necessary Burdens. 

din urmă au fost stabilite şi sunt păstrate dintr-o diversi- 
tate de interese politice şi economice şi că ele sunt întot- 
deauna sprijinite de forță. Că efortul de căutare a unei 
justificări trebuie înlocuit cu examinarea mai minuțioasă 
a condiţiilor care favorizează relaţiile interpersonale de- 
zirabile în sânul comunităţii politice este un fapt în spri- 
jinul căruia există un considerent suplimentar. Jurisdictia 
unei comunităţi politice se opreşte întotdeauna la locui- 
torii unui anumit teritoriu. Prin urmare, orice argument 
pretinzând să justifice constituirea unei comunități poli- 
tice ar trebui mai întâi nu doar să propună criterii după 
care să se decidă cine va fi membru al comunităţii, ci şi să 
justifice revendicări teritoriale. Un răspuns la prima între- 
bare nu implică nici unul la cea de-a doua. Din câte cu- 
nosc eu, până acum nimeni n-a sugerat vreun criteriu 
convingător pentru a face departajarea între revendicări 
teritoriale drepte şi nedrepte. 
Presupun că relaţiile interpersonale în sânul unei co- 
munități politice sunt dezirabile în măsura in care respectă 
drepturile individuale şi egalitatea oportunităţilor econo- 
mice. Pentru a stabili asemenea relații, membrii unei co- 
munități politice trebuie a) să împărtășească anumite 
convenţii şi b) să fie predispuşi la încredere reciprocă. Să 
examinăm mai întâi convențiile. Respectarea reciprocă a 
drepturilor individuale depinde de înţelegerea de către oa- 
meni a beneficiilor pe care le obțin din asta cu toții. O ast- 
fel de înțelegere rezultă din învăţarea defectelor lipsei de 
coordonare. Din fericire, o asemenea ucenicie nu se rea- 
lizează decât prin experienţa directă; în cea mai mare parte 
a timpului, învăţăm prin mărturii să anticipăm beneficiile 
coordonării, precum şi inconvenientele pe care ni le atra- 
gem dacă o neglijăm - cum ar fi o proastă reputație. 

Conventiile stabilesc reguli de comportament. Ele arată ce 
trebuie luat drept amical sau drept ostil, cum trebuie ono- 
rat statutul, cum trebuie folosit limbajul pentru realizarea 
unor scopuri diverse etc. In general, convențiile garantează 
că oamenii ştiu cum să codifice şi să decodifice informaţia. 
Conventiile care persistă de-a lungul multor generaţii sunt 
tradiţii. lar în grupurile culturale, tradiţiile sunt relativ 
omogene. Ca atare, dacă drepturile individuale trebuie 
într-adevăr să se bucure de recunoaştere, grupurile culturale 
sunt probabil cele mai potrivite pentru a garanta că dreptu- 
rile nu sunt concepute ca simple constrângeri legale, ci ca 
reguli de comportament ale căror beneficii survin, într-o 
mare măsură, în mod independent de codificarea legală. 
Pentru a fi dispuşi să-şi acorde o încredere reciprocă, 
oamenii trebuie să fie în măsură să ajungă la estimări fia- 
bile ale încrederii pe care o merită semenii lor. întrucât 
acest lucru necesită o informaţie fiabilă despre modul în 
care semenii își urmăresc de obicei interesele, oamenii 
sunt mai dispuşi să-şi acorde o încredere reciprocă dacă, 
totul rămânând neschimbat în rest, o asemenea informaţie 
este uşor de obținut. Conventiile împărtăşite uşurează cu- 
legerea de informaţii fiabile deoarece furnizează, în mod 
tipic, cadrul în interiorul căruia se pot dezvolta schimburi 
reciproc avantajoase. Or, grupurile culturale împărtăşesc 
ansambluri relativ omogene de convenții. Este deci adeseori 
mai uşor să avem încredere în membrii grupului social din 
care facem parte decât în străini. Dacă e să-i dăm crezare lui 
Brian Barry, „există o legătură cauzală puternică între si- 
milaritatea culturală şi încredere“. încrederea le permite 


1 Brian Barry, „Self-Government Revisited“, in Brian Barry, 
Democracy and Power. Essays in Political Theory, p. 177. 

indivizilor, printre altele, si incredinteze altora urmărirea 
intereselor lor când controlul strict al propriilor acţiuni le 
impune un cost prohibitiv. Beneficiile economice sunt des- 
tul de evidente!. Dar asta nu e tot. într-o anumită măsură, 
agenţii statului au şi ei nevoie de încredere. Când crearea 
unor oportunități economice egale impune transferuri de 
bogăţie, oamenii n-ar colabora în nici un caz cu agenți ai 
statului nedemni de încredere. Fireşte, nu este suficient, pen- 
tru a estima măsura încrederii de care e demn cineva, să ştii 
că aparţine aceluiaşi grup cultural ca şi tine - există ticăloşi 
pretutindeni. Nu e mai putin adevărat că e mult mai uşor 
să te încrezi în el decât într-un străin şi că sarcinile guverna- 
mentale sunt mai greu de îndeplinit dacă oamenii dispun de 
mai puțină informatie fiabilă pentru a estima măsura încre- 
derii de care sunt demni agenții statului. 

Dacă apartenenţa la comunităţile politice poate fi rede- 
finită, presupunerea că relaţiile dezirabile între membrii 
unei comunități politice sunt favorizate dacă ei sunt toto- 
dată membri ai aceluiaşi grup cultural sugerează că apar- 
tenenta culturală este un criteriu plauzibil de apartenență 
la o comunitate politică. Ea nu sugerează că aceasta din 
urmă poate fi redefinită. Autodeterminarea culturală este 
mai degrabă o plauzibilă opțiune implicită decât un sim- 
plu deziderat. Desigur, redefinirea apartenenţei la o comu- 
nitate politică este un interes politic legitim. Dar interesele 
politice legitime nu sunt drepturi. Autodeterminarea 
naţională nefiind nici o condiție necesară, nici o condiţie 
suficientă pentru protejarea egalei cetățenii, rezultă că de- 
ciziile de a acorda sau de a refuza autoadministrarea locală 
autonomă sau chiar secesiunea ies din sfera dreptăţii. 


1 Cf. James S. Coleman, Foundations of Social Theory, cap. 5 şi 8. 

b) Alegerea unei limbi în şcolile 

şi in administratiile publice 

Când drepturile individuale sunt protejate, oamenii 
pot vorbi limba sau limbile pe care le doresc. în adminis- 
tratiile publice si în şcoli, nu se poate evita luarea unor 
decizii cu privire la limba sau limbile ce vor fi folosite. Mi 
se pare destul de indiscutabil faptul că nişte cetățeni care 
nu pot comunica în limba folosită în administratiile pu- 
blice au dreptul la asistență. Când o limbă minoritară este 
idiomul comun local, ne putem întreba dacă dreptatea re- 
clamă ca limba minoritară să fie utilizată în administratiile 
publice şi în şcolile locale. Kymlicka crede că da, în pri- 
mul rând fiindcă „statul nu poate evita să acorde un sta- 
tut definitiv, parţial cel puţin, unei culturi atunci când 
hotărăşte ce limbă va fi folosită în şcolile publice sau în 
serviciile de stat“!; în al doilea rând, pentru a repeta con- 
cluzia argumentului general al lui Kymlicka, fiindcă „ar 
trebui să ne fixăm drept obiectiv ca toate grupurile 
naționale să aibă oportunitatea de a se conserva ca o cul- 
tură distinctă“; şi în sfârşit, fiindcă dreptul meu de a-mi 
vedea limba utilizată in administratiile publice şi în şcoli 
este un mod de „a compensa circumstanțele inegale care 
plasează membrii culturilor minoritare într-o situație sis- 
tematic dezavantajoasă pe piața culturală, fără a tine seamă 
de opţiunile lor de viață personale“2. 

Chiar dacă, pentru nevoile argumentării, acceptăm 
ca şi Kymlicka faptul că păstrarea culturilor distincte 
este o problemă de justiție, nu este sigur că acest lucru 
necesită recunoaşterea unui drept, diferențiat în funcţie 


1 Op.cit, p. 111. 
2 Op.cit, p. 113. 

de grupuri, de a-ți vedea propria limbă folosită în admi- 
nistratiile publice şi în şcoli. In primul rând, legătura din- 
tre limbă şi cultură ar putea fi mult mai slabă decât crede 
Kymlicka. Benedict Anderson ne aminteşte astfel că „e 
întotdeauna o greşeală să se trateze limbile aşa cum o fac 
unii ideologi nationalisti - ca embleme ale nationalitatii, 
asemeni drapelelor, costumelor, dansurilor folclorice şi 
aşa mai departe“!. Adoptarea limbii coloniştilor - engleza 
în Ghana - sau a unei limbi recent apărute - indoneziana 
bahasa in Indonezia-remarcă Anderson, nu s-a dovedit 
prejudiciabilă dezvoltării, în aceste țări, a unei comunități 
naționale adecvate; şi, afirmă el, „într-o lume în care sta- 
tul național este norma predominantă, națiunile pot fi 
imaginate de acum încolo fără comunități lingvistice“? 
In al doilea rând, ancheta întreprinsă de John Edwards în 
legătură cu efectele limbilor minoritare folosite în şcoli 
pentru a promova cultura minoritară trădează speranţele 


lui Kymlicka: 


„Chiar dacă am considera pluralismul cultural ca un 
bun fără amestec, limba ca esenţială pentru perenitatea 
identităţii şi minoritățile etnice ca având nevoie, pentru 
a fi în măsură să se cunoască pe ele însele, de o expertiză 
promovată din exterior, nu putem totuşi asuma că proiec- 


tele şcolare ar fi convenabile.“3 


1 B. Anderson, /magined Communities. Reflections on the Origin 
and Spread of Nationalism, p. 122. 

2 Op. cit, p. 123. Prin urmare, Anderson consideră Elveţia ca o 
națiune, în timp ce Kymlicka e de părere că ea cuprinde o plurali- 
tate de națiuni. 

3 John Edwards, Language, Society and Identity, p. 137. 

Concluzia sceptică a lui Edwards nu se aplică in mod ne- 
cesar împrejurărilor in care minoritățile sunt majorități lo- 
cale. In astfel de imprejurari, este atribuirea unor drepturi 
lingvistice îndreptăţită? Ar trebui să se traseze frontierele 
unităților politice locale în aşa fel încât minoritățile să for- 
meze majorități locale. Dar pentru a face asta, trebuie de 
bună seamă să se recunoască în prealabil anumite drepturi 
minoritare. Şi dacă e suficient a fi o majoritate locală pentru 
a revendica drepturi, o minoritate din interiorul majorității 
locale ar putea reitera revendicarea şi aşa mai departe. E greu 
de conceput cum ar putea drepturile lingvistice să de- 
pindă de fapte atât de maleabile ca „a fi o majoritate locală“. 

Oricum ar sta lucrurile, pare rezonabil să se tncredinteze 
politica lingvistică unităţilor politice locale. Kymlicka 
examinează această teză modestă: 


„Deciziile cu privire la limba din învăţământ şi din 
serviciile publice, s-ar putea susţine, ar trebui să fie de- 
terminate nu de recunoașterea oficiali a existenţei unor 
grupuri variate, ci pur şi simplu de permisiunea acordată 
fiecărei subunități politice de a-şi duce propria politică 
lingvistică pe baze democratice. Dacă o minoritate 
naţională formează majoritatea unei unităţi pertinente, 
ea poate decide să acorde limbii sale materne statutul de 
limbă oficială a unităţii. Dar asta se întâmplă pentru că-i 
vorba de o majoritate locală şi nu pentru că statul a re- 


cunoscut-o oficial ca o «natiune».“ 
în mod deloc surprinzător, el respinge această abordare: 


„încredințarea deciziilor cu privire la limbă subu- 


nităţilor politice nu face decât să repună problema. Care 


sunt unităţile politice pertinente? La ce nivel al guver- 
nului ar trebui să ia astfel de decizii?“! 


Deosebirea dintre poziția mea şi cea a lui Kymlicka 
este că acesta din urmă crede că asemenea chestiuni re- 
clamă un răspuns principial - ceea ce eu nu cred, deoa- 
rece nu pot să văd cum ar putea fi justificată stabilirea 
unor comunități politice separate, dacă nu prin interese 
politice. Dar, încă o dată, cred că există motive înteme- 
iate, chiar şi pentru membrii culturii majoritare, de a 
apăra privilegiile minoritare în materie de folosire a lim- 
bii. Primul motiv este preocuparea pentru diversitate 
culturală. In plus, există motive practice. Adoptarea lim- 
bii majorităţii locale in administraţiile publice şi în şcoli 
este poate cel mai bun compromis posibil între grupuri 
lingvistice care se preocupă şi de eficacitatea adminis- 
tratiei publice. Ocrotirea unei limbi minoritare locale, 
chiar dacă este majoritară la scara comunității politice 
luate în ansamblu, poate fi pur şi simplu prea costisi- 

într-o comunitate locală esențial monoglotă, pot fi 
enorme. Recrutarea de agenţi bilingvi se poate dovedi 
dificilă. Dacă învățământul se face într-o limbă care nu 
are decât o minimă utilitate practică în afara zidurilor 
şcolii, pregătirea va fi slabă. Folosirea obligatorie a ir- 
landezei - „o limbă pe care nu o cunoaşte marea majo- 
ritate“ - ca limbă de predare în şcolile irlandeze începând 
din anii '20 oferă o bună ilustrare a acestui aspect. 
Edwards subliniază că, deoarece a fost de la început greu 
să se găsească profesori de irlandeză competenţi, a trebuit 


1 Op. cit., p. 112. 

să se înființeze colegii pentru profesori!. Nu e prea sur- 
prinzător faptul că profesori însărcinaţi să predea într-o 
limbă ce le era străină, ca şi elevilor, au ajuns curând să 
„se opună folosirii acestei limbi ca mijloc de învățământ 
în cazurile în care acest lucru nu putea fi profitabil“. întru- 
cât cadrele didactice şi elevii sau studenţii erau lipsiți de 
motivația suficientă folosirii irlandezei în şcoală, „siste- 
mul nu s-a susținut de la sine“: standardele academice erau 
slabe „deopotrivă în termeni de calitate a învățământului 
şi de competență a elevilor“. Câteva decenii mai târziu, 
„ideea că folosirea irlandezei ca mijloc de învățământ nu 
era în mod invariabil productivă a început să fie tot mai 
mult acceptată“. Astăzi, când irlandeza încă mai este stu- 
diată, e doar ca a doua limbă. Este rezonabil să conjecturăm 
că opțiunile cu privire la limba de predare în şcoli care 
contrariază interesele majorităților locale vor cunoaşte 
aceeaşi soartă ca irlandeza obligatorie în Irlanda. 

Câteodată, oamenii sunt mai preocupaţi să-şi transmită 
limba generaţiilor viitoare decât de celelalte beneficii ale 
şcolii; iar anumite compromisuri între grupurile lingvis- 
tice în legătură cu folosirea limbilor în şcoli s-ar putea să 
nu poată fi făcute fără a frustra interesele culturale ale mul- 
tor persoane. De ce? Cred că dificultatea de a obține un 
compromis în astfel de circumstanţe e şi mai mult sporită 
de standardizarea uniformă a şcolilor publice decât de pre- 
ferintele puternice acordate de oameni prezervării limbii 
lor. Să presupunem că şcolile publice sunt a) finanţate in 
funcţie de numărul elevilor şi 2) libere să propună orice 
programă de natură să satisfacă nişte standarde academice 
rezonabile; şi să pesupunem că c) părinţii şi elevii sunt în 


1 Cf. Language, Society and Identity, pp. 56-57. 

măsură să aleagă școala cea mai potrivită cu așteptările lor. 
In acest caz, anumite şcoli vor răspunde unor cereri va- 
riate - cuprinzând alegerea limbii de predare şi alte dezi- 
derate culturale - sau vor fi create pentru a le satisface, 
întrucât există rațiuni pedagogice excelente în favoarea 
unui asemenea sistem şcolari, interesul minorităţilor de 
a beneficia de şcoli cu predare în limba lor ar putea fi 
susținut de grupul cultural majoritar - chiar dacă din 
raţiuni diferite. 

Kymlicka atrage atenţia asupra unei îngrijorări justifi- 
cate: puterea politică de care se bucură minoritățile ar 
putea fi prea redusă pentru a asigura protejarea limbilor 
lor contra unei „marginalizări tot mai pronunțate“. însă 
nu are dreptate când sugerează că un remediu suficient 
constă în recunoaşterea unor drepturi lingvistice. Mai 
întâi, interesul de a salvgarda limba şi de a o transmite ge- 
neratiilor viitoare este zădărnicit adesea de interese con- 
curente2. Apoi, identitatea culturală nefiind indisociabil 
legată de limbă, minoritățile pot uneori să adopte limbi 

„Ca marcă a identităţii, limba are o mare importanţă, 
însă istoria arată că-schimbările de limbă sunt regula, nu 
excepţia [...]. E adevărat că adoptarea unei perspective 
pe termen scurt face să pară schimbarea ca o pierdere. 
Intr-adevăr, anumite lucruri sunt pierdute, iar punctele 


de tranziţie sunt întotdeauna supărătoare. Dar fapt este 


1 Cf John E. Chubb $i Terry M. Moe, Politics, Markets, and 
Americas Schools Mary Anne Raywid, ,The Mounting Case for 
Schools of Choice“. 

2 Edwards, op. cit, cap. 3. 

[...] că schimbarea şi tranziţia sunt, pentru cea mai mare 
parte a oamenilor, realități sociale. Alternativa e o 
situație statică pe care puțini sunt pregătiți s-o accepte. 
Schimbarea, fireşte, nu e întotdeauna binevenită. 

Ajustările efectuate în vederea unui progres perceput nu 
sunt lipsite de costuri, dar de obicei acestea sunt inferioare 


celor pe care le-ar impune absența schimbării.“! 


Am încercat să arăt că luarea în considerare a interese- 
lor culturale ale minorităților este deseori în interesul lu- 
minat al membrilor majorității culturale. Adesea, desigur, 
interesele individuale sunt mărginite mai degrabă decât 
luminate. Dar acordarea unor drepturi culturale cu greu 
poate modifica această situație, deoarece drepturile care 
nu sunt susținute de interesul personal real nu-şi ating în 
general scopul. 


5. CONCLUZIE 


Am susținut că atasamentele culturale sunt impor- 
tante, dar nu justifică atribuirea de drepturi diferențiate 
în funcție de grupuri minorităților culturale. Există mo- 
tive îndreptățite, dar nu o datorie, de a acorda anumite 
privilegii membrilor grupurilor culturale minoritare. 
A invoca dreptatea pentru a apăra multiculturalismul 
înseamnă a greşi terenul. M-am străduit să arăt că revendi- 
carea unor privilegii minoritare trebuie înțeleasă în termeni 
de interese culturale şi că forumul politic este locul potri- 
vit pentru a evalua, acorda sau refuza aceste privilegii. 


1 Ibid, pp. 96-97 (sublinierea mea). 

De-a lungul întregii discuţii, am presupus că toți membrii 
unei comunităţi politice multiculturale se bucură de egala 
cetățenie şi că numai privilegiile minoritare care respectă 
drepturile individuale şi egalitatea oportunităţilor econo- 
mice meritau atenţia noastră. 

Dacă e deplasat să se invoce dreptatea pentru apărarea 
multiculturalismului, de ce această strategie atrage atâția 
filozofi? Unul dintre motive este, cred, că e greu să se ac- 
cepte că anumite decizii sociale importante - în legătură, 
de exemplu, cu apartenenţa la comunităţile politice - nu 
pot fi discutate în termeni de impartialitate. Nu este prin 
urmare tentant să se caute o concepție mai largă despre 
dreptate şi să se avanseze ideea că orice aranjament in- 
stitutional a cărui prezență sau absență afectează în mod 
semnificativ capacitatea de a îmbunătăţi viata cuiva tre- 
buie evaluat în termeni de dreptate? A ceda acestei tentaţii 
înseamnă a subestima virtuțile politicii - greşeală ce poate 
fi scuzabilă într-o epocă în care viciile sale sunt pretutin- 
deni văditel. 


1 Aş vrea să le mulțumesc lui Kevin Mulligan şi lui Bernard 


Baertschi pentru comentariile lor foarte utile. 


GEOMETRIA COGNITIVA A RAZBOIULUI 


BARRY SMITH 


INTRODUCERE 


După cum a observat Aristotel, rădăcinile politicii se 
află în prietenie, deci în proximitate şi în accesibilitate. 
Conform acestei observaţii, există o tendință, atât la indi- 
vizi, cât şi în grupuri, de a căuta să se stabilească regiuni 
continue de „acasă“ cu formă mai mult sau mai putin cir- 
culară. Regiunile continue şi, în mare, circulare sunt, în 
plus, mai uşor de apărat contra incursiunilor din exterior: 
când continuitatea este ruptă de o invazie, se iau măsuri în 
consecinţă pentru reconstituirea unui teritoriu continuu. 

Dorinţa unui control exclusiv asupra unor regiuni a 
favorizat de bună seamă războiul şi violenţa între grupuri 
în momente variate din istoria umană. Cu toate acestea, 
există numeroase grupuri importante care trăiesc perioade 
îndelungate în regiuni unde sunt amestecate cu alte gru- 
puri, fără să aibă loc încontinuu pogromuri. De fapt, isto- 
ria ne învaţă că multe grupuri importante nu acţionează 

cu scopul de a ocupa în exclusivitate un singur teritoriu 
continuu: nu numai că există societăți multiculturale şi 
multietnice prospere şi trainice, în care există o suprapu- 
nere şi un amestec sistematice de grupuri distincte într-o 
singură regiune, dar există de asemeni - şi de fapt mult 
mai des decât ne închipuim - naţiuni necontigue (ca 
Statele Unite) al căror teritoriu pe care îşi exercită suve- 
ranitatea este împărțit în mai multe părți separate de către 
alte naţiuni suverane. 

Totuşi, unele urme ale dorinţei de control exclusiv per- 
sistă. Ele pot rămâne latente pentru perioade îndelungate 
fără a se exprima prin acțiuni. Aceste urme sunt în plus 
stimulate de forța anumitor tehnici retorice folosite de ve- 
teranii tribului, de istorici, poeţi şi lideri religioşi - ele 
fiindu-le de altfel, reciproc, şi preconditiile. Aceste teh- 
nici sunt ilustrate în fraze ca ,,Destinée naturelle“, „From 
sea to shiningsea“, JDeutschland ist unteilbarF etc., care au 
puterea de a deştepta sau de a întări dorința membrilor 
grupului de a stabili în folosul lor o ocupaţie exclusivă a 
anumitor regiuni, care au adesea o configuraţie particu- 
lară („naturală“, în mare: circulară) şi sunt circumscrise 
de frontiere „naturale“ (în mare: determinate topografic). 
Poeţii cântă frontierele „naturale“. 

Alte dispozitive retorice nu se referă la frontiere şi la 
configuraţia regiunilor pe care le circumscriu, ci la anu- 
mite locuri determinate în interiorul acestor regiuni. 
Astfel, Yasser Arafat, într-o cuvântare din 11 iunie 1996, 
putea afirma: „lerusalimul e sfânt şi va rămâne capitala 
Palestinei pentru totdeauna.“ Ataşamentul față de locuri 
specifice este un factor geometric adițional în care se 
înrădăcinează conflictele militare. Şi el exercită constrân- 
geri geometrice asupra comportamentului națiunilor 


(Serbia nu trebuia să piardă controlul asupra regiunii 
Kosovo, unde a avut loc marea bătălie de la... etc.). 

Asemenea mijloace retorice îşi au contrapartea în ex- 
presii ca „entitatea palestiniană“, „statul-rămăşiță al celor 
şase districte“, inventate pentru a diminua importanța re- 
vendicărilor de suveranitate din partea altor grupuri, de- 
favorizate. Aceste expresii se referă la dimensiunea de 
geometrie cognitivă ca la un factor crucial până acum ne- 
glijat in etiologia războaielor, precum şi la tendința lide- 
rilor grupurilor naţionale sau etnice şi a propagandiştilor 
războiului de a revendica în numele poporului lor drep- 
turi asupra unor teritorii având geometria dorită. In mod 
analog, liderii grupurilor stabilite pe teritorii determinate 
asimilează tentativele făcute pentru a-i priva de controlul 
fragmentelor - chiar periferice - ale teritoriilor lor cu o 
„balcanizare“, o „dezmembrare“, o „mutilare“, o „violare 
a patriei-mamă“ etc. Astfel, în martie 1996, ministrul rus 
al Apărării, generalul Pavel Graciov, s-a referit la Cecenia 
ca la „un test pentru inamicii strategici ai Rusiei, al căror 
tel principal este să împartă țara şi să anexeze o parte din 
terioriul ei“!. 

Astfel de procedee sunt la fel de clar ilustrate in cazul 
Irlandei. Să privim următorul pasaj extras din „Manifestul“ 
redactat de episcopul de Derry în 1916, ca răspuns la 
perspectiva divizării: 


»Binecuvantati de Sfântul Patrick ca naţiune, copiii 
lui Erin s-au ataşat de idealul naţional cu o tenacitate 
întrecută doar de loialitatea lor față de credinţa pe care 


le-a sădit-o în inimi. Oare vor irlandezii de astăzi să arate 


1 Sublinierea noastră. 

că sunt urmaşii degenerati ai marilor şi iluştrilor lor 
strămoşi? Vom abandona oare, fără măcar un protest 
national, moştenirea unei Irlande Unite ce ne-a fost 
transmisă de-a lungul a veacuri de persecuție şi de 
vărsare de sânge? Suntem oare atât de nepăsători la 
amintirea străbunilor noştri încât să îngăduim să fie 
incluse în noi hotare şi rupte de Patrie ultimele sălaşuri 
ale Sfântului Patrick şi ale Sfintei Bridgit, locul care i-a 
fost cel mai scump de pe Pământ marelui Sfânt 
Columbcille şi reşedinţa primatului Irlandei? într-o 
asemenea eventualitate, ce batjocură ar fi să se mai vor- 
bească despre Irlanda ca de-o naţiune! Oare Irlanda nu 
ne este mai scumpă decât orice alt grup de indivizi, ori- 
cât de importanţi şi de indispensabili li s-ar părea lor 


înşişi că sunt?“ 


Asemenea mijloace retorice au fost utilizate, de 
nenumărate ori în cursul istoriei umane, (aproximativ) de 
pe vremea războaielor napoleoniene, spre a incita 


___264 „luptători pentru libertate“ să-şi dea viata pentru cauza 


instaurării unor frontiere având aspectul dorit. Aceste mij- 
loace apelează de bună seamă la pulsiuni profund 
înrădăcinate în membrii grupurilor în direcția cărora sunt 
îndreptate. Cu toate acestea, fenomenul în discuție pare 
a fi în primul rând o chestiune culturală mai degrabă decât 
biologică (hard-wired.); el pare a fi cam la fel de vechi ca 
practica umană de a desena hărți cu frontiere determinate 
şi e aproape sigur că nu a avut o mare influență decât după 
dezvoltarea tiparului şi difuzarea unor hărți tipărite. 

În numeroase cazuri, dorința de a ocupa singur un te- 
ritoriu „natural“ are, bineînţeles, o bază raţională în pri- 
vinta problemelor de apărare. O aceeaşi dorință există şi 


astăzi, fără dimensiunea militară, dovadă Quebecul şi 
Irlanda. Ceea ce se doreşte în aceste două cazuri nu este 
un teritoriu ce poate fi apărat, ci mai degrabă un terito- 
riu în care un anumit grup poate să exprime particula- 
rităţile culturii sale şi, în paralel, să se bucure de avantajele 
şi de controlul pe care le oferă o democraţie. Aceeaşi 
dorință a avantajelor democraţiei a fost ilustrată de „forma 
bizară“ a frontierelor pe care britanicii le-au trasat la se- 
pararea de Irlanda în 1917, formă care îi garanta populaţiei 
protestante din Ulster majoritatea la următoarele alegeri; 
dar această dorință e de asemenea ilustrată de dorinţa re- 
publicanilor irlandezi de a institui „totalitatea insulei ir- 
landeze“ ca entitate unică şi suverană. împărțirea arbitrară 
a circumscriptiilor electorale poate, pare-se, să conducă la 
direcții geometrice diferite. 


PREISTORIA 


Dacă examinăm ceea ce ştim despre primele aşezări 
omeneşti, observăm următoarele modele. Grupurile şi re- 
giunile pe care le ocupă arată o tendință de expansiune 
până în momentul în care întâlnesc obstacole fizice, cum 
ar fi țărmurile, sau rezistența unei expansiuni similare şi 
opuse a unor grupuri vecine. Se observă atunci ajustări re- 
ciproce foarte asemănătoare celor pe care le fac în mod 
spontan bulele de aer de pe suprafața unei soluții de apă 
cu săpun, iar ceva care seamănă cu nişte aglomerări de 
bule poate fi efectiv observat pe hărți infatisind expansiu- 
nea triburilor în vechea Africă. 

Situaţia poate duce şi la o contopire paşnică a unor gru- 
puri - prin intermediul căsătoriilor, al schimburilor şi 

al altor forme de cooperare. Un grup nou şi mai mare 
rezultă din unirea unor grupuri mai mici (din nou, reto- 
rica publică de care fac uz poeții si alti depozitari ai me- 
moriei grupului poate să favorizeze o asemenea uniune 
sau, dimpotrivă, să o descurajeze). 

O împărțire în subgrupuri, încercând să stabilească te- 
ritorii noi şi separate în alte regiuni, poate de asemenea 
avea loc (este ceea ce s-a produs în colonizarea continen- 
tului american). împărțirea în subgrupuri poate să survină 
si in mod involuntar, de pildă din cauza unei catastrofe 
naturale sau a unei cuceriri ducând la aservirea sau la aglo- 
merarea unor teritorii feudale în constelații mai vaste de 
putere politică. 

Cum procesul de expansiune şi de împărţire are loc din 
toate părțile - iar presiunea asupra resurselor creată de 
creşterea populaţiei nu e motivul cel mai neînsemnat -, 
grupurile se dispersează şi se amestecă între ele în diverse 
moduri. Dar amestecul nu e neapărat experimentat ca atare. 
Dacă A ocupă estul şi vestul, iar B se află în centru, nici 

E 26{> A orientali, nici A occidentali nu resimt în mod necesar 
o amenințare contra integrității teritoriale a grupurilor 
lor. Aceasta se va întâmpla numai (I) dacă A se concep pe 
ei înşişi ca A şi astfel ca deosebiți de B, şi (II) dacă între- 
gul teritoriu al A este conceptualizat de A ca un singur 
tot „natural“. Numai când aceste două condiții sunt reu- 
nite B vor fi considerați de A drept intrusi. In ceea ce 
priveşte (I), vom lăsa aici deoparte problema, importantă 
în sine, de a stabili în ce măsură grupurile umane de dife- 
rite mărimi sunt unităţi reale sau unități produse într-un 
anumit grad de credinţele şi practicile membrilor lor, de- 
oarece condiția (II) este cea care face obiectul principal al 
investigaţiei noastre. 


ROLUL FRONTIERELOR 


Să subliniem că probabilitatea îndeplinirii condiției (II) 
creşte odată cu dezvoltarea mijloacelor moderne de comu- 
nicatie si cu răspândirea instituţiilor democratice. Astfel, în 
epoca aglomerării unor teritorii feudale sub tutela unui sin- 
gur senior la începuturile Europei moderne, această aglo- 
merare nu a provocat nici o experiență de amestec şi deci 
nici o „minoritate“. Abia odată cu dezvoltarea concepției 
moderne despre statul-natiune a început să se facă simțită 
această problemă. Un grup de locuitori ai unei insule poate, 
de pildă, în lumina acestei concepții moderne, să înceapă să 
conceapă insula în totalitatea ei ca fiind căminul său natu- 
ral şi legitim; el începe atunci să-i perceapă pe membrii unui 
al doilea grup ca intruşi. Un caz analog se referă nu la limi- 
tele naturale ale unei insule, ci la frontierele artificiale, cele 
care constituie naţiunile şi imperiile, sau cel puţin cea mai 
mare parte a lor. Aceste limite artificiale sunt, ca şi hărţile, 
un fenomen cultural, produs relativ târziu al civilizației. 
Aici, „artificial“ poate să însemne fie a) care nu urmează li- 
mitele naturale de natură topografică (ca țărmurile, lanţurile 
muntoase, cursurile de apă), fie b) care nu reflectă împărțirile 
grupurilor existente pe teren. In plus, asemenea limite arti- 
ficiale pot crea noi entități politico-geografice în interiorul 
cărora un grup dominant poate începe să considere grupu- 
rile nedominante (de exemplu, evreii în cursul unei mari 
parti din istoria europeană) drept intrusi care merită exclu- 
derea, eliminarea sau izolarea în ghetouri. Retrasarea unor 
frontiere artificiale poate face şi ca grupuri până atunci ma- 
joritare să se transforme în resturi dinamice (e ceea ce s-a 
întâmplat cu sârbii în Croaţia, cu ruşii în Ucraina şi în 
Lituania, cu suedezii în Finlanda, cu protestanții în Irlanda). 

TIPURILE DE OBIECTE SPATIALE 


Până acum au fost distinse trei tipuri de obiecte 
spaţiale. Acestea sunt: 

1) Obiectele spatiale bona fide (de exemplu insulele, la- 
curile): acestea sunt obiecte ale căror limite sunt consti- 
tuite de discontinuități fizice intrinseci alcătuirii materiale 
a Pământului. 

2) Obiectele spatiale decretate (de exemplu districtele, 
rezervatiile indiene, parcurile nationale): acestea sunt 
obiecte ale căror limite există ca rezultat al unei decizii 
sau al unei convenţii umane. 

3) Obiectele spaţiale dinamice (de exemplu terenul ocu- 
pat de o trupă de infanterie): acestea sunt obiecte ale căror 
limite sunt determinate de acțiunile actuale sau potenţiale 
ale părţilor lor constitutivel. 

Prima categoria este alcătuită din obiecte spaţiale care 
ar exista şi care ar fi scoase în relief în raport cu mediul 
lor înconjurător chiar şi independent de orice intervenţie 
___268 umană, fizică sau cognitivă. Sunt incluse în această cate- 
gorie şi obiecte ca polderele şi lacurile artificiale, care sunt 
produsele durabile ale activității umane. 

Obiectele de al doilea tip încep să existe şi sunt 
menținute în existență numai ca rezultate ale anumitor 
acte cognitive, practici sau instituții proprii ființelor 
umane. În lumea neumană nu există obiecte decretate. 
Astfel de obiecte sunt pe de-a-ntregul convenţionale. Lucrul 
se vede limpede, de exemplu, în cazul statelor Wyoming şi 
Colorado: ca multe obiecte spaţiale politice şi administra- 
tive din Statele Unite, ele au o formă dreptunghiulară 


1 A se vedea Talmy, „Force Dynamics in Language and Cognition“. 

(mai exact: forma lor este constituită pornind de la para- 
lele şi meridiane). 

Obiectele din a treia categorie sunt, în mod caracte- 
ristic, efemere şi tind să formeze sisteme de interacțiune 
mutuală cu alte obiecte spatiale de acelaşi tip, fata de care 
sunt susceptibile de un foarte mare grad de dependență 
în ceea priveşte dimensiunea, forma, localizarea şi gra- 
dul lor de elasticitate. 

Paralel cu această împărțire tripartită a obiectelor 
spatiale, există o împărțire a limitelor spatiale: 

1) Limitele bona fide, ca barele care împrejmuiesc 
grădina vecinului meu sau litoralul New Yorkului. 

2) Limitele decretate, ca linia Mason-Dixon şi meridia- 
nul de la Greenwich. 

3) Limitele dinamice, ca granitele influentelor brita- 
nică, franceză, olandeză şi spaniolă pe continentul 
nord-american, pe la 1670. 

Aceste distincţii odată făcute, putem nota existenţa unor 
cazuri mixte: obiecte spaţiale ale căror limite sunt combinaţii 
între diferitele elemente distinse. Frontierele majorității 
națiunilor moderne cuprind o combinaţie de elemente bona 
fide şi decretate. Entitatile geopolitice din trecut (ca sultana- 
tul selgiucid al Iconiumului sau hanatul Hoardei de Aur) mai 
includeau încă segmente dinamice de frontieră. 


ÎNTÂIETATEA OBIECTELOR SPAŢIALE DINAMICE 


O reflecţie istorică şi antropologică ne va spune acum 
că obiectele de tip dinamic trebuie întotdeauna să fie pri- 
mele, adică trebuie să preceadă obiectele spațiale delimi- 
tate cu grijă, fie ele decretate sau bona fide (naţiunile, 

statele, imperiile), obiecte care ne-au devenit familiare în 
cursul istoriei recente. După cum o exprimă istoricul 
Owen Lattimore: 


„Frontierele au o origine socială, nu geografică. Abia 
după ce există conceptul unei frontiere poate fi el aso- 
ciat cu o configurație geografică de către comunitatea 
care l-a conceput. Constiinta apartenenței la un grup, un 
grup care include anumite persoane si exclude altele, tre- 
buie să preceadă revendicarea conştientă de către acest 
grup a unui drept de a trăi şi de a se deplasa in interio- 


rul unui anumit teritoriu.“ 


Cum trebuie înțelese aceste „frontiere de origine so- 
cială“ şi procesele prin care ele sunt legate de regiuni spe- 
cifice ale spațiului? Să subliniem încă o dată că aceste 
procese nu acționează în mod izolat, ci pe grupuri si 
în raporturi mai mult sau mai puțin armonioase. Doar în 
foarte rare cazuri - care se pot restrânge la cel al anumi- 

270 tor națiuni insulare astfel favorizate de soartă - există po- 
sibilitatea unei decizii unilaterale cu privire la locul în care 
frontierele teritoriale dinamice, vagi şi efemere ale unui 
anumit grup social vor fi convertite in limite geopolitice 
clare şi stabile. In celelalte cazuri, cel putin atunci când li- 
mitele dinamice nu corespund unor caracteristici topo- 
grafice de netrecut, ca deserturile si lanțurile muntoase, 
această determinare trebuie făcută prin intermediul unui 
proces de negociere, uneori violent, între vecini: acesta a 
fost cazul Războiului de Treizeci de ani, al cărui scop era 
în mare parte de a pune capăt unei întrepătrunderi si unei 


1 Lattimore, Studies in Frontier History, p. 471. 


încălecări sistematice ale unor teritorii dinamice, produse 
ale diferitelor fidelități religioase din Europa continen- 
tală. Anumite grupuri au ajuns treptat la o poziţie de 
natură a le permite revendicarea ocupării exclusive a unor 
regiuni date bine demarcate. Rezultatele unor astfel de ne- 
gocieri trebuie ulterior apărate şi confirmate prin tratate. 

Frontierele naționale trebuie uneori apărate şi contra 
unor încălcări interne, deoarece unele teritorii dinamice 
pot începe să evolueze atunci când anumite grupuri (pre- 
cum kurzii în Irak şi în Turcia sau bascii în Spania), ale 
căror revendicări teritoriale se întretaie cu cele ale grupu- 
lui dominant, încep să exprime aceste revendicări pe căi 
mai mult sau mai puţin violente. 

Paralel cu cele trei tipuri de obiecte spaţiale, putem 
acum să distingem trei tipuri de naţiuni, trei modele sau 
idealuri în raport cu care pot fi evaluate naţiunile sau pro- 
iectele de națiuni specifice: 

1) Naţiunile bona fide: acest tip este ilustrat cel mai clar de 
marile naţiuni insulare, ca Islanda, Japonia, Marea Britanie. 

2) Naţiunile decretate, exemplificate în modul cel mai 
vădit de naţiunile din Africa şi din Orientul Mijlociu, ale 
căror frontiere sunt, în mare parte, produsele colonialis- 
mului (ale fiat-o\m colonial). „Naţiunile“ americane indi- 
gene (adică rezervatiile) s-ar încadra şi ele la această rubrică. 

3) Naţiunile dinamice. Acest tip este ilustrat, spre 
exemplu, de grupurile ai căror membri au sentimentul că 
alcătuiesc o unitate (în diferite grade), dar cărora li s-a re- 
fuzat orice drept la un teritoriu asupra căruia ar menține 
o jurisdicție exclusivă sau care au renunţat la el. Este vorba 
în special de diaspora evreiască, de ţigani, de saami şi 
inuiti, de suedezii din Finlanda, de slovenii din Carintia 
sau de polonezii din perioadele de divizare a ţării lor. 

ORIGINEA LIMITELOR DECRETATE 


Ne interesează în primul rând obiectele spațiale ale 
lumii umane: districte, bunuri imobiliare, națiuni sau im- 
perii. Cum ajung să existe aceste obiecte? 

Limitele bona fide sunt, prin definiție, limite pe care 
nu le creăm noi, ci pe care le găsim dinaintea noastră: ne 
lovim de ele. Limitele decretate, din contră, capătă reali- 
tate prin intermediul unor acte cognitive şi al unor prac- 
tici umane, care sunt în principal de natură lingvistică. 
Declarația americană de independență reprezintă un 
exemplu interesant de instituire lingvistică a unui obiect 
de acest tip, iar obiectele decretate, ca numeroase reven- 
dicări, obligații, legi, drepturi şi titluri, sunt în general in- 
trinsec legate de enunturi instituante, de acte de limbă de 
un tip adecvat. Mai există si instaurări prin decret care 
aparțin familiei legislatiilor, a contractelor, botezurilor, 
înnobilărilor etc. şi care cuprind în mod esenţial ceea ce 
s-ar putea numi aplicări performative ale unor carte. 
Astfel, în 1784, Thomas Jefferson a dat naștere statelor 
Ordonanţei pentru Nord-Vest desenând un eşichier de 
paisprezece pătrate între frontierele coloniilor atlantice şi 
fluviul Mississippi. Ceva asemănător este implicat în crea- 
rea bunurilor imobiliare prin intermediul inscrierilor 
în registrele de cadastru, iar aici putem nota - din nou în 
contrast izbitor cu situaţia din epoca feudală - că în zilele 
noastre asemenea bunuri sunt de obicei continue şi conec- 
tate în mod simplu. 

Forța frontierelor artificiale constituite după acest 
model este foarte clar ilustrată în Africa, unde puterile co- 
loniale au trasat frontiere în aşa fel încât diferite popoare 
au ajuns să trăiască împreună într-un singur teritoriu, din 


punct de vedere juridic gi politic. Cazurile paradigmatice 
de națiuni decretate conform concepției noastre (naţiuni 
sculptate prin intermediul unor decrete umane, ale căror 
limite pot fi construite în întregime sau în parte prin figuri 
geometrice regulate, în mod normal prin linii drepte) sunt 
asociate îndeosebi cu colonialismul. Ele au frontiere trasate 
de guverne (la Londra, Washington, Ottawa sau Mexico) 
înainte ca acestea să ştie cum arată lucrurile pe teren. 
Asemenea frontiere pot fi întru totul stabile şi paşnice 
(faptul e valabil chiar şi în cazul frontierelor coloniale din 
regiunea aflată în sudul Saharei), spre deosebire de cele din 
Europa, trasate cu grijă şi bazate pe ideea „autodeterminării 
națiunilor“. Se ştie totuşi că unele națiuni au intrat în război 
din cauza acestor frontiere artificiale, protestând uneori 
împotriva caracterului lor deosebit de „arbitrar“. Este ceea 
ce s-a petrecut în Irak, un obiect spaţial decretat, constituit 
în 1922, când sir Percy Cox, înaltul comisar britanic, a tra- 


sat linii în nisip pentru a marca frontierele Irakului, ale 
Kuweitului şi ale Arabiei Saudite: 


„Cele trei districte otomane Bagdad, Basra şi Moşul 
au fost separate de Turcia, de Siria, de Transiordania şi 
de Kuweit şi au fost reunite în noul regat Irak [...] sub 
un mandat britanic, încredinţat de Societatea Naţiunilor, 


care a durat până în 1932.“1 


Totuşi, odată cu sfârşitul protectoratului britanic în 
1961, premierul kassem al proaspăt independentei naţiuni 
Irak a anunţat imediat la Bagdad că „Kuweitul este o 
parte integrantă a Irakului“. Justificarea unor asemenea 


1 Geyer si Green, Lines in the Sand. Justice and the Gulf War, p. 34. 


declaraţii, în acel moment şi mai târziu, nu se baza într-atât 
pe caracteristici intrinseci ale ţării sau ale poporului; după 
cum sir Anthony Parsons recunoștea câțiva ani mai târziu: 
„Noi, britanicii, am sudat Irakul într-o singură bucată. El 
a fost dintotdeauna un stat artificial; nu are nimic de-a face 
cu oamenii care trăiesc acolo.“ Revendicarea irakienilor 
se întemeia mai degrabă pe caracterul pur arbitrar al fron- 
tierelor decretate, desenate la origine în nisip - sau, cu alte 
cuvinte, pe un apel la idealul geometric al unor frontiere 
„naturale“ bona fide. 


ROMA 


Dacă liniile fixe ale frontierelor decretate sunt un pro- 
dus al culturii umane, pare rezonabil să ne întrebăm în ce 
moment al istoriei umane au apărut ele pentru prima dată. 
Limitele teritoriale ale grupurilor nu erau la început linii 
fixe, ci mai degrabă zone dinamice, care nu trebuie înțelese 

274 in mod topografic sau cartografic, ci mai degrabă recur- 
gând la factori militari, economici şi ecologici. 

Chiar şi pentru o epocă atât de târzie ca Imperiul 
Roman, produs foarte sofisticat al culturii umane, ar fi 
greşit să se considere frontierele exterioare ca diviziuni 
distincte, similare unor linii de pe o hartă. Vechile /imes 
nu sunt linii de hotar, ci mai curând teritorii de hotar, 
unde diferite culturi şi diferite grupuri sociale, de pildă 
grupuri de negustori, de nomazi, de fermieri, se întâlnesc 
şi se întrepătrund, regiuni în interiorul cărora posturi 
avansate de transport, de negot si de apărare sunt legate 


1 Loc. cit. 


între ele. Sunt zone de marginalitate ecologică şi de am- 
biguitate demografică. Ceea ce determină rațiunea şi locul 
formării frontierelor în acel moment al dezvoltării umane 
este marginalitatea teritoriului şi, în această optică, tre- 
buie să avem în minte faptul că împărații romani „aveau 
o oarecare idee, oricât de rudimentară va fi fost ea, despre 
costurile marginale ale imperialismului“!. Acest lucru 
implică în plus faptul că războaiele de frontieră care, în 
timp, au dus la căderea imperiului, semănau mai mult a 
incursiuni minore, a uşoare iritatii, decât a mari ciocniri 
între armate. Roma s-a prăbuşit nu din cauza incursiuni- 
lor unor vaste oşti inamice, ci din cauza unei acumulări 
de înțepături de ac, opere ale unor intruşi care pretindeau 
să devină părți intrinseci ale imperiului („multicultura- 
lism“) şi care, atunci, s-au izolat treptat pentru a forma 
grupuri naționale separate. 

Pe de altă parte însă, când era vorba de frontiere interne 
ale unor teritorii mai mici, romanii au introdus foarte de- 
vreme practica releveurilor topografice şi a cadastrajului 
dreptunghiular. Datele tradiționale prezentate în legătură 
cu terminatio („stabilirea hotarelor“) pentru oraşul Roma 
se situează deja în epoca lui Numa, adică pe la 680 înainte 
de lisus Hristos. Arta măsurătorilor topografice şi cadas- 
trale (arta gromatici-lor sau agrimensio) a fost numită de 
Casiodor „această disciplina mirabilis care poate să aplice 
o rațiune invariabilă la domenii nelimitate“: 


„Toate planurile dreptunghiulare din istorie au avut 


un caracter profund utopic şi au fost utilizate într-o 
epocă de expansiune a puterii şi a fundațiilor coloniale, 


1 Whittaker, Frontiers of the Roman Empire, p. 86. 

ca vis al unei administrații îndepărtate la un control or- 
ganizat. Marele Plan american dreptunghiular al țării, 
din secolul al XVIII-lea, a fost inventat [in acelaşi fel] 
pentru a impune «o ordine asupra ţării» într-o epocă în 


care frontierle erau deosebit de fluide.“ 


Marile proiecte cadastrale imperiale au fost deci mij- 
loace pentru stabilirea şi organizarea unui control intern; 
ele şi conceptele care operau în cadrul lor nu erau încă 
aplicate la frontierele exterioare. Dar, din nou, trebuie să 
recunoaştem existența a două genuri de frontiere: frontie- 
rele fixe, decretate, ale țării administrate, în interiorul ci- 
vitas-ului, aria de aplicare a legii civile, şi zonele de 
frontieră dinamice şi schimbătoare ale țării neadminis- 
trate, aria de aplicare a legii militare. 


EVUL MEDIU 


Nici în epoca medievală extinderea regatelor nu era de- 
terminată de frontiere externe fixe delimitând un anumit 
teritoriu, ci mai degrabă de proprietate şi de jurământul 
de credinţă şi loialitate. Un regat înseamnă un rege şi toți 
nobilii care sunt legaţi prin privilegiul de a. urma în 
război. Asemenea loialități nu sunt întotdeauna stabile. 
Nobilii au uneori puteri şi ambiţii proprii, care pot duce 
la schimbarea loialităţilor, determinând o redefinire a li- 
mitelor teritoriilor, uneori în mod radical diferită, de la 
o generaţie la alta. La rândul lor, nobilii au sub ei alți 
nobili care sunt legaţi de ei prin lanţuri de jurăminte de 


ı Ibid., p. 19. 


loialitate descendente, pentru a ajunge la ferme (cu tot cu 
țăranii care trăiesc acolo), deci la un teritoriu. Ideea unei 
„naţiuni“ astfel definite n-are nevoie să fie dintr-o singură 
bucată; această suprafață poate să se şi modifice repede (de 
exemplu, în cazul cetăților pierdute de greci in Italia). 
Mantova, Pisa, Barcelona, Veneţia, Genova, cavalerii de 
Malta, Liga hanseatică etc. sunt exemple de entități poli- 
tice suverane necontinue de acest tip, caracterizate prin 
frecvente ajustări de frontiere şi există multe exemple 
asemănătoare în acea amestecătură de principate şi de epis- 
copate care alcătuia Sfântul Imperiu Romano-German, de 
exemplu, pe la 1640. 

Frontierele artificiale par să lipsească şi din concepția 
musulmană despre geopolitică. Coranul vorbeşte mai de- 
grabă de o împărţire a lumii într-o zonă de pace (condusă 
de musulmani), întinzându-se inexorabil, şi o zonă de 
război încă nepacificată. într-o lume astfel concepută nu 
sunt îngăduite decât frontiere dinamice provizorii şi tem- 
porare şi, ca atare, domnitorii musulmani considerau pro- 
clamarea de frontiere decretate în jurul unor porțiuni mai 
mici sau mai mari de teritoriu de către inamicii lor drept 
o mărturisire de eşec şi un semn de inferioritatel. 


SPRE FRONTIERE DECRETATE FIXE 
ŞI DETERMINATE 


Vestigii ale acestei idei sunt prezente în viziunea lui 
Jefferson despre o ţară întinzându-se pe un întreg conti- 
nent („From sea to shining sea“). Aici, ca şi în cazul 


1 A se vedea Lewis, lam and the West. 

Imperiului Roman în cursul perioadei sale de expansiune, 
nu există la origine nici o limită, ci doar un teritoriu des- 
chis la nesfârşit, dincolo de care trăiesc barbari, un desert 
sălbatic care trebuie adus sub controlul civilizației. După 
cum notează Whittaker: „Țările aflate în expansiune arată 
putin interes pentru limitele puterii lor“!. Doar frontiera 
naturală finală pe care o reprezintă litoralul (în cazul irlan- 
dez: întreaga insulă; în cazul musulman: întregul Pământ) 
este cea care poate, conform logicii interne a acestui prin- 
cipiu al destinului vădit, să oprească procesul de expansiune. 

Problemele cu acest principiu - si modul în care duce 
el la războaie şi la conflicte între grupuri - sunt clare: el 
ignoră rolul popoarelor autohtone şi al grupurilor rivale 
şi astfel pune între paranteze rolul în mod normal activ 
al reciprocităţii în stabilirea frontierelor. 

Cum a spus Whittaker: „Ideea frontierei ca linie pe o 
hartă este modernă“; ea constă în transferarea ideii unui 
cadrilaj exhaustiv şi în mare parte simetric, efectuat cu 
ajutorul limitelor cadastrale interne, la domeniul frontie- 

278 relor exterioare. De fapt, se pare că francezii sunt cei care 
au fost răspunzători primii de consolidarea şi răspândirea 
acestei idei pe cuprinsul lumii, atât în teorie, cât şi în prac- 
tică (Whittaker consideră că Franţa, ca putere colonială, 
a fost răspunzătoare de cel puţin 17% din frontierele lumii 
moderne). Conceptul de frontiere naturale şi lineare da- 
torează mult fascinatiei franceze pentru potamologie, adică 
pentru mitul conform căruia cursurile de apă sunt hotare 
stabilite de Dumnezeu. Pornind de la această concepție a 
fost derivată retrospectiv ideea populară şi falsă despre 


‘ Op. cit, p. 31. 
3 Ibid, p. 71. 


Rin şi Dunăre ca frontiere naturale ale Romei. Francezii 
au luat în serios ideea că frontierele existente ale Europei, 
definite de fluvii, munţi şi mări, fuseseră fixate de 
Dumnezeu. Să ne amintim faimosul discurs al lui Danton 
din 1793, definind noua naţiune franceză: „Limitele sale 
sunt marcate de Natură; le vom atinge pe toate din cele 
patru puncte ale orizontului, dinspre Rin, dinspre Ocean, 
dinspre Alpi.“ Autorităţile naționale franceze s-au apucat 
atunci să impună omogenitatea lingvistică în regiunea ast- 
fel definită în mod brutal, pentru a crea un stat „modern“, 
simplu şi omogen. (Putem observa că modele foarte simi- 
lare au fost urmate mai târziu în Italia şi în Germania.) 
Napoleon mai cu seamă a fost cel care a încercat să impună 
idealul francez restului Europei. Mitul potamologiei a 
călăuzit ambițiile franceze nu numai în Europa, ci şi in 
Maghreb. Un vestigiu al acestei obsesii a apărărilor lineare 
fixe cuprinzând populaţii omogene e ilustrat şi de con- 
struirea liniei Maginot şi, într-un alt domeniu, de efortu- 
rile Academiei Franceze pentru a proteja limba franceză 
de intruziunea unor expresii anglofone. 

O parte esenţială a idealului cadastral francez al fron- 
tierelor exterioare fixate linear este ideea caracterului 
compact (compactness) şi a convexitatii, o idee conform 
căreia forma naturală a unei naţiuni este o bulă continuă, 
cvasisferică (în cazul Franţei, hexagonală). Această idee 
se află la loc de frunte în visul geopolitic din secolul 
al XIX-lea nu numai în Europa, ci şi, într-un mod mai sis- 
tematic şi mai impresionant, în Africa şi în America lui 
Jefferson, unde continente întregi au fost supuse unui pro- 
ces de cadrilaj geometric şi astfel împărţite în naţiuni şi în 
state pe baza unor geometrii inspirate din modelul francez. 
„Republicanismul“ irlandez este un produs încă vivace al 

acestui model şi al violenței, ca şi al impermeabilitatii 
la complexitatile fundamentale, cu care a fost adesea aso- 
ciat la origine. 

Idealul francez al statului modern consideră că e nece- 
sar să se împartă fiecare continent în totalitäți naturale 
dintr-un punct de vedere geometric (prin analogie cu un 
cadastraj dreptunghiular) şi să se realizeze omogenitatea 
populațiilor fiecărei regiuni (în special omogenitatea ling- 
vistică). Acest ideal este, în mod standard, un ideal con- 
form căruia doar vorbitorii unei aceleiaşi limbi ar trebui 
să coexiste într-o regiune continuă şi unică având fron- 
tiere „naturale“ (să ne gândim la încercarea zadarnică a au- 
torităților statului liber din Irlanda de a impune limba 
gaelică populației noii națiuni irlandeze). Idealul a reuşit 
în Franța, până la un anumit punct, la fel ca gi în Italia, în 
Spania si în Germania, desi fiecare dintre aceste țări posedă 
minorități nationale semnificative. Dar nu a reușit nicăieri 
altundeva în Europa, după cum se vede foarte bine din de- 
zastrele care au urmat acceptării în 1918, de către Woodrow 
_______280 Wilson, a principiului „autodeterminării națiunilor“. După 
cum a scris Kolnai în 1946, reflectând la soarta regiunilor 
din Europa Centrală si din Europa de Est: 


„Societatea umană nu este compusă din națiuni [...] 
în acelaşi sens precis în care este compusă din indivizi 
sau, respectiv, din state suverane. Gama naționalităților 
e plină de întrepătrunderi, de ambiguitati, de zone de pe- 
numbră. Rezultă că ideea despre naționalism ca princi- 
piu universal, concepția despre o ordine de state-natiuni 
«dreaptă» sau «naturală» este - în fapt si în teorie - o pură 
utopie. Nu poate exista o ordine a statelor sau a frontie- 


relor în care să nu intre, într-o mare măsură, un factor 


de arbitrar, de contingente si de accidente istorice. A pre- 
tinde «purificarea» corpului omenirii înseamnă a impinge 
arbitrarul la limita sa extremi, cum este cazul altor între- 
prinderi de tip naturalist sau pseudonaturalist urmărind 
realizarea unor «principii evidente» care, în general, se 


dovedesc a fi iluzorii.“: 


IMPERIUL HABSBURGIC 


Imperiul Habsburgic a fost, cum se spune, un stat 
multinațional, în anumite momente perforat, în altele 
necontiguu, alcătuit dintr-o pluralitate de „entități isto- 
rico-politice“  /historisch-politische  Individualităten), cam 
denumea pe atunci constituția austriacă diferitele regate, 
arhiducate, ducate, mărci, principate etc. Aceste diverse 
entități erau ele însele departe de a fi omogene din punct 
de vedere etnic. Boemia şi partea occidentală a regatu- 
lui Ungariei, în special regiunea din jurul Budei şi Pestei, 
cuprindeau populaţii germanice importante. Existau popu- 
latii germanice şi române în estul Ungariei; regiunea 
Trieste era locuită de un amestec de italieni, germani şi 
sloveni; Galiţia era populată de polonezi, ucraineni şi 
evrei - iar lista poate fi prelungită cu uşurinţă. 

Diferitele naţionalităţi erau răspândite în întregul 
imperiu, astfel încât nici un grup etnic sau național nu 
era închis într-o singură enclavă sau într-un singur loc. 
Câteva dintre problemele ridicate de aceste amestecuri 
de populaţii sunt încă de actualitate, de exemplu în 
Bosnia și în Transilvania. Problemele au fost şi mai mult 


: Kolnai, „Les ambigu'ftes nationales“, p. 536. 

complicate de faptul că se observa o diversitate similară 
în viața religioasă a imperiului, care cuprindea catolici, 
uniati, protestanți (printre care luterani, hussiți, cal- 
vinisti şi alții), musulmani şi evrei, precum şi ortodocşi, 
separați prin linii sau zone de împărțire care adesea nu 
le acopereau pe cele ce delimitau diferitele grupuri 
nationale si etnice. 

Aşadar nu doar un amalgam complex de naționalități 
îi conferea Imperiului Austro-Ungar caracterul variat. 
Mai existau şi obligaţii de loialitate şi de supunere 
împărtăşite între diferite grupuri sociale care traversau 
frontierele naţionale şi făceau din Austria un organism 
politic cu totul deosebit. O expresie a acestui fapt este că, 
din nou, e imposibil să se vorbească despre „minorități“ 
în interiorul imperiului care, sub acest raport, era încă 
produsul epocii feudale şi dinastice a începuturilor 
Europei moderne. 


__282 SOLUTII PENTRU CONFLICTELE INTERETNICE 
Aşa cum a semnalat Hayden: 


„Când majoritatea este mobilizată pe o bază etnică, 
minoritățile sunt incompatibile cu definiția statului şi 
este probabil ca aceia care formează o majoritate locală 
să încerce o secesiune, mai cu seamă când pot prevedea 
un acces la un stat învecinat care se află sub controlul 
unor persoane de aceeaşi etnie ca ei. Este situația sârbi- 
lor şi a croaților în Bosnia-Hertegovina, a ruşilor în 
Ucraina si în Moldova, a albanezilor în Kosovo si in 
Macedonia, a armenilor în Nagorno-Karabah, a kurzilor 

în Turcia, în Iran şi în Irak, a tamililor în Sri Lanka şi a 


musulmanilor din Caşmir în India.“ 


Mobilizarea etnică, după cum reiese în mod foarte clar, 
poate da naştere unor probleme care cer o soluţie diplo- 
matică, politică sau, în unele cazuri, militară. Varietatea 
„soluţiilor“ care au fost luate de obicei în considerare pen- 
tru asemenea probleme include: 

1) Exterminarea sau „purificarea etnică“ (a evreilor şi 
a ţiganilor de către germani în perioada nazistă, a musul- 
manilor de către sârbi în Bosnia). 

2) Expulzarea (armenilor din Turcia, a grecilor din 
nordul Ciprului, a germanilor din Cehoslovacia şi din 
Polonia după 1944). 

3) Deplasările de populaţii, cu forța sau subvenţionate eco- 
nomic (cea a germanilor de către Austria, în teritoriile care 
au urmat prăbuşirii Imperiului Habsburgic; cea a evreilor, ca- 
zacilor, tătarilor, germanilor şi a altor grupuri de către Stalin). 

4) Izolarea unor populaţii, cu forța sau subventionata 
economic (a indienilor de către Statele Unite, a evreilor 
de către germani, ruşi, polonezi si alții, în diferite epoci). 

5) Administrarea militară (de către India în Caşmir, de 
către Israel în Fâşia Gaza, de către Serbia în Kosovo). 

6) Impunerea unei autorități exterioare (de către bri- 
tanici în Irak, în Cipru şi în Palestina, sub mandatul 
Naţiunilor Unite, de către NATO în Bosnia, ca urmare 
a acordurilor de la Dayton). 

7) Aranjamente negociate ducând la o acordare amia- 
bilă a. unor drepturi democratice în interiorul unui singur 


1 Hayden, „Constitutionalism and Nationalism in the Balkans. 
The Bosnian «Constitution» as a Formula for Partition“, p. 65. 

teritoriu (de către cetăţenii canadieni în ceea ce priveşte 
Quebecul, de către finlandezi şi suedezi cu privire la Âland). 
8) Aranjamente negociate ducând la o împărţire a te- 
ritoriului (în Pakistan, cu formarea Bangladeshului, în 
Cehoslovacia cu formarea republicilor cehă şi slovacă). 


O MODESTĂ PROPUNERE 


Toate aceste soluţii, cu excepţia celei dintâi, vor fi 
aprobate conform punctului de vedere minim al res- 
pectării vieţii umane. Opțiunile de la sfârşitul listei vor 
avea totuşi superioritatea, dat fiind că fac dreptate senti- 
mentelor pe care le nutresc oamenii pentru patria lor, 
pentru drepturile lor de stabilire, moştenite de la 
strămoşi, pentru familiile şi comunitățile lor. Teza pe 
care o vom examina aici este că întinderea opțiunilor pre- 
ferabile - 7 şi 8 mai cu seamă - poate fi mărită, dacă se 
găsesc mijloacele de a slăbi constrângerile geometrice aso- 

——— 284 ciate cu ideea modernă de naţiune. 

Impunerea unor noi frontiere decretate este adesea re- 
comandată ca o soluţie la amestecurile tribale care au fost 
rodul frontierelor coloniale decretate, iar înaintarea spre 
liberalizarea politică în Africa ar trebui probabil să încu- 
rajeze această tendință către determinarea etnică a limite- 
lor teritoriale. Asemenea tentative, dacă sunt totuşi 
posibile, având în vedere constrângerile existente, ar avea 
avantajul de a nu implica nici o deplasare de populaţii, 
nici un război între ele. Ele ar consta, cel puţin în teorie, 
într-o pură reconfigurare abstractă a desenului frontiere- 
lor decretate (o chestiune de cartografie). Insă ele ar cauza 
probabil probleme la fel de serioase ca acelea cu care se 


confruntă populaţiile din Rwanda, Burundi, Liberia etc. 
şi de aceea nu le apărăm aici. De fapt, credem că ideea de 
autodeterminare națională, în măsura în care presupune 
că nu există amestec, este profund inadecvată dată fiind 
alcătuirea actuală a lumii. Chiar dacă se lasă deoparte 
amestecurile de populaţii, un teritoriu se pretează rareori 
la o împărţire corectă conform unui principiu unic - 
există prea multe obstacole în privința aceasta, inclusiv o 
topografie defavorabilă, drepturile de proprietate exis- 
tente şi obligaţiile de loialitate dinastice, căile de comu- 
nicatie existente şi structurile de schimburi, precum şi 
diviziunile teritoriale bazate pe diverse afiliatii, religioase 
şi altele. Ceea ce sugerăm mai degrabă este ca, acolo unde 
a fost atins un punct de ruptură iremediabil între grupurile 
etnice sau altele care trăiesc într-un acelaşi teritoriu, întin- 
derea alternativelor geometrice luate în considerare la 
împărțirea teritoriului să fie mai mare decât cea care este 
dictată de modelul standard. Ar trebui incluse posibilități 
geometrice alternative care se îndepărtează de acest model, 
în măsura în care sunt în slujba scopului dorit, care este 
acela de a face la maximum dreptate drepturilor terito- 
riale şi politice existente ale tuturor grupurilor care nu 
vor să se deplaseze. Ar trebui deci să pledăm pentru ca di- 
plomatii şi cei ce sunt implicaţi în negocieri menite să re- 
zolve conflictele dintre grupuri să aibă în vedere, în 
deliberările lor, un domeniu mai larg de alternative geo- 
metrice decât ceea ce este îngăduit în prezent - inclusiv 
„forme bizare“, teritorii perforate şi mai ales teritorii ne- 
contigue. Această pledoarie în favoarea naţiunilor necon- 
tigue şi perforate este articulată astfel încât să fie pe deplin 
compatibilă cu principiile fundamentale ale dreptului in- 
ternational, care impune, pentru fiecare stat constituit, 

o jurisdicție exclusivă asupra teritoriului său national gi a 
populației stabilite acolo, precum gi o datorie de neinter- 
ventie în domeniile de jurisdicție exclusivă ale tuturor ce- 
lorlalte state. Ajustarea sugerată se referă exclusiv la 
formele de teritorii naționale care trebuie să fie permise, 
ca rezultate alternative ale negocierilor diplomatice între- 
prinse pentru rezolvarea disputelor dintre grupuri. 


ELVEȚIA 


Propunerea noastră este similară cu ceea ce se desem- 
nează uneori sub denumirea de „cantonalizare“, o idee care 
a servit drept fundament pentru acel „puzzle prudent“ al 
planului de pace Vance-Owen propus în 1992. Acest plan 
a fost respins de preşedintele Clinton din rațiuni pe care 
le-am numi geometrice, de genul celor pe care tocmai le-am 
descris. Dacă acest plan ar fi fost aplicat în Bosnia în 1992 
şi dacă ar fi reuşit, ar fi salvat 200 ooo de vieți. 

Există numeroase exemple de națiuni necontigue pe 
suprafața Pământului: practic, toate naţiunile insulare 
sunt necontigue în sensul în care înțelegem noi acest lucru. 
Propunerea pe care o discutăm aici apără existența unor 
naţiuni necontigue ale căror parti componente ar fi sepa- 
rate nu de apă, ci de pământuri, şi deci de alte jurisdicții 
suverane (aşa cum Alaska e separată de către Canada de 
restul Statelor Unite). In împărțirea sa în cantoane, Elveţia 
a procedat - conştient sau nu - exact conform principii- 
lor geometriei libere schitate mai sus. Cantonul Fribourg 
cuprinde mai multe porțiuni ale teritoriului său care sunt 


1 A se vedea Owen, Balkan Odyssey, p. 183. 


complet înconjurate de cantonul Vaud. Acesta din urmă 
este, ca alte câteva cantoane (si ca Italia şi Africa de Sud), 
un obiect spaţial perforat. Elveţia însăşi e perforată, prin 
aceea că înconjoară, printre altele, oraşul german 
Busingen, de pe Rin, astfel încât cetățenii acestui oraş care 
lucrează în Germania trebuie să traverseze zilnic opt fron- 
tiere naționale în drumul lor către şi de la serviciu. Sub 
acest raport, Elveţia îşi dezvăluie originile în ordinea feu- 
dală de la începuturile Europei moderne. Elvetienii au 
învățat că frontierele pot avea conformatii ciudate şi că 
exploatarea formelor bizare poate fi un mijloc de a face 
dreptate în mod paşnic unor diviziuni moştenite, de 
natură religioasă, lingvistică, etnică sau dinastică („formele 
bizare“ ale anumitor cantoane elveţiene sunt produsul tu- 
turor acestor factori). 

O idee similară ar putea fi aplicată şi în legătură cu pro- 
blema irlandeză, cel puţin ca experiență de gândire. O idee 
care ar trebui examinată ar fi aceea de a ceda Republicii 
anumite regiuni catolice, a căror populaţie doreşte în mod 
irezistibil să depindă de Dublin, chiar dacă aceste regiuni 28 _— 
se află în interiorul Irlandei de Nord, aşa cum este alcătuită 
ea în prezent. Stabilirea logicii acestei idei ar cere o inves- 
tigatie cu privire la dificultățile logistice care ar apărea in 
legătură cu administrarea şi cu guvernarea jurisdictiilor ne- 
contigue şi perforate care ar rezulta. In Quebec, tot aşa (şi 
presupunând că disputa dintre separatiştii francofoni şi ce- 
lelalte grupuri ar fi atins cu adevărat un punct de la care 
nu mai există cale de întoarcere), soluţiile de luat în con- 
siderare ar trebui să includă secesiunea față de restul 
Canadei a teritoriilor ocupate de indigeni şi a câtorva re- 
giuni majoritar anglofone, urmată de secesiunea în afara 
Canadei a restului unui Quebec perforat. 

Nu vom intra aici în detalii examinând toate obiecțiile 
posibile la aceste propuneri. O chestiune care trebuie ana- 
lizată este cea a gradului în care, în cazul Québecului, sta- 
tul perforat rezultant ar fi considerat ca făcând dreptate 
pentru ceea ce se poate numi „onoarea francezilor“. Un 
stat perforat poate totuşi să nu satisfacă grupurile indi- 
gene din Québec, care poate că nu au nici o dorință să se 
separe de Québec (sau de Canada) şi care par să aibă drep- 
turi prioritare. 

Noţiunea de geometrie laxă n-ar găsi o aprobare facilă 
nici din partea armatei republicane irlandeze, care reven- 
dică „totalitatea insulei Irlanda“. In fiecare dintre aceste 
cazuri e vorba de o problemă de dezbătut, de stabilit dacă 
probabila rea-vointa față de acceptarea unor frontiere per- 
forate sau necontigue se bazează pe motive valabile (ce 
tin, de exemplu, de considerente de apărare sau de apro- 
vizionare), de genul celor ce erau operante în secolele pre- 

_______288 cedente, sau dacă forța lor decurge mai degrabă din 
practica unei retorici care, cel puţin în principiu, ar putea 
fi contrată prin argumente raționale. 

Alte probleme suscitate de acceptarea unor națiuni ne- 
contigue sunt legate de faptul că asemenea ţări ar necesita 
drumuri şi alte mijloace de acces traversând teritoriul su- 
veran al altor națiuni. Drepturi de acces ar putea fi însă 
garantate prin tratate (ca drepturile de acces la ambasade: 
aceste exemple particulare de perforatii în interiorul unui 
teritoriu suveran, care există în prezent pe tot globul, au 
fost garantate cu succes prin tratate de-a lungul multor ge- 
neraţii). Planul de pace Vance-Owen cuprindea stabilirea 
unei „autorități internaționale de acces“, pentru a garanta 


libertatea de mişcare în Bosnia. Şi exact asa cum Alaska 
poate comunica fari probleme cu restul Statelor Unite, 
tot asa, putem presupune, portiunile anglofone din 
Canada inconjurate de regiunile suverane ale unui nou 
Quebec perforat ar putea fi în poziţia de a comunica fără 
probleme cu restul Canadei. Gradul în care unele pro- 
bleme ar putea apărea în legătură cu astfel de aranjamente 
este totuşi un lucru de examinat. 


DUMNEZEU A CREAT IRLANDA, 
RESTUL ESTE OPERA OMULUI 


Cazul Irlandei diferă într-o privință de celelalte cazuri 
de care ne-am ocupat până aici, şi anume prin aceea că re- 
torica naționalismului irlandez presupune teza conform 
căreia o adevărată naţiune (liberă şi suverană) este o 
naţiune ale cărei frontiere nu sunt doar a) astfel încât să 
circumscrie o singură regiune coerentă, ci şi b) astfel încât 
să fie de natură pe de-a-ntregul fizică - în sensul tare, de 
cuprindere a totalitatii ţării dimprejur avute in vedere. 
„Irlanda nu poate să-şi schimbe frontierele. Trasându-le, 
Atotputernicul le-a pus la adăpost de ingeniozitatea oa- 
menilor.“! Această presupozitie este încorporată în pri- 
mele două articole ale Constituţiei Republicii Irlanda: 


Articolul 1. - Națiunea irlandeză afirmă prin prezen- 


tul articol dreptul său inalienabil, irevocabil şi suveran 


1A se vedea Bowman, De Valera and the Ulster Question 1917-1973, 
p. u, referitor la „imaginile cartografice“ aflate in competiţie in co- 
munitatile naționalistă şi unionistă din Ulster. 

de a-şi alege propria formă de guvernământ, de a deter- 
mina relaţiile sale cu celelalte naţiuni si de a-și dezvolta 
viaţa politică, economică şi culturală în concordanță cu 
propriul său specific şi cu tradiţiile sale. 

Aricolul 2. - Teritoriul naţional constă în totalitatea 


insulei Irlanda, a insulelor sale şi a apelor sale teritoriale. 


Totuşi, după cum o examinare mai amănunțită a ar- 
ticolului 2 arată în mod limpede, chiar şi Irlanda cea unică 
reprezentată pe harta mentală a republicanilor irlandezi 
nu este o entitate bona fide în sensul pe care l-am definit 
noi. Căci nu e vorba de un teritoriu dintr-o singură 
bucată, cu frontiere fizice autonome, ci mai degrabă de o 
entitate posedând o unitate de categoria a doua, stabilită 
în mod decretat pe baza unor parti necontigue (ca Inishkea, 
Inishmore, Inishbofin, insula Gorumna etc.) şi de manieră 
a exclude alte parti necontigue - precum insula Man -, 
comparabile sub alte aspecte. 

Foarte marea majoritate a entităților geopolitice de pe 
suprafața globului sunt de fapt de aşa natură încât nu 
posedă perfecțiunea topologică a obiectelor spaţiale bona 
fide, fie pentru că sunt entităţi a căror unitate este de ca- 
tegoria a doua, cuprinzând părți necontigue (Japonia sau 
Noua Zeelandă), fie pentru că sunt entități a căror unitate 
este de categoria zero, rezultat al unui decupaj de mici 
porțiuni decretate în interiorul unui tot bona fide mai mare 
(Franţa şi Germania, Anglia şi Scoţia, Ulster şi Irlanda). 

Atitudinea conform căreia unităţile geopolitice ar tre- 
bui să se apropie cât mai mult cu putință de topologia 
compactă a cercului (contrar atâtor precedente) nu este 
ilustrată doar în republicanismul irlandez, ci şi în argu- 
mentele politicienilor americani şi ale judecătorilor Curţii 


Supreme cărora le-ar plăcea ca districtele electorale recent 
trasate pentru negri şi alte minorități să fie declarate ile- 
gitime, deja din rațiuni geometrice, din cauza „formelor 
bizare“ pe care le au. Aşa cum s-a exprimat judecătorul 
O'Connor, făcând elogiul „caracterului compact, al con- 
tiguității şi al respectului pentru subdiviziunile politice“: 
»Aparentele contează“. Dar de ce contează aparențele (geo- 
metrice, topologice)? Trebuie oare criticate şi Chile, 
Norvegia sau Malaezia, cantonul Vaud şi Statele Unite 
înseşi, din motive echivalente? 


VIRTUTILE PROXIMITATII 


Orice forma de activitate politică este a priori suscep- 
tibilă să cuprindă un principiu de proximitate sau de 
vecinătate. Aceasta înseamnă că este cât de poate de pro- 
babil ca preocupările politice să privească oameni şi stări 
de lucruri cu care suntem familiari şi ca activitatea poli- 
tică să fie eficientă când e orientată spre ceea ce este apro- 
piat. Dar, şi aceasta este una dintre chestiunile centrale de 
dezbătut sub auspiciile acestui eseu, există diferite tipuri 
şi diferite principii de proximitate. Tipul de proximitate 
cel mai simplu este de ordin spaţial; astfel, conceperea de 
frontiere şi trasarea lor pe baza proximității spatiale pot 
fi un lucru benefic în termeni de eficacitate şi de comuni- 
tate (ca şi în termeni militari, când asemenea binefaceri 
sunt pertinente). Insă există numeroase cazuri în istoria 
umană când proximitatea spaţială a fost anulată de alte ti- 
puri de proximitate (expansiunea recentă şi fenomenală a 
conmnicatiei electronice este în mod limpede pe cale să pro- 
duci un tip cu totul nou de proximitate, ale cărui implicaţii 

pentru genul de probleme tratate aici sunt încă total ob- 
scure). Principiul de proximitate pentru australieni a fost 
multă vreme cultura anglo-saxonă (, the Home“); el e acum 
pe cale să fie înlocuit de un principiu care subliniază pro- 
ximitatea geografică şi eficacitatea economică („Asia“). 
Fireşte că nu doar pentru cauza proximității spatiale se 
poartă războaiele; investigarea diferitelor tipuri si principii 
de proximitate trebuie totuşi recomandată, deoarece s-ar 
părea că ea poate să aducă multă lumină în ceea ce privește 
cauzele războaielor şi metodele care ar permite evitarea 
lor în viitor. 


NATIUNI PRIN CONSIMTAMANT: 
DESCOMPUNEREA STATULUI-NATIUNE 


MURRAY N. ROTHBARD 


Libertarienii au tendinta de a se concentra asupra a 
două unități importante de analiză: individul şi statul. Cu 
toate acestea, unul dintre evenimentele cele mai drama- 
tice şi mai semnificative ale epocii noastre a fost reaparitia - 
însoțită de un tunet - în ultimi cinci ani a unui al treilea 
aspect foarte neglijat al lumii reale, „națiunea“. Când ne 
gândim la „naţiune“, dacă totuşi o facem, ea se prezintă 
ca legată de stat, după cum se observă în expresia „stat 
național“; dar acest concept este rodul unei dezvoltări de- 
osebite din ultimele secole, când el a devenit o regulă ge- 
nerală. Totuşi, în ultimii cinci ani și ca un corolar al 
prăbuşirii comunismului în Uniunea Sovietică şi în 
Europa de Est, s-a observat o descompunere izbitoare şi 
uimitor de rapidă a statului centralizat sau a pretinsului 
stat-natiune în naționalitățile care îl alcătuiau. Națiunea 
autentică, sau naționalitatea, şi-a făcut o reaparitie drama- 
tică pe scena mondială. 

1. REEMERGENTA NATIUNE 


Desigur, „națiunea“ nu este acelaşi lucru ca statul, o 
deosebire pe care primii libertarieni şi liberalii clasici ca 
Ludwig von Mises şi Albert Jay Nock o înțelegeau foarte 
bine. Libertarienii contemporani asumă adesea, pe ne- 
drept, că indivizii nu sunt legaţi unii de alții decât prin 
rețeaua schimburilor pieţei. Ei uită că fiecare individ se 
naşte în mod necesar într-o familie, o limbă și o cultură. 
Fiecare persoană se naşte într-o comunitate sau mai multe 
comunităţi întrepătrunse, inclusiv, de obicei, într-un grup 
etnic, cu valorile, cultura, credințele religioase şi tradiţiile 
sale specifice. Ea se naşte in general într-o „ţară“. Se naşte 
întotdeauna într-un context istoric, local şi temporal, spe- 
cific, cuprinzând vecinatati şi un teritoriu. 

Statul-natiune european modern, „marea putere“ 
tipică, nu a început câtuşi de putin ca o naţiune, ci ca o 
cucerire „imperială“ a unei naţionalităţi - aflate de obicei 
în „centrul“ țării rezultante şi cu baza în capitală - a 

este un complex de sentimente subiective de naționalitate 
bazat pe realități obiective, statele centrale imperiale au 
avut grade felurite de succes în tentativa lor de a le crea 
naționalităților supuse de la periferie un simţ al unității 
nationale încorporând supunerea față de centrul imperial. 
In Marea Britanie, englezii nu au eradicat niciodată cu 
adevărat aspiraţiile nationale ale naționalităților celtice su- 
puse, scotienii şi galezii, chiar dacă naționalismul din 
Cornwall pare să fi fost înăbuşit. ‘In Spania, cuceritorii 
castilieni, instalaţi la Madrid, nu au izbutit niciodată să 
suprime naționalismul catalanilor, al bascilor, şi nici chiar 
pe cel al galicienilor sau al andaluzilor, după cum a văzut 

o lume întreagă la Jocurile Olimpice de la Barcelona. De 
la baza lor din Paris, francezii nu i-au îmblânzit niciodată 
total pe bretoni, pe basci sau pe cei din Languedoc. 

E în prezent bine cunoscut faptul că prăbuşirea 
Uniunii Sovietice ruse, centralizate şi imperiale, a ridicat 
capacul pentru zecile de nationalisme strivite până atunci 
înăuntrul vechii URSS şi devine din ce în ce mai clar că 
Rusia însăşi, sau mai degrabă „Republica Federală Rusia“, 
este pur şi simplu o formațiune imperială ceva mai veche, 
în care ruşii, deplasându-se dinspre centrul lor de la 
Moscova, au încorporat cu forța o mulțime de naționalități 
incluzând tătarii, iakutii, cecenii şi multi alții. O bună 
parte a URSS provenea din cuceririle Rusiei imperiale din 
secolul al XIX-lea, perioadă în cursul căreia conflictele 
dintre ruşi şi britanici au contribuit la decupajul unei mari 
parti din Asia Centrală. 

„Națiunea“ nu poate fi definită cu precizie: ea este o 
constelație complexă şi variată de diferite forme de comu- 
nități, de limbi, de grupuri etnice sau de religii. Unele 
națiuni sau naţionalităţi, ca slovenii, cuprind concomi- 
tent un grup etnic separat şi o limbă; altele, ca grupurile 
care se războiesc în Bosnia, aparţin aceluiaşi grup etnic şi 
au aceeaşi limbă, cu o deosebire în ceea ce priveşte forma 
alfabetului; ele se opun în mod violent în ceea ce priveşte 
religia lor (sârbii ortodocşi, croații catolici şi bosniacii mu- 
sulmani care, pentru a complica şi mai mult lucrurile, erau 
la origine campionii ereziei maniheiste a lui Bogumil). 

Chestiunea nationalititii mai e complicată şi de inte- 
ractiunea dintre o realitate existentă obiectivă şi percepțiile 
subiective. In anumite cazuri, ca în cel al naționalităților 
din Europa de Est sub stăpânirea habsburgică sau al 
Irlandei sub cea britanică, nationalismele, inclusiv limbile 

covârşite şi uneori muribunde, au trebuit apărate, gene- 
rate şi extinse în mod conștient. în secolul al XIX-lea, acest 
lucru a fost făcut de o elită intelectuală hotărâtă, care lupta 
pentru a readuce la viață periferiile în parte absorbite de 
centrul imperial. 


2. SOFISMUL „SECURITĂȚII COLECTIVE“ 


Problema naţiunii a fost agravată în secolul XX de in- 
fluenta dominantă a wilsonismului asupra politicii ame- 
ricane şi mondiale. Nu mă refer la ideea „autodeterminării 
naționale“, observată în principal după Primul Război 
Mondial, ci la conceptul de „securitate colectivă contra 
agresiunii“. Defectul fatal al acestui concept seducător este 
că tratează statele-natiuni în acelaşi mod ca pe agresorii 
individuali, „comunitatea mondială“ jucând rolul de jan- 
darm. De pildă, un jandarm îl vede pe A agresându-l pe B 
sau furându-i ceva care îi aparține; fireşte, jandarmul se 
repede să apere proprietatea privată a lui B, cea a persoa- 
nei sau a posesiunilor sale. Tot aşa, se presupune că 
războaiele dintre două națiuni sau două state au un aspect 
similar: statul A invadează sau agresează statul B; statul A 
este repede desemnat ca „agresor“ de către „polițistul in- 
ternational“ sau de către locţiitorul său prezumtiv, fie el 
Liga Naţiunilor, ONU, preşedintele sau secretarul de stat 
al Statelor Unite ori editorialistul augustului New York 
Times. Atunci, se aşteaptă ca forța de poliție mondială, 
oricare ar putea fi ea, să intre rapid în acțiune pentru a 
stopa „principiul agresiunii“ sau a împiedica „agresorul“, 
ca Saddam Hussein sau partizanii sârbi din Bosnia, să-şi 
realizeze presupusele scopuri, şi anume să traverseze 

înotând Atlanticul şi să asasineze fiecare locuitor al New 
Yorkului sau al Washingtonului. 

Defectul crucial al acestei linii populare de argumentatie 
merge mai în adâncime decât discuţia obişnuită menită să 
stabilească dacă aviația sau trupele americane pot ori nu 
într-adevăr să-i învingă pe irakieni sau pe sârbi fără prea 
multă dificultate. Defectul crucial este postulatul implicit al 
oricărei analize: anume că fiecare stat-natiune „posedă“ 
întregul său teritoriu geografic în acelaşi mod, just şi adec- 
vat, iar fiecare proprietar individual posedă persoana sa şi 
proprietatea pe care a moştenit-o, sau pentru care a muncit, 
sau pe care a obținut-o ca urmare a unui schimb voluntar. 
Dar sunt oare limitele unui stat-natiune tipic într-adevăr atât 
de juste şi mai presus de orice şicană precum casa ta sau a 
mea, bunurile tale sau ale mele, uzina ta sau a mea? 

Mi se pare că nu numai liberalul clasic sau libertaria- 
nul, ci şi orice persoană de bun-simt care reflectează la 
această problemă trebuie să răspundă cu un „Nu“ hotărât. 
Este absurd să se considere fiecare stat-natiune, cu fron- 
tierele sale autoproclamate aşa cum există ele în indiferent 
ce moment, ca fiind în vreun fel drept sau sacrosanct, fie- 
care cu „integritatea sa teritorială“ urmând să rămână la 
fel de imaculată şi de neviolată ca persoana ta corporală 
sau a mea, proprietatea ta privată sau a mea. In mod in- 
variabil, fireşte, aceste frontiere au fost dobândite prin 
forță şi violență sau prin acorduri între state, încheiate 
peste capetele locuitorilor zonei, şi în mod invariabil 
aceste frontiere se modifică din belşug în cursul timpului, 
încât proclamatiile de „integritate teritorială“ sunt cu 
adevărat ridicole. 

Să luăm, de exemplu, dezordinea actuală din Bosnia. Cu 
doar câţiva ani în urmă, opinia establisbment-ului, opinie 

venită de la stânga, de la dreapta si din centru, proclama 
sus şi tare importanța menținerii „integrității teritoriale“ 
a Iugoslaviei şi blama cu amărăciune toate mişcările sece- 
sioniste. In prezent, după doar puțin timp, acelaşi establish- 
ment, care îi apăra nu demult pe sârbi ca fiind campioni 
ai „națiunii iugoslave“ contra mişcărilor secesioniste duş- 
mănoase ce încercau să distrugă această „integritate“, îi 
invectivează pe sârbi şi doreşte să-i zdrobească pentru 
„agresiunea“ lor împotriva „integrității teritoriale“ a 
„Bosniei“ sau a „Bosniei-Herțegovina“, o „națiune“ inven- 
tată care nu a avut mai multă existență decât „națiunea 
Nebraska“ înainte de 1991. Acestea sunt capcane în care 
cădem în mod inevitabil dacă rămânem prizonierii mito- 
logiei „statului-națiune“, ale cărui frontiere la timpul z, 
roade ale hazardului, ar trebuie să fie confirmate, ca enti- 
tate proprietară cu propriile sale „drepturi“ sacre şi invio- 
labile, conform unei analogii profund defectuoase cu 
drepturile de proprietate privată. 

Să adoptăm excelenta stratagemă a lui Ludwig von 
Mises pentru a face abstracție de emoțiile noastre actuale. 
Să postulăm existența a două state-natiuni contigue, 
Ruritania si Fredonia. Să asumăm că Ruritania a invadat 
brusc estul Fredoniei si îl revendică susținând că îi 
aparține. Trebuie oare să condamnăm în mod automat 
Ruritania pentru „actul de agresiune“ contra Fredoniei 
şi să trimitem trupe, fie în mod real, fie în mod metafo- 
ric, împotriva brutalilor ruritani şi în favoarea micii si 
vitezei Fredonii? In nici un caz, deoarece e foarte posi- 
bil că în urmă cu doi ani, să zicem, estul Fredoniei era o 
parte a Ruritaniei, că era de fapt vestul Ruritaniei si că 
rurii, locuitori etnici si naționali ai țării, se plângeau de 
doi ani de opresiunea fredoniană. Pe scurt, mai cu seamă 

in disputele internationale si conform cuvintelor nemu- 
ritoare ale lui W.S. Gilbert: 


»Lucrurile sunt rareori ceea ce par, 
Laptele smântânit se deghizează în smântână.“ 


îndrăgitul jandarm international, fie el Boutros 
Boutros-Ghali, trupele SUA sau editorialistul de la New 
York Times, ar face bine să chibzuiască temeinic înainte 
de a se amesteca în încăierare. 

Americanii sunt în mod special prea putin potriviti 
pentru a îndeplini acest rol wilsonian autoproclamat de 
moralişti şi de jandarmi ai lumii. Naționalismul este 
foarte recent în Statele Unite şi reprezintă mai mult o 
idee decât o realitate înrădăcinată în grupuri sau în con- 
flicte etnice ori naţionale de lungă durată. Adăugând la 
asta faptul că americanii nu au practic nici o memorie is- 
torică, rezultă că sunt cum nu se poate mai prost plasați 
ca să intervină zgomotos în Balcani, unde chestiunea re- 
feritoare la cine a fost de ce parte şi în ce loc în războiul 
contra invadatorilor otomani din secolul al XV-lea este 
mult mai reală pentru majoritatea combatantilor decât 
e cina din ajun. 

Libertarienii şi liberalii clasici, care sunt deosebit de 
bine echipați pentru a reexamina întreaga problemă încâl- 
cită a statului-natiune şi a afacerilor externe, au fost prea 
absorbiți de războiul rece contra comunismului şi Uniunii 
Sovietice pentru a se angaja într-o reflecţie fundamentală 
asupra acestor chestiuni. Acum, că Uniunea Sovietică s-a 
prăbuşit şi războiul rece a luat sfârşit, poate că liberalii 
clasici se vor simţi liberi să reconsidere, cu un nou efort, 
aceste probleme de importanţă critică. 

3. RECONSIDERAREA SECESIUNII 


Putem conchide astfel că toate frontierele statelor sunt 
nedrepte. Un scop pentru libertarieni ar fi atunci să trans- 
forme statele-natiuni existente în entități nationale ale 
căror frontiere ar putea fi numite drepte, în acelaşi sens in 
care hotarele proprietăţii private sunt drepte; adică să des- 
compună statele-natiuni coercitive existente în națiuni au- 
tentice, şi anume națiuni prin consimtimant. 

De pildă, în cazul fredonienilor din est, li s-ar permite 
locuitorilor să se separe în mod voluntar de Fredonia şi să 
se alăture tovarăşilor lor din Ruritania. Din nou, liberalii 
clasici trebuie să reziste tentatiei de a spune că frontierele 
naţionale „nu fac nici o deosebire“. Este adevărat, desigur, 
aşa cum liberalii clasici au proclamat de multă vreme, că 
pe cât mai puţin intervine guvernul în Fredonia sau în 
Ruritania, pe atât mai mică va fi deosebirea pe care o fac 
frontierele. Dar chiar şi sub un stat minimal, frontierele 
naţionale încă vor mai însemna o deosebire și adesea o de- 

în ce limbă - ruritană, fredoniană sau ambele - vor fi re- 
dactate indicatoarele rutiere, anuarele telefonice, procedu- 
rile juridice sau cursurile şcolare din teritoriu? 

Pe scurt, orice grup, orice naţionalitate ar trebui să 
se poată separa de statul-natiune din care face parte şi să se 
alăture oricărui alt stat-natiune care este de acord să le 
accepte. Această simplă reformă ar fi un pas mare spre 
stabilirea naţiunilor prin consimțământ. Scotienii, dacă 
ar dori asta, ar trebui să poată abandona Regatul Unit şi 
să devină independenţi sau chiar să se alăture unei con- 
federaţii galeze, dacă posibilii componenți ar dori să 
înființeze una. 

Un răspuns comun la o lume în care națiunile prolife- 
rează este îngrijorarea în legătură cu mulțimea de obsta- 
cole ce ar putea fi ridicate în calea schimburilor. Dar, totul 
rămânând neschimbat în rest, cu cât numărul de noi 
națiuni ar fi mai mare, cu atât mai mici ar fi ele şi cu atât 
mai bine ar fi. Căci ar fi mult mai greu să se întrețină 
atunci iluzia autosuficientei dacă sloganul ar fi „cumpăraţi 
Dakota de Nord“ sau chiar „cumpăraţi strada 56“ decât 
este acum să se convingă publicul să „cumpere produsele 
americane“. La fel, „Jos Dakota de Sud“ sau, a fortiori, 
„Jos strada 56“ ar fi mult mai greu de vândut decât ar fi 
de răspândit teama sau ura față de japonezi. $i tot la fel, 
absurditățile şi consecințele nefericite ale creării artificiale 
de hârtie-monedă ar fi mult mai evidente dacă fiecare pro- 
vincie, fiecare cartier sau fiecare stradă şi-ar tipări propria 
monedă. Ar fi mult mai probabil ca o lume mai descen- 
tralizată să se orienteze spre mărfuri sigure ale pieței, ca 
aurul sau argintul, drept monedă. 


4. MODELUL ANARHO-CAPITALIST PUR 


In acest paragraf, dezvolt modelul anarho-capitalist 
pur, nu atât spre a-ı apăra ca atare, cât spre a-ı propune ca 
ghid pentru a decide în disputele curente şi controversate 
cu privire la naționalitate. Simplu spus, modelul pur este 
că nici un teritoriu, nici un metru pătrat din lume nu tre- 
buie să rămână „public“; fiecare metru pătrat de teren, fie 
că-i vorba de drumuri, de piețe sau de cartiere, este priva- 
tizat. O privatizare totală ar ajuta la rezolvarea probleme- 
lor naționalității, adesea in mod surprinzător, şi aş sugera 
ca statele existente sau ca statele liberale clasice să încerce 

să se apropie de un astfel de sistem, chiar dacă anumite 
parti ale teritoriul lor rămân sub jurisdicția guvernului. 


a) Frontierele deschise sau problema taberei sfinților 


Chestiunea frontierelor deschise sau a liberei imigratii 
a devenit o problemă urgentă pentru liberalii clasici. In 
primul rând, fiindcă statul asistential subvenţionează din 
ce în ce mai mult imigranții pentru a-i atrage, oferindu-le 
apoi o asistență permanentă, iar în al doilea rând fiindcă 
frontierele culturale au devenit din ce in ce mai putin nete. 
Am început să-mi reconsider vederile cu privire la imi- 
graţie când, în timp ce Uniunea Sovietică se prăbuşea, de- 
venea limpede că ruşii etnici fuseseră încurajați să se 
răspândească in Estonia si în Letonia în ideea de a distruge 
culturile şi limbile acestor popoare. înainte, fusese uşor 
să se respingă, ca irealistă, nuvela lui Jean Raspail contra 
imigrației, Tabăra sfinților, în care aproape toată populația 
Indiei hotărăşte să se deplaseze, în ambarcaţiuni mici, în 
Franța, şi unde francezii, infectați de ideologia liberală, 
nu se pot mobiliza pentru a împiedica distrugerea econo- 
mică şi culturală a naţiunii lor. In timp ce problemele cul- 
turale si cele ale statului asistential se intensificau, devenea 
imposibil să se mai respingă îngrijorarea lui Raspail. 

Totuşi, reconsiderând imigrația pe baza modelului 
anarho-capitalist, mi-a devenit limpede că o ţară total pri- 
vatizată nu ar avea deloc „frontiere deschise“. Dacă fiecare 
metru pătrat de teren dintr-o tara ar fi posedat de vreo per- 
soană, vreun grup sau vreo corporație, ar însemna că nici 
un imigrant n-ar putea si intre, decât dacă va fi fost invi- 
tat şi i se va fi permis să închirieze sau să cumpere o pro- 
prietate. O ţară total privatizată ar fi pe cât de „închisă“ ar 

dori locuitorii şi proprietarii săi. Pare deci clar că regimul 
de frontiere deschise care există de facto în Statele Unite 
înseamnă de fapt o deschidere forțată decisă de statul cen- 
tral, statul având în grija sa toate străzile si terenurile pu- 
blice, şi nu reflectă în mod real dorința proprietarilor. 

Sub un regim de privatizare totală, multe conflicte lo- 
cale şi probleme de natură externă - nu doar problema imi- 
gratiei - ar fi rezolvate cu dibăcie. Fiecare localitate şi fiecare 
cartier fiind posedate de firme private, corporaţii sau co- 
munitati contractuale, ar domni o adevărată diversitate, în 
concordanţă cu preferințele fiecărei comunități. Unele car- 
tiere ar fi diverse din punct de vedere etnic sau economic, 
în timp ce altele ar fi, din aceleaşi puncte de vedere, omo- 
gene. Unele localităţi ar autoriza pornografia, prostituţia, 
drogurile sau avorturile, altele le-ar interzice, pe toate sau 
doar pe unele dintre ele. Interdictiile n-ar fi impuse de stat, 
ci ar fi pur şi simplu cerinţe pentru a locui pe teritoriul unei 
anumite persoane sau comunități. In timp ce „etatiştii“ care 
vor să impună valorile lor tuturor celorlalți ar fi dezamăgiți, 
fiecare grup sau interes ar avea cel puţin satisfacția de a trăi 
în vecinătatea unor oameni care-i împărtăşesc valorile şi 
preferințele. Deşi proprietatea vecinatatii nu ar însemna 
Utopia sau panaceul pentru toate conflictele, ea ar oferi 
măcar o a doua mai bună soluţie, cu care majoritatea oa- 
menilor ar putea dori să trăiască. 


b) Enclave şi exclave 


O problemă evidentă cu secesiunea naționalităților din 
state centralizate se referă la teritoriile amestecate, adică 
la enclave şi la exclave. Descompunerea statului-natiune 
central şi umflat al Iugoslaviei în părțile sale componente 

a rezolvat multe conflicte, furnizând națiuni indepen- 
dente pentru solveni, sârbi si croați; dar ce se poate spune 
despre Bosnia, unde numeroase oraşe şi sate sunt mixte? O 
soluție este de a continua în aceeaşi direcție, prin şi mai 
multă descentralizare. Dacă, de exemplu, în est Sarajevo este 
sârbesc, iar în vest musulman, atunci aceste două parti ale 
oraşului devin parti ale naţiunilor lor separate respective. 

Dar acest lucru va duce de bună seamă la un mare număr 
de enclave, parti de naţiuni înconjurate de alte naţiuni. Care 
e rezolvarea? în primul rând, problema enclavelor şi a ex- 
clavelor există deja. Unul dintre conflictele actuale cele mai 
violente, în care Statele Unite încă nu s-au amestecat pen- 
tru că n-a fost arătat la CNN, este problema regiunii 
Nagorno-Karabah, o exclavă armeană total înconjurată de 
Azerbaidjan, din care a fost o parte. Nagorno-Karabah ar 
trebui fără doar şi poate să fie o parte a Armeniei. Dar cum 
vor evita atunci armenii din Karabah actuala situaţie de blo- 
cadă de către azeri şi cum vor evita conflictele militare încer- 
când să menţină deschis un coridor spre Armenia? 

Fireşte, în situația unei privatizări totale, aceste pro- 
bleme ar dispărea. în zilele noastre, nimeni din Statele 
Unite nu cumpără un teren fără a se asigura că titlurile sale 
asupra acelui teren simt în regulă; la fel, într-o lume în între- 
gime privatizată, drepturile de acces ar fi în mod evident 
un aspect crucial al posesiunii teritoriului. într-o asemenea 
lume, proprietarii din Karabah s-ar asigura că au cumpărat 
drepturi de acces printr-un coridor în teritoriul azer. 

Descentralizarea oferă şi o soluţie practicabilă pentru 
conflictul aparent nerezolvabil din Irlanda de Nord. Când 
au divizat Irlanda în anii '20, britanicii au căzut de acord 
să realizeze o a doua împărţire, mai fină. N-au îndeplinit 
niciodată această promisiune. Dacă britanicii ar permite 

totuşi un vot de împărțire amănunţită a Irlandei de Nord, 
parohie cu parohie, cea mai mare parte a teritoriului, care 
este în majoritate catolic, probabil că s-ar separa şi s-ar 
alătura Republicii: comitate ca Tyrone şi Fermanagh, 
sudul Downului şi sudul Armaghului, de exemplu. 
Protestantii ar rămâne fără îndoială cu Belfast, comitatul 
Antrim şi alte regiuni din nordul Belfastului. Problema 
principală care ar mai trebui rezolvată ar fi enclava cato- 
lică din oraşul Belfast, dar din nou, o apropiere de mode- 
lul anarho-capitalist ar putea fi realizată permițându-se 
cumpărarea drepturilor de acces la enclavă. 

In aşteptarea unei privatizări totale, este clar că s-ar putea 
face o apropiere de modelul nostru şi minimaliza conflic- 
tele permițând secesiuni şi un control local până la nivelul 
micro-vecinatatii şi elaborând drepturi la un acces contrac- 
tual pentru enclave şi exclave. În Statele Unite, devine im- 
portant pentru libertarieni şi liberalii clasici - dar şi pentru 
destule alte minorități sau grupuri disidente -, pe calea spre 
o descentralizare atât de radicală, să se înceapă insistându-se 
cu tărie pe cel de-al 10-lea Amendament, dat uitării, şi să se 
încerce slăbirea rolului şi a puterii Curţii Supreme. în locul 
tentativei unora şi-a altora de a introduce în Curtea 
Supremă oameni din tabăra lor ideologică, mai degrabă ar 
trebui să i se restrângă acesteia puterea şi să fie minimali- 
zată cât mai mult cu putință, apoi să fie repartizată în cor- 
purile juridice ale statelor sau chiar ale municipalităților. 


c) Cetăţenia şi drepturile de vot 


O problemă actuală controversată este de a şti cine 
poate deveni cetățean al unei anumite ţări, întrucât 
cetățenia conferă dreptul de vot. Modelul anglo-american, 


909 


506 


în care orice copil născut pe teritoriul ţării devine in mod 
automat cetăţean, este în mod clar o invitaţie la imigrația 
motivată de căutarea bunăstării de către viitorii părinți. In 
Statele Unite, de pildă, o problemă curentă este cea a imi- 
grantilor ilegali ai căror copii devin automat cetățeni dacă 
sunt născuți pe solul american şi deci dobândesc, ei şi 
părinţii lor, drepturi permanente la subventiile acordate 
de statul asistential şi la îngrijiri medicale gratuite. în mod 
clar, sistemul francez, în care trebuie să fii născut dintr-un 
cetățean pentru a deveni automat cetățean, este mult mai 
apropiat de ideea unei națiuni prin consimțământ. 

Este la fel de important să se reexamineze conceptul şi 
funcţia votului. Are cineva un „drept“ de vot? Rose Wilder 
Lane, teoreticiana libertariană americană de la mijlocul 
secolului, a fost întrebată într-o zi dacă crede în sufragiul 
feminin. „Nu - a răspuns ea - şi sunt şi contra sufragiu- 
lui masculin.“ Letonii şi estonienii au abordat în mod 
convingător problema imigranţilor ruşi permițându-le să 
continue să trăiască în tara lor, dar neacordându-le 
cetățenia şi deci nici dreptul de vot. Elvetienii acceptă bu- 
curoşi muncitorii străini, dar descurajează cu stricteţe imi- 
graţia permanentă şi, a, fortiori, cetăţenia şi votul. 

Să ne întoarcem încă o dată, pentru a ne lămuri, la mo- 
delul anarho-capitalist. Cum ar arăta votul într-o socie- 
tate total privatizată? Nu numai că procedurile de votare 
ar fi diverse, dar, şi asta-i mai important, cui i-ar păsa cu 
adevărat de asta? Probabil, structura de vot cea mai pro- 
fund satisfăcătoare pentru un economist este corporatia 
sau compania cotată la bursă, în care numărul de voturi 
este proporțional cu cantitatea de acțiuni posedată. Dar 
ar mai exista şi o puzderie de cluburi private de toate fe- 
lurile. De obicei se presupune că deciziile cluburilor sunt 

luate pe baza câte unui vot de fiecare membru, dar acest 
lucru nu este general valabil. Fără nici o îndoială, clubu- 
rile cel mai bine administrate şi cele mai agreate sunt cele 
conduse de o mică oligrahie a celor mai capabili şi mai in- 
teresati, care se perpetuează de la sine, un sistem foarte 
convenabil pentru membrul de mijloc care nu votează, ca 
şi pentru elită. Dacă sunt un membru mediu al unui club 
de şah, de exemplu, de ce m-aş preocupa să votez dacă sunt 
satisfăcut de modul în care e condus clubul? Iar dacă sunt in- 
teresat în adminstrarea lucrurilor, oligarhia recunoscătoare 
îmi va cere probabil să mă alătur elitei conducătoare, căci 
ea caută întotdeauna membri activi. Şi în sfârşit, dacă nu 
sunt mulțumit de felul în care e condus clubul, pot la fel 
de bine să-i părăsesc şi să aleg un alt club sau chiar să 
creez unul eu însumi. Este de bună seamă una din ma- 
rile virtuți ale unei societăţi libere şi privatizate, dacă 
luăm în considerare un club de şah sau o comunitate con- 
tractuală de vecinătate. 

Este clar că atunci când ne îndreptăm spre modelul 
pur, când din ce în ce mai multe domenii şi aspecte ale 
vieţii sunt fie privatizate, fie micro-descentralizate, votul 
devine in mod proportional mai putin important. 
Desigur, suntem foarte departe de acest scop. Dar este im- 
portant să începem şi în special să efectuăm o schimbare 
a culturii noastre politice, care tratează „democraţia“ sau 
„dreptul“ de vot drept bunul politic suprem. De fapt, pro- 
cesul votării ar trebui să fie considerat în cel mai bun caz 
ca banal sau lipsit de importanţă, nicidecum ca un „drept“, 
cu excepția cazului unui mecanism posibil provenind 
dintr-un contract consensual. În lumea modernă, demo- 
cratia sau votul sunt importante fie pentru a-i controla 
pe alţii, alăturându-ne guvernului sau ratificându-i 

functionarea, fie pentru a folosi guvernul pentru a impie- 
dica să fim noi înşine, ca indivizi sau ca grup, controlati. 
Cu toate acestea, votul este in cel mai bun caz un instru- 
ment ineficace pentru autoapărare şi este mult mai bine 
să fie înlocuit prin distrugerea in întregime a puterii gu- 
vernului central. 

In concluzie, dacă ne angajăm în descompunerea şi des- 
centralizarea statului-natiune modern centralizat şi coerci- 
tiv, deconstruind acest stat în componentele, nationalitatile 
şi vecinătăţile sale, vom reduce concomitent amploarea 
puterii guvernului, importanța votului şi amploarea 
conflictelor sociale. Spaţiul contractului privat şi al con- 
simțământului voluntar va fi sporit, iar statul brutal şi re- 
presiv se va dizolva treptat pentru a lăsa locul unei ordini 
sociale armonioase şi din ce în ce mai prospere. 

De la sfârşitul ultimului razboi mondial, naționalismul .1 lost <I». .. > 

ori blamat ca fiind ocauza majora a multor conlllt ir! anuale Im m 
mediul propus a constat în general în îndemnuri >1 m tlunl umiAiind 
eradicarea sau cel putin atenuarea acestei atitudini păi tiuit t mm 
„şovine" şi „periculoase”. Conflictele nationale şi etnii o dăinuie 

ba chiar renasc cu o violenţă innoita Cum le întâmpla ude Im in 
asemenea situaţii, a apărut întrebarea dară nu (timv.i am meu 

într-o direcție greşită. 

Dezbaterea ce decurge de aici este în primul râtul (yeni) mim. . da. 
e şi conceptuală, şi normativă. Acest aspect este tel pe taie il 
examinează volumu de față, in lumina eseurilor rnin mulha filn...fi 
Philip Gerrans, Dav'd Miller, Bernard Baertschi, Daniel Wein t"d 
Nenad Miscevic, Elmar Holenstein, Markus Halim Haiiy /.nulii îi 
Murray Rothbard. 

Unii consideră ca s-a pornit intr-adevai într o du«-« tu- m. uta i 
propovăduiesc o anumită reabilitare a naţiunii; alţii ieiu a -. . 

menea abordare. Este ocazia unei reluări a controversei dinii.............. 
mopolitism şi naționalism, universalismpolitico-mor.il şi panii nlaii'.m 
politico-moral, deoarece cazul naţionalismului este doar un .r.pe. 1 
al unei dezbateri mai generale, cea cu privire la locul unlvm,aiului 


şi al particularului în morală. 

